
„Ori te-or asculta, ori nu, tu fiul omului, 
să nu te temi de ei şi de vorbele lor să nu te 
sperii; deşi ei vor fi pentru tine spini şi 
ciulini, ai să trăieşti între ei, ca între scorpii;: 
să nu te temi de vorbele lor să nu te sperii, 
ci să le spui cuvintele Mele, ori te-ar asculta, 
ori nu te-ar asculta” (lezechiel 2, 3- 7). 

Trădarea misiunii preotului sau chiar şi 
numai împlinirea ei cu nepăsare (leremia 8, 
11), îţi pune asupra ta sângele oamenilor 
care mor pedepsiţi cu dreptate pentru păca- 
tele lor, dar cu ei te pierzi şi tu. „Jar dacă tu 
ai prevenit un păcătos să se abată de la 
calea lui şi el nu s-a abătut, atunci el va 
muri pentru păcatele lui, iar tu ţi-ai mântuit 
viața” (lezechiel 33, 9). 


Cine are minte, să ia aminte! 





Consilier editorial: 

Bunul Dumnezeu şi Maica Domnului să vă 
răsplătească. 


Cuvânt înainte 


Sfântul Maxim Mărturisitorul ţine să ne 
spună că: „nu mâncărurile sunt rele, ci lăcomia 
pântecelui; nici facerea de prunci, ci curvia; nu 
banii, ci iubirea de bani; nici slava, ci slava deşar- 
tă. lar dacă-i aşa, nimic nu e rău din cele ce sunt 
decât reaua lor întrebuințare, care vine din 
negrija minţii de-a cultiva cele fireşti” (Filocalia 
vol. 2, pg. 77). Ori, ceea ce îngrijorează astăzi 
este faptul că senzualitatea ia locul iubirii şi 
plăcerea trece în locul comuniunii. Amorul liber 
este socotit ca un lucru normal, iar căsătoria a 
devenit pentru mulţi un mijloc lesnicios de a 
dobândi plăceri şi o asigurare împotriva nepu- 
tinţelor de la bătrâneţe. 

Creştinii, însă, ştiu bine că nunta este Taina 
iubirii, „Taina mare în Hristos şi în Biserică”, 
având ca scop procreaţia (naşterea de prunci) şi 
desăvârşirea personală a soților, unul prin altul 
şi amândoi prin Hristos Dumnezeu. Părintele 
Stăniloae spune că cei doi căsătoriţi în comuniu- 
nea şi dăruirea lor Îl privesc pe Hristos privin- 
du-se unul pe altul. lar comuniunea dintre soţ şi 
soție se întăreşte prin copii. 

Nenorocirea este că tocmai aceşti copii, care 
au rolul de a întări comuniunea familiei binecu- 

vântate prin Taina Cununiei, sunt avortaţi fără 
milă de mame uşuratice şi necredincioase cu 
acordul taţilor leneşi şi care nu vor să-şi asume 
odată cu trăirea plăcerii ce rezultă din actul 
sexual şi răspunderea creşterii pruncilor care se 
vor zămisli în mod natural, după rânduiala înscri- 
să în fire de Dumnezeu, Creatorul vieţii. Împiedi- 
carea zămislirii copiilor prin tot felul de mijloace 
şi uciderea copiilor în pântece transformă actul 
sexual într-o sursă de plăcere fără finalitate, 
golind astfel pe omul care a ales viața lumească 
de adevăratul lui sens şi conducându-l de fapt 
spre urmări ce nu vor întârzia să apară, adică 
spre nefericire şi disperare care vor degenera în 
final în vicii cu urmări grave. 

Transformarea plăcerilor sexuale într-un idol 
duce la alegerea iresponsabilă a pornografiei, a 
mijloacelor contraceptive şi a crimei de avort ca 
modele de viaţă, încât acestea reprezintă o 
plagă a vremii noastre, precum lepra în antichi- 
tate şi ciuma în evul mediu. O statistică recentă 
ne informează că prin acceptarea sexualităţii, 
întreaga ţară s-a transformat într-un adevărat 
abator în care sunt ucişi fără milă aproape un 
milion de copii în fiecare an. 

Cauza unică a pruncuciderii rămâne lipsa de 
iubire. A omori un copil nenăscut înseamnă a te 
pune împotriva voinţei lui Dumnezeu, iar pentru 
femeie înseamnă a omori ceva din ea însăşi, 
înseamnă a omori iubirea şi sfinţenia, e un act 
de violenţă asupra propriei persoane, care se 
transformă, patologic, într-un instinct criminal şi 

afectează zestrea ereditară. Bunicile şi mamele 
care au făcut avorturi, pe parcursul a trei sau pa- 
tru generaţii, lasă urmaşilor tendinţa nefastă a 
repetării aceleiaşi fărădelegi. Nici un motiv nu 
justifică actul criminal al uciderii fătului, cauza 
unică a acestei fărădelegi nefiind alta decât lipsa 
de iubire maternă şi paternă şi ura inspirată de 
lucrarea de surpare a duhurilor rele, considerată 
de dreapta credinţă a Bisericii Ortodoxe drept 
„îndrăcire”. Răutăţii şi influenţei demonice nevă- 
zute li se adaugă văzut şi cabinetele de plani- 
ficare a familiei aflate în slujba avortului hormo- 
nal, şi cele aflate în serviciul avortului chirurgical. 

De asemenea, împotriva tinerilor şi spre 
distrugerea lor, se folosesc armele psihologice 
moderne care sub masca „fericirii, binefacerii şi 
modei apusene moderne” îi încurajează să fume- 
ze, să consume alcool, să privească doar filme 
de groază, violenţă şi pornografie, să se droghe- 
ze şi să înceapă cât mai devreme viața sexuală, 
pentru a-i secătui de vlagă dacă se poate cât mai 
de timpuriu. De la scenele pornografice televizate 
la proiectele „educative” confecţionate de instruc- 
torii de sex pentru depăşirea „miturilor şi preju- 
decăţilor tradiționale” cum se justifică ei, de la 
dansurile voit libidinoase din discoteci la lecţiile 
ce se predau în cabinetele de „planificarea fami- 
liei”, totul este un atentat împotriva castităţii, 
una din cele mai de seamă virtuţi pe care se 
întemeiază viaţa în sânul familiei, este o tenta- 
tivă de a pătrunde în sanctuarele vieţii intime 
binecuvântate prin nunta creştină, cu scopul de 

a le devasta. 

Căci, oare ce poate fi mai rău decât desfrâul, 
această boală groaznică, o adevărată lepră morală 
care calcă în picioare iubirea, fidelitatea, frumu- 
seţea şi noblețea existenţei. Acceptând aceste 
rele de bunăvoie, sigur mergem spre pierzanie. 

În goana după plăcere, vrând să înlăture res- 
ponsabilitatea naşterii şi creşterii copiilor şi să 
rămână doar cu plăcerea împreunării sexuale, 
omul a decăzut la nivelul practicilor împotriva 
firii ajungând de la anticoncepţionale şi avort, 
adică de la crimă premeditată, la degradarea în 
homosexuali şi lesbiene fără ruşine, degenerând 
de la funcţia de om moral şi spiritual la cea de 
om animalic - decăzut din drepturile lui de fiinţă 
omenească după chipul şi asemănarea lui Dum- 
nezeu'. De aici rezultă şi uriaşele tulburări sufle- 
teşti care răbufnesc sub formă de tot felul de 
vicii grave, de boli psihice conducând până la 
sinucidere şi care-i duc la moarte veşnică, sub 
robia nemiloasă a diavolului. 

„Mulţi consideră copiii ca o povară neplăcută 
a căsătoriei, de aceea vor să scape de ei prin 
vicierea actului natural. Ei urmăresc voluptatea 
actului sexual, dar evită fecunditatea. Însă nici o 
rațiune - fie şi cea mai grea - nu poate face ceea 
ce în sine este contra naturii să fie de acord cu 
natura şi onest. Deoarece actul conjugal după 
natura sa este destinat pentru naşterea de copii, 


' „Omul în cinste fiind n-a priceput, alăturatu-s-a dobitoa- 
celor celor fără de minte şi s-a asemănat lor” (Psalm 48,12). 

cei ce-l frustrează de consecinţele lui naturale 
lucrează împotriva naturii şi operează ucigaş şi 
neonest. De aceea nu-i de mirare că Dumnezeu a 
urmărit cu cea mai mare ură această crimă şi nu 
de puţine ori i-a pedepsit cu moartea, cum zice 
Sfântul Augustin: „Când este evitată concepția 
copilului, este nepermisă şi ruşinoasă chiar 
împreunarea cu soția legitimă. Aceasta a făcut-o 
Onan, fiul lui luda, şi pentru aceasta l-a omorât 
Dumnezeu“. Biserica creştină, pentru a salva 
căsătoria de la această decădere, în numele 
trimiterii ei divine, proclamă că oricine lipseşte 
actul conjugal de exerciţiul său natural şi de 
puterea de procreare a vieţii, calcă legea lui 
Dumnezeu şi a naturii şi se face vinovat de o 
mare nelegiuire”: 

Prezenta carte apare din dorinţa de a-i face 
conştienţi pe toţi tinerii, băieţi şi fete, care aleg 
calea căsătoriei, asupra marilor răspunderi pe 
care trebuie să şi le asume din momentul în care 
îşi încep viaţa sexuală. Biserica Ortodoxă a bine- 
cuvântat de la începuturile ei unirea dintre 
bărbat şi femeie, a aşezat-o sub ascultarea 
poruncilor dumnezeieşti ale Sfintei Scripturi, şi 
a ridicat-o la rangul de Taină Sfântă, apărând-o 
astfel de atacurile viclene ale nevăzutului 
vrăjmaş al omului şi al lui Dumnezeu. Trăită ca 
Taină, căsătoria duce la unirea soţilor şi la 
formarea copiilor după placul lui Dumnezeu, 
spre bucuria şi pacea lor, şi spre binele societăţii 





Michel Guerin, Căsătoria şi Sterilitatea, Paris, 1938 

în care se vor manifesta ca oameni maturi, şi 
totodată spre binele lor veşnic. 

Şi pentru că este o datorie morală a creştini- 
lor ortodocşi să se cunune religios şi să participe 
la Sfânta Taină a Cununiei, prin care primesc 
binecuvântarea dumnezeiască a unirii lor, am 
introdus în textul cărţii, la Adăugirile editorului, 
şi slujba acestei Sfinte Taine, pentru ca oricând 
vor vrea să-şi aducă aminte de făgăduinţele pe 
care le-au făcut în aceste momente solemne, să 
le poată citi şi reciti, făcându-se astfel împlinitori 
cu fapta a celor făgăduite şi a poruncilor dumne- 
zeieşti. 

Nenumăraţi slujitori devotați ai lui Hristos şi 
ai Bisericii, dintre care mulţi au fost trecuţi în 
rândul sfinţilor, s-au ridicat în apărarea familiei 
şi a bogățiilor ce rezultă din unirea sfinţită a 
celor doi. În această carte vom aduce de faţă 
vocea puternică şi fără egal a iubitului nostru 
părinte Arsenie Boca, care cu puterea cuvântului 
său binecuvântat a schimbat vieţi, a salvat nenu- 
mărate suflete de la iad, a luminat drumul 
multor derutaţi şi a lăsat o amintire neştearsă în 
inima tuturor celor care l-au cunoscut, l-au văzut 
şi l-au auzit. El a primit de la Dumnezeu darul de 
a pătrunde adevărurile dumnezeieşti revelate în 
Sfânta Scriptură şi de a ni le desfăşura în fața 
ochilor cu o atât de mare limpezime încât lumina 
lor a deschis şi deschide şi azi mulţi ochi ce sunt 
încă întunecaţi. 

Deşi încă nu este canonizat sfânt de către 
Sfânta noastră Biserică, poporul drept credincios 

care l-a cunoscut, care s-a împărtăşit din sfinţe- 
nia vieţii lui de duhovnic şi i-a auzit cuvântul 
puternic şi adânc, îl cinsteşte în adâncul inimii şi 
pentru ei părintele Arsenie Boca se află printre 
Sfinţii cuvioşi ai neamului nostru. De asemenea 
şi mulţi dintre cei ce numai au citit lucrările 
apărute în care au găsit scrierile părintelui, 
predicile lui şi mărturiile numeroase ale celor ce 
l-au cunoscut, nu pot să rămână indiferenți în 
faţa luminii strălucitoare de Adevăr a cuvântului 
lui, ci din contra îşi schimbă din temelii viaţa, fie 
luând drumul călugăriei, fie înțelegând să trăias- 
că cununia (căsătoria) la valoarea ei de Taină, şi 
încep din răsputeri să ducă lupta pentru mântuire. 

Un sfânt al Bisericii ruse, Sfântul Lavrentie 
de Cernigov (1868-1950), în predica sa „Despre 
ispitele trupeşti şi despre patimr, spunea că 
„diavolul este foarte înverşunat pe ultimii drept- 
credincioşi „fecioare” (ai acestui veac), îi invidiază 
şi vrea să-i atragă în păcat, căci aceştia urmează 
să completeze, în ceruri, rândurile îngerilor că- 
zuți.” De asemenea, acest sfânt, pe când era în 
viaţă, niciodată nu rămânea la cununie, căci 
fiind înzestrat cu darul înainte vederii cunoştea 
dinainte că cei ce se uneau nu mai erau feciori, 
deci îşi pierduseră starea de castitate. „Totuşi o 
dată a rămas şi s-a rugat mult pentru cei doi 
tineri, iar la sfârşit a spus că această pereche 
într-adevăr a fost o pereche de feciori, fată şi 
băiat, pentru că a văzut Duhul Sfânt trecând de 

la unul la altul“: 

Din aceste mărturii se vede clar cât de 
importantă este pentru suflet starea de curăţie, 
trupească şi sufletească, a celor ce aleg să se 
căsătorească şi cât de plăcută este înaintea lui 
Dumnezeu. De asemenea, părintele Lavrentie 
tare plângea când păcătosul care se spovedea la 
dânsul nu descoperea păcate de moarte. „Amare 
lacrimi vărsa când mama care se spovedea 
mărturisea marele păcat al uciderii de prunci 
(avortul). El spunea că: 

- Mama ce a săvârşit acest păcat trebuie să 
verse multe lacrimi îndurerate şi să se roage zi şi 
noapte, căci greu este păcatul acesta. Să vă 
ferească Dumnezeu de el! 

Mai spunea că trebuie să ne fie frică de acest 
păcat, ca de foc.” 

Într-o totală armonie cu cele descoperite de 
acest Sfânt şi în deplin acord cu toată învăţătura 
dumnezeiască a Sfintei noastre Biserici Ortodo- 
xe este şi viața, precum sunt şi învăţăturile şi 
descoperirile pe care ni le-a făcut Părintele nos- 
tru Arsenie Boca. Păzirea castităţii, a fecioriei, 
până la căsătorie, până după cununia civilă şi 
religioasă, era unul din sfaturile clare ale 
Părintelui Arsenie. Prin cuvântul său, cu putere 
multă, a strigat în urechile tuturor celor ce vor să 
audă: „Voința lui Dumnezeu aceasta este: sfinţi- 
rea şi să vă feriți de desfrânare. ... Numai atât 


s „Viaţa, învăţăturile şi minunile Sfântului Lavrentie de la Cerni- 
gov” - Lucrare tipărită la ed. Credinţa strămoşească, 2003. 

este nunta binecuvântată de Biserică, cât este 
spre naştere de prunci, restul e desfrânare.” 
Printre păcatele prin care se „/â/hăreşte energia 
genetică”, Părintele Arsenie amintea şi „păcatele 
din interiorul familiei, începând cu cele de dinain- 
tea cununiei bisericeşti, cu propria aleasă. Ei nu 
mărturisesc păcatul înainte şi cer Sfânta Taină a 
căsătoriei peste curvia nemărturisită. După asta 
se miră de traiul rău şi că nu e binecuvântarea 
copiilor.” De asemenea, spunea Părintele: „Și; 
după căsătorie poate fi desfrânare. Sub numele 
căsătoriei se îngăduie toată risipa şi toate bles- 
temățiile ce se întâmplă. Se face o pervertire a 
energiei genetice până acolo că intră în Simţul 
I0r, şi desfrânarea devine o a doua natură. Când 
devine o a doua natură, ei sunt robiți de plăcere 
și sărăciți de putere.” Sărăciţi nu numai de 
puterea fizică ci şi de puterea morală atât de 
necesară restabilirii omului pe calea dreaptă a 
lui Dumnezeu. 

Părintele Arsenie a avertizat de atâtea ori că 
cei ce vor începe senzualismul înainte de căsăto- 
rie, chiar cu partenerul sau cu partenera, greu 
vor plăti acest păcat, cu atât mai mult cu cât nu 
s-au mărturisit înainte de căsătorie, ca să-şi ia 
iertare de la Dumnezeu. Traiul rău va fi urmarea 
păcatelor de dinainte de căsătorie. Spunea 
Părintele: „Avem mult de furcă, desigur, cu acest 
vrăjmaş, cel mai de temut dintre toate păcatele, 
căci desfrânarea, datorită instinctului sexual care 
e foarte puternic, îl încolăceşte pe bietul om. ... 
Mulţi întreabă: de ce-i păcat? E păcat când treci 

peste măsură - care este aspră. Este necesară 
această cenzură a minții, a inimii, a voinței, a 
folosirii energiei genezice (hormonale) pentru 
regenerarea întregului organism, haotizat de 
păcate şi patimi, spre a ajunge la starea de sănă- 
tate.” 

Multe sunt sfaturile şi numeroase sunt exem- 
plele pe care ni le-a dat şi ni le-a lăsat acest 
mare misionar al românilor, acest ales al lui 
Dumnezeu încredinţat cu o misiune specială. Ele 
sunt un mare tezaur de gândire şi spiritualitate 
ortodoxă. Să dea Dumnezeu să ajungă în faţa 
ochilor şi a sufletelor noastre, sub formă de 
lucrări tipărite, toată lucrarea de mântuire a 
neamului pe care a făcut-o Părintele Arsenie 
Boca prin exemplul vieţii lui, prin toate predicile 
pe care le-a lăsat creştinilor, prin toate scrierile 
sale, prin toate mărturiile creştinilor care l-au 
cunoscut şi au avut binecuvântarea să-i audă ei 
înşişi cuvântul lui viu, care pătrundea şi mişca 
sufletele celor ce-l ascultau. Să ne ajute Dumne- 
zeu pe toţi creştinii, ca nici o pagină din lucrarea 
cea mântuitoare a Părintelui Arsenie să nu rămână 
necunoscută dar să ne străduim să şi împlinim 
după puteri, cu darul lui Dumnezeu. Amin! 


(eromonahul Teognost) 

TAINA CĂSĂTORIEI 





„lisus sfințeşte unirea trupească a băr- 
batului cu femeia, ridicând căsătoria la 
înălțimea de mare Taină - în Hristos şi în 
Biserică” 






(Părintele Arsenie Boca) 





Un singur trup 


Atâta vreme cât toţi împărații lumii nu vor fi 
de prisos, vom înapoia banii însemnați cu nu- 
mele lor; atâta vreme cât toţi oamenii nu vor fi 
asemenea îngerilor, neamul nostru trebuie să se 
înmulțească. 

Familia şi statul, înjghebări bicisnice: când 
ne gândim la fericirea din ceruri, sunt trebui- 
toare în adăstarea (aşteptarea) pământească a 
Raiului. Dar atâta vreme cât sunt trebuitoare, 
vor fi nevoite, cât de cât, să nu fie din cale afară 
de necurate şi schiloade. 

Cel ce cârmuieşte (statul) ar trebui să simtă 
responsabilitatea deopotrivă cu cel ce slujeşte; 
unirea între bărbat şi femeie (familia) ar trebui 


* Bicisnic (becisnic) - vrednic de compătimire, debil, slăbănog, 
neputincios, bolnăvicios; lipsit de personalitate, de energie. 

să fie veşnică şi nefăţarnică. 

lisus vede în căsătorie, mai înainte de orice 
(duhovniceşte vorbind), împreunarea a două tru- 
puri. De data aceasta întăreşte spusa Vechii 
Legi: „Nu mai sunt două trupuri ci un singur 
trup”:. Mirele şi mireasa fac un singur trup, cu 
neputinţă de despărţit. Acel bărbat nu va avea 
altă femeie; femeia aceea nu va cunoaşte alt băr- 
bat, până nu i-a despărţit moartea. Împereche- 
rea bărbatului cu femeia, când nu-i uşurarea 
unei luxurii vagaboande, ori a unei prostituări 
furişe, când e întâlnirea şi oferta a două feciorii 
sănătoase, când e precedată de o alegere 
nesilită, de o patimă curatăs, de-o învoială ştiută 
de lume şi consfinţită, capătă caracter aproape 
mistic, pe care nimeni nu-l mai poate înlătura. 
Alegerea e fără schimbare, patima (pasiunea) 
curată e consfinţită, învoiala e veşnică. În cele 
două trupuri ce se strâng în dorinţă, sunt două 
suflete ce se regăsesc în iubire. Cele două 
trupuri se schimbă într-un singur trup, cele două 
suflete într-un singur suflet. 

Cei doi şi-au amestecat sângele; dar din 
această contopire se naşte o făptură nouă, 
plămădită din viaţa lor: întruchiparea vădită a 
contopirii lor. lubirea-i face asemenea lui 
Dumnezeu: făurari ai mereu reînnoitei şi miracu- 
loasei faceri. 

Dar această trupească şi rituală vanitate, cea 


> Facerea 2, 24; Matei 19, 5. 
* patima înţeleasă ca pasiune; (n.ed). 

mai desăvârşită dintre nedesăvârşitele înjghe- 
bări omeneşti (nunta creştină), nu trebuie să fie 
tulburată ori întreruptă niciodată. Adulterul o 
strică; divorțul o curmă. Adulterul este traduce- 
rea' vicleană a unităţii, divorţul renegarea-i defi- 
nitivă. Adulterul este un divorţ secret, întemeiat 
pe minciună şi trădare; divorţul, urmat de o 
nouă căsătorie, e adulterul legiuit. 

lisus osândeşte totdeauna, în chip solemn şi 
răspicat, adulterul şi divorţul. Întreaga-l fire se 
răzvrătea împotriva îngrozirii, în faţa necredinţei 
şi a trădării. Veni-va o zi, prooroceşte EI, vorbind 
de viaţa din ceruri, în care bărbaţii şi femeile nu 
se vor mai cununa (Luca 20, 34-36); dar atunci 
cununia trebuie să cunoască măcar toate virtu- 
ţile îngăduite de viaţa pământească. 

lisus, Care porneşte totdeauna de la cele vă- 
zute către cele nevăzute, nu-i zice adulterin doar 
celui care fură soţia fratelui său, dar chiar şi 
celui ce o priveşte pe drum, cu ochii poftei. Nu-i 
adulterin doar cel ce se dă într-ascuns cu femeia 
altuia, ci şi acela care, după ce a alungat-o pe a 
sa, se însoară cu alta. Într-un singur loc pare a 
îngădui divorțul: bărbatului femeii adultere, însă 
vina soaţei izgonite n-ar putea îndreptăţi în nici 
un chip crima pe care ar săvârşi-o cel trădat, 
însurându-se cu alta. 

În faţa Legii atât de absolute şi neîndurate, 


” trădarea, înşelarea. 
* Matei 5, 27-28 

până şi ucenicii se ridică în două picioare. De 
vreme ce aşa trebuie să fie, la ce bun să se mai 
însoare omul? Dar El le răspunde: „Nu toţi sunt 
în stare de ceea ce spuneţi, ci doar aceia cărora 
le este dat. Deoarece sunt fameni (eunuci) năs- 
cuţi aşa din sânul maicii lor, sunt fameni făcuţi 
de oameni şi sunt fameni în vederea Împărăției 
Cerurilor. Cine-i în stare să o facă, facă!” (Matei 
19, 11-12) 

Cununia e un hatâr făcut firii omeneşti şi 
răspândirii vieţii. Nu-s toţi în stare să se păstreze 
curaţi, feciorelnici şi singuri, „ci doar aceia 
cărora le este dat.” (Matei 19,11). Desăvârşitul 
celibat e un har, o răsplată a izbânzii sufletului 
asupra trupului. 

Oricine vrea să închine întreaga dragoste de 
care-i în stare unor fapte mari, va (trebui) să se 
„osândească” (pe sine) a rămâne cast. Omul ce 
trebuie să îndeplinească o grea solie, care-i va 
cere toate zilele, până la cea din urmă, nu se 
poate lega de o femeie. 

Cununia cere părăsirea fiinţei tale în voia altei 
fiinţe, iar Mântuitorul va să dea tuturor fiinţelor 
îmbinarea a două suflete - nu-i ajunge - căci ar 
face grea, poate cu neputinţă contopirea cu toate 
sufletele celelalte. Răspunderile pe care le 
atrage după sine alegerea unei femei, naşterea 
copiilor, întemeierea unei mici înjghebări în 
mijlocul celei mari, sunt atât de grele, că ar fi o 
zilnică piedică faţă de alte îndatoriri nespus de 


* Matei 19, 10. 

grele. 

Omul care vrea să le poruncească celorlalţi 
oameni, să-i schimbe, nu se poate lega pe viaţă 
cu o singură făptură. Ar trebui să fie necredincios 
femeii ori chemării sale. Îi e prea dragă lumea 
nesfârşită a fraţilor săi, ca s-o îndrăgească numai 
pe una singură dintre surori. Eroul e întotdeau- 
na singur. Singurătatea-i e osândă şi măreție. Se 
lipseşte de bucuriile dragostei casnice, iar 
iubirea din el se înmulţeşte spre a se împărtăşi 
tuturor oamenilor, într-o sublimizare» de jertfă, 
ce întrece toate extazele pământeşti. Bărbatul 
fără femeie e singur, dar liber; sufletu-i, necotro- 
pit de gânduri lumeşti, poate urca mai sus. Nu 
zămisleşte copii în carne şi oase, dar îi face să 
nască la a doua viaţă pe copiii sufletului său". 

Nu tuturor le e dat însă de a ţine piept absti- 
nenţei: „Cine-i în stare, s-o facă!”. Întemeierea 
Împărăției cerurilor cere oameni care să-şi dea 
tot sufletul; dăruirea trupească, chiar îngrădită 
de îndrituirea cununiei, e o moleşire pentru cel 
ce e chemat să cate la cele sufletești. 

Cei ce se vor scula în marea zi a izbândirii nu 
vor mai avea ispite în Împărăţia Cerurilor. Împreu- 
narea bărbatului cu femeia fie chiar sfinţită prin 
dăinuirea veşnică a căsătoriei, va fi înlăturată. 
Marea ei ţintă este zămislirea de oameni noi; dar 
atunci moartea va fi înfrântă şi nu va mai fi 
nevoie de veşnica primenire a seminţiilor. 





 Desăvârşire. 
“ Fiii duhovniceşti. 

„Bărbaţii lumii acesteia se însoară, iar femeile se 
mărită; dar cei ce vor fi socotiți să aibă parte de 
lumea viitoare şi de învierea morților, nu vor mai 
fi ţinuţi să se cunune, că aceia nu mai pot muri 
niciodată; sunt oameni asemenea îngerilor şi 
sunt copii ai lui Dumnezeu, fiind copii ai Învierii” 
(Luca 20, 34-36). 

Prin dobândirea vieţii veşnice şi a firii înge- 
reşti - cele două făgăduinţe şi credinţe ale lui 
Hristos - ceea ce părea cu putinţă de îndurat 
ajunge de negândit; ceea ce părea curat ajunge 
josnic; ce era sfânt, netrebnic. În acea lume su- 
premă, toate încercările la care e pusă seminţia 
omenească au fost făcute mai dinainte. 

Păcătoşitului mascul bestial i-a ajuns împreu- 
narea fugară cu femeia furată; bărbatul se ridică 
până la cununie, până la unirea unică cu femeia 
unică; sfântul se ridică mult mai sus, ajungând 
până la castitatea de buna lui voie. Dar omul 
arhanghelizat în cer, prefăcut în duh de iubire, a 
învins fie chiar şi în amintire trupul; iubirea“, 
într-o lume în care nu se află săraci, bolnavi, 
nenorociţi, şi duşmani, se transfigurează într-o 
contemplaţie mai presus de cele pământene. 

Ciclul naşterilor s-a închis. Cea de-a patra 
Împărăţie a fost întemeiată o dată pentru tot- 
deauna. Cetăţenii acestei împărăţii fi-vor pe veci 
aceiaşi aceia iar nu alţii, de-a lungul veacurilor. 
Femeia nu va mai naşte în durere. Osârdia 
surghiunului e stinsă; şarpele e înfrânt. Părintele 
îl sărută iarăşi pe copilul fugit, raiul e găsit a 
doua oară, şi nu va mai fi pierdut niciodată. 


Că 
Că 

Odrasle pentru Dumnezeu: 





„Naşteţi copii cu gândul să fie slujitori ai 
lui Dumnezeu între oameni: odrasle pen- 
tru Dumnezeu” 







(Părintele Arsenie Boca) 





Chiar şi după Legea Vechiului Testament, 
căsătoria este indisolubilă, de nedezlegat, adică 
nu era îngăduită despărţirea. Ştiind aceasta, 
fariseii s-au apropiat de lisus, ispitindu-L: „Se 
cuvine, oare, ca bărbatul să-şi lase femeia sa 
pentru orice pricină?” (Matei 19, 3). 

lisus îi provoacă la Lege: „Dar n-aţi citit că 
Cel ce i-a făcut dintru început, bărbat şi femeie i-a 
făcut pe ei? Şi a zis: Pentru aceea va lăsa omul 
pe tatăl său şi pe mama sa şi se va lipi de femeia 
sa și vor fi amândoi un trup. Pentru aceea nu 
mai sunt doi, ci un trup. Deci, ce a împreunat 
Dumnezeu omul să nu despartă” (Matei 19, 4-6). 

Ei răspund în sensul îngăduirii date de 
Moise, cu cartea de despărţire. Dar lisus, Care 
era la zidirea omului, le-a spus rostul de la înce- 
putul zidirii, în care nu merge despărţirea, 
fiindcă amândoi, bărbatul şi femeia, alcătuiesc o 
singură făptură. lisus întăreşte căsătoria la ros- 
tul ei de la începutul zidirii. 

lisus nu putea cobori raţiunile creaţiei din 





2 Matei 19, 3-15, Maleahi 2, 15. 

motivele lui Moise, de aceea a ridicat căsătoria 
la rangul de Taină. Deci, dacă ar fi trăită de căsă- 
toriţi la valoarea şi la cuviinţa de Taină, ar da şi 
roade vrednice de Tainele lui Dumnezeu. 





Imagine de o rară frumuseţe din fosta grădină 
a Mănăstirii Brâncoveanu de la Sâmbăta de Sus, 
când stareț era Părintele Arsenie Boca 


laborator al Său lume. Căsătoria, la ea 
la care a instituit-o Dumnezeu, ar trebui să reali- 
zeze în progresie geometrică posibilitatea 
acestei colaborări. 


(Maleahi 2,15). 

Deci, dacă în Taina Cununiei cei doi sunt o 
singură făptură, atunci această făptură la ce 
năzuieşte ea? Odrasle pentru Dumnezeu. Răs- 
puns categoric! 

La ce atunci Hristos este cap bărbatului?», 
dacă nu pentru împlinirea unui suspin al firii, 
„căci făptura a fost supusă deşertăciunii, nu din 
voia ei, ci din pricina aceluia ce a supus-o, totuşi 
cu nădejde” (Romani 8,20). „Pentru că dorul 
Statornic al făpturii aşteaptă cu nerăbdare 
descoperirea fiilor lui Dumnezeu” (Romani 8,19), 
de vreme ce „făptura însăşi se va izbăvi din robia 
deşertăciunii, ca să se bucure de libertatea 
măririi fiilor lui Dumnezeu” (Romani 8,21). 

La picioarele sfinţilor fiarele uitau de sălbă- 
ticia lor. sălbăticia din firea de om e cea mai 
amară robie. Creşterea omului la bucuria şi la 
odihna „libertăţii fiilor lui Dumnezeu” atârnă 
hotărât şi de atitudinea căsătoriţilor faţă de 
căsătorie; iar ei, sfinţii, mulţi sunt aleşi tocmai 
din cauza atitudinii religioase a părinţilor mai 
înainte de a se naşte. 

Căsătoria are multe motive ca să fie Taină. 

Când familia nu va mai fi întemeiată pe 
Taină, oamenii vor fi o turmă de fiare sălbatice, 
destrăbălate. 


'5I Corinteni 11, 3. 


24 * Părintele Arsenie Boca 











Începătură a mântuirii s-a făcut vestirea lui Gavriil 
către Fecioara, că a auzit: „Bucură-te!”, şi n-a fugit de 
închinare, nici nu s-a îndoit ca Sara în cort, ci aşa a zis: 
„Iată roaba Domnului, fie mie după cuvântul tău”. 


CAR 


see  lineril, familia şi copiii... e 295 





Buna vestire 






„Buna Vestire ar trebui să însemne o 
ridicare reală, nu numai doctrinară, a 
căsătoriei la rangul de Taină şi deci cu 
roade capabile de Taină ... 

Buna Vestire taie hotarul între Sfinţi 
şi oamenii de nimic” 








(Pr. Arsenie Boca) 





La plinirea vremii, trimis a fost de Dumnezeu 
Îngerul Gavriil într-un oraş din Galileia, Nazaret, 
către Fecioara Maria aducându-i vestea că din 
Duhul Sfânt şi din puterea Celui Preaînalt va 
concepe şi va naşte pe Mesia, Fiul lui Dumnezeu, 
pe Care Îl va chema lisus. 

Acestea sunt datele, simplu expuse de Evan- 
gheliştii Luca şi Matei. 

Faptul acesta simplu cutremură însă legile 
firii. Nici Fecioara Maria n-a putut primi faptul 
fără o puternică întâmpinare critică, fără o 
puternică cutremurare interioară. lar cât despre 
Iosif, paznicul şi garantul Sfintei Fecioare, ştim 
că pe ascuns a vrut să o părăsească. 

Naşterea lui Dumnezeu printre oameni era 
făgăduită prin prooroci cu mii de ani în urmă. 
Isaia proorocul a spus lămurit că o Fecioară va 
naşte rămânând totuşi fecioară. 

De n-am fi siguri de faptul petrecut, că Dum- 

nezeu S-a unit cu firea omenească, în persoana 
lui lisus, mai că nici n-am putea crede. 

Această naştere a lui Dumnezeu, în făptura 
Sa, e de fapt o renaştere a omului, proces care a 
fost anunţat, pregătit şi care s-a desăvârşit apoi 
în istorie. Aceasta înseamnă cuvintele „La plini- 
rea vremii”. 

Ceea ce e greu de priceput e faptul acesta: 
- cum e cu putinţă ca „Tatăl omului” să Se facă 
„Fiul omului”, Fiul fiului Său? Dar iată că S-a 
făcut. S-a făcut istoric şi de atunci se face şi 
tainic în toţi cei ce-L primesc pe Dumnezeu şi se 
nasc a doua oară. 

Deci, când sufletul, prin făptura noastră în- 
treagă, ajunge pe căile ostenelii (ascezei) şi ale 
iubirii la starea de „fecioară”, are loc şi pentru 
noi, la plinirea vremii, naşterea lui lisus întru 
făptura noastră. 


E SI 0 


Dumnezeul nostru nu e un Dumnezeu care a 
părăsit lumea în seama legilor, iar El S-a retras 
în afara ei undeva. EI nu e nici confundat cu 
natura, cu „marele tot”, căci atunci cum s-ar 
putea naşte „totul“ în parte. Dumnezeul nostru e 
o fiinţă mai presus de natură dar în legătură cu 
lumea, o energie activă creatoare, care transmi- 
te lumii ceea ce de fapt caută şi spre care neîn- 
cetat tinde: plenitudinea existenţei în unitatea 
universală. Această putere a Duhului Sfânt se 
uneşte (se împreunează) cu lumea şi vrea să 
nască din ea chipul viu al lui Dumnezeu. 


*, 

Dar faptul istoric petrecut pe planul realităţii 
omeneşti, a zămislirii şi naşterii Fiului lui Dumne- 
zeu în Fiul Omului, mai are şi alte semnificaţii. 

Cu lisus apare în lume o nouă generaţie de 
oameni, neamul lui lisus, care nu se naşte 
numai după legile firii, ci peste ele se suprapune 
o naştere, duhovnicească, generaţia duhovniceas- 
că a lui lisus. Noul neam duhovnicesc, cel al lui 
lisus, nu-i un neam care se naşte pe pământ, 
după legile lumii animale - un neam neîncetat 
ispitit de pofte inferioare. 

„Desfacerea de odinioară a omului de Dumne- 
zeu înseamnă pentru om pierderea integrităţii, 
pierderea chipului androgin, care constituie 
chipul său ceresc, pacificat de ispitele lăuntrice. 

Hristos Se naşte din Fecioară ca să sfin- 
țească din nou alcătuirea omenească femeiască 
şi să o unească principiului masculin, ca bărba- 
tul cu femeia să devină androgini' cum a fost 
lisus” (Bichner Hristern). Teologul şi înțeleptul 
german are următoarea expresie minunată privi- 
toare la noua stare de după păcat a neamului 
omenesc: - „Prin căderea de la curăţia originară, 
Fecioara, Înţelepciunea, i-a părăsit pe oameni şi 
s-a retras în cer”. Dar odată cu venirea lui lisus 
în firea omenească s-a coborât iarăşi Fecioara - 
veşnica înțelepciune - redându-i-se noul chip de 
viaţă în neamul duhovnicesc al lui lisus, neamul 
cel creştinesc. 





 Androgin - principiul feminin şi masculin se află unit 
într-o singură persoană. 

S-ar putea observa, continuând ideea aceasta, 
că precum odinioară Înţelepciunea, care în graiul 
Părinților semnifică Fecioria, s-a retras în cer, 
lăsând pe oameni să ajungă „numai trup” (Geneza 
6,3) şi deci să ajungă în potop, nu cumva şi noi 
netrăind noul stil de viață (după Hristos), să se 
retragă şi aceasta de la noi, iar neamul omenesc 
să se scufunde într-o nouă catastrofă. 

Realităţile spirituale, numai trăirea le fixează 
în temeliile omului. 

Înţelepciunea este eterna Feciorie şi nu eter- 
nul feminin. Cultul care îi este închinat e acela 
al Fecioarei şi nu al principiului feminin care 
provine din căderea în divinizare. lată de ce 
cultul Înţelepciunii se confundă aproape cu 
Cultul Sfintei Fecioare Maria, Maica Domnului. În 
ea natura feminină devine fără prihană şi naşte 
prin Duh. Astfel se naşte noua generaţie ome- 
nească, generaţia lui lisus, nemuritoare, biruitoa- 
re asupra neajunsului nesfârşit al naşterilor şi 
morţilor. Calea care duce la restabilirea chipului 
integral al omului se deschide prin Fecioara 
Maria şi prin zămislirea sa a Fiului lui Dumne- 
zeu. Aceasta este calea fecioriei, a curăţiei, a 
neprihănirii, calea iubirii mistice. 

Învățătura şi cultul Fecioarei au fost întotdeauna 
aprofundate în creştinism; însă învăţătura despre 
căsătorie şi sfinţirea zămislirii n-au fost îndeajuns. 


'5 „Fecioară”, în înţelesul duhovnicesc al cuvântului de 
curăţie originară, poate fi şi tânărul nu numai tânăra, şi 
bărbatul nu numai femeia. 

Revelația sensului mistic şi pozitiv al iubirii 
dintre bărbat şi femeie aparţine problematicii 
conştiinţei creştine. Sensul mistic al iubirii, 
dogmatic, e nedezvoltat şi ceea ce găsim asupra 
acestui subiect la învățătorii Bisericii e sărăcă- 
cios şi neîndestulător. Creştinismul Părinților ne 
învaţă să câştigăm fecioria prin ascetism, dar nu 
ne descoperă nici unul sensul mistic al iubirii ca 
pe o cale ducând la feciorie, la restabilirea 
chipului integral al omului şi a vieţii veşnice. 

Creştinismul are motiv să îndreptăţească şi 
să sfinţească şi căsătoria şi familia omenirii 
păcătoase. El apără şi spiritualizează astfel viaţa 
generaţiilor decăzute (1 Timotei 2,15), dar nu 
spune nimic asupra transfigurării sale, asupra 
venirii unui nou gen. Această transfigurare nu e 
pusă în lumină în creştinism ca multe altele. 
Sfinţirea maternității are un sens casnic, dar ea 
nu e o soluţie a problemei. Prăpastia care există 
între iubirea (senzuală), care naşte şi iubirea 
mistică, orientată spre veşnicie, creează o anti- 
nomie's pentru conştiinţa creştină. 

Biserica învaţă că genul decăzut şi împărţit 
se transformă în Fecioara Maria în feciorie şi 
maternitate iluminată, primind într-însa Logosul 
lumii Care se naşte de la Duhul. 

Dar se pare că nici o deducție n-a fost făcută 
în ceea ce priveşte căile pozitive de iluminare şi 


's Antinomie - contradicție aparent insolubilă între două 
teze, legi sau principii, care se exclud reciproc şi care totuşi 
pot fi demonstrate, fiecare în parte, la fel de concludent. 

transfigurare a vechiului element de rasă al 
genurilor. Sensul religios şi pozitiv al iubirii ca 
legătură care-l uneşte însăşi ideii de om ca ființă 
integrală, nu e revelat clar. Aceasta rezultă din 
dezvoltarea nedeplină în creştinism a concepţiei 
antropologice. lubirea ca şi atâtea alte lucruri 
ale vieţii creatoare a omului rămân neexplicate 
şi nesfinţite, afară de lege într-o oarecare privin- 
ță, şi sortite unui tragic destin în lume. „lubirea, 
prin natura sa, ocupă acelaşi loc cu mistica. Ea e 
spirituală şi nu poate fi asimilată organizării 
fizice şi trupeşti a vieţii omeneşti”. 

lubirea e legată ideii inițiale de om. Nu avem 
o comparaţie a sensului religios al iubirii decât 
simbolic, ca legătură între Hristos şi Mireasa Sa - 
Biserica. 

Buna Vestire ar trebui să însemne o ridicare 
reală, nu numai doctrinară, a căsătoriei la ran- 
qul de Taină şi deci cu roade capabile de Taină. 

De importanţa care se dă naşterii de sus, 
suprapunerii de Taină: Fiul lui Dumnezeu în Fiul 
Omului, atârnă neînchipuit de mult înălţarea 
sau josnicia la care este supusă viaţa. lată, dacă 
o atitudine mişcă cerul spre pământ, o alta îl 
izgoneşte ca şi cum nu ar fi. 


Buna Vestire taie hotarul între Sfinţi şi 
oamenii de nimic. 

Sfaturi pentru tinerii căsătoriţi 


Cunoştinţele acestea urmăresc ideea de res- 
ponsabilitate a căsătoriţilor faţă de Legea divină 
înscrisă în fire, sub formă de instinct. Şi mai 
urmăresc lămurirea ideii de păcat, idee care a 
început să fie neclară în mintea multora. 


[Definiţia păcatului) 


Păcatul este o conspirație a minţii omului cu 
diavolul împotriva Legii lui Dumnezeu. 

Cu această definiție de lucru, înţelegem 
dintr-o dată că numai lisus a fost fără de păcat, 
adică singur EI a refuzat orice idee diabolică din 
mintea, viaţa şi faptele Sale. 

Voi, ca tineri începători ai vieţii, sunteţi 
poate ispitiţi de ideea că tineri fiind, de ce să 
începem cu copii din primul an, ci să ne mai 
trăim puţin viaţa că mai avem vreme şi de copii. 
Cu acest gând, dacă-l primiţi şi-l luaţi de bun, vă 
deschideţi calea către păcat şi către tot felul de 
necazuri care vin matematic. Ca să n-o luaţi rău 
de la început, că nu aveţi cum sfârşi bine, e reco- 
mandabil să o luaţi bine de la început şi să vă 
precizaţi poziția sufletească față de roadele 
binecuvântate de Biserică ale cununiei - copiii. 
Ei sunt roadele dragostei; evitarea nu e dragoste, 
ci crimă. Căutarea plăcerii numai, cu evitarea 
rostului firesc al instinctului, e viciu şi păcat, şi 
se pedepseşte de Legea care vede toate ale 
omului. 


?, 

(Dumnezeu iartă dar nepedepsit nimic nu lasă] 


Deci, dacă nu sunteţi bine lămuriţi de la 
început către bine, foarte uşor vă treziţi în gre- 
şeli de convieţuire, de unde vin apoi mulţimi de 
necazuri şi de nenorociri de care nu vă poate 
scăpa nimeni. 

Cu divorţul nu scapi de greşelile făcute. Ade- 
sea ele te urmăresc în multe căsătorii sau în orice 
altă parte ai luat-o. Nu te scapă nici rugăciunile! 

Spovedania doar te pune în temă cu vinovăţii- 
le tale față de „hotarele legii” de la cununie, pe 
care le-ai călcat şi-ţi dă iertarea lui Dumnezeu 
pentru neştiinţă, dacă aceasta a fost, sau pentru 
neputinţă, dacă aceasta este, şi-ţi dă puterea şi 
răbdarea ispăşirii, dacă te îndrepţi ca şi convie- 
ţuire. 

Dumnezeu iartă”, dar nepedepsit, nimic nu 
lasă. Aşa scrie Cartea (Sfânta Scriptură)! 


[(Greşelile de convieţuire şi urmările lor) 


lată acum o descriere sumară a greşelilor de 
convieţuire şi, legat de ele, urmările lor inevita- 
bile, care te aşteaptă în faţă şi ţi se aşează în 
braţe. lar dacă aşa stau lucrurile iar practica pe 
teren aşa confirmă, atunci măsura preventivă e 
cea mai bună, e singura rațiune posibilă şi la 
îndemâna tuturor. 

La convieţuirea căsătoriţilor, nu-i bun nici 
abuzul, nici refuzul. Abuzul îl atinge pe soţ, refuzul 
pe soţie, dar şi pe soţ. Cum e aceasta? Aşa-i făcut 


” Dacă-l ceri aceasta prin spovedanie la preot (n.ed.). 

omul de Dumnezeu: bărbatul şi femeia, dintr-un 
singur trup. Cu cunoştinţele contemporane de 
biologie, de endocrinologie şi de neurologie, 
putem înţelege clar aceste lucruri. 


(Fie în turma lui Hristos, fie în turma lui Epicur) 

Sistemul nostru nervos, ca să servească soli- 
citărilor vieţii în bune condiţii, are nevoie de o 
bună şi corectă funcţionare a glandelor noastre 
endocrine. Glandele noastre sunt înşirate în 
număr de 7-8 (depinde cum sunt numărate) pe 
toată verticala staturii noastre. Două sunt în cap, 
responsabile cu comenzile şi cu modul de funcţio- 
nare a tuturor celorlalte. Acestea din cap sunt 
sensibile, adică lucrează în consonanţă cu concep- 
ţia ta de viaţă în care te integrezi trup şi suflet. 

Pentru o clarificare pe scurt a rosturilor aces- 
tor două glande din cap, ca să funcţioneze într-un 
mod sau altul, e destul să dau ca exemplu două 
concepţii de viață diametral opuse: într-un fel 
vor lucra aceste glande de comandă asupra 
tuturor celorlalte glande din subordine când te 
integrezi în turma lui Epicur (viaţa imorală) şi 
altfel vor conduce iconomia endocrină când te 
integrezi în turma lui Hristos. 


(Cine fuge de copii, fuge de responsabilitate) 


Sărim peste aceste glande de pe verticala 
omenească şi ne referim puţin la cele sexuale. 


w Epicur (541-270 î.e.n.) - filozof materialist şi ateist grec, 
care a conceput înțelepciunea ca o călăuză spre fericirea 
care se dobândeşte prin cultivarea plăcerii. 

Aici e aici! Aici au fost lăsaţi oamenii fără nici o 
cunoştinţă exactă. Ba li s-au spus multe minciuni 
şi fiecare a fost lăsat în banii lui, cu greşelile şi 
ereziile sale. 

S-o luăm fugitiv cu puţină biochimie endocri- 
nă. Sexele - bărbat şi femeie - se caută la maturi- 
zare unul pe celălalt, trecând peste orice bariere 
ale oricui. Totuşi e bună, chiar foarte bună, şi 
puţină minte şi cât de cât o cunoştinţă pozitivă a 
faptului acesta al continuității vieţii. 

Constituțional natura bărbatului are o glandă 
în plus faţă de femeie - prostata. Această glandă 
spune foarte multe şi importante lucruri în 
iconomia vieţii şi în interpretarea corectă a 
foarte multe necazuri ivite în familie. Tot pentru 
clarificare, trebuie (spuse) şi numele produșilor 
de biosinteză ale glandei: hormonii. Aceştia sunt 
substanţe de biosinteză produse de glande şi 
vărsate în circuitul intern al sângelui, cu ajutorul 
căruia circulă prin tot organismul, cu rol în 
activitatea şi activarea sistemului nervos, deci a 
tuturor organelor, în scopul de a menţine organis- 
mul întreg şi în bune condiţii de viaţă internă şi 
externă. 

lată din tainele prostatei: aceasta sintetizează 
săruri ale acidului glutamic, care sunt substanţe 
absolut necesare sistemului nervos, atât al 
bărbatului, cât şi al femeii, dar nu le prepară 
decât bărbatul. 

Aici e explicaţia fundamental biologică, în 
temeiul căreia femeia este atârnătoare de bărbat. 
Fără substanţele lui endocrine ea nu regenerea- 

ză nervos, mintal etc. Aici începe să se înţeleagă 
de ce au urmări nefaste şi abuzul şi refuzul. 

Dacă aceste substanţe extrem de valoroase 
pentru iconomia vieţii şi pentru funcţionarea în 
bune condiţii a sistemului nervos sunt risipite de 
plăcere, de care nu te mai saturi - atunci încep 
să apară urmările. Abuzul păgubeşte pe bărbat 
de necesarul de substanţe glutamice sistemului 
său nervos (15 miliarde de neuroni) şi încep feno- 
menele de carenţță nervoasă, care pot ajunge 
până la slăbirea totală a funcţiei mintale. S-au 
văzut asemenea cazuri de tâmpenie a minţii şi 
de pierdere totală a memoriei, fără să fie şi alte 
boli în organism. Respectivul era suprasolicitat, 
iar el s-a predat. Urmările sociale se înţeleg. 

Refuzul, le păgubeşte pe femei. Unul din moti- 
vele obişnuite este acela „întemeiat” pe stăvilirea 
numărului de copii. Modalitatea aceasta este 
viciul „onaniei” cu femeia. Păgubesc amândoi - 
pagubă biologică ce se resimte în sănătatea 
amândurora. 

Minţirea, trişarea, ferirea, e unul şi acelaşi 
viciu, ce duce în mod normal la o nervozitate şi 
la o nemulţumire unul faţă de altul, pe care 
natura în nevinovăția ei caută să o remedieze. Şi 
cum o remediază? Căutând fiecare în părţi alt 
partener ca să nu falsifice convieţuirea. În fond e 
o rezolvare greşită, vinovată faţă de unitatea de 
dragoste a Tainei Cununiei. Deci, dacă o femeie 
greşeşte cu altcineva, de vină e trişarea lor, „feri- 
rea” soțului, care o împinge la gestul căutării 
altuia care să fie corect cu natura. În majoritatea 

cazurilor de necredinţă a femeii e de vină soţul 
că nu şi-a umplut casa de copii. Deci, cine fuge 
de copii, fuge de responsabilitate. Şi unde fugim? 
În iresponsabilitate. 


(Când îţi iei răspunderea de a rodi copii, 
Stăpânul vieţii iţi va ajuta!) 


Când însă îţi iei răspunderea de a rodi copii, 
Stăpânul vieţii îţi va ajuta să ai şi ce le da de 
mâncare şi-ţi va asigura şi cinstea căsătoriei. 
Deci, nici abuzul, nici refuzul, ci o dreaptă soco- 
teală şi o convieţuire corectă şi cinstită. 

Mai mult chiar, o altă constrângere de care 
trebuie ţinut seama e foliculina, hormon feminin 
toxic şi cancerigen. Toxic la nivelul creierului, 
dând continuu dureri de cap şi foarte intens can- 
cerigen la nivelul sânilor şi al uterului (fibroame 
uterine). De cleştele acestui hormon nu este 
scăpare decât de la 3-4 copii în sus - iar sarcinile 
să fie în mod natural, cum apar ele normal. Aceas- 
tă ordine normală şi naturală a sarcinii, e singura 
cale. Asigură sănătatea copiilor şi a mamei. 

Salturile peste sarcini, lepădarea de copii, 
indiferent cu ce mijloace şi din ce motive, ating 
sănătatea copiilor ulteriori, dacă mai vin. Dar 
chiar dacă nu mai vin alţii, Legea divină îi pedep- 
seşte şi retrospectiv pe cei făcuţi cronologic. 

Aşadar, în însăşi constituţia endocrină a 
femeii e pusă obligativitatea naşterii de mai 
mulți copii. E chiar condiţia de mântuire a femeii, 
după cum i-a descoperit Dumnezeu Sfântului 
Apostol Pavel. 

În cazul viciului sau al greşelilor de convieţu- 
ire, apariţia cancerului care ucide soţia se răs- 
toarnă iarăşi în răspunderea soţului. Soţul care 
nu vrea copii, nu trebuie luat; e un criminal camu- 
flat al soţiei sale. Nu e din turma lui Hristos! 

Abia de la 3-4 copii în sus, făcuţi în ordinea 
naturală în care apar, se neutralizează acţiunea 
toxică şi cancerigenă a foliculinei. Terenul con- 
firmă aceasta. Sunt mame cu 10-12 copii făcuţi, 
care trăiesc şi ajung la vârsta de 80 de ani sănă- 
toase, în destulă putere, fără să le doară capul 
sau să fie bolnave... 

Femeile mai pătimesc şi de crizele climacte- 
riului (menopauza) cam de la 50-52 de ani în 
sus. Când viaţa lor de până aici a fost corectă şi 
conformă cu natura, tulburările acesteia trec 
aproape neobservate. Echilibrul endocrin e asi- 
gurat de normalitatea convieţuirii şi a roadelor 
făcute până aici. În cazul viciilor de convieţuire, 
perioada aceasta e o adevărată nebunie. 

Nu mai vorbesc de reflexul normalităţii sau 
anormalităţilor de convieţuire în sfera psihicu- 
lui, care formează un capitol aparte, cu o mate- 
matică mult mai complicată şi cu pedepse mai 
greu de evitat. De asemenea, nu pomenesc aici 
decât în treacăt reflexul purtării, în genere, în co- 
dul genetic - deci în fondul ereditar al urmaşilor. 


(Cauzele predispoziţiei precoce a tinerilor 
spre sexualitate) 


Totuşi nu mă pot abţine de a nu pomeni unul 
care produce extrem de multe şi grele dificultăţi 


?, 

în educarea copiilor. Şi anume, când soţul nu dă 
pace sarcinii (zice că el nu poate, sau nu vrea 
sau nu se declară stăpân pe legile naturii), atunci 
copiii vin pe lume cu predispoziţii precoce spre 
sexualitate. Aceasta îi face îndărătnici şi foarte 
greu educabili (sunt certaţi cu disciplina; unii 
genetic prezintă cromozomul criminalităţii - 
circumstanțe atenuante în justiţie). Fug de la 
şcoală şi încep aventurile. Deci, tot în răspun- 
derea soțului se soldează şi aceste necazuri. 

Explicaţia biologică: au crescut în mediul 
uterin hrăniţi cu sânge prea îmbibat cu progeste- 
ron, hormon sexual masculin. 


(Toxicitatea alcoolului şi a tutunului) 


Tot în treacăt pomenesc şi de acţiunea to- 
xică a alcoolului. Dacă 6 grame de alcool la litrul 
de sânge au puterea să sudeze o mulţime de 
spermatozoizi câte doi cap în cap, fără să le tul- 
bure viața, atunci ce vom zice de beţivii notorii? 

lată ce se întâmplă: aceşti monştri masculini 
au două cozi, deci o capacitate dublă de mişcare. 
Ajunşi ca atare în organismul femeii, caută febril 
ovulul, până şi la trompă şi acolo îl fecundează; 
oul format nelalocul lui creşte astfel normal, dar 
trebuie extirpat cu trompă cu tot. Aşa se insta- 
lează sterilitatea, condiţie suficientă de dezechi- 
libru, până la faze clinice. lată ce pustiu de bine 
face băutura. Femeia în cazul acesta să prefere 
orice agresiune, numai sterilitatea şi dezechili- 
brul nu. 

Despre cei ce-şi beau minţile 


Grozavă expresie şi adevărată, cuvânt cu cuvânt. 

Ne reamintim efectul hormonilor asupra 
scoarţei cerebrale: excită spre poftele genezice. 
Exact acelaşi lucru îl face şi alcoolul, sub orice 
formă şi la orice grad de tărie, aprinde mintea 
spre aceleaşi pofte. Nu suplineşte însă nici un 
hormon în rolul lui binefăcător, ci pe oriunde 
trece ameţeşte, arde şi atrofiază. Omoară alte 
milioane de celule nervoase şi fire telefonice. 
Toate isprăvile se trec la activ, întocmai ca mai 
sus şi se transmit zestre pământească la copii - 
Mai grav: dacă prea din tinereţe se dedau flăcăii 
la băutură, se întâmplă că ajung neroditori. Glan- 
dele lor genezice se vor atrofia şi vor produce 
nişte celule incapabile de rodire. Se apără şi 
firea pe cât poate; nu ia în spate orice i se-ncarcă. 
Chiar dacă se dau la vin mai târziu şi încă nu 
scapă de pedepse. Aşa de pildă, cercetătorii în 
chestiune au găsit forme monstruoase de 
spermatozoizi având ba două capete, ba două 
cozi, ba alte forme, efecte ale beţiei. Beţia îşi 
înscrie urmările până şi în celula genezică mică 
de 60 de miimi dintr-un milimetru. 

Ceea ce e dureros e faptul următor: de se în- 
tâmplă vreo zămislire cu o atare sămânță beată, 
şi care-i mai mult siluire decât iubire, urmaşul va 
fi cu maximă probabilitate epileptic - boală de 
nervi fără de leac. Aceasta e cu atât mai sigur, cu 
cât la scârba şi spaima bietei mame se mai adau- 

gă şi bruftuiala câtorva înjurături de Dumnezeu. 
Deci dezechilibrul în toate părţile, dezechilibru 
în mediul umoral, dezastru în patrimoniul eredi- 
tar, dezechilibrul imoral, o mai fi având şi mama 
ceva de adăugat, dacă nu alta cel puţin spaima 
ce-o mănâncă şi încă e de ajuns ca să se arate pe 
lume, în loc de un chip senin, un chinuit de draci 
şi martor la judecată împotriva părinţilor săi. 

Sfârşitul beţivului e sau în şanţ sau în casa 
de nebuni, iar sufletul în iad încă de aici. Urma- 
şii lui - numai zic nimic, mila mă opreşte; totuşi 
mai am şi o milă preventivă, pentru viitor, care 
mă face să scriu cele prezente pentru cei ce vor 
să se îndrepte. 

Toxicitatea tutunului duce la atrofierea func- 
țională, dar nimeni, spun fumătorii, nu ştie gradul 
de vitalitate şi carență organică pe care o mai 
are sau nu oare. 

Bărbaţilor! Atenţie la neatenţia cu voi înşivă 
şi cu urmaşii voştri, ca să nu zic la indolenţă, 
tutunul şi alcoolul diminuează drastic potenţa 
sexuală. Mai mult de atâta nu vă spun. Dacă 
aveţi minte, bine e să luaţi aminte! 

Alcoolismul, beţivitatea bunicilor, apare în nepoți 
ca tulburări şi insuficiențe nervoase, până la nivelul 
de epilepsie. Beţia ca şi tutunul sunt o mare pacoste 
care se înscriu genetic în patrimoniul ereditar şi duc 
treptat, dar sigur, la degenerarea omului din neam 
în neam, deci duc la degenerarea neamului. 

Răspunderile cresc considerabil pentru fieca- 
re în parte! 

Tu în ce concepţie de viaţă alegi să te integrezi? 


Că 
Că 

ÎNVIEREA „MORȚILOR” 





„Înviaţi pe cei morți"! Porunca aceasta 
o avem şi noi, preoţii, urmaşii Sfinţilor 
Apostoli, ucenicii de azi ai Domnului. Însă 
nu pentru trupuri moarte i-a fost Domnului 
grija, nu, ci pentru sufletele moarte, pentru 
oamenii cărora le merge numele că trăiesc 
dar de fapt sunt morți. 









(Părintele Arsenie Boca) 





„Acestea zice Domnul: „lată, Eu voi deschide 
mormintele voastre şi vă voi scoate pe voi, popo- 
rul Meu, din mormintele voastre. ... Şi voi pune 
întru voi Duhul Meu şi veţi învia, şi vă voi pune 
pe voi pe pământul vostru, şi veţi cunoaşte că Eu 
sunt Domnul, grăit-am şi voi face, zice Domnul 
(lezechiel 37,12,14). 

lată semnul lui Ilona prin care au să treacă 
toți din toate vremurile şi locurile, când spaima 
va fi mare, încât mulţi vor vrea să moară, dar nu 
mai pot, tânguirea e degeaba; şi aşa vor fi traşi 
de prin morminte în ziua înfricoşată, la darea de 
seamă a judecății din urmă. Veni-vor înspăimân- 
taţi - în ziua aceea nu mai încape târguire: crezi, 
nu crezi, îs poveşti, ba nu-s poveşti, atunci vezi, 
nu mai trebuie să crezi de vreme ce vezi. Şi ce 





* Matei 10, 8. 

vezi? Vedere minunată: toate faptele ce le-ai făcut 
întru ascuns acum sunt date pe faţă. Şi le vezi nu 
numai tu ci şi toţi oamenii dimpreună cu îngerii 
văd întreolaltă toate faptele lor şi ale tuturor. 

Mai mult, oamenii au să vadă şi toate urmări- 
le faptelor lor, în urmaşii şi înaintaşii lor. Au să 
vadă cuvântul lui Dumnezeu pe care trebuiau 
să-l asculte şi să-l facă, pentru ca să nu fi venit 
urmări din acelea peste o mulţime de oameni. 

Cuvântul lui Dumnezeu îi va judeca pe ei 
după faptele lor. Vor vedea toate vorbele ce le-au 
spus cât au trăit în lume, şi-şi vor vedea şi gân- 
durile şi cărţile ce le-au scris, şi toate urmările 
lor peste oameni. Părinţii îşi vor vedea faptele 
uciderii de prunci, toate, toate se vor descoperi 
în ziua aceea. lată de ce o judecată dreaptă şi 
veşnică nu se poate face decât chemându-se toţi 
oamenii să-şi vadă toate faptele cu toate urmările 
lor. În asemănare cu judecata de pe pământ, şi 
judecata lui Dumnezeu se face după anumite 
legi. Pe pământ sunt adeseori puzderie de legi, 
dosarele faptelor şi martori; la judecata lui Dum- 
nezeu sunt însă numai două legi: Legea iubirii 
de Dumnezeu şi Legea iubirii de oameni, în care 
sunt cuprinse toate celelalte. În loc de dosare 
sunt cărţile morţii şi cărţile vieţii, în care sunt 
scrise faptele oamenilor iar martorii - toată 
făptura lui Dumnezeu. 

În aceste două legi sunt puse faţă în faţă 
faptele şi oamenii. Prin legile acestea îi desparte 
pe oameni între buni şi răi, precum desparte 
păstorul oile de capre, oile de-a dreapta şi 

caprele de-a stânga. (...) 

Dacă nu ne întoarcem de la cele dinafară la 
cele dinlăuntru, la făptura cea născută de sus de 
la Dumnezeu, la Hristos, Cel ce petrece în adân- 
cul profund dar apropiat al fiecărui om, dacă nu 
vom căuta darul naşterii noastre celei din Dumne- 
zeu, atunci Hristos lisus se află în noi flămând şi 
însetat, gol, străin şi bolnav de durerea întunecă- 
rii noastre, şi pe deasupra întemnițat. 

Prin urmare iată descoperite lucrările noas- 
te, 

Acum ştim pe Cel ce flămânzeşte şi însetea- 
ză după noi, acum ştim pe Cine ţinem în temniţă 
pe viață, dacă nu cumva Îl şi răstignim zi şi 
noapte cât trăim... Acum e limpede de dovedit: 
putem avea faţă de lisus Hristos şi de Duhul Său 
cel Sfânt, Care este temelia şi viaţa noastră după 
Dumnezeu, fie purtarea lui Iuda, fie iubirea lui 
lisus; dar şi soarta lor în vecii vecilor. 

Prin urmare nu este nedreptate la Dumnezeu 

dar nu ştim noi tainele. Şi tare mai sunt frumoa- 
se tainele lui Dumnezeu: „Amin, amin, grăiesc 
vouă: cine ascultă cuvintele Mele şi crede Celui 
ce M-a trimis pe Mine, are viaţă veşnică și la 
judecată nu va veni, ci s-a mutat din moarte în 
viață” (oan 5,24). Auziţi cuvântul lui Dumnezeu, 
că este chip de trecut la viaţa veşnică, fără de a 
trece prin focul judecății! 

Doamne, ce taine se deschid!!? 

Când a trimis Mântuitorul pe cei 12 ucenici, 
deprinzându-i la propovăduirea Împărăției Ceru- 
rilor, printre alte porunci le-a dat şi aceasta: 

înviaţi pe cei morţi! Porunca aceasta o avem şi 
oi, preoţii, urmaşii Sfinţilor Apostoli, ucenicii 
de azi ai Domnului. 

Însă nu pentru trupuri moarte i-a fost Domnu- 
lui grija, nu, ci pentru sufletele moarte, pentru 
oamenii cărora le merge numele că trăiesc dar 
de fapt sunt morți. 

A găsi în tine pe Hristos Cel cu Cruce, teme- 
lia ta dumnezeiască, şi a clădi pe ea viaţa ta, 
aceasta este învierea cea din morţi înainte de 
învierea cea de obşte. Fericit şi sfânt este acela 
ce are parte de învierea cea din morţi. Peste 
acesta moartea cea de-a doua n-are putere. 
„Amin, amin, grăiesc vouă, că vine ceasul şi 
acum este, când morții vor auzi glasul Fiului lui 
Dumnezeu şi care vor auzi vor învia!" Uoan 5,25). 
E glasul Fiului lui Dumnezeu care cheamă la 
înviere prin preoţii, ucenicii şi trimişii Săi din 
toate vremurile: să aveţi parte de învierea cea 
dintâi! De aceea, pentru faptele din vremea de 
moarte, cere Preabunului Dumnezeu prin post şi 
rugăciune judecata Lui milostivă. Aceasta e 
Taina mărturisirii la preoţi, ucenicii şi tălmacii 
lui Dumnezeu între oameni, ca să clădeşti de 
aici înainte viaţă nouă pe temelia Hristos lisus 
Cel cu Cruce şi în Duhul cel Sfânt, în Biserica Sa. 

Misticismul şi puterile naturale 


Misiunea preoţilor 
în regenerarea insului, familiei şi neamului 


Când neamul se autonomizează de Biserica 
lui Hristos, atunci nu mai ajunge la cunoştinţa 
de sine, de drept - cum sunt neamurile care se 
leapădă de Hristos. Vor protesta şi a doua oară - 
vor fi a doua oară protestanți, dacă nu s-au 
mulţumit cu protestarea lui Luther - şi le va fi 
după faptele lor. 

Aceste trei răspunderi şi misiuni, a Bisericii, 
a preoților şi a statului, dacă nu se inserează în 
ordinea normală a locurilor, se inversează valorile. 
Căci acolo unde porunceşte trupul sufletului, 
sau vremelnicul veşnicului, lucrul nu dăinuieşte. 

Noi, preoţii, suntem oameni trimişi de Dum- 
nezeu. Toţi preoţii sunt trimişii lui Dumnezeu, ca 
să ajungă la cunoştinţa de sine şi de Dumnezeu, 
ca să aducă şi pe alţii la cunoştinţa de sine şi de 
Dumnezeu, ca să nu rămână în întuneric şi să se 
răzvrătească. 

Dintre slujitorii lui Dumnezeu, potrivit credin- 
ţei Bisericii noastre, din vreme în vreme sunt 
aleşi unii şi încredinţaţi cu o misiune specială. 
Sunt misiuni care apar din vreme în vreme, 
misiuni speciale, aşa cum apăreau la iudei în 
timp de 1500 de ani patru prooroci mari şi 12 

mici, de la Moise la Sfântul loan Botezătorul, 
ultimul prooroc. Au fost mai mulţi prooroci, dar 
aceştia au fost aceia care au trezit credinţa 
adevărată, atunci când evreii voiau să se auto- 
nomizeze, sau să slujească altor dumnezei. 

Misiunile speciale sunt arătate aşa în Sfânta 
Scriptură: „Vă voi trimite slugile Mele dis-de- 
dimineaţă...”, adică înainte de-a veni pedeapsa 
pentru păcate. Dumnezeu trimite vestitorii fiecă- 
rei vremi, ca să-ţi dea răgaz să te îndrepţi. - „Voi 
trimite slujitorii Mei dis-de-dimineaţă”, înainte 
de a începe bătaia lui Dumnezeu în toată plină- 
tatea ei. Pe aceştia îi alegea Dumnezeu cum 
vroia şi cum ştia în înalta Lui Înţelepciune. Pe 
cine este curat îl bagă la lucru. Un cioban cu 
viața curată a fost ales la evrei, David - deşi mai 
avea 11 fraţi. Apoi alt cioban, Amos. Aceştia erau 
mai curaţi ca toţi ceilalţi. Când David a păţit apoi 
una şi alta, a avut minte şi le-a folosit în bine şi 
acele căderi. Dumnezeu a ales pe trimişii Săi şi 
dintre preoţi, pe lezechiel preotul, pe Isaia preo- 
tul, aşadar dintre fiii preoţilor. 

Vremea în care suntem o vedeţi mai bine ca 
mine, citiţi şi aveţi răgaz să vă daţi seama cum 
se poartă veştile, vedeţi ce zic purtătorii de răz- 
boi. Unul dintre ei, cel mai important, chiar zice: 
„Nu este vorba de învingători şi învinşi ci numai 
de supraviețuitori şi distruşi”. Sorţii războiului 
nu sunt în mâna celui ce l-a stârnit, ci în mâna 
cerului - cum va fi cumințenia oamenilor, aşa va 
ține şi lumea. Dumnezeu caută cuminţenia oame- 
nilor în vreme de încercare: dacă o au ori se 

întărâtă. Dacă o au şi trec la pocăinţa cerută - 
fără de care nu se poate - puternic este Dumne- 
zeu să întoarcă cele rele în bine. De multe ori am 
spus-o, încât cred că s-a auzit şi de urechi mari. 

În ordinea chemării la pocăință, Dumnezeu 
te cheamă mai întâi prin glasul conştiinţei; dacă 
nu asculți îți rânduieşte după aceea glasul 
preoţilor; nu asculţi nici de această chemare îţi 
dă necazuri, boli, suferinţe - le îngăduie. Dacă 
nici de acestea - îţi grăieşte Dumnezeu cu tunul. 
Unii, e drept, se fac mai credincioşi după ce au 
fost pe front. Alţii nu vor crede nici când Dumnezeu 
le grăieşte cu tunul. Căci, dacă de glasul domol 
al preoţilor n-au vrut să asculte, de glasul aspru 
al tunului la fel, atunci le rânduieşte Dumnezeu 
chemarea a cincea, care este anarhia..., unde nu 
mai este temere de Dumnezeu ci prigonire. 

Şi cine trece prin această încercare dreptcre- 
dincios este mântuit. Căci în acele zile sau eşti 
cu ei sau cu Dumnezeu. Aceştia sunt cei veniţi 
de pe pământ în vremea strâmtorării celei mari. 
Locul e biblic. Aşa merg lucrurile în afară dacă 
nu-şi trag de seamă să se îndrepte înlăuntru. 
Cititorii de Apocalipsă ştiu - şi Apocalipsa e cea 
mai citită carte în vreme de strâmtorare. 

Ştim că în vremile de pe urmă Dumnezeu va 
trimite îngerii, căci oamenii tot nu s-au pocăit de 
păcate şi de curvie. Noi, preoţii, suntem slugile 
lui Dumnezeu între oameni. Maleahi (proorocul) 
o spune: „suntem îngerii lui Dumnezeu”. Un altul 
zice că a văzut pe lisus Marele Preot şi ceată 
nouă de slujitori. Aceştia sunt cei care vor avea 


*, 

să fie trimişi în bucata de vreme de la venirea 
Mântuitorului până la a doua venire. Aceasta 
relevă de altfel o problemă de teologie foarte 
importantă. Dar nu ne este dat nouă să ne ocu- 
păm de ea şi nu e nici timpul necesar. În orice 
caz ne sileşte Scriptura la aceasta: slugi ale lui 
Dumnezeu şi împreună slujitori (lucrători); sun- 
tem colaboratori ai lui Dumnezeu în via aceasta. 
lată, ştiind ce suntem, şi răspunderea noas- 
tră în împrejurările actuale este de a chema pe 
toţi la pocăință, la viaţă curată, astfel ca la „veni- 
rea a doua”, noi, cei care suntem cu Dumnezeu, 
să fim gata şi poate nu puţini sunt cei care vor 
intra în Împărăţia lui Dumnezeu. Preoţii au dato- 
ria de a-i lumina pe toţi, de a „pescui“, de a învăţa, 
ca cei chemaţi să fie în stare să-L mărturisească 
pe Mântuitorul şi să poată trece proba muceni- 
ciei nu ca nişte fricoşi, ci ca nişte oameni plini 
de puterea credinţei. Numai prin El putem birui. 
Noi suntem chipul neputinței, dar prin Hristos, 
Care este Atotputernic, noi devenim puternici. 
Dacă suntem slugi ale Lui, avem puterea Lui. 

Azi ne-am împărtăşit cu Hristos. El trăieşte în 
noi. Trebuie să facem să sporească această 
trăire şi să ajungă la puterile la care au fost cei 
dintâi creştini. Şi a fost în acea vreme mare cre- 
dinţă. Cu studenţii de la Sibiu m-am înţeles că 
dacă mai fumează şi nu luptă împotriva acestei 
patimi aşa de mici, la pereţi nu mă mai duc să 
vorbesc. Nu tabacul e păcătos ci neputinţa de 
care dau dovadă. lar dacă tu azi te-ai împărtăşit 
cu Hristos, cum cutezi să pui în gura Lui ţigară? 

lar Sfânta Împărtăşanie, dacă n-aţi ştiut, v-o spun, 
se consumă toată, în întregime, nu dă nici un 
rest, aşa că [Hristos e în trupul, în vinele noastre. 

Răspunderea preoţilor a fost făcută pe înţe- 
lesul nostru de însuşi Dumnezeu. lată ce zice 
către lezechiel proorocul: «Fiul omului! socotitor 
te-am pus pe tine, peste neamul lui Israil şi dacă 
vei auzi vreun cuvânt din gura Mea, dă-i de veste. 
Dacă Eu voi zice celui fărădelege: „Păcătosule, 
cu moarte vei muri” şi tu nu-i vei da de veste, ca 
să se întoarcă de la căile sale, şi să fie viu, 
păcătosul va muri în fărădelegea lui şi sângele 
lui din mâna ta îl voi cere. Dar dacă tu ai dat de 
veste păcătosului să se abată din calea lui şi să 
se pocăiască şi nu se va pocăi de faptele lui, va 
muri în fărădelegea lui, iar tu ţi-ai mântuit sufle- 
tul tău» (lezechiel 3, 17-19). Aşadar, te-am pus 
străjer, adică să vorbeşti ca din partea Mea. 

La predică începem cu: „În numele Tatălui şi 
al Fiului şi al Sfântului Duh”, dar ferească Dumne- 
zeu să pui pe seama Sfintei Treimi învăţăturile 
pământeşti ci cum spune Sfântul Apostol Petru»: 
„vorbele tale să fie ca ale lui Dumnezeu”. Şi 
numai după ce ai terminat predica să spui: 
Amin. Unii spun Amin după invocare şi apoi se 
propovăduiesc pe ei înşişi. 

Noi, duhovnicii, suntem mai mult decât drep- 
ţii căci duhovnicul este răspunzător de cum a 
fost învăţat dreptul cele ale credinţei. lar dreptul 
fără smerenie nu se mântuieşte. De aceea, duhov- 


- | Petru 4, 11. 

nicii nu trebuie să se teamă nici de faţa „dreptu- 
lui”, când acesta n-are smerenie. 

Am văzut, capitalul uman este reprezentat 
prin ins, familie şi neam. Insul este răspunzător 
de faptele sale, familia de asemenea. Răspunde- 
rea în familie este mai grea ca a unui călugăr. A 
da roadele Tainei căsătoriei e mai greu decât a 
purta sarcina călugăriei. Adevărul spun, căci aşa 
este. Neamurile de asemenea sunt chemate a 
umbla în Lumina măririi lui Dumnezeu. Şi împăra- 
ţii pământului vor aduce mărirea lui Dumnezeu. 

lată, deci, care este răspunderea şi misiunea 
Bisericii, şi din aceasta cea a preotului. Şi am 
văzut şi zona în care e răspunzător statul, prin 
ascultarea sau neascultarea, prin subordonarea 
sau nesubordonarea față de Biserică. Acum se 
târguiesc cum să dea legi (împotriva creştinilor). 
Târgul acesta nu duce la bine. Cel vremelnic 
trebuie să stea unde e, că de se va amesteca 
unde nu-i este locul o vor păţi=. 

Misiunea preotului este de a mai salva, ceea 
ce se mai poate salva; de a propovădui răspicat 
voința lui Dumnezeu, de a scoate pe cei ce sunt 
credincioşi să se mântuiască. Că de cumva nu 
vom lumina poporul, va fi rău. Noi suntem datori 
a propovădui pe Dumnezeu în Treime după 
predania Bisericii. Noi nu propovăduim ziduri 
moarte, ci pe Hristos Cel răstignit, căci azi sunt 
din acei care propovăduiesc un Hristos fără cruce. 





- Poate rânduieşte bunul Dumnezeu şi ajunge cartea aceas- 
ta şi pe mâna birjarilor de la conducerea de orice fel. (n. ed.) 

Părintele Arsenie Boca împreună cu 
Mitropolitul Nicolae Bălan în curtea Mănăstirii 


Brâncoveanu de la Sâmbăta de Sus 

Aceasta e misiunea Bisericii al cărei condu- 
cător este Hristos; în zadar se nelinişteşte statul 
să afle cap Bisericii, că Biserica are cap, căci 
Hristos este cu noi până la sfârşitul veacurilor, 
purtând grijă şi adeverind cuvintele: „cu voi sunt 
până la sfârşitul veacurilor”. 

Activitatea insului, familiei, neamului, aşa 
trebuie înţeleasă. E bine să dau o asemănare 
rustică. Cu câtă grijă umblă plugarul să aibă 
sămânță bună! Şi ştiţi cu toţii că umblă cu multă 
grijă nu numai ei, ci în cele din urmă şi statul. 

Cu atât mai vârtos noi, duhovnicii, trebuie să 
fim cu grijă asupra seminţei de om. Aici începe 
problema cea mai grea a misiunii duhovnicului. 
Aici e misiunea celui rânduit de Dumnezeu, din 
vreme în vreme, să cheme pe oameni la pocăin- 
ţă. Cum acţionezi asupra seminţei de om? Căci 
prin ea trăieşte insul, familia, neamul. Ea are cu 
atât mai multă importanţă cu cât Mântuitorul a 
binecuvântat nunta! 

Să insistăm asupra acestui capitol. Când energia 
genetică nu se stârneşte cu preţul sau cu măsura 
care trebuie, aceasta degenerează şi avem în jos 
toate formele de degenerescenţă ale insului, famili- 
ei şi neamului, atât în privinţa trupului - numărul 
inşilor, sănătatea lor, longevitatea, cât şi a sufle- 
tului: credinţă greşită, misticism fals sau nebunie. 

Sămânţa de om, pe care o numim cu un 
termen intermediar „energie genezică” sau energie 
genetică, este o problemă şi a preotului-duhovnic 
şi a medicului. Totul depinde de felul cum 
lucrează şi cum acţionează omul asupra acestui 

capital vital din viaţa lui, de cum îl învăţăm s-o 
chivernisească, pentru că este una din puterile 
naturale de care e vorba în subiectul conferinţei. 
Dacă lucrăm asupra energiei genetice cum tre- 
buie, dacă va fi de aşa fel îngrijită şi chivernisită, 
atunci această energie de prim ordin va fi con- 
vertită, va da roade de regenerare a insului, a 
familiei, a neamului. 

Însă dacă duhovnicul se lasă biruit de faţa 
omului sau de neştiinţa lui (aceasta e singura 
scuză de luat în seamă), avem toate formele de 
pervertire a energiei genetice, adică anormale. 
Deci rostul duhovnicului este de a lovi în păcat, 
mai ales în rădăcina păcatului. 

Vorbirăm în acest sens de convertirea energi- 
ei genetice, deci de regenerarea insului, familiei, 
neamului, iar în pas cu nuanțele de pervertire a 
energiei genetice, de degenerarea neamului. 

Energia genetică - fie după categoria bărbat 
sau femeie, şi de aici începe împletirea fiziolo- 
giei cu duhovnicia - e o energie naturală menită 
să perpetueze spiţa (specia - n.ed.). Dacă laşi 
pornirea firii de capul ei, fără o îngrădire, e de 
aşa fel încât ea tinde spre pervertire - din pricină 
că e însoţită de momeala plăcerii. Omul se lasă 
momit de momeala plăcerii şi astfel este tâlhă- 
rită energia genetică în tot pomelnicul păcatelor 
desfrânării, care pot fi şi în căsătoria legitimă. 

Să vă înşir păcatele prin care se tâlhăreşte» 
energia genetică: 


2 se cheltuieşte irațional (n.ed.) 

1. De pe la 5-6 ani apar jocurile cu împunsă- 
turi necurate de-a mirele cu mireasa - cu sora, 
verişoara..., încurajate iresponsabil chiar de 
părinţii copiilor. 

2. A doua perioadă începe pe la 14-15 ani în 
atârnare de: gradul de vitalitate a individului 
(poate începe chiar mai înainte). Acum apare 
altă formă de desfrânare: onania, malahia sau 
pe limba poporului „curvia cu mâna”, de care greu 
se tămăduieşte. Ea ţine de la 14 până la 75 de 
ani, dacă nu se îngrijeşte să se izbăvească de ea. 

3. Desfrânarea cu dobitoacele începe tot în 
faza copilăriei, poate începe la pubertate sau 
adolescenţă; această pervertire se întâlneşte 
mai ales la cei debili mintal, care se debilitează 
astfel şi mai rău. Se poate să ţină acest păcat şi 
după copilărie. 

4. Acum, după aceste păcate, dau cu ticălo- 
şia şi în păcatele curviei - stil personal, la care se 
trece începând cu vârsta adolescenţei. De aceea 
mulți nu mai pot veni la căsătorie şi din pricină 
că ţinuta lor are o gravă defecţiune, contractată 
înainte. Pe respectivul nu-l doare nimic dar nu 
reuşeşte să convie cu cineva şi să-şi aleagă o 
soţie. Fetele, de asemenea, au desfrânarea cu 
mâna dar la ele merge aşa de departe, încât 
ajung să se lupte cu nebunia şi greu reuşesc să 
ajungă la căsătorie. O vom dovedi. 

5. Alte păcate din acest pomelnic sunt cele 
din interiorul familiei, începând cu cele de 

ses Tinerii, familia şi copiii... “e 55 





dinaintea cununiei bisericeşti, cu propria aleasă. 
Ei nu mărturisesc păcatul acesta înainte, ca să-şi 
ia iertare, şi cer Sfânta Taină a căsătoriei peste 
curvie nemărturisită. După asta se miră de traiul 
rău şi că nu vine binecuvântarea copiilor (că nu 
poate face copii). Făcând păcatul înainte de 
căsătorie, poate s-a temut că prinde copii, şi 
această frică fiind foarte puternică s-a resimţit în 
tot corpul şi astfel i-au fost paralizate ovarele. În 
felul acesta ajunge să nu mai aibă copii, să fie 
stearpă. A gustat mai înainte de vreme din fruc- 
tul oprit şi a avut o teamă care a trecut prin ea 
ca un curent electric ce i-a paralizat ovarele. 

6. Şi după căsătorie poate fi desfrânare - aşa 
o numeşte Scriptura; sub numele căsătoriei îşi 
îngăduie toată risipa şi toate blăstămăţiile. Ce 
se întâmplă? Se face o pervertire a energiei 
genetice până acolo că intră în simţul lor şi 
desfrânarea devine o a doua natură. Dacă devine 
o a doua natură, ei sunt robiţi de plăcere şi sără- 
ciți de putere. Când se întâmplă să mai zămis- 
lească şi copii, nedoriți sau printr-un accident, 
căci căsătoria nu e dată spre plăcere, ci este înso- 
țită şi de plăcere (şi asta e cu totul altceva), ener- 
gia naturală slăbită va da un copil slăbănog sau 
debil fizic şi mintal. Ispitiţi, oamenii au despărţit 
plăcerea de poruncă şi se feresc de zămislire - 
ferire care aduce daune atât bărbatului cât şi 
femeii. Aceasta ajunge tot la sterilitate. Ferirea 
de copii este a doua pricină de sterilitate. 

Acestea sunt formele de pervertire. Acesta 
este felul în care se tâlhăreşte capitalul vital. Ce-i 

de făcut? De a acţiona energic asupra acestui 
capital, ca să fie trecut sub formă de energie 
convertită şi să nu se dărăpăne în pervertirea 
energiei genetice. 

Numai atât e nunta binecuvântată de Biseri- 
că, cât e spre naşterea (însămânţarea) de prunci, 
cât e comuniunea de iubire dintre părinţi şi 
copiii care vor veni - restul e numai desfrânare. 
Acest adevăr e greu de primit până nu-i dove- 
deşti omului urmările, până nu-i spui de ce e 
aşa. Răspunsul vine îndată ce îi poţi dovedi 
concret ce fizionomie iau insul, familia, neamul, 
când ar asculta de voinţa lui Dumnezeu. 

Voința lui Dumnezeu aceasta este: sfinţirea 
şi să vă feriți de desfrânare. Şi ca să ştiţi să stă- 
pâniţi vasul în sfinţenie şi cinste, nu în patima 
poftelor, că numai atâta nunta e binecuvântă de 
Dumnezeu, cât este spre naştere de prunci. 
Restul e desfrânare. 

Desigur avem de lucru cu cel mai vrăjmaş 
dintre toate păcatele, căci peste măsură este 
încâlcit omul cu desfrânarea. Mulţi îţi zic: de ce e 
păcat? Pentru că treci de măsura care, desigur, 
pare foarte aspră. 

lată ce păţeşte omul care desfrânează: de în- 
dată ce energia naturală este tâlhărită prin una 
din formele desfrânării, această energie nu-şi 
mai are şi cursul ei intern. Nu-şi mai urmează 
funcția sa endocrină. Organele care izvorăsc 
această energie nu mai au răgaz, nu mai pridi- 
desc să treacă energia lor, prin transformare, în 
sânge, energie care e foarte trebuitoare în circula- 

ţia sângelui, şi sănătatea este afectată, se 
şubrezeşte tot mai tare. De aceea trebuie o pre- 
siune de înfrânare, de a opri trecerea în afară 
până n-a trecut în aparatul circulator. Trecerea 
energiei genetice în sânge este, ca să folosim o 
analogie, ca şi trecerea energiei căderii de apă 
în energie electrică. Aşadar, nu e o trecere de 
substanţă ci de energie; sângele capătă granule 
de energie vitală, cu rostul de-a ţine în bună stare 
întreg organismul trupesc. Oricum nu se poate. 

Sufletul este de altă natură decât energia 
genetică, chiar dacă aceasta este transformată 
după cum am arătat, ea nu se transformă în 
suflet, ea tot energie rămâne. 

Printr-o morală riguroasă”, adică după cum e 
dorinţa lui Dumnezeu, energia genetică trece ca 
energie vitală în sânge. Această energie se mai 
numeşte energie hormonică. Când o ai în sânge 
ea îți asigură sănătatea în întregime, a tuturor 
organelor. Tot prin această energie hormonică 
se asigură prin urmare şi buna funcţionare a 
sistemului nervos cerebro-spinal simpatic şi a 
sistemului nervos în general. 

Energia aceasta, care-şi are sediul în secto- 
rul de jos al omului (în organele genitale, cu 
funcţie endocrină), dacă este bine strunită, trece 
în sânge şi dă organismului sănătatea perfectă. 
De îndată ce ai tâlhărit-o, sănătatea devine şubre- 
dă, toate tânjesc, devin şubrede: stomac, ficat, 
plămân, simţurile, oasele chiar. Lucrul acesta 





= riguroasă - neînduplecată, severă, aspră, strictă, dură. 


58 ses Părintele Arsenie Boca 


l-am văzut cu ochii: oameni încă tineri, veneau 
într-un suflet la mănăstire abia răsuflând şi 
vârsta lor era de 30-40 de ani. Şi-i întrebam: Cum 
se poate de este aşa de prăpădit la vârsta asta? 
Dar pe de altă parte, eu vedeam semnele desfrâ- 
nării pe faţa lor. Şi după caz chemam şi pe soţ şi 
pe soţie şi-i întrebam: „Vreţi să fiţi sănătoşi?” 
„Vrem, cum să nu vrem, că doar am fost şi pe la 
toți doctorii şi nu ne-au găsit nimic”. De fapt 
aveau toate organele la loc, fără lipsuri mari şi 
evidente pentru doctori. Le lipsea energia gene- 
zică, hormonică, care nu-i lăsa să funcţioneze 
normal. Faptele se aflau la scaunul spovedaniei 
şi tot aici se hotăra tămăduirea prin acceptarea 
timpului de înfrânare de cei în cauză. „Vreţi să 
fiţi sănătoşi? lată ce să faceţi: Timp de ..., după 
caz, să trăiţi în înfrânare din toate punctele de 
vedere, în toate privinţele”. Pleca omul. Eu făceam 
socoteala matematic, cât timp e necesar să 
primească energia hormonică şi să se refacă, 
pentru că omul nu moare, ci trăieşte zilele câte-i 
sunt rânduite de Dumnezeu. După o jumătate de 
an se făceau sănătoşi, regeneraţi şi trupeşte şi 
duhovniceşte. Veneau la mănăstire şi acum nu 
ştiau cum să mulţumească lui Dumnezeu că s-au 
făcut sănătoşi fără doctori. Doctoria erau ei, dar 
nu ştiau. 

Şi acum, despre hormoni şi microbi. Toţi cei 
care îşi tâlhăresc energia genetică păţesc şi boli 
microbiene. Desfrânarea e cauza şi aici. Microbii 
stau la pândă în noi ca nişte tâlhari. De fapt, 
fiecare dintre noi avem agenţii tuturor bolilor, 

dar ei nu pot acţiona decât atunci când au un 
mediu prielnic. Ca să poată erupe acţiunea lor 
virulentă, se cere un mediu prielnic. În felul 
acesta, dacă nu eşti înarmat cu siguranţa inter- 
nă a energiei hormonice, poţi trece aproape prin 
bolile tuturor organelor, şi spuneau unii din 
oameni seria de boli prin care au trecut una 
după alta: stomac, intestine, ficat, plămâni etc. 
Aceasta pentru că la ei nu mai exista siguranţa 
internă care să pareze acţiunea microbilor. 
Acum, dacă îl convingi că trebuie să fie înfrânat, 
îl aduci pe calea sănătăţii fizice. Asta o fac hor- 
monii care distrug microbii. 

lată şi legătura cu sufletul: Aparatul cerebro- 
spinal, şi în general sistemul nervos, e un dicţio- 
nar între două limbi - cea văzută şi cea nevăzută 
sau neauzită. E dicţionarul între suflet şi lumea 
de dinafară, de dincoace. E mediul de transmisie 
între lumea lui Dumnezeu şi lumea aceasta. Apa- 
ratul acesta de radio-recepţie este intermediarul 
între cele văzute şi cele nevăzute. Dacă ai sănă- 
tatea care trebuie, traducerea se face firesc. 
Dacă n-ai energia endocrină, dintre care cea mai 
importantă este hipofiza, o glandă mică de la baza 
creierului mare, care are legătură cu glandele din 
sectorul de jos al omului, deci dacă n-ai energia 
endocrină necesară, n-ai nici sănătate. Dimpotri- 
vă, dacă ai această energie endocrină, ai şi un 
aparat bun de radio-recepţie şi transmisie, ca să 
le faci cunoscute celui din lumea nevăzută. 

Dacă ai o morală justă, dacă duci o viaţă 
curată, se întâmplă această convertire a energiei 

vitale şi întreg aparatul de radio-recepţie (siste- 
mul nervos) îţi serveşte admirabil cauza. 

De îndată ce eşti şubred cu viaţa, adică purtă- 
rile-ți sunt păcătoase, şi aparatul este şubred şi 
înregistrează toate nebuniile. Eşti într-adevăr 
pradă a unei lumi nebune. Eşti în cazul unui fals 
misticism sau în domeniul psihiatriei. 

Medicina spune că nici nu poate stabili o 
limită între normal şi anormal (nebun) în lumea 
de dincoace. Duhovnicul i-o poate spune după 
viaţa pe care o duce. Tot aşa pot fi clasaţi cei 
care propovăduiesc un misticism bolnav. Şi sunt 
mulţi care vorbesc în numele acestui misticism 
bolnav. Merg până la a zice că sunt lristos. A 
fost unul la mănăstire... şi-i ziceam: dar stai 
frate, nu te grăbi, şi căutam să-i cunosc viaţa... 

Viaţa înfrânată duce la redobândirea sănătă- 
ţii încât să poţi deosebi binele de rău. 

Lucrurile acestea sunt aşa: ori de câte ori ca 
duhovnic acţionăm energic, fără să ne temem de 
ponoase, asupra acestui capital vital - energia 
genetică - tot de atâtea ori putem avea formele 
de regenerare ale insului, familiei, şi dacă acţiu- 
nea se extinde pe o rază mai mare şi asupra 
neamului. Regenerare - atât în privinţa sănătăţii 
fizice cât şi a minţii, căci numai cu mintea sănă- 
toasă poţi împlini porunca lui Dumnezeu. 

În biserică, omul tâlhărit nu poate primi cuvin- 
tele lui Dumnezeu căci el este ca o corabie 
sfărâmată aruncată de valuri pe mal, şi oricât 
te-ai strădui să o împodobeşti cu strălucirea 
unui loan Gură de Aur, tot nu te poate asculta. EI 

e tâlhărit prin acele păcate de toată puterea lui 
sufletească. O spune Sfântul Apostol Pavel des- 
pre păgâni, care deşi au avut filozofi mari, n-au 
putut să ajungă la o viață mai bună. Aceasta 
este de alifel şi tragedia intelectualităţii noastre. 
N-au morală şi n-au nici credinţă. De cutezi să 
le-o spui îţi râd în faţă, dar cine râde la urmă 
râde mai bine. Ă 

Dacă veţi fi pătrunşi de misiunea Bisericii şi 
de răspunderea preoțească, lucraţi mai cu curaj 
pentru a curăţi pe oameni. În felul acesta vom 
avea o regenerare şi a sufletului şi a trupului. 
Căci numai cu o sănătate regenerată vom putea 
face faţă împrejurărilor de astăzi. Numai aşa ne 
vom putea face preoţi adevăraţi. Numai aşa vom 
putea împiedica întinderea necredinţei. Numai 
aşa vom putea să scăpăm să nu păţim ceea ce 
au pățit fraţii din strana strâmbă. Adică lucrând 
asupra acestui capital vital, pentru ca să putem 
împiedica obrăznicia necredinţei. 

Aşa că, în plină cunoştinţă a misiunii noastre, 
putem păşi la lucru, căci noi nu suntem singuri: 
Mântuitorul este cu noi. Personal am această 
cunoştinţă, de care nu sunt vrednic. Mi-am văzut 
Stăpânul şi mi-a arătat păcatele. Aşa se deosebeş- 
te adevărul de părere, căci mi-a arătat păcatele 
mele nu ale altora. 

E vorba de mobilizarea morală făcută cu tot 
natul». Şi nu izbutesc decât numai dacă se cu- 


» Nat = fecior - în graiul bănăţean; Natul = de la feciorul de 
crai până la feciorul de rând (adică cu tot neamul). 

răţă de păcate cât e cu putinţă şi cu trebuinţă; 
atunci va spori Dumnezeu credinţa. Tu, duhovnic, 
nu eşti decât unealtă şi omul de curaj. Atunci îi 
vom putea scoate să-i întărim pe cei ce sunt ai 
lui Dumnezeu din valurile de oameni. 

Vor veni vremuri în care cei păcătoşi numeric 
vor fi mai tari, dar calitativ - cei credincioşi, căci 
calitatea totdeauna este superioară cantităţii. 

Prin răbdarea noastră, a preoţilor, vom putea 
să ne mântuim sufletul. Noi suntem lucrătorii 
luaţi în ceasul al ll-lea. Pacea s-a luat de pe 
pământ şi ... a ieşit din lume. Aşa că de îndată 
ce-şi fac de cap, să alegem pe cei care sunt de 
ales, căci pe un lup în piele de oaie nu poţi decât 
a-i lua pielea de oaie şi a-l arăta lup adevărat; 
sau, având un vraf de pleavă, în zadar te vei ruga: 
pleavă bună, fă-te grâul!, că tot nu se va face. 
Duhul vremii noastre este acesta, al ceasului al 
l1l-lea. Lupta e pusă, noi trebuie să păzim lucrul 
ca să nu piară cei ai lui Dumnezeu. Omul trebuie 
să fie următor al unei porunci, pentru ca în vre- 
mea de vârtej, vreme care îi va cuprinde pe 
oamenii de pe toată suprafața pământului, să 
nu-şi piardă capul. 

Dacă nu-i sănătate, e scăzută şi credinţa. Ea 
trebuie să fie aşa de tare, încât cu preţul vieţii s-o 
mărturiseşti. Să avem aşadar grijă să nu se piardă 
credința. Să avem grijă să nu fie neputincioşi. 
Pentru aceasta să nu piardă vremea. Ziua aceea 
a încercării nu este zi de temere, ci pe cei ai lui 
Dumnezeu îi bucură. Ori de câte ori le spun 
oamenilor la mănăstire cum cheamă Dumnezeu 

pe cei păcătoşi la pocăință, tot de atâtea ori ei 
plâng. Ori eu, totdeauna simt semnele bucuriei 
pe faţă. Într-adevăr, zilele grele pentru cel slab 
cu credinţa sunt pricină de plâns, ori pentru cel 
pregătit, nu. Ci mai mult, e prilej de bucurie. Noi 
avem posibilitatea, dacă vom regenera poporul 
nostru printr-o viață morală aspră, să-l trecem 
prin proba grea a muceniciei. 

Cei căldicei desigur vor fi de pagubă. Să nu 
fim şi noi vinovaţi de aceasta. Cei răi se vor 
lepăda de Dumnezeu şi se vor lega de stăpânito- 
rii veacului. Pentru aceştia nu va fi deschisă 
Împărăţia. Pe ei îi va cuprinde atunci groaza. Ei 
sunt contra celor care cred. Aceştia (care cred) 
când văd că vin vremuri tari (ştiu) că se împlineşte 
cuvântul lui Dumnezeu: „Când veți auzi de războa- 
ie şi zvonuri de războaie să nu vă înspăimântați, 
că se cuvine să fie acestea, dar încă nu va fi Sfâr- 
șitul, că se va scula neam peste neam şi împă- 
răție peste împărăție... dar cel ce va răbda până 
în sfârşit acela se va mântui" (Marcu 13, 7-8, 13). 

Cei ai credinţei suntem cei ai curajului. Nu 
ne temem căci trecând proba muceniciei, ştim 
ce ne aşteaptă. 

În ce priveşte cuvintele: „Acesta este glasul 
de dimineață a vremii ce va să vină”, trebuie 
înţeles că aceasta este o misiune mistică către 
puterile naturale, dintre care n-am vorbit decât 
despre una: energia genetică şi am adus câteva 
din dovezile Sfintei Scripturi, căci e plină, apoi 
dovezile ştiinţei. Ar mai trebui să vorbesc şi 
despre ereditate, mediu şi destin, alte puteri 

naturale. (Destinul de acum, după concepţia 
creştină, vine mai mult de la divinitate). 

Acesta e nervul conferinţei. Acesta e înţelesul 
titlului conferinţei: misticismul şi puterile 
naturale. Care din acestea vor putea duce la 
mântuirea omului? Atunci nădăjduiesc că mare 
furtună se iscă între bine şi rău, între lumină şi 
întuneric, căci mulţi sunt ţinuţi în întuneric de 
rău. Este o misiune mistică către puterile natu- 
rale, dar cât de cât să lămuresc această misiune 
mistică şi către celelalte trei puteri naturale. 

Şi ereditatea este o forţă cu care trebuie să 
luptăm. Se poate interveni şi în ereditate, adică 
şi în mediul extern ca şi în cel intern (după cum 
am văzut), cât şi în cel spiritual cu deosebire; 
vom vedea că se poate interveni şi în puternica 
forţă a destinului, care oarecum e din lumea 
aceasta. Când auzim cuvântul destin, pare că ai 
auzi că e vorba de o forţă care îţi anihilează 
orice iniţiativă sau care ţi-ar uşura răspunderile. 
Lucrul nu stă tocmai aşa. Când purtările tale 
sunt rele, pedeapsa lui Dumnezeu vine până la 
al patrulea neam. Aşa scrie în Sfânta Scriptură 
(Levitic cap. 20), că până la al patrulea neam 
vine pedeapsa lui Dumnezeu. 

Ori de câte ori - ca duhovnic - auzim că un 
copil e neputincios, tot de atâtea ori ne lovim de 
ereditate, de influenţa mediului şi dacă mergem 
şi mai la rădăcina lucrurilor, ne lovim de destin - 
copilul ispăşeşte vina părinţilor. De multe ori 
trebuie să o ispăşească şi pe cea a strămoşilor. 

Se poate însă interveni şi în ereditate, şi în 

influența mediului şi chiar şi în zona divină a 
destinului nostru, care covârşeşte pe pământeni. 

Destinul e de speriat numai întrucât asupra 
celor care păcătuiesc e ca o forţă strivitoare. Dar 
dacă îl considerăm în partea lui divină, atunci 
forţa aceasta a destinului are altă faţă. În cazul 
când avem pervertirea energiei genetice, o eredi- 
tate proastă, un mediu decăzut, cu siguranţă că 
dăm în boli şi trupeşti şi sufleteşti. Când mediul 
social e în vraişte, cum e azi, desigur destinul e 
strivitor. Pedepsele vin una după alta. 

Dacă, însă, Biserica, preoţii, statul ar lucra spre 
o regenerare a neamului, atunci destinul n-ar 
avea fizionomia aceasta strivitoare, ci cu totul o 
altă înfăţişare. Ar fi o funcțiune majoră, de ridi- 
carea tuturor puterilor. Destinul n-ar mai trimite 
conducători care să te spânzure ci care să te ajute. 

De noi atârnă, cei de mâine, de felul cum 
vom şti să le dăm locul, aşa vor veni. Oamenii se 
plâng că nu ne-au mai auzit. Dar eu i-am între- 
bat: N-aţi auzit de Biserică? N-aţi auzit poruncile 
lui Dumnezeu? Ascultatule-aţi? - Ba. E de vină 
părintele? Ba. Vă tânguiţi de lipsa păstorilor? 
Aici e durere, lipsesc. 

Dar cu ocazia aceasta vă leg cu bună tocmea- 
lă: sfătuiți pe oameni ca să păzească nepătată 
sarcina, căci orice legătură trupească peste copi- 
lul din pântece, e rea, căci se întipăresc în copil 
toate poftele părinţilor şi la împlinirea vârstei 
toate răsar ca ciupercile după ploaie, toate 
faptele tatălui. Când să crească, cresc şi faptele 
moştenite. 

De îndată ce oferi sufletului - de la Dumnezeu 
venit - o temniţă întunecoasă, peste care ai semă- 
nat toate relele, va covârşi omul cel dinafară pe 
cel dinlăuntru. Şi chiar dacă Dumnezeu l-a trimis 
cu destinaţia de a fi preot, el fiind încărcat cu 
păcate, temniţa de pe el îl va strivi şi el va fi 
neputincios, ca să nu zic necredincios. El nu va 
avea puterea să propovăduiască cu toată pute- 
rea cuvântului lui Dumnezeu. Mai mult va fi spre 
sminteală. Va predica apă şi el va bea vin. 

De aceea trebuie să intervenim, căci lumea 
nu se gată cu noi. Trebuie să lucrăm sistematic 
asupra problemei morale, ca să poată trimite 
Dumnezeu propovăduitori vrednici poporului, 
altfel se răresc tot mai mult. Ca să fie cum îi vrea 
Dumnezeu, atârnă şi de la părinţi, căci aceştia îi 
încarcă cu poveri prea mari, pe care copiii trebu- 
ie să le ispăşească, şi când sunt maturi şi ar 
trebui să propovăduiască pe Hristos, ei sunt 
ispăşitori ai păcatelor înaintaşilor. 

lată temeiul pentru care suntem răspunză- 
tori de misiunea aceasta de regenerare morală. 
Căci dacă Dumnezeu nu ne va trimite conducă- 
tori luminaţi, nu Dumnezeu este de vină. În felul 
acesta destinul nu este ceva apăsător, strivitor. 
Dumnezeu trimite sufletul cu o anumită misiune, 
dar tu, pământeanule, eşti de vină că ea nu se 
desfăşoară, că preotul nu poate propovădui cu 
toată puterea şi nu este un povăţuitor al popo- 
rului. 

Ci scrie: „Dacă nu se vor griji de păcatele lor pen- 
tru aceasta îi voi da în mâinile copiilor lor”. Deci 

de noi depinde, de noi atârnă ce generaţie vine. 

Ştim cu toţii că după război (1914-1918) am 
căzut în toate păcatele, am călcat postul, am 
desfrânat. Am văzut şi rezultatele. Asta a fost 
generația de după război. În vreme de război 
nici nu trebuie concepuţi copii, căci aceştia 
moştenesc toată starea nervoasă a tatălui, care 
vine cu nervii zdrobiţi de branduri, atacuri etc. A 
fost cu puşca în vremea aceia, să nu se mire ni- 
meni că la vremea lui, copilul va lua pistolul şi 
va ucide. Generaţia de acum să priceapă aceste 
lucruri: ori se leapădă de păcate, ori'va vedea ce 
zile negre vor veni. 

lată schițată şi această forţă - destinul - care 
e şi naturală şi supranaturală. Căci jumătate e 
de pe pământ, iar numai cealaltă jumătate e de 
la Dumnezeu. Deci şi de noi atârnă ce zile vor 
veni. Destinul nu e numai în mâna lui Dumne- 
zeu, ci şi a celor ce ştiu ce e şi cum lucrează. 

Dar aceste trei forțe: ereditatea, mediul şi 
destinul, le voi dezbate atunci când vom pune 
problema natalităţiiz. Atunci vom vorbi mai mult 
pe limba medicilor, căci se pare că acolo au şi ei 
răspunderea, că au şi ei o misiune în regenera- 
rea neamului. Dar la-ei e multă necredinţă. Va 
trebui să mai lase pe Hipocrat şi să vină să se 
adape de la doctorul trupurilor şi al sufletelor, şi 
să se dea la o viață morală. 


* Problema este prezentată detaliat în lucrarea Părintelui 
Arsenie Boca: „Cărarea Împărăției”, Editura Sfintei 
Episcopii Ortodoxe Române a Aradului, 1995. 

„ncluzia este ca: se impune intervenirea 
energică în ia riguroasă a moralei, a vieţii 
morale a insului, a familiei şi prin aceasta a 
neamului. Asta pentru că vremea o cere. Dacă 
boala e grea şi medicamentul e mai puternic. 
Sunt leacuri de limită. Când beteşugul s-a întins 
recurg la asemenea leacuri de limită, care OEI i: 
fac sănătos, ori te Peg! Răul işi face de lie 


il luăm d: oarn Nol toți suntem hr raţi 
A CUC: N O lat ( D; )umMI E | OTl om 


Să o facem ca să nu fim păgubaşi la ceasul 
încercării. Dumnezeu să ne ajute. 





Sfânta Mănăstire Prislop, Haţeg-Hunedoara, 
locul de prigoană al Părintelui Arsenie Boca. 
Dar şi aici a făcut o lucrare duhovnicească 
de domeniul Patericului. 

TRUPUL SFINȚIT 


- suport omenesc al unui om îndumnezeit 





„lar cei ce sunt în carne nu pot să placă 
lui Dumnezeu. Dar voi nu sunteți în carne, 
ci în Duh, dacă Duhul lui Dumnezeu locu- 
jește întru voi. lar dacă cineva nu are 
Duhul lui Hristos, acela nu este al Lui. lar 
dacă Hristos este întru voi, trupul este 
mort pentru păcat; iar Duhul, viață pentru 
dreptate. lar dacă Duhul Celui ce a înviat 
pe lisus din morţi locuieşte întru voi Cel 
ce a înviat pe Hristos lisus din morţi va 
face vii şi trupurile voastre cele muritoare, 
prin Duhul Său care locuieşte întru voi” 

(Romani 8, 8-12); 














Aspecte ale relaţiei dintre 
neurologie, endocrinologie şi duhovnicie 

Fiecare om, gândind mereu la lumea de din- 
colo de zare, ar trebui să ţină ca trupul lui să fie 
sănătos şi să dureze în lumea aceasta cât are 
rânduit, cu rostul de a ajunge, până la sfârşitul 
vieţii lui pământeşti, suport omenesc al unui om 


îndumnezeit. 


Când însă omul vede rostul său numai la viaţa 
aceasta atunci înseamnă că a devenit numai trup, 
patimile i-au întunecat vederea şi el nu vede nimic. 

Cum se explică aceasta? 
(Stăpân sau rob?) 


Dumnezeu a sădit în firea omului câteva legi 
fundamentale numite instincte, cum sunt instinc- 
tul conservării vieţii şi instinctul de perpetuare a 
vieţii. Pe acestea le avem comune cu toată seria 
vieţuitoarelor care, însă, le au ca norme fixe de 
viaţă. Numai omul poate interveni, cu libertatea 
voinţei şi cu funcţia conştiinţei, să modifice na- 
tura acestor norme fixe, în două sensuri opuse: 

1. - înspre dereglarea lor, devenind patimi; 

2. - înspre convertirea şi sublimarea lor prin 
virtute, înspre eliberarea de tirania lor prin nevo- 
inţă şi luptă metodică. 

Astfel, dacă omul intervine în primul sens, 
legile de existenţă sădite în fire, dereglate prin 
otrava păcatului, devin: 

- patima de nutriție, manifestată prin lăco- 
mie, beţie; 

- patima de proprietate, manifestată prin 
avariţie, hoţie; 

- patima de reproducere, manifestată prin 
desfrânare; 

- patima de dominație, manifestată prin trufie. 

Deci, un instinct sădit ca lege de existenţă a 
firii devine patimă prin libera voinţă a omului. 

Cum se explică aceasta? 

Numai omul vrea să despartă rostul instinc- 
tului de plăcerea ce-l însoţeşte, alegându-şi 
plăcerea şi refuzându-i rostul. 

„Împlinirea oricărui instinct al firii e însoţită 


o, Ș. €. 

de plăcere. Omul, numai omul, dintre toate 
viețuitoarele, vrea să despartă funcţia biologică 
a instinctului în două, vrea să separe rostul ins- 
tinctului de plăcerea ce-l însoţeşte, alegându-şi 
plăcerea şi refuzându-i rostul.” 

Căutând intenţionat plăcerea, omul reuşeşte 
această denaturare în dauna sănătăţii, cu inevita- 
bile urmări asupra urmaşilor, cu prețul pierderii 
libertăţii pe care când a avut-o a folosit-o rău, cu 
preţul dereglării instinctelor superioare (de 
natură divină), specific omeneşti, pe care nu mai 
apucă să le cultive. Căci Dumnezeu a dat omului 
legile după care să se conducă în viaţa sa şi 
puterea de a vrea sau a nu vrea să le respecte, 
adică a dat omului cinstea primejdioasă a 
libertăţii voinţei sale. 

Deci, dacă se învoieşte să rămână între 
rosturile sale, gândite de Dumnezeu, va trăi 
după fire în toată libertatea. 


(În turma lui Epicur = în robia patimilor 


Însă dacă alege să meargă împotriva legilor 
vieţii, deci împotriva firii şi împotriva intenţiilor 
lui Dumnezeu, atunci păcătuieşte, îşi viciază 
libertatea sa, aduce infirmitatea în fire şi îşi 
primejduieşte viața sa în întregimea sensului ei. 

Instinctele - aceste forţe oarbe ale firii - au 
rost în apărarea vieţii ameninţată de moarte. 
Cum însă majoritatea oamenilor au dereglat rostul 
normal al instinctelor urmărind exclusiv plăce- 
rea ce rezultă din satisfacerea lor şi refuzându-le 
rostul, oamenii au ajuns în robia patimilor, 

pierzându-şi libertatea. Plăcerea, căutată numai 
pentru ea însăşi, cheamă repetarea din ce în ce 
mai deasă a actului de satisfacere a ei, până ce 
ajunge la distrugerea oricărei cenzuri morale, 
dereglând organismul şi împingându-l până 
dincolo de posibilităţile sale funcţionale, pe unii 
din supuşii ei ducându-i până la doaga nebuniei. 


(Sub cenzura rațiunii) 


Şi totuşi există şi al doilea sens de modifi- 
care a funcţiei instinctelor, sensul divin, pe care 
l-am amintit mai sus. Căci firea omenească este 
formată din două naturi: 

- una, a noastră, care este natura biologică, 
fizică; 

- şi alta e natura duhovnicească, de origine 
divină, care locuieşte vremelnic în temniţa aces- 
tui trup. 

Trupul şi sufletul trebuie să le formăm într-o 
unitate, aşa cum am fost gândiţi de Dumnezeu 
la începutul zidirii. De aceea, pentru ca omul să 
nu devină numai natură biologică, „numai trup”, 
peste mecanismul funcţional al omului au fost 
puse de la zidirea lui, două foruri de conducere: 

1. cenzura raţiunii şi 

2. mărturia conştiinţei. 

(Despre mecanismul funcţional al omului) 


Despre mecanismul funcţional al omului 
putem spune mai întâi că omul are aproximativ 
15 miliarde de neuroni, care aparţin sistemului 
nervos şi care au nevoie de hrană şi mediu: 

1. Oxigenul pe care hematiile din sânge îl 

duc la creier. 

2. Glicogenul este zahărul special preparat 
de ficat pentru neuroni. 

3. Hormonii, adică produsul glandelor endo- 
crine, care ageresc întreg organismul şi cu 
deosebire sistemul nervos. 

4. Somnul, dreptul la somn fiind obligatoriu, 
ştiindu-se că omul moare după opt zile de nesomn. 

5. O concepţie de viaţă necesară neuronilor, 
care aduce cu sine înfrânarea de la orice excese. 


(Hormonii sunt agenţii de stimulare a vieții) 


În organismul nostru avem răsfirate mai mul- 
te glande a căror secreție internă sunt hormonii. 
Aceştia sunt un fel de săruri, un fel de substanţe 
chimice care au rostul să stârnească la lucru 
anumite organe interne, să agerească nervii şi 
să învioreze gândirea, să ne facă viaţa plăcută şi 
cu interes pentru ea, într-un cuvânt hormonii 
sunt agenţii de stimulare a vieţii. Printre aceste 
glande sunt şi cele care rodesc sămânţa de om, 
şi care, spre deosebire de celelalte, au o funcţiu- 
ne dublă, una internă - secreția hormonilor, şi 
alta externă - producerea celulelor germinative; 
pe lângă alte rosturi mai au şi pe acela de a sti- 
mula funcțiunea celorlalte glande şi de a da o 
configuraţie specifică, plină de vigoare şi preci- 
să, corpului întreg, fie bărbat, fie femeie. 

În sânge se mai află pe lângă hormoni şi 
vitaminele, secreție celulară a fiecărui ţesut în 
parte, apoi oxigen, toxine, microbi şi altele. 

Toate acestea la un loc dau ceea ce se nu- 

meşte mediul nostru interior sau umoral, care 
trebuie să aibă o compoziţie normală şi determi- 
nată pentru ca organismul nostru să funcţioneze 
bine, căci cu deosebire aceasta are influenţă asu- 
pra sistemului nervos şi a capitalei sale, creie- 
rul. lar dacă n-o are, apar tulburările organice şi 
funcţionale, un adevărat convoi de neputinţe. 

Ştiind acestea putem schiţa o relaţie de con- 
flict precum şi de bună învoială între rațiune şi 
instinct, fiindcă între concepţia de viaţă şi 
aceste glande este o strânsă legătură. 


(Legătura între concepția de viaţă 
şi glandele endocrine) 


Astfel: într-un fel excesiv funcţionează toate 
glandele endocrine când un om are, de exemplu, 
concepţia de viaţă a lui Epicur şi a urmaşilor săi 
bazată pe plăcere. 

Însă, când ai cea mai bună concepţie de viaţă, 
adică revelaţia creştină, atunci nu se mai produce 
acest exces de hormoni care să te desfrâneze 
sau să te dezechilibreze. 

Schema următoare ne ajută să înţelegem 
care-i cumpăna ce trebuie urmărită. 

Glanda genitală (1) (vezi punctul din schemă) 
se serveşte de hormona genitală ca să sensibili- 
zeze scoarța cerebrală, adică să o facă sensibilă 
pentru impresia erotică (2). 

Impresiile erotice (vezi punctul 2) provoacă o 
excitație sexuală (35), care anihilează (4) mai 
multe cenzuri, adică: ezitări şi frâne morale, 
frică de molipsire şi teamă de impotenţă, ş.a. 

Impresiile provoacă o 


excitație sexuată, care anihilează mai 


multe cenzuri, adică: 
ezitări şi frâne morale, 
frică de molipsire 
şi teamă de impotență. 
Excitația trece apoi prin 


centrul de erecţie, 
care prin mijlocirea unui 
reflex nervos varsă un 
aflux de sânge în 


%) 


formaţiile erotice. 


Glanda gonitală se serveşte 
de hormona genitală ca să 
sensibilizeze scoarța cerebrală, 
adică să o facă sensibilă 
pentru (vezi punctul 2) 


Cercul vicios, între starea organică, 
mediu înconjurător și gândurile omului. 

Excitaţia trece apoi prin măduva spinării (5) 
pentru a lovi centrul de erecție (6), care prin 
mijlocirea unui reflex nervos varsă un aflux de 
sânge în formaţiile erotice (7). 

Din această schemă tehnică putem înţelege, 
pe rând, următoarele: 

- Instinctul, deşi e fără minte, totuşi nu poate 
trece la faptă fără învoirea minţii şi fără încuviin- 
ţarea câtorva cenzuri. (Ce bine! Şi ce rău e, când 
însăşi stăpânirea minţii e coruptă şi cenzura 
cumpărată!). 

- Apoi, că hormonii, gloanţele instinctului, 

iau la ţintă capitala sistemului nervos, creierul, 
nu pe vreo cale a lor aparte, ci, aflându-se în 
orice moment în toată structura sângelui, la cel 
dintâi motiv semnalat de ochi, deodată se şi 
reped în poarta forului de judecată, anunțând 
ocazia şi poruncile instinctului. De altfel, ochii, 
urechile, nările şi gura sunt zone erogene; tot 
atâtea porţi de cremene şi iască în care mediul 
din afară loveşte cu amnarul în mediul dinlă- 
untru şi-l aprinde cu scânteile poftelor spre 
văpaia faptelor. 
„ - Schema ne mai pune pe gânduri asupra 
unui lucru. Funcţiunile genezice se deşteaptă 
încă din vremea copilăriei, când mintea nu ştie 
să înfrâneze unele ca acelea. 

De ce oare e rânduiala de-a-ndoaselea... ? 

Dacă socotim datoria părinţilor de a-şi supra- 
veghea şi de a-şi preveni copiii, la vreme, despre 
aceste noutăţi gingaşe, fireşte că răspunderea 
căderilor nu rămâne numai în seama copiilor, 

sau a lui Dumnezeu, ci părinţii au să dea seama. 
Copiii se reazimă pe mintea părinţilor. 

În privinţă neurologică şi endocrină, deci 
după fire, aşa trebuie să fie: încă din copilărie să 
izvorască această energie interzisă, ca, sub 
acţiunea ei, să se dezvolte şi să se agerească 
întreg organismul şi cu deosebire sistemul ner- 
vos. Deci hormonii se dovedesc izvorând cu rost, 
dar acţiunea lor trebuie întovărăşită de înfrâna- 
re, altfel creşterea sănătoasă a organismului şi a 
sistemului nervos ar fi profund alterată, atât 
organic cât şi funcţional, fie că ar lipsi hormonii, 
fie că ar lipsi înfrânarea”. 

Câtă vreme cele două foruri de supraveghere, 
cenzura minţii şi conştiinţa, puse de Dumnezeu 
peste construcţia psihofizică a omului, lucrează 
în armonie, instinctele nu-i dau omului lupte, 
pentru că acestea primesc aprobarea, satisface- 
rea şi rostul lor concret. 


lată cât de clar demască Părintele Arsenie Boca, toată 
zdroaba de sisif a celor din comunitatea europeană şi a 
sistemului de învățământ de la noi din România de azi 
prin care copiilor li se predă educaţia sexuală încă din 
clasele mici, spunându-le că „a face sex de timpuriu şi 
chiar perversiuni sexuale” nu e păcat ci „un mijloc de 
autocunoaştere”. Cât despre orele de religie aici e şi mai 
grav deoarece s-au redus orele de predare despre cele 
şapte Sfinte Taine (Sfânta Liturghie, Botezul, Mirungerea, 
Pocăinţa, Cununia, Sfântul Maslu, Preoţia) şi se introduc 
din ce în ce mai mult orele de ecumenism. Judecaţi şi 
dumneavoastră - care aveţi minte - cine sunt aceștia și cui 
slujesc ei. (n.ed.) 

(Care sunt urmările 
când patimile ajung să conducă mintea?) 


Dacă este forțată cu scopul obţinerii numai a 
plăcerii, cenzura raţiunii slăbeşte considerabil, 
patimile ajung să conducă mintea, iar omul, 
dintr-o voită funcţionare excesivă a glandelor lui 
endocrine, îşi pierde libertatea interioară. 

Gândurile, oricât de nebune ar fi, încă nu 
sunt înfrângeri şi păcat, oricât se impun, mun- 
cind mintea. 

Păcatul începe de la învoirea spre faptă şi 
fapta propriuzisă. Nemailuând în seamă frâna 
conştiinţei, care prin natura ei nu aprobă nicio- 
dată slăbirea raţiunii - viciul şi păcatul - omul 
păcătos intră în conflict deschis cu „pârâşul” lui, 
conştiinţa, care prin mustrările sale „nu tace” 
până ce omul nu-şi revizuieşte înfrângerile 
morale şi nu se întoarce de la păcat, ca să poată 
primi iertarea de la Dumnezeu. 

În situaţia în care înfrângerile morale se ţin 
lanţ prin deasa lor repetare şi prin gravitatea lor, 
urmează sancţiuni ale conştiinţei mai grele 
decât mustrarea şi anume: dezechilibrul minţii 
care la început poate fi mai uşor şi din care se 
mai poate reveni (prin spovedanie curată), însă 
care poate fi urmat de formele mai grave: schizo- 
frenia, paranoia, nebunia, şi în final cufundarea 
lui în întuneric şi în muncă veşnică încă din 
această viață. Toate acestea sunt urmările în 
trup ale capitulării conştiinţei ca organ spiritual 
al omului. Pentru că atunci când omul cel vechi 


ss Tinerii, familia şi copiii... + 79 





mereu se obrăzniceşte cu drepturile sale biolo- 
gice asupra omului ceresc şi biruie, între cele 
două naturi ale omului, biologică şi spirituală, 
se ajunge la un contrast nelimitat, încât Duhul 
lui Dumnezeu se retrage din om. 

Instinctul rupe zăgazul rânduielii, te îndeam- 
nă să ieşi dintr-o ascultare care ţi se pare ca un 
lanţ, sau ca o temniţă; aceasta este situaţia de 
luptă între trup şi suflet, între bine şi rău, pe 
terenul minţii şi inimii noastre. Instinctul se răz- 
vrăteşte. 

Cu cât eşti mai luptat de instinct cu atât eşti 
mai răzvrătit. De aceea tinereţea trebuie discipli- 
nată. 


(Dacă ai o concepție de viață ortodoxă, 
atunci cenzura rațiunii rezistă) 


Dar să vedem acum cum decurge o relaţie de 
bună învoială între rațiune, conştiinţă şi instinct 
în forul interior al unui om cu o concepţie de 
viaţă sănătoasă, în acord cu voinţa lui Dumne- 
zeu. Să luăm, de exemplu, instinctul de reprodu- 
cere (sexual). Acesta comandă glanda endocrină 
corespunzătoare să-şi verse în sânge hormonii, 
care ajunşi la nivelul creierului erotizează scoarța 
cerebrală, determinând apariţia pe ecranul 
minţii a gândurilor şi imaginilor în favoarea 
satisfacerii acestui instinct. Acum gândurile cer 
învoirea, dar cenzura raţiunii rezistă şi le respin- 
ge iar conştiinţa aduce Numele lui Dumnezeu 
care-i arde pe diavolii ce stau ascunşi în spatele 
instinctului, aduce Crucea Domnului, care înseam- 

nă lepădarea de sine, lepădarea de plăcere. 
Această cenzură manifestată prin gânduri de 
rezistență, puternice şi luminoase, afirmate cu 
toată credinţa că Însuşi Domnul lisus luptă cu 
satana în locul nostru, produce în organism o 
reacţie chimică în care substanţele endocrine 
din sânge, care erotizau scoarţa cerebrală, se 
neutralizează printr-o apariţie de anticorpi. Ast- 
fel toate gândurile, imaginile şi reprezentările 
pier şi în minte se restabileşte un echilibru şi o 
linişte întocmai cu liniştea pe care a restabilit-o 
lisus când a venit pe mare la ucenicii Lui învălui- 
ţi de talazurile înfuriate. Liniştirea unei furtuni 
de gânduri sigur scoate un strigăt interior de 
recunoaştere: „Domnul meu şi Dumnezeul meu” 
(loan 20,28 ) şi mărturisirea: „Tu ești Fiul lui 
Dumnezeu" (Matei 14,33). 


(V-aţi întrebat de ce Sfinţii nu putrezesc?) 


Concepţia de viaţă este aceea în care te inte- 
grezi trup şi suflet. Aceasta va frâna producerea 
hormonilor şi va echilibra sistemul endocrin. 
Prin aceasta se modifică pozitiv structura celule- 
lor întregului corp şi se armonizează cu această 
învățătură. De exemplu: Sfinţii nu putrezesc, ei 
ajung izvoare de mir, nu de putoare. Firea lor 
pământească a fost înghițită de viaţa Sfântului 
Duh, ei au devenit temple ale Duhului Sfânt şi fii 
ai lui Dumnezeu, iar alți Sfinţi au fost răpiți 
într-un alt mod de existenţă şi mormintele lor au 
rămas goale. 


+ 

Pravila albă 


Adică o dare pe fală a unor stări de lucruri 
privitoare la căsătorie şi în afara ei, dimpreună 
cu urmările ei, în cea mai mare parte necazuri 
fără îndreptare, şi rânduiala de urmat pentru 
cine vrea să creadă şi să nu ajungă la acestea. 


Cel căzut între tâlhari (Luca 10,30) a fost 
încredinţat Bisericii, ca slujitorii ei să poarte 
grijă de dânsul, spălându-i rănile cu vin şi turnân- 
du-i untdelemn - adică pocăinţa care e aspră ca 
şi vinul pe rană şi împărtăşirea harului celor 7 
Sfinte Taine, izvorând acestea din Hristos, Pomul 
Vieţii, ca un untdelemn ce unge rănile omului 
şi-l tămăduieşte pe deplin. 

Căderea între tâlhari este căderea firii ome- 
neşti din Rai în lumea aceasta, iar căderea este 
de la desăvârşire - „căci îndată după călcarea 
poruncii s-a făcut în om străvezie şi arătată ase- 
mănarea cu dobitoacele necuvântătoare, deoa- 
rece trebuia după ce s-a acoperit strălucirea 
minţii, ca firea oamenilor să fie chinuită pe drep- 
tate de însuşirile dobitoacelor”», până ce omul 
îşi va veni întru cunoştinţa de sine şi la simţirea 
măreției sale de făptură cerească (raţională). 

Astfel, o însuşire prin care omul se aseamănă 
dobitoacelor este şi înmulţirea. Chipul cunoscut 
al naşterii trupurilor a venit omului tocmai din 


E) 


% Sfântul Maxim Mărturisitorul - Răspunsuri către Talasie, Î.1. - 

pricina căderii, din neascultare. Căci ar fi fost cu 
putinţă şi un alt chip de înmulţire, nepătimaş şi 
nepăcătos. 

Când însă a păcătuit, Adam urma să moară 
şi să se stingă omul din zidire. Dumnezeu însă 
văzând peste toate veacurile că mulţi au să se 
întoarcă din dobitocie, l-a osândit la calea naşte- 
rii trupeşti, care constă din pătimire (poftă) şi 
păcat - păcatul avându-şi porneala în patimă 
(poftă) şi plăcere, iar pofta (plăcerea) fiind dată 
pentru acest chip de naştere, ca într-o lege de 
pedeapsă dată firii. Firea şi voinţa au fost legate 
într-o înlănţuire rea. Căci cu cât se silea firea să 
dăinuiască în viaţa aceasta prin naştere curată, 
cu atât se strângea pe sine-şi mai mult în lanţul 
legii păcatului, sporindu-se şi moartea. 1 s-a dat 
deci omului pedeapsa să se lupte cu moartea de 
care se atinsese cu voia. 

Dorul după Dumnezeu se întoarse în poftă pă- 
timaşă după trup. Mintea întunecându-se şi întor- 
cându-se de la vederea lui Dumnezeu, a căzut în 
hăţişul simţurilor trupeşti, care se lipesc de plăcere 
ca de un bine şi fug de durere ca de un rău. lar 
plăcerea e momeala cu care „hoţul” (diavolul) amă- 
gea pe om să se coboare din lerusalim la lerihon. 

Pe drumul acestei pogorâri, toate puterile, 
începătoriile, şi stăpâniile cele din văzduhuri, ca 
un puhoi se sileau să intre pe întrecute în partea 
pătimitoare a firii, adică în poftă şi în iuţime, şi 
să le povârnească în contra firii. Voința i-a în- 


» Coloseni 2, 15. 

tors-o ca să vrea numai ispita vicleanului: plăce- 
rea, şi să ocolească povara naşterii de fii ca pe o 
durere. Căci a fost pândit omul şi în latura sfatu- 
lui minţii şi a liberei voințe. Ea (mintea), care 
odinioară avea văzând pe Dumnezeu într-însa, 
acum e „templu al idolilor, având în loc de un 
singur Dumnezeu, multe chipuri ale patimilor 
necurate."* Mintea nemaidepănând în sine vede- 
rea lui Dumnezeu”, a intrat în robia stăpânitoru- 
lui lumii acesteia: care a încâlcit-o în înfăţişările 
celor supuse simţurilor. Ea fiind o putere arză- 
toare, ca una ce avea să sălăşluiască într-însa pe 
Dumnezeu, şi care (mintea) încă este foc - acum 
născoceşte şi aprinde plăcerile trupului, ea 
însăşi fiind reținută astfel în legătura pătimaşă 
cu simțurile=. Şi iată aşa, furişându-se în sfatul 
minţii legea păcatului, care este plăcerea simţu- 
rilor, pentru care s-a şi hotărât moartea trupului, 
de atunci mintea multora dă trupului numai 
sfaturi împotriva firii, sau sfatul fărădelegii. 
„Foc de ocară este legea trupului, iar îmbol- 
direa prin deprinderea patimilor este lumina lui 
potrivit cu această lege de ocară; şi pară de 
ocară este arderea când lucră patimile, sau, pe 
scurt, focul de ocară este păcatul; lumina de 
ocară - deprinderea păcatului, iar flacăra - lucra- 
rea (păcatului). Prin urmare, nu se cade minţii să 
se încălzească în focul acesta, nici să se lumi- 


» Sfântul Maxim Mărturisitorul, Î. 55. 

> Ne mai sălăşluind pe Dumnezeu. 

= diavolul 

> Sfântul Maxim Mărturisitorul - Sc. 17, Î. 58. 

neze cu lumina aceasta, nici să ardă în această 
flacără. Căci ceea ce pentru simţuri este lumină şi 
plăcere, pentru minte este adânc de întuneric."*. 
Simţurile nu sunt în stare decât de rătăcire şi 
nu aprind decât stricăciunea trupurilor, iar min- 
tea împinsă în acestea este nu numai contra firii 
ci şi împotriva lui Dumnezeu. lar o minte înnebu- 
nită de simţuri şi de poftele contra firii, prin care 
lucrează toată pofta vrăjmaşă, („fiindcă dorinţa 
cărnii este vrăjmăşie împotriva lui Dumnezeu” - 
Rom. 8, 7), ce sfaturi poate să dea decât sfaturile 
tâlharilor care căsăpesc pe cei care coboară din 
lerusalim la lerihon: copiii ce vin în lumea aceasta.» 


(Prăpădul adus de patimi: 


aprinși de pofte contra firii, oamenii îşi pră- 
pădesc sămânța şi vlaga şi işi pustiesc neamuly* 


+ Sfântul Maxim Mărturisitorul - Sc. 20, Î. 54 

s „Oare venirea lui lisus la nunta din Cana să nu aibă şi un 
înțeles mai adânc? Oare să nu însemneze ceva mai mult 
faptul că la nuntă face prima dovadă a dumnezeirii Sale? 
Oare nu trebuie de aici înainte socotit şi Dumnezeu ca 
prezent la nuntă? Oare Dumnezeu nu are nici un cuvânt în 
biologie? Nici un lucru? Nici un sens? Nici o conducere? A 
dat legile şi a părăsit lumea? Sau legile îl exclud pe Dum- 
nezeu? De ce dar a ridicat căsătoria la rangul de Taină între 
cele şapte, iar Bisericii i-a dat în grijă - deci în răspundere şi 
în drept - de-a urmări cu luare aminte roadele Tainei, aceşti 
muguri ai vieţii, copiii? Nu oare de aceea ca ei să fie fiii Săi, 
întregi la minte şi la trup, şi nu dimpotrivă, puii fărădelegii?” 
(extras din Cărarea Împărăției, ed. 1995, pag. 214). 

= Asta e râvna cea mai mare a diavolului, prin cei ce au 
apus de la dreapta credinţă. Ştie el, dar ştim şi noi, că 
acolo unde nu se mai slujeşte Sfânta Liturghie, unde nu 
mai sunt suflete vii, râvnitoare spre mântuire, diavolul se 

Mai departe să schimbăm puţin cuvintele. 
Ştiinţa medicinii printre multele ei învățăminte o 
are şi pe aceasta: a băgat de seamă că toate ţesu- 
turile omului se pot drege, adică se tămăduiesc, 
numai celula nervoasă atinsă odată, nu se mai 
drege niciodată; lucrul ei se opreşte fulgerător. 

Celula nervoasă să o asemănăm cu un ghem 
de la care pleacă fire în mai multe părţi cu rost 
de „telefoane”. Creierul ar fi ghemul cel mai 
mare, sau „centrala telefonică”, prin care sufle- 
tul primeşte veştile şi trimite hotărârile sale 
tuturor „creieraşilor” mai mici, celule nervoase 
împrăştiate (împărţite) în tot trupul. Prin şira 
spinării duc mii de „fire telefonice” la creier. Prin 
creier lucrează mintea asupra trupului, care 
(mintea) este parte a sufletului şi nu a trupului. 

Şi dovedeşte ştiinţa că desfrânarea, sau 
risipirea în orice fel, omoară milioane de celule 
nervoase. lată cum: în tot trupul, dar mai cu 
deosebire în 7 locuri, izvorăşte un fel de putere, 
foarte-foarte trebuincioasă pentru bunăstarea 
întregului om trupesc. Aceasta e vlaga de viaţă. 
Între cele 7 izvoare de vlagă, printre cele mai 
puternice este şi izvorul ce înmugureşte sămânţa 
de om. Când omul se ține după desfrânare, robit 


află la el acasă, adică acolo e iadul. După ce au dărâmat 
tot ce se poate distruge material, acum vor să ne distrugă 
şi Dreapta credinţă. Are bunul Dumnezeu câte o mână de 
țărână pentru fiecare spurcată gură. „Purtările vremii, 
după purtările oamenilor”, zice Părintele Arsenie Boca. 
Dumnezeu ne-a promis că e cu noi până la sfârşitul veacu- 
rilor. Problema e să nu ne lăsăm noi de Dumnezeu. (n.ed) 


86 se Părintele Arsenie Boca + 





de spurcata ei plăcere, izvorul nu mai poate 
dovedi să verse şi înăuntru, în sânge, partea de 
vlagă neapărat trebuincioasă, pentru că tot 
lucrul izvorului e „tâlhărit” în afară. 

Acum, dacă de pe urma năravului desfrânării 
scade puterea izvorului de a mai vărsa în sânge 
felul său de vlagă, scăderea aceasta de putere 
aduce moartea a milioane de celule nervoase. 
Căci toate țesuturile din om pot răbda de foame 
sau pot lucra cu schimbul, sau se topesc ca să se 
facă mâncare celorlalte şi, la vreme prielnică, 
iarăşi se înmulţesc la loc, numai celula nervoasă, 
odată omorâtă de foame, nu mai învie niciodată. 
lar mâncarea ei este această vlagă a celor 7 izvoare. 

Acum suntem pe cale de a înţelege ce se pe- 
trece cu mulţi care slăbesc la minte văzând cu 
ochii. Şcolarii, de unde la început învățau bine, 
acum de când cu onania le slăbeşte mintea şi 
trebuie să părăsească şcoala. Dar la năravul lor 
mai este cineva răspunzător şi să nu ne grăbim. 

lată pe nume câteva feluri de patimi prin 
care îşi prăpădesc oamenii sămânţa şi vlaga, 
aprinşi de pofte contra firii: 

- Onania sau malahia; - Curvia; 

- Sodomia (homosexualitatea); 

- Bestialitatea (cu animalele); 

Iar în căsătoria legitimă: 

- Desfrânarea; 

- Fereala de zămislire (evitarea de a concepe 
copiii); 

- Crima de avort; - Preacurvia; - Necurăţia; 

- Nesocotirea vremurilor oprite de Biserică; 

- Alte nenumite spurcăciuni. 

Dar ce e atunci după fire? Numai şi numai 
zămislirea pruncilor. 

Căsătoria e o Taină dintre cele 7, tocmai ca 
să nu îngăduie într-însa atâta şerpărie de fărăde- 
legi, încât în zilele noastre trebuie să strigăm 
amarnic: Ridicaţi căsătoria din desfrânare măcar 
la rânduiala dobitoacelor! Binecuvântarea lui 
Dumnezeu nu s-a dat fărădelegilor! E chiar aşa 
de greu de înţeles? 

Dar zic unii: - Noi putem fi şi fără binecuvân- 
tarea lui Dumnezeu. 

lertaţi de întrebare: - Unde? În iad? 

Da, pentru cine nu vrea să înţeleagă, nici 
Dumnezeu nu a avut ce să mai zică decât 
aceasta: „Cine este nedrept, să nedreptățească 
mai departe, cine e spurcal, să se spurce şi mai 
greu, cine e drept, să facă dreptate și mai de- 
parte, cine stă sfânt, să se sfințească şi mai 
mult. lată, vin curând şi plata Mea este cu Mine, 
ca să dau fiecăruia după fapta lui' (Apocalipsa 
22,.11+12): 

Şi mai zice ştiinţa că tot omul a venit pe 
lume cu un anumit număr de celule nervoase. 
Prin faptele lui cele de desfrânare pierde dintre 
ele un număr de celule, mai mic sau mai mare. 
Şi precum peste toate fărădelegile atârnă legile, 
aşa şi peste viaţa desfrânatului: i se scriu faptele 
în sămânță. lar cum copilul este îmbinarea celor 
doi părinţi, a celor patru bunici, a celor opt stră- 
bunici, a celor şaisprezece stră-străbunici, asta e 
moştenirea în sus care se numără până la al 

patrulea neam, dar şi ceilalţi înaintaşi îşi dau 
partea lor de zestre, însă din ce în ce mai mică, 
deci ne putem da seama câte au de ispăşit copiii 
din greşelile părinţilor. Şi ce moştenesc?! Forma 
şi întocmirea trupului, precum şi numărul de 
celule nervoase pe care îl aveau părinţii când au 
chemat copilul pe lume. De la numărul şi sănă- 
tatea acestui număr atârnă multe pentru viaţa 
urmaşilor. Sau mai pe înţeles: un copil are scris 
în sine toate înclinările unui mare număr de 
părinţi, atât cele bune, cât şi cele rele: jumătate 
de la cei doi părinţi, a patra parte de la cei patru 
bunici, a opta parte de la cei opt străbunici şi 
aşa mai departe. 

Acum, din toate înclinările acestea vor veni 
la arătare mai întâi cele mai puternice de la pă- 
rinţii apropiaţi, dar pot veni la arătare şi porniri 
de la moşi-strămoşi, atunci când împrejurările din 
afară sau tocmirea sănătăţii dinlăuntru înles- 
neşte ca să se arate şi moşteniri îndepărtate. 

Firea ţine la sănătate, de aceea moştenirii 
bolnave de la un părinte îi sare în ajutor cu par- 
tea sănătoasă de la celălalt, dar neputinţa o 
poartă totuşi nearătată în cojoc. 

Înclinărilor acestora, să le zicem grâu şi 
neghină, şi vom pricepe cum în copii se arată şi 
sămânţa celui rău, care va trebui să o răbdăm 
până la seceriş, fiindcă semănătorii, lucrătorii şi 
iconomii tainelor au mai şi dormit, încât acum 
vedem cam multă neghină în țarina aceasta. lar 
somnul de care e vorba e adormirea străjii min- 
ţii, toropeala în patimile fărădelegilor. „Omul 

vrăjmaş”, diavolul, a strecurat în firea omeneas- 
că din neam în neam tot mai multă neghină, sau 
înclinarea drăcească a fărădelegii. 

Dar nu numai patima desfrânării omoară 
grăuncioara nervoasă, ci toate patimile. Mânia 
aprinsă, durerea peste măsură pentru o dragoste 
pământească la câţi nu le-a făcut sânge rău şi nu 
i-a pălit guta? 

Dărâmarea cea mai cumplită însă vine din 
patima beţiei. Otrava băuturii pe lângă amorţi- 
rea şi arderea tuturor nervilor, îi strică şi să- 
mânţa toată într-un chip nemaivăzut, după cum 
mărturiseşte ştiinţa. lar dacă cineva cheamă 
copiii la viaţă în starea aceasta, peste bietul 
copil atârnă necaz mare, necaz greu, boala 
îndrăcirii. Căci ori unde este o dărâmătură mai 
mare, vine şi puterea rea, diavolul, ca la o ispra- 
vă a sa, arătându-se prin chinuirea ce o face 
copilului nevinovat. 

Aşa se face că vedem nesfârşitul şir de urmaşi 
nenorociţi: orbi, şchiopi, uscați sau putrezind de 
vii, alţii strâmbi în fel şi chip şi mai greu ca toate 
chinuiţi de draci. lar alţii în ce priveşte mintea, 
porniţi de mici spre rele, şi când vor fi mai mari 
azvârlind în părinţi şi în Dumnezeu şi sfârşind 
năprasnic. Mare dărâmare în firea omenească. 
Acestea sunt fărădelegile în chip de om, ce plân- 
gând strigă vinovăţiile părinţilor şi aduc doar 
durere mare în toate părţile. lar dacă vreţi: 
singura scăpare sigură este de a nu ajunge aici. 
Este o cale care însă n-are fărădelegi - Taina 
cununiei. Aceasta-i toată taina şi cursul ei. 

Ori, aceştia sunt prunci născuţi din somnul 
necurat, martori ai nelegiuirii părinţilor, când 
stai să cercetezi (Înţelepciunea 4,6). Legea 
atotputernică ce întoarce faptele oamenilor în 
braţele lor o strigă Sfânta Carte în fiecare veac 
de oameni: „Fiii desfrânaților nu vor avea desă- 
vârșire, şi sămânța ieşită din patul nelegiuit se 
va stinge, că de vor trăi şi vor avea viaţă lungă, 
nu vor fi de nici-o treabă şi necinstite vor fi bă- 
trânețile lor cele mai de pe urmă, iar de vor muri 
de timpuriu vor fi fără de nădejde şi fără de 
mângâiere în ziua judecății. Că neamul celui ne- 
drept are groaznic sfârșit (Înţelepciunea 3, 16- 
19). „Eu, Domnul Dumnezeul tău, sunt un Dum- 
nezeu râvnitor, care pedepsesc pe copii pentru 
vina părinților ce Mă urăsc pe Mine până la al 
treilea neam şi al patrulea neam şi Mă milosti- 
vesc până la al miilea neam, către cei ce Mă iu- 
besc şi păzesc poruncile Mele” (leşirea 20, 5-6). 

Dar milostivirea lui Dumnezeu, care nu de 
bunăvoie umileşte şi pedepseşte pe fiii oameni- 
lor (Plângerile lui leremia 3,33), aduce în câte 
unii înclinările bune ale străbunilor şi copilul de 
mic ajunge la deosebirea între bine şi rău. Des- 
pre aceştia zice Dumnezeu: „Un copil care vă- 
zând păcatele, văzând toate câte le-a făcut tatăl 
său, el se păzeşte şi nu face nimic asemenea... 
acest om nu va muri pentru nedreptățile părin- 
telui său, ci în veci va trăi, pentru că fiul a făcut 
ceea ce era drept şi legiuit şi toate legiuirile 
Mele le-a ținut şi le-a împlinit, de aceea va trăi.” 
(Qezechiel 18, 14-19; 17, 19). 

lată cât de cât înţeleasă sporirea pustiirii ce 
se lucrează în ascuns în firea fiecărui rând de 
oameni, care acum, în zilele noastre, s-a arătat 
în afară, cu urgie mare. Căci: „De unde vin 
războaiele şi de unde certurile dintre voi? Nu 
oare de aici: din poftele voastre care se luptă în 
mădularele voastre? (lacob 4, 1). 

Cine va opri prăpădul pustiirii? - „Fără Mine 
nu puteţi ace nimic (bun)!” (loan 15,5). Prăpădul 
pustiirii nu se va opri până când nu vor scoate 
oamenii desfrânarea din inimile lor şi până nu 
vor şti de Dumnezeu (Osea 4, 1-10). „Cei ce se fin 
de trup, poftesc cele trupeşti iar cei ce se țin de 
Duh, cele duhovniceşti. Căci cugetul trupului 
este moarte, iar cugetul Duhului este viaţă şi 
pace. Pentru că cugetul trupului vrăjmăşie este 
împotriva lui Dumnezeu, fiindcă nu se supune 
legii lui Dumnezeu şi nici nu poate. De aceea, 
cei ce sunt în trup (în curvie) nu pot să placă lui 
Dumnezeu." (Rom. 8, 5-8). 

Cei ce sunt ai lui Hristos, şi-au răstignit 
trupul împreună cu poftele. „Nu suntem datori 
trupului. ca să viețuim după trup. Căci dacă 
viețuiți potrivit trupului, veți muri, iar dacă uci- 


* La pagina 300 şi 311 sunt date detalii despre noile 
descoperiri ştiinţifice ale savanților din Rusia asupra 
acţiunii mascate de distrugere a familiilor prin efortul 
duşmănos de infectare a gândirii tinerilor; este accentuat 
efectul dezastruos al avorturilor atât asupra existenţei 
naţiilor cât şi din perspectiva mântuirii. 

deți cu Duhul poftele trupului, veți fi vii. Fiindcă 
toți câți cu Duhul lui Dumnezeu se poartă, aceş- 
tia fiii lui Dumnezeu sunt.” (Romani 8, 12-14). 
„Căci aceasta este voia lui Dumnezeu: sfințirea 
voastră, a vă feri voi de toată desfrânarea. Să 
știe fiecare dintre voi să-și stăpânească vasul 
său întru sfințenie şi cinste, nu în patima pof- 
telor, cum fac necredincioşii, care nu cunosc pe 
Dumnezeu... Că nu ne-a chemat Dumnezeu spre 
necurăție, ci spre sfințenie” (| Tesaloniceni 4, 3-7). 

Pe vremea Sfântului Apostol Pavel încă sufla 
urgie mare, mai ales peste creştini. De aceea 
mulţi îşi luau de la ei înşişi sfat să se înfrâneze 
desăvârşit în căsătorie, cu gând să fie gata ori- 
când de Sfânta Împărtăşanie şi de mărturisirea 
muceniciei. Sfântul Pavel, însă, socotind copiii 
mugurii căsătoriei, n-a îngăduit înfrânarea 
desăvârşită decât pentru vremurile de post şi 
rugăciune (1 Corinteni 7,5). Socotind însă şi 
nevoia ceasului de față, urgia vremii de atunci, 
le dă sfatul acesta: „Bine este pentru oricine să 
fie aşa cum se găseşte. Legat eşti cu femeie, nu 
căuta desfacere. Dezlegat eşti de femeie, nu 
căuta femeie... Că de acum vremea s-a scurtat. 
Așa încât cei ce au femei, să fie ca şi cum nu ar 
avea... cei ce cumpără ca şi cum n-ar stăpâni şi 
cei ce se folosesc de lumea aceasta, ca şi cum 
nu S-ar folosi de ea. Căci fața acestei lumi trece." 
(| Cor. 7, 25-40). 

În zilele acestea mai de pe urmă, când şi 
nouă ni se pare că „de acum vremea s-a scurtat”, 
cercetând firea durerilor, am aflat desfrânarea 

încleştând pe oameni şi lucrându-le de zor dărâ- 
marea în întindere şi în adâncime. lar pe de altă 
parte preoţii vremurilor noastre n-au mai urmă- 
rit-o ca păcat şi ca atare să o măture afară din 
Taina lui Dumnezeu, adică din căsătoria creşti- 
nă. Aşa se face că, „/ipsind preotului cunoştinţa 
legii şi bătrânului sfatul" (ezechiel 7,26), oame- 
nii orbecăie în mulţimea neştiinţei şi a lipsei de 
sfat, care s-a întins ca o noapte de osândă peste 
bieţii oameni, care dorm liniştiţi somnul de pri- 
mejdie, de bună credinţă că aceea» nu-i păcat. 

Dar fiind rânduit să văd şi să ascult mereu 
durerile oamenilor, care vin de pe urma păcate- 
lor şi a lipsei de sfat, şi ajungând adesea una cu 
durerea lor, într-o zi, slujind Sfânta Liturghie, 
rugându-mă „pentru pacea a toată lumea şi pen- 
tru bunăstarea Sfintelor lui Dumnezeu biserici", 
aud deodată în urechea dinlăuntru înfruntarea 
amarnică: „Nu te ruga de Mine să le dau pace, 
roagă-te de oameni să-şi schimbe purtările, dacă 
vor să mai vadă pace pe pământ”. 

Şi am înţeles pe urmă multe lucruri... drept 
aceea, ascultător Poruncii, trebuie să strig cuvân- 
tul Scripturii ca o sunare de alarmă: „Dumnezeu 
vesteşte acum pe oameni, ca toţi, de pretutin- 
deni, să se pocăiască” (Fapte 17,30). Adică să 
vină la viață curată, după învăţătura drept 
măritoare a Bisericii lui Hristos, iar când vremea 
o va cere, să mărturisească pe Hristos cu preţul 
vieţii, netemându-se de moarte. În alt fel nu se 


* Desfrânarea dintre soți. 

poate ridica o stavilă pustiirii ce se întinde peste 
bieţii oameni. lar ridicarea stavilei este ridicarea 
căsătoriei din desfrânare, la înălţimea de Taină, 
între cele 7 Sfinte Taine, ca oamenii să nu îngă- 
duie şerpăria fărădelegilor. 

Iubirea desfrânării îi face pe oameni groşi la 
minte şi la obraz, şi nu înţeleg cinstea. De aceea, 
mugurii căsătoriei lor, copiii, îi dau pe părinţi cu 
capul de toţi pereţii şi prin purtările lor rele le 
azvârle cu copite în obraz, iar la rândul lor îndoit 
vor lua şi ei de la copiii lor. 

Lămurit că lucrurile nu mergeau bine! 

Nu fără înţeles „a fost chemat şi lisus la 
nuntă, cu ucenicii Săi” (loan 2,2), ci ca să price- 
pem că la nuntă se face prima minune dumneze- 
iască, spre bine. Numai prin tocmirea căsătoriei 
după Hristos, care este mintea desăvârşit stăpână 
peste patimi, se pot scoate înclinările rele afară 
din fire şi să nu mai fie date moştenire sporită 
din neam în neam şi să chinuiască pe oameni. 

lar viața curată a căsătoriei, după cinstea ei 
de Taină, este aceasta: 

I. Binecuvântată este numai rodirea de co- 
pii; tot ce este în afară de rostul acesta, în pri- 
vința trupească, este desfrânare şi păcat şi să nu 
se mai facă. 

2. Vremi îngăduite pentru chemarea copiilor 
sunt numai zilele între posturi. Însă dacă numai 
soții amândoi sunt învoiţi pentru rostul rodirii de 
copii; 

3. Vremi oprite sunt acestea: 

Cele patru posturi mari de peste an; 

Cele trei zile de post pe săptămână (miercuri 
şi vineri, iar luni numai dacă este voinţă): 

Sărbătorile şi zilele asupra sărbătorilor; 

Vremea necurăţiei; 

Vremea de slăbiciune sau de boală a unuia 
din soţi; 

Vremile de tulburări şi războaie, precum şi 
oarecare vreme după acestea, pentru cei ce au 
luat parte la ele; 

Vremea oprită cu mare asprime este toată vre- 
mea sarcinii, precum şi toată vremea alăptării. 

4. Cei ce se dovedesc neroditori, să se înţe- 
leagă la petrecerea frățească, evitând păcatul; 

5. De la încetarea semnelor femeii, încetează 
şi datoria căsătoriei, a chemării de copii. 

6. Urmând aşa, nu se mai întâmplă: 

Crime de avort; 

Blestemăţia ferelii; 

Fărădelegea desfrânării şi alte spurcăciuni. 

lată cu ce rânduială să fie soţii de un înţeles. 
De ce aşa? Lămuriri: 


1. (Binecuvântată este numai rodirea de copii) 


O căsătorie creştină nu e cu putinţă decât în- 
tre creştini convinşi. 

Necredincioşii în Dumnezeu nu pot avea 
parte de Taina lui Dumnezeu, în care nu cred. 
Până când cineva este în afara credinţei creştine 
dreptmăritoare, tot ce face e păcat şi păcatul îi 
este lege. Cu necredincioşii nu e cu putinţă viaţa 
curată. Prin răbdarea chinuirii de la ei, pot fi 
biruiți de Dumnezeu şi înviaţi din moartea în 

care trăiesc. Căci câtă vreme sunt numai trup, 
sunt printre morţi şi când află despre Dumnezeu 
şi suflet, învie din morţi şi încep pocăinţa. 

Ajutaţi-le, răbdând toate de la ei, dar împotri- 
vindu-vă păcatului, chiar dacă ar fi aceasta o 
mucenicie neîntreruptă. „Femeia să se teamă de 
bărbat” când Hristos este capul bărbatului (Efe- 
seni 5, 22-24; | Corinteni 11,3), dar când capul lui 
e păcatul şi „dumnezeul lui e stomacul”, n-are ce 
sfat de mântuire lua de la dânsul. Fără Hristos 
este mort, iar sfatul morţilor duce la moarte; 
acolo să nu mergeţi. De morţi să nu aveţi frică. 
De cei ce nu se tem de Dumnezeu, nici vouă să 
nu vă fie teamă. Toată teama să vă fie de păcat, 
căci pe aceasta au avut-o şi Sfinţii. 

De aceea sunt opriţi de la căsătorie: 

1. a. Nebunii; b. Îndrăciţii; c. Băutorii; d. Sla- 
bii de minte şi cei cu boli lumeşti. 

2. Rudeniile de sânge până la gradul opt. 
(Verii de-al IV-lea grad îi îngăduie pravila biseri- 
cească, însă am văzut şi la depărtarea asta copii 
însemnați cu păcatul amestecării de sânge şi cu 
sănătatea zdruncinată pentru totdeauna). 

3. Cei prea deosebiți cu vârsta. Depărtarea 
cea mai mare ce poate fi îngăduită este de şapte 
ani. Ce trece peste aceştia dovedeşte patima des-. 
frânării care se răzbună. Văduvii să ia văduve. 

4. Vârsta îngăduită pentru fete: de la 18 la 20 
ani, iar pentru băieţi: spre 25 de ani. Adică vâr- 
sta la care să priceapă pe ce cale merg şi cum 
trebuie să meargă. Şi încă de ceva trebuie să se 
aştepte o vârstă mai mărişoară: ca să se vadă pe 

cât e cu putinţă toate înclinările din cei doi tineri, 
care numai cu vârsta se arată. Aşa se întâmplă 
că înainte de căsătorie au o purtare, iar după o 
oarecare vreme răsar alte purtări, pentru care 
bucuros ai fi căutat tovarăşul vieţii în altă parte. 

5. Căsătoriile făcute după sfatul sau sila 
părinţilor, care socoteau averea - patima lăcomi- 
ei - n-au dus la capăt bun. Averea toată s-a 
împrăştiat. 

6. Cercetaţi ce purtări au avut părinţii, cei 
patru bunici, străbunicii, căci aşchia nu sare 
departe de butuc (trunchi). 

7. Nu începeţi căsătoria cu păcatul, că siliţi 
Taina lui Dumnezeu, şi-L veţi avea împotrivă. 
Până la cununia Bisericii, toţi sunt datori a avea 
fecioria nestricată, şi fete şi băieţi. Celui ce 
crede în Dumnezeu şi ţine posturile şi are un 
duhovnic, îi este cu putinţă. Celuilalt, nu i-a fost cu 
putinţă întâi, nu-i va fi nici pe urmă. De aceea, cei 
ce robesc la patimi trebuie să dovedească întâi 
îndreptarea de toate patimile şi să ajungă la cre- 
dinţa lucrătoare, apoi să întemeieze căsătorii, căci 
altfel numai înmulţesc răul între oameni, mai 
osândind şi pe alţii împreună cu dânşii. 


(Căsătoria nu este numai o aprindere de trupuri, 
ci este chip al unirii sufletului cu Dumnezeu) 


Dacă înainte de Hristos, Tobit (8, 8) a zis 
cuvântul: „Doamne, iată, iau pe această soră a 
mea, nu pentru împlinirea poftelor mele (curvie), 


ci o lac cu inimă curată”, ci într-adevăr ca femeie, 
cine, în vremea noastră mai crede aşa? 


+ 
+ 

Căsătoria nu este numai o aprindere de tru- 
puri, iar unde este numai atâta vine ura şi face 
vrajbă! Nunta este mai mult decât acestea, este 
chip al unirii sufletului cu Dumnezeu. De aceea 
numai când cei doi soţi sunt uniţi cu sufletul în 
Dumnezeu, dăinuieşte şi unirea cea trupească şi 
aduce roade după Dumnezeu: copii curațţi, trăgă- 
tori spre EI. 


2. şi 3. (Vremi oprite şi vremi îngăduite 
chemării pruncilor la viaţă) 


E oprită vremea posturilor şi a sărbătorilor. 
Întâi e sufletul şi Dumnezeu, şi pe urmă trupul. 
Când poartă omul grijă de suflet, iese din pofta 
trupească, o stinge chiar, ca să poată primi Sfânta 
Împărtăşanie, mâncarea sufletului, şi de care 
trebuie să se apropie tot creştinul măcar de 
patru ori pe an. 

Postul e rânduit tocmai spre stingerea pofte- 
lor trupului. Câtă vreme omul nu iese din poftă nu 
se poate apropia de Dumnezeu. Copiii chemaţi 
în sărbători şi posturi, toţi poartă în ei păcatul 
părintesc. Căci precum părinţii lor n-au ţinut 
seamă de ziua Domnului, aşa nici copiii nu vor 
ține seamă de voia lui Dumnezeu şi de sfatul 
părinţilor. 

E oprită vremea necurăţiei. În Lege, cei ce 
călcau rânduiala aceasta erau omorâți cu pietre, 
pentru că pruncul ce se zămislea în vremea 
necurăţiei la ei, avea înclinări spre lepră, fiind o 
țară caldă, iar la noi va avea înclinări spre orice 
putrezire de viu. 


AR 

E oprită vremea de tulburări şi războaie, 
pentru cei ce iau parte la ele, fiindcă în acestea 
li se zdruncină nervii şi au o pornire spre vărsare 
de sânge. 

Apoi mai e ştiut că pruncul ce se va naşte, se 
va alătura părintelui mai slab ca să ţină cum- 
păna; se înţelege astfel de ce în rândul de copii 
de după războaie sunt mai mulţi băieţi şi moşte- 
nesc apucăturile războinice ale taţilor, dar şi 
zdruncinarea lor nervoasă din vremea când i-au 
chemat la viaţă; se mai înţelege de aici şi de ce 
copiii aceştia vor face revoluții şi vor sfârşi cam 
prost, ca unii ce vor fi mereu în stare de război 
cu ceilalți oameni. De aceea, mai aşteaptă puţin 
până ce se mai liniştesc nervii şi nu mai ai vise 
tulburate cu spaime de război, că în starea 
aceasta nu poţi chema decât un băiat, care, şi 
din graba ta, poate apuca pe calea puşcăriei. la 
sfatul la vreme, că acesta face minuni! 


LE oprită cu mare asprime 
vremea sarcinii şi vremea alăptării) 


lată pentru ce e oprită toată vremea sarcinii: 

O dată, pentru că nu mai are rost». 

Apoi, pentru că toate simţirile celor doi pă- 
rinţi, dar mai ales ale mamei, prin care trece în 
vremea aceea, se întipăresc cu deosebire, în 
mugurele ce s-a plămădit. Deci iată o mare cheie 
a lucrurilor: precum au fost purtările şi toate 
simțămintele mamei în vremea celor nouă luni, 





* Pruncul fiind deja în pântecele mamei. 

aşa va fi şi moştenirea copilului ce se va naşte 
pe toată viaţa sa. Dacă părinţii i-au tulburat 
tocmirea cu fărădelegea desfrânării, aceasta se 
va întipări într-însul cu tărie mare. lar când se va 
naşte, până nu ajunge să priceapă se va juca cu 
sora „de-a mirele cu mireasa sa", şi încă de la 
şapte ani. Mai târziu va încerca la dobitoace, sau 
se va deda la curvie cu mâna, pe urmă la curvie 
în toată regula, patimi care-i vor omori milioane 
de celule nervoase. Şi de nu se va întâlni cu 
cineva care să-i cunoască boala, pe la vârsta 
căsătoriei ajunge în doaga nebuniei. Despre spo- 
rul la carte nici nu mai vorbesc, patima aceasta 
le tâmpeşte mintea, căci începe să se poată face 
de pe la 14 ani. lar dacă nu i se dă de leac, nu 
lasă pe om nici la 70 de ani. Toate patimile slă- 
besc puterea de împotrivire a sufletului, pustiind 
şi trup şi suflet şi pierzându-le pentru veşnicie. 
Cei ce pătimesc de aceasta, întâi să se tămădu- 
iască apoi să se căsătorească. 

Doctorii dau sfatul căsătoriei numaidecât, 
fără să socotească roada bolnavă ce vor chema-o 
pe lume să se chinuiască, şi peste toate, dacă 
aduc vreo roadă. 

Prin urmare, înclinările pe care le-au avut 
părinţii în vremea sarcinii, acelea vor fi conducă- 
toare în toată viaţa copilului ce vine. Acum e 
vremea cea mai scumpă de a îngriji de purtările 
viitoare ale copilului, căci acum poţi semăna 
într-însul înclinările unui sfânt, sau apucăturile 
tâlharului. Se roagă părinţii în vremea asta, se 
împărtăşesc cu Sfintele Taine, petrec cu dragos- 

te de Dumnezeu, aşa va fi şi toată viaţa copilului 
ce se va naşte, şi nu vei avea bătaie de cap cu el 
că nu crede, că n-ascultă şi umblă după rele. 
Întors, ştiţi cum e! 

Dar şi vremea alăptării trebuie ţinută curată, 
că încă e legat de mamă şi de purtările ei. Apoi 
nu poate rodi copil nou, pentru că nu-şi poate 
împărţi sângele în trei părţi şi toate să meargă 
bine: o parte cu laptele, alta pentru sine şi a 
treia parte pentru cel de pe cale. Dacă sunt mai 
deşi decât îngăduie rânduiala aceasta, toţi sunt 
slabi şi nu-s de trai. 

Dar de aici se mai înţelege ceva: că pe mă- 
sură ce s-a întărit desfrânarea în mădularele 
oamenilor, a scăzut şi puterea lor de apărare 
împotriva bolilor de tot felul, iar căzând în aces- 
tea foarte greu se tămăduiesc, deşi mijloacele 
de vindecare sunt din ce în ce mai bune. Orice 
fel de desfrânare e o putrezire înceată ... ca 
gunoiul care arde... şi scurtează zilele omului. 

Luaţi aminte, că pentru osteneala părinţilor 
după voia lui Dumnezeu, Se milostiveşte Dumne- 
zeu spre copii şi-i binecuvintează cu daruri, 
precum Însuşi a zis: „până /a al miilea neam” 
(leşirea 20, 6) pentru cei ce-L iubesc pe EI. 


4. şi 5. (Despre soții neroditori) 


Înainte de căsătorie întrebaţi medicii cum 
staţi (cu rodirea sau nerodirea pântecelui). lar 
cei ce n-aţi făcut-o până la căsătorie, întrebaţi-i 
ce se mai poate drege. De aici vă pot spune 
aceasta: se poate întâmpla ca amândoi soţii să 

fie roditori şi totuşi roade nu aduc. Ce să fie? Pe 
unul din soţi, cu deosebire pe bărbat, l-au ajuns 
faptele lui din tinereţe: era curvar, onanist, sau 
alt chip de pătimaş, şi mult făcând fărădelegile 
acelea i-a slăbit frâna şi repede îl trece firea, 
înainte de clipa când s-ar fi deschis tot pentru o 
clipă mitrasul femeii să-i primească sămânţa. 
Femeia n-are aşadar nici o descărcare, bărbatul 
nu o mulţumeşte, i se face scârbă de el, încetul 
cu încetul se îmbolnăveşte. lar dacă se duc la 
doctori, aceştia cunoscând şi ei pricina, că n-au 
potrivite timpurile, dau sfatul păcătos de a în- 
cerca cu altul, şi iată stricându-se căsătoria. Şi 
de unde începătura la toate acestea? Din păca- 
tele tinereţilor, pe care atotputernicia şi rându- 
iala firii ţi le-a întors să ţi le duci în spate. Iată de 
ce trebuie fecioria nestricată să o aibă şi feciorii. 

Faceţi bine şi ţineţi posturile, osteniţi-vă 
trupurile să nu zburde (să nu azvârle?) şi ... este 
Dumnezeu, Care ajută pe tot cel ce zice: Doamne 
ajută! Întăriţi-vă cu Sfânta Împărtăşanie şi nu se 
poate să nu se poată. 

lar dacă n-aţi făcut acestea şi aţi ajuns aici”, 
plecaţi-vă puterii mai tari şi petreceţi pentru 
suflet. Căci tot ce se dovedeşte fără rost pentru 
Dumnezeu tulbură conştiinţa şi mărturiseşte că-i 
păcat. Ajunşi aici să ţinem parte conştiinţei, ca să 
fim pe placul lui Dumnezeu şi să dobândim iertare. 

Un sfat: să vă doriţi copii de la început, din 
tinerețe, până ce părinţii nu s-au hodorogit de 


% Neroditori. 

grijile vieţii şi de multe păcate, căci sunt mai 
ageri şi de mai bună nădejde în viaţă. Copiii de 
la bătrâneţea părinţilor sunt mai stinşi, pare că 
lipseşte vlaga din ei şi duc o viaţă chinuită, pen- 
tru că au moştenit o zestre slăbită“. Căci viaţa şi 
aşa este o cheltuire neîndurată, şi dacă mai e şi 
cu greşeli, le dai ca povară copiilor. Totuşi se 
poate ajunge până la 12 copii fără cusur, ceea ce 
va veni vremea să fie o datorie. 

Urmând aşa (după sfaturile de mai sus) nu 
se mai întâmplă: 

a). Crima de avort. 

Crima de avort este mai mare decât simpla 
crimă, pentru că se face contra unui copil fără 
apărare. De aceea cere cap de mamă şi de tată. 
Sângele lor strigă la Cer răzbunare şi puţini 
scapă. Nenorocirile între oameni, războaiele au 
şi rostul acesta de-a face dreptate acolo unde nu 
s-a făcut pocăință. „Să nu spurcaţi pământul pe 
care aveţi să trăiţi; că sângele spurcă pământul, 
şi pământul nu se poate curăţi de sângele vărsat 
pe el altminteri, decât cu sângele celui ce l-a 
vărsat” (Numeri 35, 335). 

b). Blestemăţia ferelii de zămislire 

lată unde duce blestemăţia ferelii de zămis- 
lire: la îmbolnăvirea nervilor interni ai soției, 
care răspund cu un capăt în şale, încât femeia 
nu mai poate ridica de jos nici un braţ de lemne 
şi nu mai poate merge. Vin durerile de stomac şi 
de rărunchi, şi acestea uşurează căpătarea 


„ Clătinată. 


lU4 ss Părintele Arsenie Boca ss 





diferitelor boli, care greu se mai vindecă, printre 
care şi „poala albă”. Iar a treia supărare este că 
strică toată rânduiala dinăuntrul femeii, care 
ajunge desăvârşit neroditoare. Aşa se răzbună 
firea pentru fapta aceasta. De aceea nu trebuie 
să îndrăznească fetele a se gândi la căsătorie 
înainte de vârstă (18-20 de ani), când să fie în 
stare de a naşte copii. Sfatul greşit al părinţilor 
de a le căsători prea tinere cu soţi prea deosebiți 
ca vârstă, îi face pe aceştia să se ferească de 
sarcină, neştiind urmarea care este mult mai 
multă decât înşirai aici. Aşa se întâmplă că nea- 
mul celor fără de sfat se stinge. 

c). Fărădelegea desfrânării 

Nu apăraţi desfrânarea că nu are nici o 
apărare. Ea nu întreţine ci mai curând sau mai 
târziu macină dragostea între soţi şi duce la ură 
şi răzbunare, ca orice păcat. 

Alte lucruri de ştiut: 


(De /a părinţi şi bunici se moşteneşte înclinarea 
de a crede sau a nu crede în Dumnezeu) 


Văd oameni, dar mai ales copii, chinuindu-se 
între a crede în Dumnezeu şi a nu crede. Lupta 
lor între bine şi rău, de multe ori, e aşa de mare 
încât se tem să nu-şi piardă mintea. lar ei încă 
sunt copii. De unde vine chinuiala aceasta? De 
la părinţii şi bunicii care sunt într-însul. Se aflau 
între dânşii unii care credeau în Dumnezeu şi 
alții care credeau în cel rău. Se moşteneşte atât 
înclinarea de a crede în Dumnezeu precum se 
moşteneşte şi înclinarea de a nu crede. Tot ce e 

sănătos în părinţi înclină spre Dumnezeu, iar tot 
ce e păcătos sau bolnav înclină spre începătorul 
răutăţii; iar în copil se bat cap în cap aceste 
înclinări potrivnice. Dacă nu este cineva ca să-l 
ajute în vremea lui de cumpănă, se poate în- 
tâmpla să fie biruită partea bună de cea rea, 
căci mai totdeauna împrejurările» din afară aşa 
„ajută“ - dacă însă are parte de un sfat la vreme 
trece cu bine peste vremea chinuirii sale şi mai 
vede liniştea. Cunoască deci, că firea părintelui 
necredincios, cât a moştenit-o, trebuie să o biru- 
ie, lipindu-se de Dumnezeu, Care nu are de 
lepădat pe nimeni. Unii ca aceştia trebuie să 
călătorească în viață cu foarte mare grijă şi să 
nu cadă de la poruncă la desfrânare, că se pot 
stârni la bătrâneţe gânduri de hulire împotriva 
lui Dumnezeu, chiar în vremea rugăciunii şi gata, 
gata, să dea în deznădejde de mântuire. Mântui- 
rea se află însă răbdând toată supărarea aceasta. 
lată de ce nu e bine nicidecum să-ţi dai copi- 
lul în casa necredinciosului, că e chinuire şi pen- 
tru el şi pentru urmaşii lui, din neam în neam. 

Erau multe şi mari pricinile pentru care tre- 
buia un leac puternic ca acesta. lată-l dat la 
îndemâna fiecăruia, tuturora: unora spre bucu- 
rie mare, altora spre supărare mare. Cei ce au 
păzit cu sfințenie pravila sfântă, Sfinţi-se-vor și 
cei ce au învățat-o, vor şti ce să răspundă. (Înţe- 

lepciunea lui Solomon 6, 10). 

Pentru necredincioşi - „după sfatul Părinţi- 
lor” - n-am nici un cuvânt, iar pe desfrânaţi îi va 
judeca Dumnezeu. 

Păstorul îşi păzeşte oile ... iar lupii îl găsesc 
de vină; nimic nou. 

Chemăm însă din nou pe lisus la nuntă ... 
căci cei ce se pogoară în lumea aceasta (copiii), 
vin în vremea noastră peste măsură de răniţi, şi 
urmările cele mai grele abia de acum vin. 

lată de ce vine lisus la nuntă şi nuntaşii la 
judecată. 

Doamne, ajută-ne să facem voia Ta! Amin! 


Despre durerile oamenilor 


Lucrul care îi arde pe toţi este pocania - 
pocăinţa - pe care o trimite Dumnezeu, ori vrem, 
ori nu vrem. De aceea este bine ca să ne pocăim 
de bunăvoie, să nu aşteptăm să ne trimită Dum- 
nezeu pocăinţa prin necazuri de tot felul, căci 
pricinile pentru care ne trimite Dumnezeu neca- 
zurile sunt păcatele noastre. Deci, dacă păţeşti 
necazuri în viaţă, află că ai făcut greşeli. Necazu- 
rile sunt mila lui Dumnezeu cu noi. 

Acum să vă dezvelesc câteva feluri de păca- 
te, ca astfel să pricepeţi înseşi durerile voastre. 


I. Beteşugurile trupului. 
Din trei pricini se îmbolnăveşte trupul: 
1. De otrăvuri din lipsa postului. 

Carnea este o otravă, şi se mistuie tot cu 
ajutorul unei otrăvi care este fierea. 

2. Din naştere, pentru că fie mama sau tata 
nu a fost treaz când s-a zămislit copilul. Fugiţi de 
bărbaţi ca de foc, când sunt ameţiţi de băutură. 

3. Din desfrânare, pentru că trec măsura 
cuvenită şi începe să-i doară spatele, spinarea, 
şalele, slăbesc nervii, devin iuți şi nerăbdători. 
Toate acestea, pentru că nu şi-au înfrânat pofte- 
le (puterile). Este tocmai ca bogatul care sără- 
ceşte. Aşa şi trupul care şi-a mâncat toată vlaga. 


II. Vrajba în casă. 

Ascultaţi pricinile pe care le au şi apoi ce să 
facă, pentru ca să nu le mai aibă. Vrajba în casă 
vine din păcate. Toate îşi au izvorul în păcate. 

1. Neapărat vine vrajba în casă atunci când 
căsătoria s-a început cu stângul, adică cu desfrâ- 
narea. 

2. Mai vine, apoi, dacă soţii trăiesc în căsăto- 
rie nelegitimă, sau fără cununie bisericească. 
Este un prim păcat, pe care toţi îl plătesc cu 
vrajba. De aceea, toţi trebuie să intre la cuminţe- 
nie şi să se legiuiască dacă sunt aşa. 

3. Din curvii nemărturisite, făcute înainte 
sau după căsătorie. Astfel au intrat într-o casă 
nouă cu o pecete drăcească pe trupul şi pe sufle- 
tul lor şi, pentru că nu s-au mărturisit, acel păcat 
are să le spargă casa, tocmai pentru că n-au 
omorât pe diavolul, care le face acest lucru. 

4. Lăcomia de avere a unui părinte când şi-a 
măritat fata sau şi-a căsătorit feciorul. O aseme- 

nea căsătorie nu ţine, pentru că s-a făcut cu o 
lucrare a diavolului. De vei mărita fata ta numai 
pentru avere, căsătoria lor va sfârşi cu vrajbă şi 
cu spargerea casei aceleia. Prin urmare, cuminţi- 
ţivă părinţilor cu sfaturile când vă măritaţi 
fetele sau vă însuraţi feciorii. 

5. Nepotrivirea de vârstă. Sunt părinţi care-şi 
mărită fetele la 14-16 ani, iar la 18, 19 ani fata lor 
este văduvă (sau divorțată - n.ed.) şi încă cu 
copil. Aceasta din cauza nepotrivirii de vârstă, 
căci ce poate face o fată aşa tânără în fața unui 
vlăjgan, om în toată firea. Această diferenţă mare 
de vârstă este un păcat înaintea lui Dumnezeu. 
Şi din cauza aceasta, casa aceea nu ţine ci se 
sparge şi în aceste cazuri părinții trebuie să 
recunoască că: au dat un sfat prost. 

6. Din negrija de suflet a celor din casă, din 
negrija de spovedanie, de Sfânta Împărtăşanie şi 
de rânduielile Bisericii, care sunt poruncile lui 
Dumnezeu. Fiindcă dacă nu le păzesc pe acestea, 
păzesc pe ale diavolului, şi nu pot să aibă linişte. 

7. Din petrecerea fără post. Cei ce se umplu 
de mânie sunt cei plini de fiere, care se înmul- 
ţeşte în corpul omului atunci când mănâncă 
carne multă şi nu posteşte. Plini de fiere fiind, se 
umplu de mânie şi astfel îşi sar în cap unii la 
alţii. Aşa, pentru o vorbă cât de neînsemnată, 
pentru o bucată de lemn ce nu e la locul ei, îi 
sare în cap celuilalt. 

8. Şi o ultimă pricină este desfrânarea soți- 
lor. Dar soţii cum desfrânează când sunt legiui- 
ţi? Aşa bine, căci nu mai ţin seamă de miercuri, 

de vineri, de zilele postului şi de sărbători. Nu 
mai ţin nici o rânduială. Şi bate Dumnezeu 
nerânduiala ca să se facă rânduială. 


III. O alta din durerile noastre: paguba din 
curte şi uite, paguba în agoniseala voastră. 

Şi acum, iată pricinile pentru care Dumne- 
zeu trimite pocania asupra avutului nostru. 

1. Unii din stăpâni le drăcuie şi atunci să nu 
se mire dacă li se împlineşte cuvântul, căci dă 
Dumnezeu după cuvântul lor. 

2. Lucrează duminica. Că dacă Dumnezeu n-a 
lucrat duminica, nici ţie nu îţi este îngăduit ca să 
lucrezi şi dacă vei lucra, vei pierde nu numai 
ceea ce ai lucrat duminica ci şi ceea ce ai lucrat 
în cursul săptămânii. Să nu ascultați de sfatul 
nimănui când este vorba de cinstirea duminicii. 
Fiecare îşi are socoteala lui, tu însă ai un suflet. 
Căci va veni vremea să ceri apă cu bilet. 

3. Şi mai are pagubă cel ce se uită la agoni- 
seala sa ca la ochii din cap. Şi-a lipit inima lui de 
lucruri pieritoare. Pentru altceva a dat Dumne- 
zeu inima, nu ca să ţi-o împotmoleşti cu gunoiul 
lumii, ci ca să ţi-o îndrepţi spre Tatăl, Cel din 
ceruri. Pe El să-L iubim, de El să ne lipim inima, 
căci neasemănată este plata pe care ne-o dă 
Dumnezeu, față de cea dată de lume. De aceea 
nu-ţi lipi inima ta nici de propriii tăi copii, căci 
de-i pătimi durere în cele iubite peste măsură, 
cine te va mângâia? 

4. Ai cumpărat din mână rea, din mână păti- 
maşă, din mâna care a furat sau de la unul care 

a curvit. De aceea, mai înainte de a o amesteca 
cu ale tale, dă-i puţină apă sfinţită, cu făină, căci 
să ştiţi, păcatele trec şi asupra pământului pe 
care-l calci şi asupra vitelor. 

Când a fost izgonit Adam din Rai, Dumnezeu 
a blestemat pământul: „Pentru că ai ascultat de 
glasul femeii tale şi ai mâncat din pomul din 
care ţi-am poruncit: «numai din acela să nu mă- 
nânci» şi ai mâncat dintr-însul, blestemat să fie 
pământul întru lucrurile tale! Întru necazuri vei 
mânca dintr-insul în toate zilele vieţii tale! Spini 
şi pălămidă iți va rodi ție şi te vei hrăni cu iarba 
pământului! În sudoarea feţei tale îţi vei mânca 
pâinea ta, până când te vei întoarce în pământul 
din care eşti luat; că pământ eşti şi în pământ te 
vei întoarce” (Facerea 3, 17-19). lar femeii i-a zis: 
„Voi înmulți mereu necazurile tale şi suspinul 
tău, în dureri vei naşte copiii; şi spre bărbatul 
tău va fi întoarcerea ta; şi el te va stăpâni” (Face- 
rea 3,16). lată cum o greşeală a noastră atârnă 
asupra întregii averi. 

5. Cineva se ţine de vrăji asupra ta, iar tu n-ai 
ocrotirea lui Dumnezeu asupra ta. Cineva lucrea- 
ză cu diavolul asupra ta şi asupra vitelor tale şi 
atunci tu tânjeşti şi vitele tale. De ce pot lucra 
aceste puteri? Pentru că tu n-ai ocrotirea lui 
Dumnezeu. Şi ca să nu mai poată lucra duhurile 
rele, curăţeşte-ţi trupul tău prin post, fă sfeştanie, 
pune-ți o Sfântă Cruce în curte şi roagă-te lui 
Dumnezeu să te ocrotească. 

6. Mai poţi avea necazuri şi din cauză că, în 
curtea în care stai tu, sau pe pământul pe care-l 

lucrezi apasă jurăminte, blesteme sau nedrepta- 
te: să luaţi seama, să nu tăiaţi o brazdă din 
pământul care nu este al vostru, căci aduce 
moarte, dar se mai poate să ai asupra curții şi 
alte păcate. Poate că ai cumpărat această curte 
cu bani munciţi într-o vreme când poate trăiai în 
desfrânare. De aceşti bani, deşi i-ai muncit, nu te 
vei putea folosi, căci şi asupra lor atârnă şi 
apasă păcatele de când i-ai muncit şi te urmă- 
reşte Dumnezeu până în pânzele albe. Pentru 
ce? Pentru că nu te mărturiseşti, pentru că ţii 
şerpii în sân şi Dumnezeu lasă să te muşte. 

7. Apasă blestemele părinţilor sau ale altuia 
asupra casei tale şi asupra ta. 

8. Omoruri sau sinucideri făcute în curtea ta, 
sau ce este şi mai des, copiii lepădaţi şi îngro- 
paţi ici, colo. Ba în gunoi, ba lângă o altoaie. Şi 
lepădarea copiilor este păcat strigător la cer. 

9. Stăpânii au păcate nemărturisite din tine- 
reţe sau mai pe urmă şi nu le-au ispăşit, că nu-i 
destul să le spui sub patrafir, trebuie să le şi 
ispăşeşti de bunăvoie. De aceea vine bătaia lui 
Dumnezeu asupra voastră, peste tot, pe câmp, 
peste vite şi peste tot lucrul mâinilor voastre. 


IV. Copiii îndărătnici, neascultători, necredin- 
cioşi şi desfrânaţi. 

Toţi părinţii luaţi aminte, ceilalți de aseme- 
nea fiţi cu mare băgare de seamă ca să nu cădeţi 
în astfel de greşeli, când vă va veni rândul. Copiii 
îndărătnici vin din următoarele pricini: 

1. Părinţii nu au păzit postul şi nu s-au putut 

înfrâna de la poftele trupeşti şi aşa au călcat 
zilele şi timpurile neîngăduite care sunt: miercu- 
rea, vinerea, duminica, sărbătorile de peste an şi 
posturile întregi. Toţi copiii care rezultă sunt 
neascultători şi îndărătnici, pentru că nici părin- 
ţii lor nu au ascultat de poruncile lui Dumnezeu 
de a păzi zilele sfinţite. 

Întrebaţi-vă cugetele şi vă vor spune ce este 
îngăduit. Astfel, îi veţi vedea plângând şi veţi 
plânge şi voi şi aşa veţi ispăşi păcatul în care 
i-aţi zămislit. Desigur că vă doare, dacă nu le-aţi 
fi făcut nici nu v-ar fi durut. 

2. Mamele nu s-au păzit până la curăţenie de- 
plină şi aşa se nasc copii plini de bube şi pot 
muri. Şi dacă în vremea aceea tata a mai fost şi 
beat, se naşte un copil care va fi slăbănog fie cu 
mintea, fie cu trupul, fie cu amândouă. Şi iată 
cum vei avea pocania de la Dumnezeu cu pro- 
priul tău rod. 

3. În vremea sarcinii nu te-ai păzit de bărbat, 
de aceea mulţi copii se nasc morţi sau mor de 
tineri sau dacă trăiesc alunecă în curvie, pentru 
că s-a întipărit pecetea curvească pe ei încă din 
pântecele mamei lor. 

Se găsesc acestea în Sfânta Scriptură, căci 
toate prin câte trece mama, în vremea celor 9 luni 
de sarcină, fie bune, fie rele, se întipăresc şi în 
copil. Când va creşte mare, toate îi vor răsări în 
cale. 

Maica Domnului nostru lisus Hristos, 
model de vieţuire pentru mamele creştine 

Să ajungi să-L faci pînă şi pe Dumnezeu să 
plângă, iată toată osteneala părinţilor din familia 
creştină de azi. Hal de creştini ortodocşi suntem noi? 

Noul Irod - avortoarea - împărăteasa 
contemporană în brațele căreia aleargă toţi cei ce 
cu dinadinsul vor să meargă la iad 


es Familia creştină mw 

Spre această împărăteasă aleargă toate femeile şi fetele 
ce se împodobesc şi se fardează, iubitoare de cadouri, 
mergând pe stradă mai mult dezbrăcate decât îmbrăcate, 
uşuratice, cele cu inima împietrită - slugi ale diavolului - 
pentru a-i aduce împărătesei copiii avortaţi sau lepădați. 

lată şi medicul - altă slugă a diavolului - care pentru bani 
ucide fătul cu sabia chiuretei şi-l aruncă demonilor în iad. 

Îngerul Domnului plânge şi se scârbeşte de fapta 
avortoarelor şi a medicului. 

lată toată zdroaba şi roadele ostenelilor mai marilor 
zilei, de a educa pe om fără de Dumnezeu [a emisiunilor 
mizerabile ale televiziunii, ziarelor şi revistelor porno- 
grafice de tot felul. 

Iată prima etapă de îndobitocire şi îndrăcire în masă a 
tineretului, înainte de instaurarea lui Antihrist] (n.ed) 





(Detaliu) Sceptrul ei este coasa şi sabia puternică a morţii 
ca şi mâna doctorului, însetate de sânge nevinovat 

(Detaliu) Părul ei este alcătuit din şerpi 
iar coroana are ca diademă cranii de om. 

Veniţi la mine, mânca-v-ar tata - zice diavolul - 
că pat de smoală clocotitoare vă pregătesc 
tuturor celor ce-L înşelați şi fugiţi de Hristos 

Dreapta Judecată a Domnului nostru 
lisus Hristos unde fiecare îşi va primi plata 
pentru ceea ce a făcut pe pământ 

Vino Maica Domnului să scapi pe maica omului 
de poftaucigaşă a lui lrod 

Despre copiii lepădaţi 

Astăzi Irod s-a multiplicat; aproape că nu 
mai există familie în care lrod nu-şi ucide co- 
piii. Doar puţini copii fugari mai scapă în 
Viaţă. Unde eşti Maica Domnului să scapi pe 
maica omului de pofta ucigaşă a lui lrod? 

(Părintele Arsenie Boca) 








Altă durere pe care o aveţi voi, mamelor şi 
taţilor, sunt copiii lepădațţi. Acesta este un păcat 
strigător la cer. Este uciderea la mijloc, şi nu este 
cu nimic mai uşoară. 

Ascultaţi toţi cu luare aminte: sângele lor 
cere răzbunare. De asemenea, nu vei avea noroc» 
nici cu ceilalţi, ci numai plâns şi jale. Răzbuna- 
rea sângelui vărsat se face fără milă, ori ţi-i ia 
Dumnezeu şi pe ceilalți copii, ori vor cere însuşi 
capul mamei. 

Ştiţi bine că aceasta se întâmplă la multe 
mame (ucigaşe) atunci pe loc. Iar aceasta aşa se 
tocmeşte că atâta supărare vei avea în casă, că 
îți pierzi cumpătul şi uiţi de marea milă a lui 
Dumnezeu, ce o are cu toţi păcătoşii, şi se apro- 
pie diavolul de tine şi îți bagă în cap gândul să-ţi 
iei lumea în cap şi să-ţi faci capătul. Acesta este 
glasul împotriva tuturor celor care fac aşa. Mare 
ispitire păţesc mamele care fac aşa, care au ucis 
copii. lar dacă vrei să scapi tu şi ceilalţi copii, pe 


“: Noroc = şansă, fericire, mulţumire, izbândă. 

care i-ai făcut, trebuie să pui în loc tot atâţia 
copii, ai altor femei sărace şi să-i botezi, iar dacă 
nu, ia-i şi botezați gata şi să îngrijeşti de dânşii 
ca de copiii tăi, cu îmbrăcăminte, cu încălțămin- 
te, făină, bani de şcoală, până ce sunt în stare 
să-şi câştige pâinea, şi ce scoţi din copiii tăi, 
aceea să iasă şi din aceia. lar toate necazurile pe 
care le vei avea în vremea aceasta, fie pentru ei, 
fie de la ei, să le rabzi pe toate, nădăjduind în 
mila lui Dumnezeu, că îţi va ierta păcatul, căci 
prin răbdare ispăşeşti păcatul. lar milostenia cu 
osteneală biruie înaintea judecății. 

Acesta este un cuvânt de mângâiere pentru 
voi, dar faceţi întocmai căci faţă de Dumnezeu 
nu te poţi plăti cu minciuni. Şi-ţi va spune diavolul 
că ai dat destul, numai aşa, ca să te bage dator, 
ca să-i fii şi lui datornic, şi să nu-ţi plăteşti față 
de Dumnezeu datoria. Şi să înveţi pe cele tinere 
să nu facă şi ele aşa cum ai făcut tu, pentru că tu 
ştii cu câtă înfrigurare pătimeşti în sufletul tău. 

Vrei copii puţini, nu lăsa pe bărbatul tău să 
se atingă de tine. Însă, ca să puteţi face lucrul 
acesta, trebuie să vă înfrânaţi cu postul, iar eu 
zic cu foamea. Căci trupului acestuia de pe noi 
nu-i pasă, dacă ne bagă în focul iadului. De 
aceea, ar trebui ca nici nouă să nu ne pese de 
poftele lui, ci să le mai ucidem cu postul. 

Te sfătuieşte bărbatul ca să ucizi copiii? Sfa- 
tul este al unui ucigaş, nu-l asculta, ci mai bine 
rabdă să fii alungată de la casa lui, şi Dumnezeu 
va vedea osteneala ta, şi nu te va părăsi, ci te va 
milui, de vei fi vrednică. 

Sfântul Stelian, ocrotitorul copiilor 

În toate acestea de până aici se încurcă 
oamenii care nu postesc, căci aceştia sunt izbiţi 
de toate relele care de la stomac încep, iar eu vă 
spun că şi de la brâu în jos. 

Prin urmare să vă pocăiţi şi să nu mai 
păcătuiţi. Să alergaţi la spovedanie curată şi la 
Sfânta Împărtăşanie, căci altfel nu vine ocrotirea 
lui Dumnezeu asupra voastră şi asupra avutului 
vostru. Nu uitaţi, însă, căci postul este poarta, 
iar patrafirul este uşa. lar cu acestea vine ocroti- 
rea vie a lui Dumnezeu, fără de care nu putem 
face nimic. 

„Mărturisi-voi asupra mea Domnului fărăde- 
legea mea, şi îndată Tu ai ridicat pedeapsa 
păcatului meu” (Psalmul 31,6). Asupra noastră 
atârnă pedeapsa păcatului şi urmează să-l ispă- 
şim şi să-l scoatem din obicei. „De aceea, toată 
sluga să se roage la vreme, chiar potop de ar 
veni să nu-l poată potopi”. Vedeţi cum trebuie să 
vă fie aşezământul minţii, inimii şi trupului 
vostru, curăţite? Căci Dumnezeu nu păzeşte 
trupul spurcat, inima şi mintea cu vicleşug, iar 
dacă ne îndreptăm, zilele se înseninează şi ne 
vom bucura. 

Dacă veţi fi şi împlinitori, nu numai ascultă- 
tori, se vor urni necazurile din loc şi nici eu nu 
am bătut toaca la urechile surzilor. Mai sunt încă 
multe de dezbătut, cu ajutorul lui Dumnezeu, 
dar nu se pot toate dintr-o dată, ci pe rând, şi cu 
cât le veţi auzi (şi le veţi citi) mai des cu atât le 
veţi ţine minte mai bine. 

(Plata păcatelor părinților izbeşte şi-n urmaşi) 


lată ce-i cu relele: ele vin pe capul oamenilor 
- şi uneori chiar pe cap - de pe urma păcatelor, 
ca plată, ca ispăşire şi ca hotar al păcatelor. Dar 
durerea cea mai mare, pedeapsa cea mai grea, e 
că plata păcatelor izbeşte şi-n urmaşi, până la al 
treilea şi al patrulea neam. lată ce scrie la „A 
doua Lege” - Deuteronomul (cap. 5, 9-10): 
„Pedepsesc păcatele părinților în copii, până la 
al treilea şi până la al patrulea neam, al celor ce 
Mă urăsc pe Mine. Şi fac milă până la al miilea 
neam celor ce mă iubesc pe Mine, şi păzesc 
poruncile Mele". 

Cele mai grele boli sunt bolile de nervi. Mor 
nervii şi te trezeşti slăbănog, tremurând sau 
nebun la casa de nebuni. Nu e o boală de moarte 
şi, odată instalată, n-are leac. Şi cine distruge 
nervii? lată ce ne spun şi doctorii: beţia, desfrâ- 
narea cu bolile ei, mânia şi supărările peste 
măsură. Deci feriţi-vă de acestea, că ele omoară 
milioane de firişoare (celule) nervoase care nu 
se mai refac în veac. Toate țesuturile se refac, 
afară de celula nervoasă. 

Un tată pătimaş de acestea n-are urmaşi 
sănătoşi, ba şi-n nepoţii şi strănepoţii săi se 
moşteneşte ceva găunos, care la o întâmplare 
oarecare răbufneşte afară. E destul să se îmbete 
un tată o dată, ca să aibă, din beţia aceea, un 
urmaş cu boala copiilor - epileptic. E destul să-şi 
sperie soţia o dată, în vremea sarcinii, ca dintr-a- 
ceasta să se aleagă un copil nenorocit pe toată 

viaţa. 

Aşa se răzbună păcatele părinţilor în bieţii 
copii, care nu au nici o vină şi nici un viitor. 
Spun acestea şi mai am de gând să mai spun, 
fiindcă prin regiunea aceasta - odinioară capita- 
la Daciei - acum se bea cel mai mult rachiu, de 
aceea aici sunt cei mai mulţi copii bolnavi de 
nervi - deşi oamenii pătimesc şi de alt rău mai 
mare: nu vor să aibă copii; (...). 

Nouă, preoţilor, lisus nu ne-a dat şi darul 
tămăduirii minunate, cum îl avea El şi cum îl dă 
la puţini dintre Sfinţi, din vreme în vreme; ne-a 
dat însă un dar mai mare: al iertării păcatelor! 
Nu l-a dat îngerilor, dar l-a dat oamenilor. 

Darul iertării păcatelor e mai mare decât 
darul minunilor, întrucât priveşte sufletul, pe 
când minunile privesc de obicei trupul. O iertare 
a sufletului, o curăţire a lui, uneori e o adevărată 
înviere din morți, şi-i mai de preţ aceasta decât a 
tămădui un picior. 

Fără darul minunilor între oameni ne putem 
mântui, dar fără darul preoţilor, al iertării păca- 
telor, nimeni nu se mântuieşte. Ce n-a dezlegat 
preotul pe pământ, aşa rămâne: nedezlegat nici 
în Cer (Matei 18, 18). Şi preotul nu te poate dezle- 
ga dacă tu nu vii să-ţi mărturiseşti asupra ta 
păcatele tale. De asemenea, preotul nu te poate 
dezlega - ca oarecum cu sila - dacă nu-ţi dai 
însuţi toată silința de a te dezlega de toate 
năravurile tale rele. 

lertarea păcatelor însemnează şi încetarea 
de a le mai face. Iertarea păcatelor nu înseamnă 

să le spovedeşti mereu şi să le iei iarăşi de la 
capăt şi iar să le spovedeşti şi iar să le iei de la 
capăt. Creştinismul mai e şi chestiune de reface- 
re a voinţei. Preotului îi trebuie bunăvoința 
voastră ca să o facă voinţă, să o facă tărie de 
caracter, să o facă simţire de obraz. 

Oamenii umblă după făcătorii de minuni, fie 
ei şi vrăjitori. Dar vă spun că minunea cea mai 
mare e învierea vieţii tale pe temelia ei, lisus 
Hristos; e încreştinarea vieţii tale. Asta-i minu- 
nea cea mai mare - „înnoirea vieţii tale” - care ne 
stă cu adevărat la îndemână şi ni s-a dat nouă, 
preoţilor, poruncă: „Înviați pe cei morţi” După 
învierea ta tânjeşte lisus. Ce însemnează aceas- 
ta, n-ar putea să ţi-o spună nimeni mai bine 
decât înşişi cei ce au înviat din moarte sigură, ca 
dintr-un vis... 

Oare de unde începe slăbănogirea (paralizia)? 

De la socoteala trufaşă a minţii. 1 se pare ei 
că e mai bine să nu se conducă după Dumnezeu, 
ci după capul ei, după păcat. Şi aşa dă omul 
drept în plata păcatului, ca şi cum ar da cu 
oiştea-n gard. 

Tot minte slabă dovedesc şi aceia care nu vor 
să vină la ştergerea păcatelor, şi n-au de ce 
aştepta tămăduirea bolilor. Ajută doctorii, dar 
trebuie să-ţi curăţeşti întâi sufletul. 

Dacă oamenii şi-ar potrivi purtările după 
poruncile lui Dumnezeu, şi nu după momeala 
păcatelor, ar preveni, ar ocoli toate pacostele 
necazurilor, dar aşa, drept în ele îşi sparg capul. 
Şi apoi umblă plângând... Lasă-te, frate, condus 

de un sfat dumnezeiesc, că de nu..., capul care 
n-ascultă... odată se sparge şi nu mai are cine ţi-l 
lega! 

Oare de ce vin oamenii aşa de în silă la spo- 
vedit? - Fiindcă ştiu că li se cere lepădarea de 
păcate; ori, lor le plac păcatele mai mult decât 
înfrânarea de la ele. 

E o poveste ştiută pretutindeni, totuşi o voi 
spune şi aici: Ştiţi că sunt şerpi care sug laptele 
şi sunt vaci, care, odată supte de şarpe, aleargă 
nebune după şarpe să le sugă iarăşi. Şi aşa se 
întâmplă că vaca se apropie de înţărcat, dar de 
nărav nu se înţarcă şi se duce mereu la şarpe. 
Şarpele îi suge sângele, iar dacă nu-i prea vine, 
în sfârşit, o muşcă. Iată prostia de vacă osândită 
la moarte. 

Dar şi prostia de om, tot la moarte-i osândi- 
tă. Toată tinereţea ta o dai dracului şi vezi la 
urmă că ai ales rău. Dar întrebarea este: dacă-ţi 
mai rămân zile să le dai lui Dumnezeu? Şi altă 
întrebare: dacă-ţi mai primeşte Dumnezeu o 
grămadă de cioburi, în loc de un vas frumos şi 
întreg cum puteai să fii? Aspre vorbe! Dar ăsta-i 
un răspuns la întrebarea: De ce nu vin oamenii 
la spovedit în primăvara şi vara vieţii lor? Pentru 
că îşi dau vlaga s-o sugă şarpele! 

«În toată lumea nu găseşti un lucru mai uşor 
de făcut decât păcatul. Şi iarăşi: nimic nu price- 
pe omul mai greu ca: „Ce e acela: păcatul?”, 
când petrece în el.De aceea păcătuim cu uşurin- 
ţă, dar ne pocăim cu anevoie!» (Ilie Miniat, 
Didahii, pg. 113). 

Altă pricină care te împiedică de la spoveda- 
nie e că judeci preoţii! Eşti nemulţumit de preot, 
iar de care ai fi mulțumit, ţi-e frică. La unul nu te 
lasă păcatele lui, la altul nu te lasă să mergi 
păcatele tale. (...) 

Orice DUHOVNIC - indiferent de bogăţia, 
sărăcia, cultura mai puţină sau chiar şi sărăcia 
morală - este reprezentantul lui Dumnezeu, 
trimisul lui Dumnezeu şi credincioşii n-au nici 
un motiv de a-l ocoli. Darul acesta, al preoţiei, e 
darul lui Dumnezeu şi e în funcţie de Dumnezeu 
(atârnă de Dumnezeu), el nu e în atârnare de 
omul care-L reprezintă pe Dumnezeu. Prin glasul 
slugii Sale, (al preotului), Dumnezeu te iartă, 
fiindcă tu sub patrafir, în faţa Altarului, lui 
Dumnezeu te mărturiseşti. Nu de la tine se cer 
calităţile preotului; de la tine se cere căinţa din 
inimă şi voinţa de a te îndrepta. 

Sunteţi nemulţumiţi de preoţi? 

Dar voi, oare, ce-aţi făcut pentru preoţi, ca să 
fiţi mai mulţumiţi? Cerut-aţi de la Dumnezeu un 
copil măcar, pe care să-l închinațţi slujirii lui 
Dumnezeu? Credeţi că vina o poartă numai ei, 
preoții? Ei sunt fiii voştri! Cum i-aţi născut, aşa-i 
aveţi. Ce le găsiţi vină numai lor? 

Vă trebuie preoţi mai buni? Naşteţi-i!! 

lată, vă spun că tot poporul este răspunzător 
că nu are slujitori mai străvezii spre Dumnezeu, 
mai ai Împărăției lui Dumnezeu! 

Poporul îşi are în toate privinţele povăţuitorii 
pe care îi merită. 

Repet: Vă trebuie preoți mai buni? Naşteţi-i! 


?. 40, 

Nu mai staţi cu gânduri ucigaşe împotriva 
copiilor, că nu ştii în calea cărui mare dar de la 
Dumnezeu te-ai găsit împotrivă şi ai să dai 
seama. Naşteţi copii cu gândul să fie slujitori ai 
lui Dumnezeu între oameni! 

lată ce spune Scriptura în privinţa aceasta 
(se întreabă proorocul): 

„Oare nu i-a făcut EI ca să fie o singură 
făptură cu trup şi suflet? Şi această făptură 
întrunită (unitatea căsătoriei) la ce năzuieşte ea? 
Odrasle pentru Dumnezeu! (Maleahi 2, 15). 

Aceasta e pretenţia lui Dumnezeu de la căsă- 
torie şi după atare roade tânjiţi şi voi, băgând 
însă vină roadelor pe care le-aţi dat (copiilor 
voştri - preoţii). Tămăduirea slăbănogiei neamu- 
lui, de aici începe! Asta i-ar fi iertarea! 

Nu mai staţi cu gânduri ucigaşe împotriva 
copiilor! 





că 
că 

DESPRE EREDITATE ŞI FAMILIE 


Îndrumări, lămuriri şi îndemnuri. 
Aprecieri şi călăuzire, recomandări şi poveţe 
(Extrase din scrierile Părintelui Arsenie Boca) 


Familia, ca să fie binecuvântată de Dumne- 
zeu, trebuie să pornească de la castitatea soţilor 
până la căsătoria religioasă, adică până la Taina 
Nunții. 

„Energia genezică este necesară soţilor, în 
familia constituită legal, civil şi bisericeşte, 
pentru echilibrul mintal. Regula de aur constă în 
evitarea extremelor: nici abuz din partea unuia, 
nici refuz din partea celuilalt. Dar să nu se 
creadă că între cele două extreme totul este 
îngăduit.” ... „Trebuie păstrată o anumită frână, 
un anumit calendar, după calendarul bisericesc. 
Astfel trebuie păzite zilele de post de miercurea 
şi vinerea, care pentru creştini sunt două zile de 
întristare, meditaţie şi rugăciune, nu de plăceri 
trupeşti. La fel duminicile şi sărbătorile, când se 
săvârşeşte Sfânta Liturghie, jertfa Domnului 
nostru lisus THristos pentru noi; la fel şi zilele de 
spovedanie şi primirea Sfintei Euharistii; de 
asemenea şi posturile anuale.” 

„În cadrul familiei există o întreagă gamă a 
desfrânării, prin aşa - zisele aberaţii sexuale, 
încât se pune accentul numai pe plăcerea ero- 

tică, nebunească şi care devine o a doua natură 
a soţilor, încât ajung sărăciţi de putere şi robiţi 
de plăcere.” „Când se întâmplă să vină şi o 
zămislire, nedorită sau prin accident, energia 
naturală slăbită va da un copil slăbănog sau 
debil fizic şi mintal.” 

„Un trecut păcătos n-a prea trecut: însoţeşte 
ca un cazier judiciar. Ispăşirea e obligatorie [(...) 
răbdând palmele trecutului peste obrazul minţii”. 

„Sufletul e trimis de Dumnezeu în momentul 
conceperii, şi Dumnezeu singur ştie ce va fi cu 
copilul acela, cu ce capacităţi va fi venit în lume 
şi ce va face în lume. Numai te trezeşti la bătrâ- 
neţe cu ispăşirea pentru copiii pe care nu i-ai 
lăsat să se nască şi chiar i-ai avortat.” 

„Prima iubire e către părinte. Primul copil 
avea tată pe Dumnezeu. lubirea vrea ca ceea ce 
iubeşte ea să dăinuiască veşnic; nu poate con- 
cepe ca obiectul ei să moară. ... Asta dovedeşte 
că iubirea îşi are sensul în Dumnezeu, Care e 
veşnic şi înveşniceşte şi pe cel ce iubeşie pe 
Dumnezeu.” 

„Dar oamenii se mai încâlcesc şi cu iubirea 
de trup. lubirea aceasta nu e egală în toate cazu- 
rile cu păcatul, ci zicem că în tot cazul e infecta- 
tă de păcat. (...). Faptul dragostei trupeşti lasă o 
puternică impresie în toată pivnița fiinţei, în 
acea zonă de nouă zecimi a subconştientului. 
Cenzura morală astupă un depozit de dinamită, 
după ce n-a reuşit să-l refuze. O înjurătură de 
Dumnezeu e explozia acestui depozit. lată de ce, 
când înjură bărbaţii, folosesc cuvântul - ce nu se 

scrie - al iubirii trupeşti. Partea de înjosire şi 
păcat a acestei iubiri, pe care o simt în trupul 
lor, le izbucneşte din subconştient şi, cu ea, 
izbesc furios cenzura morală şi idealul de dra- 
goste - pe Dumnezeul celui pe care-l înjură. O 
înjurătură e un moment de îndrăcire a mâniei, o 
clipă de întunecare a minţii - aşa plăteşte cenzu- 
ra conştiinţei negrija de mai înainte. 

Înjurăturile dovedesc, prin urmare, că această 
iubire între trupuri a fost închisă într-un blestem, 
într-o ruşine şi într-o necinste. Totul, schematizat 
în simboluri, coboară în întunericul subconşti- 
entului. Când deci pe unii cu cenzura slabă - 
slăbiciune moştenită genetic - îi scoate din sărite 
vreo împrejurare oarecare, afluxul de sânge şi 
fiere la creier face de li se întunecă orice conşti- 
inţă, şi încep rafalele înjurăturii. Deci unii înjură 
pe Dumnezeu pe faţă; alţii Îl înjură când se roagă. 
Situaţia îngrozeşte pe cei ce pătimesc neputinţa 
asta. Ea vine, din cât se poate vedea, din poveri 
ereditare, din fapte consumate, din auzire, din 
conţinutul memoriei conştiente sau inconştiente, 
printr-un mecanism al suprapunerii de imagini, 
şi anume, peste cele cuvioase, cele necuvioase, 
stârnite de hormoni, sau, în sfârşit, prin mecanis- 
mul de contrast. 

Când mediul interior sau exterior e favorabil 
genezelor recesive, energia lor latentă nu întâr- 
zie să răbufnească prin subconştient asupra 
conştiinţei, şi astfel s-o înlăture, s-o întunece, şi 
aşa mai departe. 

Tot într-o situaţie de contrast : il CE 

se roagă. De aceea unii, nesuferind contrastul, 
rezolvă situația greşit: nu se mai roagă. sfinţii 
însă, purificându-şi trupul de patimi, au izbutit 
să-l aducă în armonie cu ţintele superioare ale 


conştiinţei, încât trupul lor prezenta multe din 
caracterele sufletului. Dincoace (la necredinci- 


oşi), multe din patimile trupului se fac şi însuşiri 
ale sufletului. 

Înjurăturile au aceeaşi obârşie cu hulele, 
numai cât unele sunt învoite de minte, celelalte 
sunt cenzurate. De aceea vinovăția celor de pe 
urmă e neasemănat mai mică. Hulele dovedesc 
o vinovăţie mai veche, nu una de acum. Ele sunt 
o pedeapsă, însă nu duc la nebunie, cum se tem 
cei mai mulţi. Înjurătura însă îl dovedeşte pe 
respectivul că, cel puţin în momentul acela, e un 
iresponsabil, deci dezechilibrat în structura gene- 
tică, în mediul umoral, în serviciul de cenzură şi 
în sistemul nervos. Temniţa îi deschide porţile 
şi-l va lua în braţe, de nu va fi cu luare aminte. 

O hulire mai primejdioasă e minciuna, păca- 
tul împotriva adevărului. Sunt construcţii de 
oameni aşa de bizare, capabile de adevărate 
mutații biologice. Minte câte unul, în chipul cel 
mai firesc cu putință, de stă soarele în loc; iar 
după ce-i trece unda asta, nici măcar nu-şi mai 
aduce aminte, iar dacă-i aduci probele în obraz, 
nu recunoaşte nimic. O putere dinlăuntru îl îm- 
pinge să mintă mereu şi să i se pară că e omul 
cel mai cinstit. E ca şi când o noapte s-ar fi lăsat 
peste mintea lui, ca şi când o altă persoană ar fi 
înjurat, ar fi minţit sau ar fi furat, aşa sunt câte 

unii de înfundaţi în contraziceri. Acesta e un alt 
neajuns al căsătoriilor greşite, în care nu s-a ţi- 
nut seamă şi de calităţile sufleteşti ale celeilalte 
părţi. Acestea se pot vedea mai bine în părinţii 
celor ce se căsătoresc, întrucât vremea le-a scos 
la iveală toate scăderile sau însuşirile, şi, aşchia 
nu sare deparie de butuc. Zgârcenia, lăcomia, 
invidia, beţia, necredinţa, minciuna, curvia şi 
celelalte configurează organismul potrivit cu 
fiecare din aceste patimi şi se rezumă apoi în 
factorii ereditari, şi aşa se seamănă în urmaşi 
patimile contra firii, ca tot atâtea boabe de 
neghină în țarina lui Dumnezeu. lar ei, la rândul 
lor, ce vrei să rodească? Sau aceleaşi, sau urmă- 
rile acestora, sau pe amândouă, urmând, fie mo- 
dul dominant al eredității, după care caracterele 
normale sau patologice trec de la generatori la 
urmaşi aproape obligatoriu, fie urmând modul 
atavic, când caracterele se ascund o generaţie 
sau două şi apar, dintr-o dată, pe neaşteptate, 
într-al 3-lea sau al 4-lea neam de oameni. Nu 
cumva aşa vin repetițiile istoriei?” 

„O mare dizarmonie constă în faptul că 
instinctul bărbatului e în conflict cu instinctul 
femeii. Instinctul bărbatului vrea mereu femeia, 
ca prilej al descărcărilor sale genetice. Instinctul 
femeii însă e maternitatea. Copilului până se 
desprinde de mamă, îi trebuie doi ani, deci, 
după rânduiala firii, trebuie să fie lăsată în pace. 

Deci, ce va face bărbatul? Sau îşi va perverti 
soția, făcând-o să umble şi ea după plăcerea 
pătimaşă, căutând să scape de rostul firii sale, 


*, 

sau o va face criminală, punând-o să-şi ucidă în 
pântece ființa fără apărare, sau va practica scârba 
onaniei cu femeia sa (Facerea 38,9), păzind-o de 
rostul zămislirii, dar necinstind-o, cum nu se mai 
poate spune. Alţii recurg la sterilizare, alţii la 
aventuri, sau la lupanare”*. Un atare bărbat nu-şi 
va mântui soţia prin naşterea de fii, ci o va 
osândi cu ucigaşii şi curvarii, printre care şi el 
de asemenea va fi (Apocalipsa 21, 8). 

Prea puţini sunt bărbaţii care-şi stăpânesc 
instinctul irațional, prin puterile raționale ale 
sufletului, reglementându-l potrivit cu rostul său 
originar. Şi iarăşi, şi mai puţini sunt cei ce-i 
convertesc energia prin înfrânare, săltând sensul 
firii la rosturi mai presus de fire. 

Deci plăcerea, căutată numai pentru ea în- 
săşi, cheamă repetarea din ce în ce mai deasă a 
actului, până ce ajunge la distrugerea sistemului 
nervos. Mai mult chiar: ea aprinde organismul 
şi-l împinge până dincolo de posibilităţile sale 
funcţionale; ea cere extenuarea şi atrage urmă- 
rile ei, aberaţiile şi nenumitele perversiuni; ea 
provoacă frângerea oricărei cenzuri morale şi-şi 
duce supuşii până la doaga nebuniei. ... 

De multe din nevoile acestea sunt de vină şi 
părinţii celor două părţi. Aşa, de pildă, aş vrea să 
ştiu de ce nu-s părinţii la fel de grăbiţi şi cu însu- 
rarea băieţilor, pe cât sunt de grăbiţi cu mărita- 
rea fetelor? 

Fapta lor greşită încurajează tăinuit sau pe 





“ Lupanar - bordel, casă de desfrânare. 

față frauda neomaltusiană - onania cu femeia, 
fereala, păzirea - ceea ce e o plagă de-o nebănuită 
întindere în toate mediile sociale. Iată că, după 
scurtă vreme, se arată şi pedepsele acestei 
fraude, cu deosebire la femei: tulburări grave ale 
sănătăţii, fenomene dureroase ale pântecelui, 
tulburări îndeosebi nervoase şi mintale, cu desă- 
vârşire necunoscute nici chiar medicilor. Aşa zic 
medicii. 

De la pântece durerile se întind la rinichi şi 
în josul pântecelui, uneori în membrele inferioare. 
Durerile se stârnesc şi cresc în vremea mersului, 
în vremea ridicării sau aşezării pe scaun, a 
ridicării vreunui lucru (şi peste toate în vremea 
intimităţii), lucru care aduce uneori grave neîn- 
țelegeri conjugale. Deodată cu durerile acestea 
apar tulburările nervoase, care schimbă profund 
starea psihică şi mintală a bolnavilor. Caracterul 
schimbător ajunge iritabil, irascibil până la 
exces. Din nimicuri apar explozii violente, furii, 
adevărate sincope ale judecății, care nu mai pot 
fi înfrânte sau stăpânite. E un adevărat dezechili- 
bru umoral, care face pe biata victimă să treacă 

'de la explozia violenţei până la tristeţea şi 
melancolia cea mai profundă şi uneori până la 
ideea sinuciderii. 

Astea-s frauda şi isprava. De aceea nu tăcem, 
ci demascăm, împinşi de milă şi ajutaţi de ştiinţă. 

Explicaţia: Într-un raport conjugal normal, 
organele genitale feminine trec succesiv printr-o 
fază de congestie intensă şi o fază de slăbănogire 
bruscă, ce stabileşte cursul regulat în circulaţia 

sângelui. Actul conjugal falsificat, neisprăvit, 
fără concluzia naturală, lasă să persiste în vase 
o stare de înecare, ce cu vremea ia un caracter 
permanent. Urmează o tulburare a nutriţiei ţesu- 
turilor, pe urmă tulburarea lor anatomică. 

Mulțimea firişoarelor nervoase ale plexului 
hipo-gastric, firişoare care pleacă de la uter şi se 
unesc cu sistemul cerebro-spinal, îndură apăsări, 
iritaţii, care la obârşie sunt dureri locale, dar cu 
tulburări reflexe la distanţă, iar cu vremea 
aruncă pe bolnavi în plin domeniu psihiatric. 

Congestiile acestea cu repetiţie produc alte- 
rări intense şi profunde în sânul ţesuturilor, 
care-şi pierd astfel funcțiunea lor normală. Aşa 
se instalează, cu vicleşug, sterilitatea definitivă, 
incurabilă, după câte o lungă perioadă de sterili- 
tate voită. Atunci în zadar mai doreşti copii, 
mugurii vieţii, căci firea te pedepseşte cu aceas- 
tă crudă întoarcere a lucrurilor, îţi califică fapta 
şi îţi condamnă neamul la moarte. 

Ultimul efect: denatabilitatea, depopularea 
etc. Aşa se stinge neamul... Parcă auzim glasul 
de foc al lui Osea Proorocul: „Domnul stă la 
judecată cu locuitorii pământului, fiindcă nu 
mai este credinţă, nici iubire, nici cunoaştere de 
Dumnezeu în ţară. Toţi jură strâmb, mint, fură şi 
sunt desfrânaţi, săvârşesc fapte silnice. De aceea 
țara e în mare jale, iar locuitorii fără vlagă ... 
Poporul meu va pieri, pentru că nu mai cunoaşte 
pe Domnul. 

Când se vor desfrâna, nu se vor mai înmulți 
căci au părăsit pe Dumnezeu. (Osea 4, 1-10). 

Domnul nostru lisus Hristos, model 


de ascultare de părinți şi viețuire pe pământ 

Problema iscată are şi urmări, suntem chiar 
pe cale să înhățăm câteva cercuri vicioase, de 
pildă: însuşirile copilului atârnă de gradul de 
pervertire la care a ajuns instinctul maternității 
la femeie. Dacă i-a fost stârnită senzualitatea - 
ceea ce e o decădere de la rostul firii sale, o 
pervertire convenabilă pentru mascul - evoluția 
embrionului în atari condiţii de viaţă intraute- 
rină aduce pe lume un copil uşor aplecat spre 
onanie precoce şi târzie, şi va fi un copil arţăgos, 
ereditar nervos, şi predispus spre boli nervoase. 
Toată această povară îşi are rădăcina numai în 
această trezire afară de cale a senzualităţii mamei. 

Invers, dacă mama n-a fost încă împinsă în 
acea aprindere a senzualităţii, nici în vremea 
dezvoltării intrauterine n-a fost tulburată de 
bărbat şi nici în vremea alăptării copilului, noul 
venit va fi un copil prea puţin înclinat spre trezi- 
rea genetică prematură, neatras spre onanie şi 
aproape deloc predispus spre nervozitate. 

Deci, dacă mama îşi perverteşte rostul mater- 
nităţii sale, aduce pe lume copii predispuşi unor 
pervertiri sporite care le va distruge sistemul 
nervos, sau de se vor căsători vor mări decăde- 
rea şi necazurile. 

Acesta-i ocolul de cercuri şi se soldează cu 
stingerea neamului celui ce apucă pe panta 
pervertirii rosturilor firii. 

De aici urmează că toată vremea sarcinii şi a 
alăptării, bărbatul trebuie să se înfrâneze, ca să 
nu tulbure viaţa viitoare a celui ce vine în lume 
cu un anumit rost de la Dumnezeu. 

Desfrânarea bărbatului şi pervertirea femeii 
zădărnicesc rosturile urmărite de Dumnezeu cu 
oamenii, de aceea El a dat oamenilor poruncă, 
frâna a şaptea: „Să nu desfrânezi”. 

„Funcţiunile genezice (hormonale - n.ed.) se 
deşteaptă încă din vremea copilăriei, când min- 
tea nu ştie să înfrâneze unele ca acelea. 

De ce oare e rânduiala de-a-ndoaselea... ? 

În privinţa neurologică şi endocrină, deci 
după fire, aşa trebuie să fie: încă din copilărie să 
izvorască această energie interzisă, ca, sub acţiu- 
nea ei, să se dezvolte şi să se agerească întreg 
organismul şi cu deosebire sistemul nervos. Deci 
hormonii se dovedesc izvorând cu rost, dar acţiu- 
nea lor trebuie întovărăşită de înfrânare, altfel 
creşterea sănătoasă a organismului şi a sistemu- 
lui nervos ar fi profund alterată, atât organic cât 
şi funcţional, fie că ar lipsi hormonii, fie că ar 
lipsi înfrânarea. 

Dacă socotim datoria părinţilor de a-şi supra- 
veghea şi de a-şi preveni copiii la vreme, despre 
aceste noutăţi gingaşe (viaţa sexuală şi capca- 
nele ei - n.ed.), fireşte că răspunderea căderilor 
nu rămâne numai în seama copiilor, sau a lui 
Dumnezeu, ci părinţii au să dea seama înaintea 
lui Dumnezeu. Copiii se reazimă pe mintea 
părinţilor.» (...) 


“ Aceasta dacă părinţii au mintea îndreptată spre Hristos, 
adică spre mântuire, că dacă o au educată şi îndreptată 
după normele Comunităţii europene atunci cu adevărat nu 
mai au minte, deci nu mai pot lua aminte; cu adevărat e vai 
de ei dar e mai vai de copiii care vor avea şi ei copii (n.ed.) 

Înţelegând înfrânarea ca o condiţie de sănă- 
tate a sistemului nervos, iar desfrânarea ca o 
povârnire spre dezechilibru, e bine să precizăm 
limitele biologice şi psihologice ale acestei 
porunci a firii, evitând bănuiala de neînțelegere 
a chestiunii şi, pe cât cu putinţă, cârteala şi 
vijelia mâniei. 

Sunt oameni care ar vrea să petreacă după 
dreapta socoteală, dar nu îndrăzneşte nimeni ca 
să le-o spună. Chiar autorii de cărţi privitoare la 
această poruncă a firii dau sfaturi mai rele de 
cum ar da la vite. Ei nu consideră omul şi în 
natura lui morală şi spirituală. De i-ar îndruma 
măcar la rânduiala vitelor, ar fi cu mult mai înţe- 
lepţi. Medicul, care povăţțuind pe oameni crede 
că n-are trebuinţă de suflet şi de Dumnezeu - 
Autorul şi Stăpânul vieţii - e, până la un loc, un 
bun veterinar. Dar dorm cam tot pe aceeaşi 
dungă şi oamenii ce nici nu vor să ştie de vreo 
socoteală, de vreo frână morală, sau de vreo 
pedeapsă automată şi fără îndurare a libertina- 
jului lor, care-i va ajunge din urmă. 

Mă folosesc însă de orientarea spre psiholo- 
gie şi spirit a medicinii moderne, în urma căreia 
îşi dă silința să fie mai mult o medicină preven- 
tivă. Deci n-am să strâmtorez pe nimeni spre 
porţile Cerului, ci ajut numai lămurirea problemei 
şi libera hotărâre a oricui, spre un câştig mai 
bun, aprofundând corespondenţa mediului endo- 
crin cu mediul moral, şi reflexul lor în conştiinţă. 

Este o corespondenţă între trup şi suflet, în- 
tre calitatea trupului şi caracterul sufletului; o 

interpătrundere ondulatorie.  Presupuneţi o 
noapte cu lună şi un lac liniştit, în care cineva 
aruncă două pietre în puncte diferite; se văd 
valurile apei, întretăindu-se în cercuri, şi pe ele 
mişcându-se petece de lună. Cam aşa ceva ar fi 
atingerea sufletului cu undele trupului, deşi 
sufletul e de altă natură, nu mai puţin deosebită 
de trup, decât oglindirea de lună pe vălurelele 
apei. Şi totuşi se răsfrâng întreolaltă. 

Hormonii, prin trup, influenţează spiritul; 
într-un fel, al bărbatului, şi într-alt fel, al femeii. 
Astfel, bărbatul dobândeşte, pe lângă configura- 
ţia vigorii anatomice, şi sentimentul virilităţii 
sale. Intelectualitatea biruie asupra sensibilită- 
ţii; puterile minţii se dovedesc creatoare. Cu alţii 
e activ; înclinat mai mult spre tiranie, decât spre 
supunere; mai curând spre brutalitate, decât 
spre bunătate. Cu cât notele diferenţiale sunt 
mai accentuate, cu atât avem de-a face cu un 
caracter mai agresiv. Mi se pare că tot aici tre- 
buie căutat şi suportul trufiei. 

Poate de aici îşi are obârşia faptul că, mai 
ales bărbaţii, nici lui Dumnezeu nu vor să se 
supună, iar când se aprind la mânie, nu găsesc 
cuvânt mai expresiv ca înjurătura de Dumnezeu 
şi de toate cele sfinte. Caracterul agresiv al mas- 
culului se observă ca o notă comună şi în firea 
animală. Omul gândeşte cu toate organele sale. 

Foliculina, hormonul feminin, are o acţiune 
cu totul diferită. Astfel, pe lângă configuraţia 
anatomică, proprie destinului de mamă, îi păs- 
trează totuşi însuşirile copilăriei: voce subţire, 

înfăţişarea de copil, prietena copiilor; mai mult 
sensibilă decât intelectuală, mai mult primitoare 
decât creatoare. Presimte prin instinct, nu prin 
judecăţi. Mintea ei e inima. E înclinată mai bucu- 
ros spre suferinţă şi supunere, decât spre asuprire 
şi dominație şi, după Scriptură, veşnic atrasă 
spre bărbat (Facerea 3,16). 

Deci, dacă am socoti numai capătul fiziolo- 
gic al deosebirii bărbat-femeie, găsim o mare 
disonanţă. Tot rostul fiziologic al bărbatului - ca 
de altfel în întreg regnul animal - nu e altul decât 
aventura, cu prima întâmplată în cale. 

Bărbatul e poligam din fire - aşa ca evreii de 
odinioară şi ca turcii de până mai dăunăzi. 
Înțeleptul Solomon avea o mie de femei, însă 
i-au plătit femeile bine - că l-au smintit la minte, 
încât s-a lepădat de Dumnezeu (III Regi 11, 3-4). 

Tot rostul şi configuraţia femeii e maternita- 
tea. Chiar şi mântuirea ei e condiţionată de naş- 
terea de fii - dacă stăruie cu deplină înțelepciune 
în credinţă, în iubire şi în sfinţenie | Timotei 2,15). 

Între instinctul poligamic şi instinctul mater- 
nităţii e un adevărat conflict biologic şi pricină 
de tragedii. Ce vrea unul, nu corespunde cu ce 
vrea altul. Drept aceea, li s-au dat oamenilor 
normele divine şi minte, ca să trăiască într-o 
rânduială după fire - rânduială morală şi spiritu- 
ală, dispuse ierarhic - iar nu să-şi facă de cap, 
trăind împotriva firii, împotriva moralei, împotriva 
spiritului, cu totul anarhic, ceea ce de multe ori 
au să plătească cu capul, sau ei, sau urmaşii lor. 

Şi încă n-am isprăvit corespondenţa endocri- 

nologie - neurologie şi psihologie, mai trebuie şi 
genetică, fiindcă un convoi nesfârşit de necăjiţi 
mă sileşte să le scriu durerea. 

Reamintim orânduirea firii, că organismul 
întreg şi îndeosebi sistemul nervos se dezvoltă 
bine datorită şi hormonilor genetici - însă numai 
sub o cenzură de înfrânare. De aceea, până la 
căsătoria legală, toţi tinerii trebuie să fie curaţi, 
cu fecioria păzită, şi băieţi şi fete. Minunea e şi 
cu putinţă şi cu trebuinţă. Din ce în ce se află tot 
mai mulți medici care zic aşa. Dar chiar de n-ar 
zice nici unul, omul e o realitate mult mai com- 
plexă decât sectorul studiat de medic, şi vom 
vedea că situaţia lucrurilor, în realul lor, impune 
categoric frâna a şaptea a lui Dumnezeu, ca să 
normalizeze în ierarhia naturală, morală şi spiri- 
tuală, năbădăile acestui instinct anarhic, binecu- 
vântat şi plin de blestem. 

„Biserica creştină mereu atrage aminte fiilor 
săi duhovniceşti să nu se cufunde, ca într-un rost 
ultim al vieţii, în emoţiile iraţionalităţii.” 
„Domnul Hristos a mers la nunta din Cana ca să 
amintească oamenilor obârşia lor divină, ridicând 
nunta la valoarea şi harul de Taină a Bisericii. 
Când însă oamenii nesocotesc această obârşie şi 
degradează nunta, nepăzind hotarele legii, ei 
devin numai trup (Facerea 6,3) şi se fac fiii 
pierzării (Isaia 1,4), fiii diavolului (loan 8 ii 
care-L răstignesc pe Hristos”. 

„În opera recreaţiunii omului în Hristos, cele 
două părţi (soţul şi soţia) trebuie să se simtă că 
sunt chemate la cinstea de colaboratori ai lui 

Dumnezeu (1 Corinteni 3,9), Care urmăreşte prin- 
tr-înşii o intenţie divină, îmbrăcată în pui de om. 
O căsătorie cu o aşa socoteală o binecuvintează 
Dumnezeu când ridică nunta de la instinct la 
rostul ei spiritual, la cinstea de Taină. E singura 
garanţie a unei căsătorii durabile şi plăcute lui 
Dumnezeu. 

Când vrea Dumnezeu să întrupeze un gând 
în lumea văzută, ca pe un nou fiu al Său şi să-l 
suie pe treptele desăvârşirii făpturilor Sale, nea- 
părat îi trebuie şi o căsătorie corespunzătoare 
pe pământ. Situaţia aceasta a lui Dumnezeu o 
găsim exprimată în Scripturi, sub diferite forme. 

Astfel, prin Isaia proorocul, Cuvântul se tân- 
guie: „Piere dreptul şi nimeni nu ia aminte; se 
duc oamenii cinstiţi şi nimănui nu-i pasă că din 
pricina răutății a pierit cel drept" (Isaia 57, 1). 

- Cum pier drepţii şi nimeni nu ia aminte? 

- Foarte simplu: Că nu se mai nasc. 

- Şi e de vină omul? Trebuie să se întrebe 
omul de ce nu se mai nasc drepţii? 

- lată că trebuie, de vreme ce-i aflat de vină, 
iată că dispariţia dreptului e o problemă de care 
suntem traşi la răspundere. Căsătoria are cuvân- 
tul. 

Din cele de până aici s-a înţeles ceva din me- 
canismul eredității, al mediului dirijat de religie 
şi de educaţie, iar aici, vorbind de trăirea creştină, 
ne aflăm în plină structurare spirituală, atârnă- 
toare totuşi de factorii omeneşti ai căsătoriei. 

Într-o atare perspectivă ni se face pe deplin 
înţeles cuvântul Sfântului Pavel, care chiar condi- 

ționează mântuirea femeii de menirea ei de 
mamă. „Femeia se va mântui prin naştere de fii, 
dacă sStăruie cu deplină înțelepciune (aşa 
numeau cei vechi înfrânarea), în credință, în 
iubire şi în sfințenie” (| Timotei 2, 15). 

Naşterea de fii, deodată cu o vieţuire în înfrâ- 
nare, e ceva care contravine instinctului poliga- 
mic şi fără altă socoteală al bărbatului fără 
Hristos; deci nu e cu putinţă împlinirea intenţiei 
divine decât cu un soţ în stare de aceeaşi 
credinţă şi vieţuire. Convingerea că se poate şi 
ceea ce ni s-ar părea că nu se poate, e o putere 
nebănuită; un fel de amplificare a voinţei omului 
cu voinţa lui Dumnezeu. 

Avem probe unde nici n-am bănui despre 
puterile sufletului asupra lumii fizice, deci şi 
asupra trupului: în fizica modernă. Prin simpla 
atingere a unui obiect structura acestuia s-a 
schimbat întrucâtva. Prin simpla îndreptare a 
energiei cunoscătoare a sufletului asupra unui 
lucru, acesta se influenţează şi se schimbă întru- 
câtva, încât nu e identic în mod absolut cu el 
însuşi de mai înainte de experienţă. Drept 
aceea, nu se poate vorbi de o determinare rigu- 
roasă a configurației materiei, ci cel mult de un 
indeterminism în fizică. Pachetele acestea de 
energie, care bombardează materia sau celula 
vie, dau acele mutații neprevăzute în structura 
obiectivului lor. S-a scris chiar despre biologia 
quantelor. Toate constatările astea sunt legate 
de nume proprii, recunoscu-te de lumea întreagă. 

De aici reținem faptul că organismul viu înre- 

gistrează cu atât mai uşor un bombardament al 
energiei sufletului şi-i pricinuieşte mutaţia 
infinitezimală, după dorinţă. (...) Deci, cum să nu 
fie în stare blestemul unei babe, aproape cojită 
de materie, zvârlit cu urgia cea mai mare pe 
urma unui vinovat, ca voinţa ei să nu-l ajungă şi 
să nu-i schimbe configuraţia fizică şi psihică? 
Gândirea îndreptată ca o săgeată poate pricinui 
la ţintă leziuni organice. Şi iarăşi: cum să nu fie 
în stare rugăciunea cu iubire să-l folosească şi 
să-l schimbe (pe acela), din rău în bun? Cu ce să 
fie mai prejos rugăciunea unei mame pentru 
mugurele său, zisă cu tot focul fiinţei sale, ca 
aceasta să nu-l folosească în chipul pe care ea îl 
doreşte? Mai mult: toate stările trupeşti şi sufle- 
teşti ale celor doi părinţi, iar mai cu deosebire 
ale mamei în vremea celor nouă luni, se întipă- 
resc în copil, ca tendinţe sau predispoziţii, pe 
care copilul le va avea pentru toată viaţa. Supă- 
rări, amărăciuni, dureri, predispun copilul la 
tristeţe, melancolie, nesănătate. Deci toate aces- 
tea trebuie ocolite. În vremea aceea, dacă mama 
fură oarece, copilul va fura toată viaţa. Se îmbată 
mama odată, copilul se va îmbăta toată viaţa - 
mai ales beţia are şi suport ereditar. Se roagă 
mama lui Dumnezeu? Se va ruga şi copilul ei. 
Nota sufletească dominantă în familie, cu 
deosebire din vremea sarcinii, şi mai ales a ma- 
mei, va fi caracteristica întregii vieţi a urmaşilor. 
Acum e vremea când să faci ce vrei din copilul 
tău, acum eşti cu deosebire datoare să-l păzeşti 
de toate relele cu care n-ai vrea să te supere, 

fiindcă numai acum poţi şi te ascultă cu desă- 
vârşire. Deci nu te lăsa coruptă de soţul mai slab 
de fire şi neînstare să priceapă minunea ce o 
săvârşeşte credinţa ta, ca să nu plângi degeaba 
de pe urma ticăloşiilor copilului tău pe care nu 
l-ai păzit curat în vremea în care trebuia păzit. 

Îndreaptă purtările tale, mamă, către Dumne- 
zeu, Care săvârşeşte prin tine minunea îmbinării 
unui pui de om cu un pui de cer, răsplată de 
fericire pentru ostenelile tale. 

În astfel de strădanii orice mamă se va mân- 
tui. lată faza spirituală a vieţii de familie, răbdând 
pentru un rost divin o pravilă sfântă, despre care 
zice Sfânta Scriptură: „Cei ce-au păzit cu sfinţe- 
nie pravila sfântă, sfinți-se-vor. şi cei ce-or 
învăța-o vor şti ce să răspundă“ (Înţelepciunea 
lui Solomon 6,10).” 

Dar conflictul sau disonanţa dintre instinctul 
poligamic al bărbatului şi instinctul maternității 
al femeii, nu se poate înfrânge, nu se poate 
rezolva şi nu se poate converti, decât în cazul 
când ambele părţi trăiesc învățătura creştină din 
toate puterile fiinţei lor. 

Creştinismul e a doua creaţie a lumii, a doua 
creaţie a omului, o creaţie din nou a firii. lisus 
Hristos îl însoţeşte pe om prin învăţătura Sa, 
prin Biserica Sa, prin rânduielile Sale, prin sălăş- 
luirea Sa întru noi şi întru toţi, ca un Dumnezeu 
pretutindeni de faţă, iar mai mult decât acestea - 
care se ştiau - şi până aici. 

lisus Hristos întovărăşeşte, cârmuieşte chiar 
creaţia fiecărui om ce vine în lume în temeiul 

pretutindenitățţii şi Atotputerniciei Sale de Dum- 
nezeu. El este cauza primară care configurează 
viaţa în toate particularităţile sale, încât fiecare 
ins e unic între oameni. El decide, în infinitul 
mic, ce calităţi şi ce defecte să fie expulzate prin 
cele două globule polare, care cuprind jumătate 
din numărul cromozomilor, şi nicidecum hazardul. 
El înclină să fie una sau alta din configuraţiile 
probabile pentru noi şi sigure pentru Dumnezeu 
ale viitorului ins; El formează destinul nostru în 
aşa fel încât, o aşezare specifică în infinitul mic 
să aibă urmări imense în configuraţia şi în 
faptele noastre viitoare. Toate acestea le face 
contabilitatea absolută a lui Dumnezeu, care 
creează în dependenţă cu omul şi potrivit cu 
faptele sale, ajungându-l cu răutăţile lui din 
urmă şi întorcându-i-le în braţe, sau iertându-l 
de ele, dacă s-a silit prin luptă cu sine însuşi 
să-şi dobândească iertarea. 

leşirea din înghesuirea aceasta, după care: 
„Tu singur te pedepsegşti cu răutatea şi tu singur 
te loveşti cu ateismul tău” (ler. 2,19) nu e cu 
putinţă, decât trăind prezenţa nevăzută a lui 
Hristos în noi, trăind învăţătura creştină în toate 
fibrele fiinţei, ceea ce face cu putinţă lui Dumne- 
zeu să scoată afară, prin mecanismul eredității, 
neghina recesivă, şi în vremea străduinţei celui 
în cauză, să facă să revină mulţime de geneze 
recesive în geneze dominante, ceea ce lui Dum- 
nezeu îi este foarte cu putinţă. Puterile credinţei, 
amplificate de puterea şi binecuvântarea lui 
Dumnezeu, au influenţă nebănuit de mare asu- 

pra eventualelor noastre infirmităţi. Minunea 
acestei refaceri se întâmplă oriunde se află cre- 
dinţă de îndeajuns ca să strămute configuraţia 
recesivă într-una: dominantă, fie prin calea 
naşterilor, fie de-a dreptul. 

Puterea lui Dumnezeu nu are hotarele 
neputinței noastre şi de aceea nimic nu-i este cu 
neputinţă. Unde însă nu vrem şi noi, nu intervine, 
ne-a făcut fără noi, dar nu desăvârşeşte lucrul 
fără noi. 

Abia un bărbat care are cap pe Hristos (| Cor. 
11,5) va fi în stare să-şi înfrângă pornirile perver- 
tirii şi să păzească netulburat vremea cuvenită 
mugurului vieţii, de la rodire până la desprinde- 
rea deplină de la sânul mamei. 

Un atare bărbat păzeşte fără vrajbă predania 
pravilei bătrâne, care-l opreşte în posturi şi sărbă- 
tori şi în zilele asupra lor, ca pe unul ce ştie: ce 
binecuvintează Dumnezeu şi ce pedepseşte. 

Vorbim aici cu toată înţelegerea şi cunoş- 
tinţa ce s-a nimerit la îndemână că bărbaţii cu 
un sistem nervos rezistent sunt capabili de înfrâ- 
nare. Pe când slabii, nervoşii, dezechilibraţii 
devin şi mai anormali în urma înfrânării poftelor 
lor genezice. Persoanele tari se fac mai tari, prin 
această formă de asceză. Asta o spune Alexis 
Carrel, un mare doctor al timpului, în Omul, 
ființă necunoscută. 

lată de ce la căsătorie nu ajunge numărul 
anilor îngăduiţi de lege, ci se cere şi vârsta cre- 
dinţei în Dumnezeu, prin care, păzind hotarele 
legii, să se asigure stăpânirea peste patimi. Majo- 

ratul părţilor îl decide mintea, nu instinctul; cre- 
dinţa, nu necredinţa; înfrânarea nu desfrânarea. 

Viaţa noastră, în dezvoltarea ei, are 3 faze: 

- faza vegetativă, până la naştere; 

- faza biopsihică, fără limite precise, 

- şi faza duhovnicească. 

Mulţi nu trăiesc decât primele două faze ale 
vieţii, iar mai sus n-au nici gând să ajungă. Tră- 
ind într-o căsătorie cu aceştia, nu poţi fi decât 
într-un permanent dezechilibru cu cerinţele 
duhului. Viaţa acestora e o înjurătură continuă 
la adresa duhului, iar pentru partea creştină e 
un fel de mucenicie fără nădejde sigură. 

Creşterea normală desfăşoară viaţa omului 
în faza duhovnicească, în trăirea intensă a 
credinţei creştine; tinerii abia acum, ajunşi la 
trăirea creştină a vieţii, numai cu aceasta aduc 
garanţii suficiente, că în căsătorie vor trăi pă- 
zind legile lui Dumnezeu şi înfrânând patimile 
contra firii. Căci oricum s-ar căuta nu i se dă 
acestui instinct alt rost de la Dumnezeu, decât 
singur rostul rodirii de copii, orice denaturare a 
acestui rost e desfrânare şi cădere de la trăirea 
creştină la viaţa păgână. 

Faptul că un bărbat nu se poate stăpâni, îl 
degradează, îl coboară de la cinstea de om şi de 
la rangul de bărbat şi-l cufundă în regnul din 
subordine, al oricărui mascul. 

Situaţia aceasta mai are şi alte urmări, pe 
lângă cele zise mai sus. Dacă omul e construit 
pe mai multe planuri de existenţă, pe mai multe 
zone, orice nesocotire, orice dezechilibrare din 

condiția armonică, are urmări. Omul care se 
întunecă despre Dumnezeu şi suflet, despre 
morală şi orânduirea spirituală a venirii copiilor 
pe lume, omul care n-are nici un Dumnezeu şi 
nu-l interesează nimic decât curvia lui, sigur că 
roada lui va însuma în sine toată lipsa sa de 
echilibru cu marele mediu divin, în care ne 
mişcăm, trăim şi suntem. 

Moise, care prin revelaţie ştia genetică, ne dă 
câteva documente potrivite şi la poziţia la care 
ajunserăm, astfel: 

Geneza 5, 27. Toate zilele lui Matusalem pe 
care le-a trăit au fost 969 de ani și apoi a 
murit... 

Geneza 6, 1. Și când au început oamenii a se 
înmulți pe pământ şi li s-au născut fiice. 

6. 2. Văzând fiii lui Dumnezeu că fetele 
oamenilor sunt frumoase şi-au ales din ele 
Soții, care pe cine a voit. 

6. 3. Și a zis Domnul Dumnezeu: „Du va rămâ- 
nea Duhul Meu pururea în oamenii aceştia, 
pentru că sunt numai trup. Deci vor fi zilele 
Ior 120 de ani. 

Cu toate acestea, pricina s-a lecuit abia în 
puhoaiele potopului. Răutatea însă a trecut 
asupra urmaşilor şi prin puntea lui Noe, încât pe 
vremea lui David le-a mai făcut Dumnezeu o 
reducere de ani. 

Psalmul 89,10. „Zilele omului sunt 70 de ani, 
iar de vor fi în putere 80 de ani, şi ce este 
mai mult decât aceştia, osteneală şi durere”. 

Care va fi media vieţii în zilele noastre, urmă- 
riţi necrologic buletinul demografic şi aflaţi; dar 
chiar fără nici o urmărire fapt este că nu mai 
sunt bătrâni: bătrâni venerabili, adevărate 
chipuri ale lui Dumnezeu printre oameni. 

Scurtarea vieţii, prin urmare, a venit neamului 
omenesc ca o plată pentru căderea în desfrânare. 

Nici că se poate mai drept. L-a înzestrat 
Dumnezeu pe om cu atâtea daruri minunate, ca 
el să renunţe la ele şi să se coboare satisfăcut la 
singur rolul de mascul şi femelă? Asta-i toată 
aspiraţia lui? Neînvăţat la un ideal mai înalt, sau 
nevrând să ostenească mai sus, aşa după cum a 
rânduit Dumnezeu o instituţie, Biserica, tocmai 
cu acest scop ca să-l îndrepte şi să-l ajute spre 
împărăţia duhului, sigur că se află în disonanţă 
şi în dezechilibru cu Dumnezeu. De Dumnezeu 
nu scapi pe simplul motiv că nu-L asculţi sau Îi 
tăgăduieşti existenţa, şi-l nesocoteşti Biserica, 
pentru că El are o rânduială şi-ţi cere s-o urmezi. 

Solomon, ca unul ce avea s-o păţească, a 
întrevăzut acestea, (înţelepciune cap. 3): 

10. Cei nelegiuiți pedepsiți vor fi... 

12. Femeile lor sunt fără minte şi copiii lor 

sunt stricaţi, iar spita lor blestemată. 

13. Drept aceea, fericită este cea stearpă care 
nu s-a pângărit şi care n-a cunoscut pat cu 
păcat; ea avea-va roadă la cercetarea 
sufletelor. 

16. Fiii desfrânaților nu vor avea desăvârşire 
și sămânța din patul nelegiuit se va stinge. 

17. Căci de vor și avea viaţă lungă, nu vor fi de 

nici o treabă şi bătrâneţile lor la urmă de 
tot, vor fi fără cinste. 

18. Jar de vor muri de timpuriu vor fi fără nădej- 
de şi [ără mângâiere vor fi în ziua judecății. 

19. Căci neamul celui nedrept are groaznic 
sfârşit. 

Înţelepciune cap. 4: 

3. Mulțimea pruncilor la cei nelegiuiţi nu este 
de nici un folos, din mlădițele lor spurcate 
nu se înfige rădăcină în adânc și nu vor 
avea temei nezdruncinat. 

4. Chiar dacă se vor îmbrăca vremelnic cu ra- 
muri, fiind fără temeinicie, se vor zgudui de 
vânt şi se vor dezrădăcina de puterea vijeliei. 

5. Ramurile vor fi frânte mai înainte de matu- 
ritate, rodul lor va fi netrebnic, crud la 
mâncare şi de nimic bun. 

6. Fiindcă pruncii născuți din somnul necurat 
sunt martori ai nelegiuirii părinților, când 
stai să-i cercetezi. 

Acestea sunt mărturii biblice despre destinul 
de mizerie al roadelor fărădelegii, de pe urma 
instinctului desfrânat şi poligamic. 

Prin cuvântul lui lezechiel Proorocul străbate 
totuşi o rază de îndurare, pentru câteva, puţine, 
excepţii. 

Ne interesează enorm lucrul acesta, al redre- 
sării unei moşteniri mizerabile. Astfel, în locul ce 
urmează e vorba de un tată făcător de toate rele- 
le, dar, printr-un concurs de ajutoare văzute şi 
nevăzute, copilul său pricepe deosebirea dintre 
bine şi rău şi se fereşte de faptele tatălui. Biruie 

în el moştenirea, probabil, mai bună, a mamei. 
Deci, dacă unui atare părinte (lezechiel cap. 
18): 

14. „De i s-a născut un fiu care văzând păca- 
tele, văzând toate câte le-a făcut tatăl său, 
el se păzeşte şi nu face nimic asemenea, 

17. Acest om nu va muri pentru nedreptățile 
părintelui său, ci în veci va trăi. 

19. Dar veți zice: pentru ce fiul să nu poarte 
nedreptatea tatălui său? Pentru că fiul a fă- 
cut ceea ce era drept şi legiuit şi toate 
legiuirile Mele le-a ţinut şi le-a împlinit: de 
aceea va trăi" 


Adică e cu putinţă, pentru fericite excepţii, 
despovărarea de sub o moştenire mizerabilă? 
Da, e cu putinţă, cu preţul şi cu osteneala unei 
vieţi curate. 

LUPTA 


ÎMPOTRIVA DESFRÂNĂRII 





„Desfrâul este rana prin care a venit 
moartea în lume. De fapt, nebunia şi des- 
frâul sunt acelaşi lucru. Este o rană mereu 
deschisă pe unde se scurge substanţa spe- 
ciei noastre mizerabile (care nu vrea să 
ştie de Dumnezeu). De ce efort nu ar fi fost 
capabil creierul omului dacă musca otrăvită 
(demonul) nu şi-ar fi depus în el larva sa. 

Desfrâul ameninţă să sufoce inteligenţa 
omului ca şi virilitatea sa. El este incapabil 
să creeze, ci numai să murdărească. Tu, 
desfrânare, tu singură ai adus moartea în 
lume. 

Desfrâul nu se cunoaşte, ci se vede. Chi- 
purile lacome, feţele dureroase, masca 
plăcerii golită de orice ipocrizie produce 
frică privirii unui copil nevinovat, care fără 
să vrea asistă la astfel de scene.” 

(Georges Bernanos - 
Jurnalul unui preot de fară) 





















sa 

Despre lupta postului cu relele 


Dintre toţi cei care au avut de la Dumnezeu 
vreo slujbă către oameni, chemătorii la pocăință 
au fost cei mai curajoşi, căci toţi au acoperit 
chemarea cu viaţa lor, recunoscându-se între 
păcătoşi cei dintâi. Şi dacă a fost nevoie, i-au 
chemat la pocăință cu preţul vieţii lor. Căci 
cuvântul lor a fost deschis, curat de la Dumne- 
zeu şi ucigaş de rele. Toţi au vorbit tare şi răs- 
colitor de viaţă, de suflet. 

V-am spus astea, ca să vă deprindeţi cu 
chemarea la pocăință şi cu felul ei de a fi, ca să 
răzbată şi-n urechile surzilor celor mari. 

Din cuvântul trecut v-aduc aminte, ca să afle 
toţi: că nu vor fi spovediţi şi împărtăşiţi la 
mănăstire decât cei ce de aici înainte vor ţine 
posturile aşa cum sunt rânduite de Biserica 
noastră Ortodoxă. Părinţii m-au născut din trup, 
iar Biserica din apă şi din Duh; şi mai mare este 
naşterea duhovnicească a Bisericii decât naşterea 
trupească a părinţilor. De la naşterea duhovni- 
cească - Sfântul Botez şi Mirungerea - am primit 
pe îngerul păzitor tot în Biserică - de aceea se 
botează copiii mici, orice ar zice alţii - care să ne 
apere de toată primejdia văzută şi nevăzută. 


(Spovedania deasă ia Preot, postul trupului 
și al minţii, rugăciunea şi pocăinţa sunt cele mai 
puternice arme în lupta impotriva desfrânării) 

Deci dacă Biserica ne naşte, ea ne şi creşte, 

şi printre poveţele cu care ne creşte spre măsura 
bărbatului desăvârşit este şi postul. Trebuie deci 
să-i ascultăm porunca şi să postim. Sfinţii Părinţi, 
cei de demult, au băgat de seamă că toate relele 
de la stomac încep, de aceea au zis o vorbă 
aspră, că postul este poarta şi patrafirul este uşa 
(către împărăţia lui Dumnezeu), toţi ceilalţi ne 
fură vremea. 

Astăzi, din darul lui Dumnezeu, urmează să 
vă dovedesc, ca să credeţi cu toţii: lupta postului 
cu relele sau despre felul cum postul ucide pati- 
mile. 

Relele sau păcatele sunt de trei feluri, iată-le: 

1. Păcate împotriva noastră înşine. 

2. Păcate împotriva aproapelui. 

3. Păcate împotriva Duhului Sfânt, împotriva 
Adevărului. 

Toate aceste trei feluri sunt şi păcate înain- 
tea lui Dumnezeu, căci tu nu eşti al tău, ciallui 
Dumnezeu. Prin urmare şi păcatele pe care le 
faci împotriva ta sunt întocmai şi păcate împo- 
triva lui Dumnezeu. De ce? De aceea, fiindcă eşti 
fiul lui Dumnezeu. 

Astăzi să stăruim cu deosebire asupra 
păcatelor împotriva noastră înşine, şi asupra 
păcatelor împotriva aproapelui. 

Păcatele împotriva noastră înşine duc la 
învârtoşarea inimii - o cunoaştem cu toţii, şi o 
cunosc şi eu. Dar ele mai duc şi la întunecarea 
simţirii (care ne îndepărtează) de Dumnezeu. 
Acestea sunt cele şapte păcate de căpetenie sau 
păcate de moarte: mândria, iubirea de argint, 

desfrânarea, lăcomia, pizma, mânia şi lenea. 

Între acestea şapte se află şi rădăcina relelor: 
lăcomia stomacului sau dumnezeul cel mincinos 
al trupului. Acesta trebuie ars cu postul şi scos 
afară! Căci de nu va fi ars şi scos afară, iată, o să 
vedeţi cum creşte şi se întinde acest pom al 
diavolului, acest dumnezeu mincinos al trupului; 
şi iată cum anume: 

Lăcomia stomacului odrăsleşte dintr-o dată, 
din rădăcină, o puzderie de ramuri, din care mai 
arătoase sunt trei: mânia, desfrânarea şi iubirea 
de avere. 

Trebuie să mai ştiţi un lucru, că păcatele sau 
patimile au două feţe: una a omului şi alta a 
diavolului; sau două laturi: una văzută şi a doua 
nevăzută. De acolo, din umbră, sunt conduse şi 
sporite toate patimile noastre. Diavolul, marele 
sforar al relelor, are slugi sau căpetenii pentru 
fiecare patimă. 

Aşa să înţelegeţi, cum întotdeauna patimile 
le-au numit Sfinţii Părinţi prin chiar dracii lor. 
Astfel: dracul lăcomiei de avere, dracul lăcomiei 
stomacului, dracul mâniei, dracul curviei şi toți 
ceilalţi. Le-au numit aşa pentru că aceste păcate 
sunt conduse din umbră de diavolul. Şi le-au 
numit după căpetenia care lucrează din umbră. 

Ştiţi din Noul Testament că din Maria Magda- 
lena, care s-a apropiat de lisus cu gând ispititor, 
lisus a scos şapte draci. În ea erau toate cele 
şapte căpetenii ale răului. 

Şi tot din Noul Testament ştiţi şi despre 
îndrăcitul din latura Gadarenilor, în care intrase 

un legheon - o legiune de draci - cât abia le-a 
ajuns o turmă de porci care s-a aruncat în mare. 

Acum să luaţi seama că am să vă învăţ, ca să 
puteţi şi voi să prindeţi şi să vedeţi în voi înşivă 
lucrarea duhului rău. Vorbesc deschis - deci să 
nu se supere nimeni. Alţii mai subţiri la nas se 
supără. Noi însă trebuie să vorbim deschis, căci 
toţi suntem ispitiţi. 

E foarte uşor să-i descoperi lucrarea lui necu- 
rată, care se face în noi. De pildă, cu lăcomia 
stomacului, băgaţi de seamă că stomacul se 
umple, dar pofta nu se satură. Iată lucrul dracu- 
lui: poftă peste fire. Vedeţi ce uşor îl puteţi 
prinde, dacă ştiţi?! 

E cunoscută lăcomia lupilor şi totuşi lupii nu 
mănâncă mai mult decât le este foame. Acum 
dacă lor le-a fost foame rău, asta-i altceva. Câinii 
ascund pâinea care n-o mai pot mânca. 

lată dar, că fiarele, animalele, nu trec cu pofti- 
rea peste fire - numai omul trece, căci numai pe 
om are diavolul mânie şi numai pe om îl războ- 
jeşte şi-l încearcă. 

(Niciodată să nu ascultați de poftă) 

lată de ce să nu ascultați de poftă niciodată, 
căci cine a ascultat de poftă a ascultat de diavo- 
lul. Asta s-o ţineţi minte în privinţa stomacului. 
Şi aşa e cu toate patimile. Când va fi vreme mai 
multă vă voi spune şi despre acelea. 

Războiul stomacului, însă, e primul război 
pe care l-a pierdut omul (în rai) şi prima biruinţă 
a diavolului. Şi cu el (diavolul) nădăjduieşte să-i 

câştige şi pe oameni şi să-i desfacă de Dumne- 
zeu. Şi să ştiţi, că de nu-şi vor trage de seamă 
oamenii, diavolul va birui. 

lată de ce strigam, s-audă toţi: Înapoi la post 
căci fără de post ne merge rău! 

Şi iată cât de rău. 

Cine nu se leapădă de carne şi de grăsime 
repede va fi încolţit de mânie şi de desfrânare, 
celelalte două laturi ale lăcomiei stomacului. Şi 
să vedeţi cum: 

Mâncarea de carne, şi mai ales mâncată cu 
împingerea necurată a poftei, ca să se facă 
sânge are nevoie de fiere, care este o otravă - 
veninul nostru. Fierea aceasta topeşte carnea şi 
grăsimea, întocmai cum topeşte soda slănina, 
când fac femeile săpun. Fierea e o otravă tare. 

Dacă sporeşte mâncarea de carne, sporeşte 
şi otrava, cu care trebuie topită carnea. Şi atâta 
sporeşte otrava, încât nu mai încape în beşica 
ficatului, şi atunci simţi dureri la capătul pieptu- 
lui, căci stă beşica să crape de plină. Fierea câtă 
nu încape, umblă prin sânge de sus în jos fără 
rost şi, otravă cum e, atacă nervii, îi slăbeşte, şi 
de aici vine nerăbdarea, de aici vine nervozita- 
tea, de aici mânia. Din fierea care atacă nervii. 
Aici e cheia, de ce se supără unii aşa de uşor, din 
nimicuri, din fleacuri; să moară de supărare că 
le e plin sângele de fiere şi li se rup telefoanele - 
că aşa le zic eu la nervi - şi cea mai uşoară vorbă 
îi aprinde şi-i chinuie grozav; şi ei la rândul lor îi 
chinuie pe alţii. 

Deschideţi uşa ca să audă şi cei de afară. 

Deschideţi-o bine, dar deschideţi şi voi uşile 
sufletelor voastre, ca să intre Duhul luminii, ca 
să auziţi, şi să nu vă aflaţi numai auzitori, ci şi 
împlinitori! 

Vedeţi dar, că fierea este petrolul, nervii sunt 
fitilul şi mânia para diavolului. El a aprins fitilul, 
căci el vrea să dărâme cu orice preţ şi pe orice 
căi acest locaş al Duhului Sfânt, care e propriul 
nostru trup. Acest trup, care nu este al nostru, ci 
este templu al Duhului Sfânt. Credeţi voi 
aceasta!? Doar stă scris: „Oare nu ştiţi că trupul 
vostru este locaş al Duhului Sfânt ce locuieşte 
întru voi, pe care-l aveţi de la Dumnezeu, şi că 
voi nu sunteţi ai voştri? Căci sunteţi cumpăraţi 
cu preţ! Proslăyiți dar pe Dumnezeu în trupul 
vostru şi întru duhul vostru, care sunt ale lui 
Dumnezeu" (l Corinteni 6, 19-20). Şi vedeţi cu ce 
a început? Cu lăcomia stomacului, adică cu 
pofta peste fire. 

În mâncarea de carne mai sunt şi alte 
primejdii: o mulţime de alte otrăvuri, care încă 
dărâmă casa de pe noi; acelea aduc: bolile de 
inimă, durerile de rărunchi, de ficat şi altele. 

Toate se tămăduiesc de la sine înlăturând 
pricina care le-a adus, curăţind sângele prin 
post. Căci toate bolile sunt cu putinţă, dacă 
sângele este otrăvit. Vrei să te însănătoşeşti? Fă 
calea întoarsă. 

Deci luaţi aminte la ce mâncaţi. Căci uite aşa 
pedepseşte Dumnezeu nesocotirea postului, cu 
boala, şi încă multe fără leac, cum de pildă e 
cancerul sau racul - care se face din mâncarea 

foarte deasă a creierului de dobitoace, de aceea 
este mai mult boala orăşenilor şi a măcelarilor 
de la sate. Paralizia sau slăbiciunea unei jumătăţi 
de trup, tot din nesocotirea postului se trage. 

De obicei cu paralizie pedepseşte Dumnezeu 
pe toţi nesătuii de avere. Ea poate fi şi moşte- 
nire. Şi atunci, dacă simţi acest lucru, ai putea-o 
ocoli sau stinge postind foarte mult. Dar cum am 
zis, cu paralizie pedepseşte de obicei Dumnezeu 
pe toţi nesăţioşii de avere - căci aceştia şi-au 
făcut socoteala greşită, zicând că dacă postesc 
nu mai pot alerga şi lucra. Ei au crezut sfatul 
viclean al diavolului iubirii de avere. Deci au 
făcut o socoteală greşită înaintea lui Dumnezeu. 
De aceea toţi harnicii să ia aminte şi să ţină 
post, ca nu cumva după multa alergătură deşar- 
tă să vină o vreme când să trebuiască să stea la 
pat tot restul vieţii. Dar şi asta de li se întâmplă, 
tot milă de la Dumnezeu să o socotească, deoa- 
rece le dă prilej de a cumpăni şi a-şi cunoaşte 
greşeala. Căci Dumnezeu nu pedepseşte spre 
moarte, ci spre întoarcere; căci trupul nu pățeşte 
nimic când din el scoţi unealta cea rea. Sfinţii au 
scos cu totul altceva: sfeşnic al Duhului Sfânt. 

Prin urmare, cine nu păzeşte postul i se va 
aprinde în gură para mâniei, de unde începe toată 
vrajba; iar în timpul lui vor încolţi boli peste boli. 


(Din lăcomia stomacului se naşte și curvia) 


Nu pot lăsa să nu vă spun că din lăcomia 
stomacului se mai naşte şi curvia. Despre aerul 
drăcesc al ei nu se mai îndoieşte nimeni: aces- 


ses Tinerii, familia şi copIil... ses 157 


ta-i focul iadului. 

Acum luați aminte, căci n-am răgaz să vă 
spun mai pe larg, ci numai ceva, din propriile 
voastre dureri. Nunta într-atât e binecuvântată 
de Dumnezeu, cât este spre naştere de fii; încolo, 
chiar între soţii legiuiţi, e desfrânare; şi pentru 
ea vine bătaia lui Dumnezeu pe oameni în fel şi 
fel de chipuri. 

Desfrânarea între soţi e pricina pentru care 
vine vremea de se bat de li se sparge casa. Pen- 
tru nepăzirea postului şi a sărbătorilor nu se pot 
înfrâna de la pofta trupească şi aşa zămislesc 
copii în zile neîngăduite, peste care nu se află 
darul lui Dumnezeu, ci pedeapsa lui Dumnezeu. 
Pentru nepăzirea de pofta trupească pe care au 
întipărit-o în ei, în vremea celor nouă luni de 
sarcină, se nasc copii îndărătnici, neascultători 
şi fără frică de Dumnezeu. Aceştia vor cădea în 
curvie toţi şi mulţumire în viaţă nu vor avea. 

Luaţi aminte, părinţilor, că nu e glumă cu via- 
ţa copiilor pe care îi ai, sau vrei să-i ai: eşti 
răspunzător de ei şi de toată viaţa lor, căci cum 
le-ai dat-o aşa o au! Şi copiii tăi te vor judeca pe 
tine după cum bine ştiţi şi bine păţiţi. lar când 
te-or supăra, fii cuminte şi nu-i blestema, ascul- 
tând de diavolul până în sfârşit, ci trage-ţi de 
seamă că ei îți aduc aminte păcatele tale cele 
nemărturisite şi neispăşite. Roagă-te pentru ei şi 
roagă-te şi pentru tine - chiar când te-or bleste- 
ma - să te ierte Dumnezeu. 

Păziţi, despre latura poftirii trupeşti, frica şi 
cuviinţa creştinească şi nu vă amăgiţi de trup, 

de vreţi să vă bucuraţi de copiii voştri, iar de nu, 
aşa vor spori relele, încât va junghia fiul pe tată- 
său şi va sugruma fiica pe mamă-sa! Scrie în Sfânta 
Scriptură! Că aşa va fi în vremea din urmă. 

Luaţi prin urmare seama şi învăţaţi şi pe 
copiii voştri şi curăţaţi-vă de duhul necurat (de 
diavolul) cu care v-aţi deprins a fi. 

Luaţi seama, că dacă vreţi să nu cădeţi din 
creştinătate şi dacă vreţi să biruie chipul lui 
Dumnezeu în noi, şi nu al diavolului - prin pati- 
mile sale - luptaţi-vă din răsputeri cu arma pos- 
tului, căci după cum vedeţi postul este ucigaşul 
patimilor. Pentru că este şi dar de la Dumnezeu, 
dat tuturor celor ce luptă lupta cea bună. 

Faceţi începătura aceasta şi veţi vedea cum 
vi se va înnoi viaţa şi se va linişti casa. 








Gândurile bune şi gândurile rele 


Sfaturi duhovniceşti 


Într-o clipă îs pe pământ şi în cer! 

De la marginile lumii şi din adâncuri se 
reîntorc şi ne spun în şoapta lor tot ce avem de 
îndeplinit: bine sau rău, dar tu, omule, alege! 
Gândurile rele... puzderie! Ele tăbărăsc de obicei 
în mintea omului concentrat la rugăciune sau 
hotărât a săvârşi binele! 

Musafirii nedoriți, dacă încolţesc ca şi buru- 
ienile prin straturi, smulge-le mai înainte de a 
creşte în propria ta minte. 

Ce strat minunat! Un pământ atât de rodi- 
tor... Dar dacă nu vei plivi buruienile din vreme, 
te vei pomeni în toamna vieţii tale cu o şerpărie 
întreagă. 

Doreşti să fii de folos pentru tine, pentru via- 
ță, pentru omenire? Smulge din stratul pe care-l 
ai buruiana gândului stricat şi nu privi gândurile 
rele ca într-o oglindă şi nici nu le răsuci pentru a 
le vedea pe toate feţele. Căci de aici începe 
păcatul, îndulcindu-te sub amăgirea lor. Cu hoţii 
nu se face târg, ci se alungă! De vrei, le poţi 
socoti păsări zburătoare; dar nu-ţi deschide 
fereastra inimii ca să le arunci grăunţe. Lasă-le 
să treacă în zbor peste ograda sufletului tău, fără 
să le dai hrană. Te vei uita şi nu vor mai fi, că ele 
vor zbura mai departe şi păcatul se va risipi ca 
un fum mai înainte de a face jeratic pe vatra su- 

fletului tău. 

O, voi, gânduri abia născute, de ce vă lăsați 
tulburate? De ce fugiţi (de sub cenzura minţii) ca 
o turmă de oi când dau peste păşune străină? 
Vedeţi cum se risipesc de sub ochii păstorului? 
Ori le sfâşie sălbatica fiară, ori le otrăveşte o iarbă 
rea. Vraja ispitelor de a scăpa de sub suprave- 
gherea multă, pagubă aduce. 

Omule! Pune mâna pe toiagul rugăciunii şi 
fă-le ocol în staulul minţii ca să stea acasă sub 
mila Domnului (sub frâna conştiinţei), Care le 
hrăneşte şi Care primeşte rugăciunile noastre: 
„Sufletele le sfințeşte, trupurile le curățeşte, 
cugetele le îndreptează, gândurile le curățeşte şi 
aşa ne izbăveşte pe noi de tot necazul celor rele 
și al durerii” (din Ceaslov). 

Nemiloasa boală a sufletelor omeneşti, mi- 
crobul strecurat în rana sufletului, cuiele diavo- 
lului bătute în pomul vieţii omeneşti, smulge-le 
cu cleştele rugăciunii şi-ţi unge durerea cu harul 
Sfintei Taine. Scapă-te de satana; l-ai cunoscut 
poate la o înjurătură. 0Ooo... şi e aşa de viclean. 
Căci spune Sfântul lacob că limba îşi are locul ei 
între mădularele noastre, dar spurcă tot trupul şi 
vâră în flăcări aria vieţii. 

Crezi că înjurătura te astâmpără sau îţi spo- 
reşte puterile? E numai o morfină a sufletului - 
te uşurează pentru o clipă şi te încarcă de amă- 
răciune pentru o veşnicie. Fii hotărât! Încearcă şi 
ai să vezi cât poate un om care vrea să fie curat. 
Un înger bun doreşte să te ajute, nu-l refuza. 

Sau poate ai ajuns robul băuturii, de necaz, 

din necumpătare, din patimi? Ooo...! nu ştii că 
beţia e culcuşul satanei în sufletul ameţit? N-ai 
văzut că unde-s bălăriile se ascund şerpii şi vipe- 
rele? Dar, oare, în bălăriile beţiei (tulburarea 
sângelui şi a creierului) nu se îngrămădesc şer- 
pii patimilor - murdăria trupească şi sufletească: 
vorbe josnice şi glume necontrolate, înjurături, 
desfrâu şi altele? Adu-ţi aminte că Sfântul Pavel 
scrie corintenilor că: nici curvarii, nici furii, nici 
nesăţioşii de averi, nici beţivii, nici cei răi de 
gură nu vor moşteni Împărăţia lui Dumnezeu. 

Mântuitorul nostru voieşte ca: „7ofi oamenii 
să se mântuiască şi la cunoștința adevărului să 
vină” U Cor. 2, 4) Nu întârzia! Nu uita că eşti 
călător prin viaţa asta. 

Oare nu ştii, omule, că din prima şi până în 
ultima zi a vieţii tale tu alergi mereu? Îţi transporţi 
sufletul spre limanul Împărăției lui Dumnezeu, 
în căruţa trupului tău. 

Te-ai gândit cum să-ți pregăteşti această că- 
ruță? Nici un om chibzuit, sau întreg la minte, nu 
încarcă lemne, fân sau altceva în carul său până 
nu-l pregăteşte mai întâi: îl lungeşte, pune lanţuri, 
prăjină, unge osiile şi apoi încarcă povara pe 
care doreşte să o transporte. Dacă pentru încăr- 
cătura unei poveri obişnuite ne pregătim căruţa 
cu atâta grijă, cu atât mai vârtos trebuie să ne 
pregătim căruţa trupului cu lanţurile înfrânării 
pentru ca să putem transporta cu pace sufletul 
nostru. 

Dacă noi, oamenii, nu îndrăznim să încărcăm 
o căruţă nepregătită, cu atât mai vârtos Domnul 

nostru lisus Hristos nu va revărsa harul Său 
într-un trup neîngrijit şi un suflet pustiit. 

Nu o spun eu, ci Sfântul Apostol Pavel care 
zice: orice faceţi cu cuvântul sau cu lucrul, toate 
să le faceţi din tot sufletul, ca pentru Domnul, 
iar nu ca pentru oameni (Coloseni 3,23). În nu- 
mele Domnului lisus şi prin El să mulţumiţi lui 
Dumnezeu Tatăl, iar vorbirea voastră să fie 
dreasă cu sare şi cu grabă să asculte, zăbavnic la 
vorbă, zăbavnic la mânie (Iacov 1,19). Dacă cineva 
socoteşte că e cucernic, dar nu-şi ţine limba în 
frâu, îşi amăgeşte inima, cucernicia acestuia 
este zadarnică (Iacov 1,26). 

De aceea, omule, când vorbeşti, gândeşte-te 
că vorba ta rămâne scrisă în sufletul celui ce o 
ascultă, gândeşte-te să te zideşti pe tine şi pe el 
cu fiecare cuvânt căci şi el şi tu sunteţi ai lui 
Hristos, Care pentru noi, creştinii, este temelia 
vieţii noastre. „După harul lui Dumnezeu, cel dat 
mie, eu, ca un înțelept meşter, am pus temelia; 
iar altul zideşte. Dar fiecare să ia seama cum 
zideşte; căci nimeni nu poate pune altă temelie, 
decât cea pusă, care este lisus Hristos. lar de zi- 
deşte cineva pe această temelie: aur, argint, sau 
pietre scumpe, lemne, fân, trestie, lucrul fiecăru- 
ia se va face cunoscut; îl va vădi ziua (Domnului). 
Pentru că în foc se descoperă, și focul însuşi va 
lămuri ce fel este lucrul fiecăruia. Dacă lucrul 
cuiva, pe care l-a zidit, va rămâne, va lua plată. 
Dacă lucrul cuiva se va arde, el va fi păgubit; el 
însă se va mântui, dar așa ca prin foc” (| Corinteni 
3,12). Nu uita că eşti o cărămidă duhovnicească 

din marea clădire a Bisericii lui Hristos. Rămâi 
cuminte în acest zid socotindu-te legat de cele- 
lalte cărămizi cu mortarul iubirii. 

Nu te smulge din linia acestui zid duhovni- 
cesc, ci, rotunjindu-ţi cuvintele printr-o frământă- 
tură curată a gândurilor, arde-le în cuptorul 
minţii luminate şi abia apoi trimite-le pe marele 
şantier al vieţii omeneşti. Clădirea construită 
astfel, niciodată nu se va prăbuşi. 

Fericiţi cei ce mor în Domnul căci faptele lor 
vin cu ei şi trăiesc în veşnicie. 

Omule, trebuie să-ţi schimbi viaţa - retează 
cu foarfeca voile tale - crengile rele: sudalmele, 
neascultările, şi va rămânea un pom care nu va 
putrezi în veac - e cuvântul lui Dumnezeu. 

În fiecare zi citeşte, dacă poţi, măcar un 
verset, măcar un capitol sau un psalm, de care 
să-ţi legi gândurile, mutându-te de la cele strică- 
cioase la cele veşnice. Dând astfel de lucru 
gândului, nu-l vei mai lăsa să zămislească păca- 
tul, care să nască fapte ruşinoase. 

Rugăciunea şi postul, aceste aripi sufleteşti, 
puternice arme de luptă duhovnicească, cu care-ţi 
poţi câştiga biruinţa împotriva la tot păcatul, le 
cunoşti şi tu, omule, şi ştii cât de folositoare sunt. 

Da! Rugăciunea şi postul sunt minunatele 
unelte duhovniceşti cu care îţi strângi laolaltă 
roada ostenelilor duhovniceşti, ca şi pe altă 
parte uneltele gospodăreşti - când trebuie să 
coseşti păcatul, când să aduni virtuțile şi când 
să nimiceşti buruiana gândurilor sălbatice. 

Foloseşte-te de ele când trebuie, căci nimeni 

nu cunoaşte mai bine ca tine unde să aduni şi 
unde să tai, numai tu, omule, ştii. Căci scris este: 
„Vreme este să plângi şi vreme este să vorbeşti și 
vreme este să taci şi toate la vremea lor şi toate 
cu aleasă înţelepciune” (Ecclesiastul 3, 4-8). 

„Eu voiesc, zice Sfântul Apostol Pavel, ca toți 
oamenii să fie cum sunt eu. Dar fiecare are darul 
său de la Dumnezeu” (| Corinteni 7,7). 

Mai degrabă atâta cât faci, fă cu duh de 
smerenie, pentru că Dumnezeu celor trufaşi le 
stă împotrivă; iar celor smeriţi le dă har. 

Te afli în post, nu uita că postul te ajută şi 
este sala de aşteptare, în care creştinul îmbolnăvit 
de păcate trebuie să cugete, până-i vine rândul, 
cum să-şi dezvăluie boala mai sincer înaintea 
duhovnicului său la spovedanie, pentru că de 
vreme ce ai venit la doctor să nu cumva să te în- 
torci nevindecat, ci să ai parte în mod folositor 
de cereştile doctorii ale Sfintei Treimi. 

Rugăciunea e respiraţia sufletului, iar postul 
e apa care stinge văpaia patimilor. 

Orice unealtă e cu două tăişuri. Dacă nu o 
foloseşti cum trebuie, în loc să taie, ea te taie, în 
loc să clădească, te dărâmă. Deci, fii cu nădej- 
dea în Domnul când foloseşti uneltele Lui. 

Adu-ţi aminte de acel sobor tainic care a pus 
la cale trădarea şi prinderea lui lisus. Era într-o 
zi de miercuri şi a treia zi, vinerea, a fost stră- 
puns pentru păcatele noastre şi zdrobit pentru 
fărădelegile noastre. Hristos a fost pedepsit pen- 
tru mântuirea noastră şi prin rănile Lui noi toţi 
ne-am vindecat. 

ra de glas înaintea celui ce-] unde asa 
nu Şi-a deschis gura Sa (Faptele Apostolilor 8,32). 
Deci a fost răstignit pentru păcatele noastre. 
Şi fiindcă în aceste două zile a pătimit lisus pen- 
tru noi toţi, dorind în chip deosebit să ne scoată 
din mocirla păcatului, a patimilor, a pieirii veşni- 
ce, vrând să ne mântuiască, vom rămâne, oare, 
nepăsători la marea Lui jertfă? Să nu ne jertfim 
şi noi măcar atât, prin înfrânare? 





Clopotnița Mănăstirii Prislop, în stil athonit, 


construită de Părintele Arsenie Boca 

Gândurile şi vicleniile lor 










Toate patimile dezlănțuie o concurenţă 
pentru bunurile lumii acesteia încât oame- 
nii se văd unii pe alţii duşmani de moarte 
şi ajung la crime şi războaie. 

(Părintele Arsenie Boca) 


Gândurile vin în minte de la fire, de la 
Dumnezeu şi de la diavol. 

De la fire sunt cele numite: foamea, setea, 
frigul şi celelalte. 

De la Dumnezeu sunt gândurile cu grijă de 
suflet, de luminarea lui, de aducerea omului 
întreg, curat înaintea lui Dumnezeu, precum şi 
atenţionările conştiinţei şi altele asemenea. 

De la diavolul sunt plăcerea de a face rău, de 
a uita de Dumnezeu, precum şi toate pasiunile. 
O altă caracteristică a lui este că sileşte omul la 
toate extremele care-i sunt peste putere. 

Mintea, nu creierul, trebuie să ştie să deose- 
bească ce vine de la Dumnezeu, sau de la fire, 
sau de la diavol. Cu mintea trecem prin mormânt 
dincolo, ea nu-i supusă morţii. 

Toate acestea ca gânduri. 

Dar diavolul încurcă lucrurile şi altfel, le 
strâmbă! 

Strâmbă şi cele ale firii, îmbiind firea la toate 
denaturările şi exagerările ca s-o uzeze şi s-o 
înnebunească după tot felul de plăceri egoiste. 

Strâmbă şi cele ale lui Dumnezeu. Dacă min- 
tea nu ia aminte, diavolul face cu omul cum face 
cu sectarii. Trage în greşeală pe om să nu ascul- 
te de orice rânduială ci numai de capul lui în 
care el (diavolul) e profesor. 

Ce interesează aici, cu deosebire, e ce face 
diavolul cu instinctele primare ale omului, cum 
le degradează, cum le exagerează... prezentân- 
du-le ca drepturi la ceva - „minţind că asta-i 
libertatea lui”. Că asta-i el şi altceva nimic. De 
cumva omul crescând află că mai are şi minte şi 
suflet, le umflă de mândrie, de aroganță, de sufi- 
cienţă de sine, de neascultare şi îndărătnicie. 

O altă caracteristică a diavolului: este cel mai 
mare pisălog pe capul omului, obsedând mintea 
chiar şi în vis cu „învăţăturile lui”. Obsesiile sexua- 
le, de pildă. Acestea sunt gânduri care ciocănesc 
la cap până îl biruie şi îl duc la învoială pe bietul 
om neatent, îl duc la faptă şi îl aruncă în păcat. 
Plăcerea mincinoasă şi de-o clipă a căderii în 
păcat devine cleiul memoriei şi se face deprinde- 
re care de acum va cere o repetiţie continuă şi 
omul pierde stăpânirea de sine şi merge în calea 
păcatului până la istovire prin moarte şi nu 
moarte bună, ci moarte a minţii mai întâi - că a 
fost prima de vină. Nevrozele, psihozele sunt 
efectul denaturării acestui instinct primar al firii 
în câteva generaţii succesive dar pot apare şi 
într-o generaţie dată. Deci omul, condus fără să-şi 
dea seama de diavol, a declanşat exploziv un 
instinct al firii. Astfel deci a slăbit firea minţii, a 
slăbit stăpânirea de sine, a acoperit mustrarea 

de conştiinţă, care acum ea face explozie şi 
găsind mintea slăbită o alungă în schizofrenie, 
în paranoia şi în alte nenorociri nervoase. 

Calea călugăriei nu e după fire; ea e mai pre- 
sus de fire, ca atare cere o putere în plus. Se 
înţelege că o putere mai presus de fire de la 
Dumnezeu dar şi o capacitate biologică de rezis- 
tenţă faţă de pisălogeala obsesiei, a tensiunii 
firii sau a povârnişului denaturării. 

Când au zis ucenicii Mântuitorului într-un 
context: „Nu e bine a se însoți omul cu femeie”, 
Domnul Hristos, Autorul omului, le-a răspuns: 
„Du toți pricep cuvântul acesta, ci numai aceia 
cărora le este dat' (Matei 19,9) 

Cum dat? Dat în conştiinţa lui genetică, mai 
înainte de a fi vreuna din zilele lui pe pământ. 
Dat ca destin cu ajutorul orânduirii speciale, a 
unor gene... în cromozomii săi specifici xx sau 
yy, ca tensiunea lor cea după fire să poată favori- 
za convertirea iubirii fizice - pentru o singură 
persoană, opusă sexului - în iubire duhovniceas- 
că universală pentru toţi oamenii oricum ar fi ei. 

Potrivnicul (diavolul) e îngăduit să ispitească 
trupul şi sufletul cu plăcerile patimilor: senzuali- 
tatea, lăcomia, luxul, slava deşartă, ispita puterii 
sau a măririi trecătoare, a mândriei sau arogan- 
ţei, cu patima proprietăţii sau poate ispiti omul 
făcându-l să intre în contextul unei concepţii de 
viaţă diametral opuse Revelaţiei. Toate patimile 
dezlănţuie o concurenţă pentru bunurile lumii 
acesteia încât oamenii se văd unii pe alţii duş- 
mani de moarte şi ajung la crime şi războaie. 

lubirea de oameni e înfrântă de egoisme 
antagonice sau demonice. Oamenii pot înnebuni 
dacă rămân sau oftează cu exclusivitate numai 
pentru viaţa de acum şi de aici. Libertatea lor cu 
care sunt împodobiţi de creaţie nefolosind-o sub 
îndrumarea lui Dumnezeu, ajung în cea mai 
demonică robie şi omul e pierdut cu voia şi cu 
mintea lui. Deci, de ce sunt îngăduite devierea şi 
potrivnicul? Ca să se vadă încotro înclină liberta- 
tea duhului omului şi de acea direcţie să aibă 
parte în vecii vecilor. 

„lată pus-am înaintea feței voastre apa și 
focul, viața şi moartea; spre care veţi întinde 
mâna, pe aceea veți avea-o"” (Isus Sirah 15, 16-17; 
Deuteronom 30,16) 

Numai între contrarii se desăvârşeşte iubirea. 

Gândurile lui sarsailă îşi pierd puterea când 
sunt spuse, denunţate la preot. Mai greu este cu 
neajunsurile ereditare ţesute în fire. La obârşie 
şi acestea tot pe cel viclean îl au la rădăcină. 
Sunt neputinţe ereditare de care greu scapi, ba 
de unele din ele nu scapi. Exemplu: alcoolismul 
bunicilor, străbunicilor, se soldează în urmaşi cu 
un creier mai slab. Descendenții acestora merg 
până la al treilea neam. Sfânta Scriptură pome- 
neşte şi de-al patrulea neam..., de-al cincilea 
neam nu mai spune nimic, dovadă că s-a stins 
neamul acesta. 

Orice lămurire luminată nu poate înlocui 
celulele nervoase distruse de alcool. Sunt deci şi 
imposibilități de luptă cu poverile ereditare. Pe îna- 
intaşi să-i iertăm şi cu asta îi ajutăm la judecată. 


1'70 Părintele Arsenie Boca 











Pentru tăria credinței Ortodoxe pe care a avut-o 
Părintele Arsenie Boca şi pentru minunile 
pe care le-a făcut Dumnezeu prin sfinția sa, 
aşa îl are poporul cel bine-credincios: la icoane 

COPILĂRIE ŞI SFINȚENIE 





Împărăţia lui Dumnezeu este făgăduită 
copiilor, oamenilor ce o primesc fără dis- 
cuţie, ca nişte copii, oamenilor ce au venit 
la lisus de copii. Deci, cum să nu se supere 
Împăratul când copiii sunt opriţi de a veni 
la lisus, când lisus le este interzis? 








Părinţii şi copiii 

lisus vorbea într-o casă, poate în Capernaum. 
lar bărbaţii, femeile, toți nevoiţii de odihnă şi 
mângâiere, umpluseră casa şi-L împresurau 
de-aproape, se uitau la El cum te uiţi la părintele 
pe care l-ai regăsit, la fratele care s-a făcut bine, 
la binefăcătorul care mântuie. 

Atâta erau de înfometați de cuvântul Său 
acei bărbaţi şi acele femei, că lisus şi prietenii 
Săi nu aveau parte nici măcar să înghită o înghi- 
ţitură. Vorbea de multă vreme şi aceia ar fi dorit 
să mai vorbească, până noaptea, fără întrerupere, 
fără a se odihni o clipă. De-atâta vreme-L adăstau. 

Părinţii şi mamele lor adăstaseră în josnică 
pângărire şi dobitocească încrucişare de braţe, 
mii de ani. Ei înşişi de prea multă vreme adăs- 
tau, în ceața tâmpă a unui dor nelămurit. Cu 

toţii oftaseră noapte de noapte după o dâră de 
lumină, după o făgăduială de fericire, după un 
cuvânt de iubire. lar acum Îl vedeau în față pe 
Cel ce împărțea răsplăţile îndelungatelor aştep- 
tări. Şi le cereau fără alte amânări. 

Acei bărbaţi şi acele femei stăteau în jurul 
lui lisus, nerăbdători ca nişte creditori cu drep- 
turi, care, în sfârşit, puseseră mâna pe dumneze- 
iescul lor datornic - veşnic aşteptat - să-şi ceară 
partea până la cel din urmă ban. N-aveau decât 
să se lipsească de mâncare - veacuri după vea- 
curi părinţii lor trebuit-au să se lipsească de 
pâinea adevărului, ani după ani ei înşişi nu-şi 
putuseră potoli foamea cu pâinea nădejdii. 

lisus, aşadar, le vorbeşte de una oamenilor 
care au ticsit casa. Rosteşte iarăşi cele mai ade- 
menitoare imagini ale inspiraţiei Sale, poves- 
teşte noutăţile cele mai nedezminţite despre 
Împărăţia Cerurilor, Se uită la ei cu acei ochi 
plini de invocaţie, Se coboară în inima sufletelor, 
coboară de cu zori în ţarcul neguros al caselor. 

Oricare dintre noi şi-ar da zilele ce-i mai rămân 
ca să fie privit de acei ochi, ca să cate o clipă, să as- 
culte o singură dată glasu-l cotropitor ce se schim- 
bă-n melodioasă armonie, graiul acela smerit. 

Acei oameni care au răposat, acele sărmane 
femei, acei nemernici care-s pulbere azi în 
văzduhul pustiului ori noroi sub copitele cămile- 
lor, acei bărbaţi şi acele femei pe care nimeni nu 
îi pizmulia, atâta vreme cât pizmă poate fi după 
o moarte atât de îndelungată şi învăluită în ceața 
depărtării, acei bărbați şi acele femei Îi auzeau 

Biserica lui Hristos 
şi Familia creştină „după chipul Bisericii” 


Hristos şi Biserica Sa sunt acolo unde Domnul întemeiază 
şi binecuvintează familia şi naşterea de prunci în cadrul ei. 

Binecuvântarea familiei cu mulți copii, a mamei râoni- 
toare, este acolo unde se ia în serios răspunderea maternă, 
adică purtarea crucii... Trădarea acestei misiuni aduce grave 
mustrări de conştiinţă, singura şi sigura scăpare este spoveda- 
nia la preot, pocăinta pentru avortul săvârşit, rugăciunea şi 
facerea canonului. Altă ieşire din acest lad, categoric, nu este. 

glasul, Îi vedeau ochii. 

Dar iată un zgomot, larmă pe la uşa casei. 
Careva dă să intre. Unul din cei de faţă îi spune 
lui lisus: „Mama Ta, fraţii şi surorile Tale au venit 
să Te caute.” Dar lisus stă locului: „Cine-i mama? 
Cine-s fraţii?” Şi rotindu-Şi ochii deasupra celor 
ce-i stăteau în preajmă, le zice: „lată mama şi 
fraţii, oricare dintre voi va împlini voinţa Domnu- 
lui, Mi-e frate, Mi-e soră, Mi-e mamă. Întreaga-Mi 
familie aici Îmi este. Alta n-am. Legăturile de 
sânge n-au preţ când nu-s consfinţite în suflet. 
Tatăl Meu e Părintele care Mă face asemenea 
Lui, în desăvârşirea binelui. Fraţii Îmi sunt 
sărmanii ce-au plâns, surorile - femeile ce-au 
împărtăşit iubirile pentru Iubire.” Prin aceste 
cuvinte nu înţelegea să Se lepede de îndurerata 
Fecioară, din al cărei pântece Se născuse, ci voia 
să spună că ziua surghiunului voit de bunăvoie, 
nu mai ţinea de mica familie din Nazaret; era pe 
dea-ntregul al menirii Sale de Mântuitor al marii 
familii omeneşti. 

Filiația duhovnicească în noua iconomie a 
mântuirii întrece şi lasă în urmă simpla filiaţie 
trupească. Dacă vine cineva la Mine şi nu-l urăşte 
pe tatăl său, pe mama sa, nevasta, copiii, fraţii şi 
surorile, până chiar şi propria-i viaţă, nu-mi poa- 
te fi ucenic. Iubirea lăuntrică va să fie pusă mai 
prejos de iubirea obştească. Eşti ţinut să alegi 
între vechile legături de dragoste ale omului 
vechi şi singura iubire a omului nou. 

Familia se va stinge atunci când oamenii, în 
viaţa cerească, vor fi mai mult decât oameni. 


?, 

Acum familia e o piedică pentru cel ce-i ajută pe 
ceilalţi să intre în Rai. „Să nu chemați vouă tată 
pe pământ, că unul este Tatăl vostru, Cel din 
ceruri" (Matei 32,9). Cel ce-şi va părăsi familia, 
fi-va răsplătit în nesaţ. „Adevăr vă grăiesc vouă, 
că nimeni nu este care şi-a lăsat casă, nevastă, 
fraţi, părinţi, copii din dragostea pentru Împă- 
răția lui Dumnezeu, care să nu ia cu mult mai 
mult în vremea aceasta şi în veacul ce va să vină 
viață veşnică” (Luca 18, 29,30). 

Tatăl Cel din ceruri e vrednic de încredere, 
fraţii voştri din Împărăţie sunt vrednici de încre- 
dere, dar părinţii şi fraţii de pe pământ pot să fie 
ucigaşii voştri: „veți fi vânduți până şi de părinţi 
și de fraţi şi de rude şi de prieteni, și vă vor 
omori pe mulți dintre voi şi veți fi urâţi de toți 
pentru numele Meu“ (Luca 21,16-17). 

Cu toate acestea, măcar părinţii s-ar cuveni 
să fie credincioşi. Căci, după lisus, părinţii au cu 
mult mai mari îndatoriri față de copii, decât au 
copiii față de părinţi. Străvechea Lege nu-i cu- 
noaşte decât pe cei dintâi: Cinstește pe tată! şi 
pe mama ta. Copiii sunt avuţia celui ce i-a făcut. 
Viaţa pe acele timpuri pare atât de frumoasă şi 
de preţ că nu vor fi în stare niciodată să se plă- 
tească de datorie. Vor trebui să fie mereu robi, 
veşnic robi. Nu au a trăi decât pentru bătrân, la 
poruncile bătrânului. 

Şi aici, dumnezeiescul geniu al Răsturnăto- 
rului vede ce le lipseşte străbunilor. Părinţii 
trebuie să dea fără zgârcenie, fără răgaz - să dea. 
Chiar dacă copiii sunt răi, chiar dacă-l părăsesc 

pe părinte, chiar dacă nu-s vrednici de nimic, 
după chibzuinţa măruntei înţelepciuni a lumii, 
Tată! nostru e jumătate o rugăciune a copiilor 
către Părinte. E rugăciunea şi cererea pe care 
orice copil i-ar putea-o face tatălui său. 

lar părinţii chiar dacă dau tot, pot fi părinţi. 
Dacă fiii se lasă de ei spre a se arunca în vâltoarea 
vieţii desfrânate, trebuie să fie iertaţi de îndată ce 
se întorc, precum iertat a fost fiul risipitor din 
parabolă. Dacă îşi lasă părinţii spre a căuta o viaţă 
mai înaltă şi mai desăvârşită - cum sunt cei ce se 
îndreaptă pe căile Împărăției - fi-vor răsplătiți 
înmiit, în această viaţă şi în cea de-a doua. 

Dar părinţii, oricum ar fi, sunt datornici, 
groaznica răspundere pe care şi-au luat-o dând 
viaţă unor făpturi noi, va (trebuie) să fie împli- 
nită. Asemenea singurului Tată din ceruri, sunt 
ţinuţi să le dea celor ce cer şi celor ce tac, celor 
vrednici şi celor nevrednici, celor ce stau la 
masa casei şi celor ce hoinăresc prin lume, celor 
buni şi celor răi, celor dintâi ca şi celor de pe 
urmă. Nu le este îngăduit să se dea înapoi nici 
din faţa copiilor ce fug de ei şi îi lovesc, din fața 
copiilor ce se leapădă de dânşii. 

„Pe care dintre voi l-ar lăsa inima să-i dea co- 
pilului său o piatră când cere pâine?” Cine nu-i 
va da atunci copilului care se îndepărtează fără 
să ceară nimic, cel mai mare dar: iubirea care nu 
aşteaptă răsplata iubirii? 

Totuşi sunt fii ai Fiului Omului, dar nimeni 
nu-l putea spune tată după legea firii şi a cărnii. 

Poate singura bucurie ce nu dezamăgeşte 

dintre dezamăgitoarele bucurii ale oamenilor, e 
aceea de a ţine la piept ori pe genunchi un copi- 
laş îmbujorat la față de un sânge care să fie al 
tău, care să-ţi zâmbească cu cea dintâi străfulge- 
rare a ochilor, care să-ţi îngâne numele, să te 
facă să mai descoperi o dată duioşia pierdută a 
celei dintâi pruncii. Să simţi lipită de pielea îm- 
bătrânită, întărită de vânturi şi arşiţă, o carne 
nouă, moale şi născândă, sub care sângele 
parcă ar păstra încă ceva din dulceaţa laptelui, o 
carne plămădită parcă din petale calde şi vii, să 
simţi că astă carne-i a ta, făcută-n carnea femeii 
tale, hrănită cu laptele sânilor ei, să iscodeşti 
ivirea înceată a sufletului în această carne care-i 
a ta, care-i a aceleia a ta, să fii singurul tată al 
acestei singure făpturi, al acestei flori ce-i gata 
să se învolte-n lumina lumii, să te recunoşti în 
ea, să-ţi descoperi ochii aceia miraţi, să-ţi auzi 
iarăşi glasul în frageda-i gură, să copilăreşti din 
nou pentru acest copilaş, pentru a fi vrednic de 
el, pentru a-i fi mai aproape, să te faci mai mic, 
mai bun, mai curat, uitând toţi anii ce te-au 
apropiat tăcuţi de moarte, să uiţi trufia bărbă- 
ției, făloşia înţelepciunii, cele dintâi brăzdături 
ale feţei, ispăşirile, pângăririle, josniciile vieţii, 
şi să redobândeşti fecioria lângă acea feciorie, 
senin lângă acea seninătate, bun de o bunătate 
pe care n-ai mai cunoscut-o niciodată, să fii, cu 
un cuvânt, părintele unui copil al tău, care creşte 
zi de zi în patul tău, în casa ta, în braţele nevestei 
tale, e fără îndoială cea mai mare desfătare 
omenească din care îi sunt date omului cu sufle- 


178 ss Părintele Arsenie Boca Sa0 te 


tul încătuşat în măduva tinei. 

lisus simţea înclinarea pentru copii ca şi 
pentru păcătoşi. Spirit absolut, nu-l plăceau de- 
cât extremele. Nevinovăţia şi căderea erau pen- 
tru El arvunele mântuirii. Nevinovăţia, pentru că 
n-are nevoie să fie curăţită; josnicia, pentru care 
se simţea mai cotropitoare nevoia de a se curăţi. 
În primejdie sunt oamenii de mijloc: cei jumătate 
stricaţi şi jumătate neatinşi; oamenii ciumaţi pe 
dinăuntru şi care vor să pară neîntinați şi buni la 
Dumnezeu; cei ce şi-au pierdut odată cu copilă- 
ria curăţenia din născare şi nu simt încă mirosul 
greu al lăuntricei lor putreziri. 

lisus îi iubea cu duioşie pe copii şi cu milă 
pe ucigaşi, cu duioşie pe cei curaţi şi cu milă pe 
cei ce nu pot zăbovi să se curețe. Mâna-l stăruia 
cu voioşie pe părul afânat al pruncului desprins 
de la sân şi nu dădea în lături părul prostituatei, 
îmbibat cu mirodenii. leşea în calea păcătoşilor, 
deoarece ei n-aveau întotdeauna tăria să-l iasă 
în cale, dar îi chema la Sine pe copii, deoarece 
copiii îl simt pe cel ce-i îndrăgeşte şi dau fuga la 
el cu bucurie. 

Mamele-l întindeau pruncii să-i atingă. 
Ucenicii, cu obişnuita lor nătângie, le țineau de 
rău, iar lisus, Care vedea acestea, a trebuit să-i 
dojenească. „Lăsaţi copiii în pace şi nu-i opriţi să 
vină la Mine, căci a lor e Împărăţia Cerurilor, şi 
adevărat grăiesc: fiecare dintre voi care nu va 
intra în Împărăţia lui Dumnezeu ca un copil - nu 
va mai intra într-însa.” 

Ucenicii, oameni în toată puterea cuvântu- 

lui, mândri de puterea lor de oameni cu trecere 
şi de slujitori ai Stăpânului de mâine, nu price- 
peau cum de-l venea Învăţătorului să-Şi piardă 
vremea cu nişte copii ce abia-abia începeau să 
lege cuvintele şi nici nu puteau înţelege încă 
tâlcul vorbelor celor vârstnici. Dar lisus, punând 
în mijlocul lor pe unul dintre aceşti copii, îi ţinu 
de rău: „Adevăr grăiesc vouă, că de nu vă veți 
schimba şi să vă faceţi ca pruncii, nu veţi intra 
întru Împărăţia Cerurilor. Că cine se va smeri pe 
sine ca pruncul acesta, acela mare este întru Îm- 
părăția Cerurilor şi cine va primi un Prunc ca 
acesta întru numele Meu, pe Mine Mă primeşte. 
lar cine va sminti (nărăvi la rele) pe unul din 
aceşti copilaşi care cred întru Mine, mai de folos 
i-ar fi lui ca să-i spânzure o piatră de moară de gât 
și să se înece în adâncul mării” (Matei 18, 3-6). 

Şi aici răsturnarea valorilor e totală. După 
străvechea Lege, copilul era acela care trebuia 
să-i poarte respect omului mare, să-l cinstească 
pe bătrân. Cel mic era ţinut să-l ia pe cel mare 
drept pildă, desăvârşirea era lăsată pe seama 
vârstei coapte sau mai degrabă pe seama bătrâ- 
neţii. Copilul era respectat numai într-atât cât 
păstra în el nădejdea unei viitoare bărbăţii. lisus 
răstoarnă Legea, cei mari să ia pildă de la cei 
mici, vârstnicii trebuie să se întoarcă iarăşi în 
copilărie, părinţii să se poarte cum se poartă 
copiii. În lumea aceea în care avea trecere pute- 
rea, în care se bucura de faimă doar maşterul'6 





* maşter = neîndurător, rău, crud, neînduplecat, aspru, vitreg. 

îmbogăţirii şi al obijduirii, copilul mai-mai că nu 
era om. În noua lume propovăduită de Hristos, 
în care vor domni doar castitatea încrezătoare şi 
drăgălăşia nevinovăţiei, copiii sunt icoana ferici- 
rilor de mâine. Copilul, care până atunci părea 
om „neîntreg”, e mai desăvârşit ca bărbatul. 
Bărbatul, care crede că a ajuns la deplinătatea 
vârstei şi a sufletului său, va (trebui) să se 
întoarcă înapoi, să se despoaie de nărăvita-i 
bătrâneţe şi să se-ntoarcă iarăşi la anii copilă- 
riei. Din călăuzitor ajunge călăuzit, de la locul 
dintâi coboară iarăşi la cel din urmă. 

lisus, întrucât Îl privea pe EI, Îşi dezvăluia fă- 
țiş copilăria şi Se mărturisea fără pic de sfială 
asemenea copiilor ce-l ieşeau în cale: „Oricare 
dintre voi întinde mâna unui copilaş ca acesta, 
Mie Mi-o întinde.” Sfântul, săracul, poetul se 
înfăţişează sub această nouă întruchipare - care 
le întruchipează pe toate: copilul, curat şi neînti- 
nat ca sfântul, gol şi nevoiaş ca săracul, uimit şi 
îndrăgostit” ca poetul. 

lisus nu-i iubeşte pe copii numai ca modele 
neştiutoare ale candidaţilor la desăvârşirea 
Împărăției, dar şi ca adevărații mijlocitori ai 
adevărului. Neştiinţa lor e mai luminată decât 
învăţul învăţaţilor; nevinovăția lor e mai puterni- 
că decât înţelepciunea ce se răsfrânge în vorbele 
întrețesute de raționamente. Numai oglinda 
netedă poate primi răsfrângerile revelațţiei. 
„Mulțumescu-Ţi Ție, Părinte - strigă într-o zi - 





“ înaripat, entuziast, înflăcărat, însufleţit. 

Doamne al cerului şi al pământului, că ai ascuns 
acestea de cei înţelepţi şi pricepuţi şi le-ai desco- 
perit pe ele pruncilor" (Matei 11,25). Celor price- 
puţi le strică însăşi învăţătura lor, deoarece 
socotesc că ştiu totul. Pe cei înţelepţi îi încurcă 
însăşi înţelepciunea lor, deoarece nu-s în stare 
să descopere altă lumină, afară de lumina minţii. 
Numai cei neştiutori pricep nepriceperea, nevi- 
novaţii - nevinovăția, îndrăgostiţii - dragostea. 
Revelația lui lisus, dezvăluită numai în faţa 
sufletelor feciorelnice, stă în umilire, în purifi- 
care, în milă. Şi omul crescând se strică, se 
trufeşte, deprinde păcătoasa desfătare a urii. Se 
depărtează zilnic de Rai, e din ce în ce mai neîns- 
tare să-l găsească. Se simte bine în treptata-i 
coborâre, se făleşte cu netrebnica-i ştiinţă ce 
ascunde singurul adevăr de care ar avea nevoie. 

Ca să descopere iarăşi Raiul cel nou, Împără- 
ţia nevinovăţiei şi a iubirii, omul vârstnic e ne- 
voit să se regăsească copil; copilul prin harul 
naşterii e de la început aşa cum vor trebui să fie 
vârstnicii, după cumplite strădanii. 

lisus caută, da, tovărăşia bărbaţilor şi a 
femeilor, a păcătoşilor şi a păcătoaselor, dar Se 
simte a fi în mijlocul adevăraţilor Săi fraţi, 
numai când mângâie capul copiilor, pe care 
femeile galileene I-l întind lui lisus ca pe o 
ofrandă. 

Împărăţia copiilor 


Copiii odihnesc şi refac omul! Ei rezumă 
gingăşia şi frumuseţea, puritatea şi nevinovăția, 
şi credinţa. Chiar ei sunt o refacere a omului. 

Chiar pe lisus copiii L-au odihnit. Cei mari Îl 
amărau mereu. Nu ieşise bine din necredin- 
cioasa Betsaidă unde abia tămăduise un orb, n-a 
izbăvit bine pe Petru de „milostivirea” satanei, 
când a precizat curajul în riscurile mântuirii, 
când, iată, altă surpriză, o micime omenească. 

În drum spre Capernaum, ucenicii se pri- 
peau şi se întrebau, care e mai mare între ei? 
Cine ştie dacă Petru a mai avut vreo pretenţie? 

Când i-a întrebat lisus despre ce vorbeau 
între ei pe cale, ucenicii au tăcut, semn că au 
vorbit din ale lui satana. Acesta, diavolul, se 
strămutase din Petru în ceilalţi, pe altă temă, a 
celor omeneşti. 

După atâtea şi de la atâţia şi de la toţi, lisus 
avea nevoie de odihnă. Deci şezând, i-a chemat! 
Şi de câte ori i-a chemat..., şi le-a zis: „De voiește 
cineva să fie întâiul, acesta să fie cel mai de pe 
urmă la toți şi sluga tuturor" (Marcu 9,35). 

Mare înaintea lui Dumnezeu nu poate fi 
decât omul smerit. Oamenii ajung mari prin 
vitejii, bogăţie, putere, chiar înţelepciune - dar 
aceasta este trufie, şi cu ea sperii lumea; şi aşa 
eşti mare înaintea lumii. 

„Lumea”, însă, nu e cuprinsă în scoarţele 

cărții cereşti; dar în schimb (lumea) se înscrie 
acolo cu un pahar de apă dat unui drumeţ în 
numele dragostei de oameni. 

Şi, luând un copilaş în braţe, le-a zis: „Ori- 
cine va primi în numele Meu pe unul din aceşti 
prunci, pe Mine Mă primeşte; şi oricine Mă 
primeşte pe Mine, ÎI primeşte pe Cel ce M-a 
trimis pe Mine” (Marcu 9,37). 

Cuvântul ar putea fi lărgit. Dacă mamele ar 
primi copiii în numele Domnului, ce străvezii ar 
fi ei în chipul lui lisus! Abia atunci şi-ar putea da 
seama mamele pe cine au primit prin copii. 

Copiii ajung în braţele lui Dumnezeu, fiindcă 
sunt cei mai aproape de El. Modul lor de a fie 
cel mai iubit de Dumnezeu. Înţelepţii Îl înţeleg 
pe Dumnezeu ca pe o necesitate în explicarea 
lumii. Copiii Îl au ca pe un Tată de pe celălalt 
tărâm. lată de ce copiii sunt în Adevăr, pe când 
înţelepţii în afara Lui. Găseşti ceva şi cu mintea 
lor, numai dacă ai o inimă curată de copil. Aceasta 
te duce de-a dreptul în braţele Adevărului. 

În ochii copiilor, seninătatea e de culoarea 
cerului. Nu e Dumnezeu mai real în împărăţia 
copiilor decât într-un tratat de mecanică cereas- 
câ? 

Dumnezeu şi copiii au înrudirea pe care noi, 
cei mari, o pierdem. 

Sfinţii sunt nişte mari copii! 


Şi ce departe ne ţinem de ei! 


+ 
+ 


+0 o. 

S-a supărat lisus“ 


Matei 19, 3-13; Biblia din 1914. 


3. Și au venit la Dânsul Fariseii, ispitindu-L pe 
EI şi zicând: Oare se cade omului să-şi lase 
femeia sa pentru fieştece pricină? 

4. Iar EI răspunzând a zis lor: Dar nu ați citit, că 
Cela ce a făcut dintâi, bărbat şi femeie i-a 
făcut pe ei? 

5. Şi a zis: Pentru aceasta va lăsa omul pe tatăl 
său, şi pe mama sa, şi se va lipi de femeia sa, 
şi vor fi amândoi un trup. 

6. Pentru aceea nu mai sunt doi, ci un trup. Deci 
ce a împreunat Dumnezeu, omul să nu des- 
partă. 

7. Zis-au Lui: Dar cum Moise a poruncit ca să i 
se dea carte de despărțire şi să o lase pe ea? 

8. Zis-a lor: Moise după învârtoşarea inimii 
voastre v-a dat voie să vă lăsați femeile voas- 
tre; dar dintru început nu a fost aşa. 

9. Iată grăiesc vouă: Că oricine îşi va lăsa fe- 
meia sa afară de cuvânt de curvie, şi va lua 
alta, preacurveşte, şi cela ce va lua pe cea 
lăsată preacurveşte. 

10. Zis-au Lui ucenicii Lui: Dacă aşa este pricina 
omului cu femeia, nu este de folos a se însura. 

11. Jar EI a zis lor: Nu toți pricep cuvântul 
acesta, ci celora ce s-a dat. 





ss Matei 19, 3-14. 

12. Că sunt fameni, care din pântecele maicii 
lor s-au născut aşa; şi sunt fameni, care s-au 
scopit de oameni; şi sunt fameni. care singuri 
pe sine s-au scopit pentru Împărăția Ceruri- 
lor. Celia ce poate înțelege să înțeleagă. 

15. Atunci s-au adus la Dânsul prunci, ca să 
pună mâinile peste ei, şi să se roage. lar uce- 
nicii i-au certat pe ei. 


Cât de puţin au înţeles chiar ucenicii lui lisus 
sensul căsătoriei, se vede din ceea ce a urmat 
îndată după această lămurire. Mai mult au înţe- 
les mamele ce-şi aduceau la EI pruncii, ca să-şi 
pună mâinile peste ei şi să-i binecuvânteze. 
Ucenicii îi certau pe cei care-i aduceau. lisus, 
văzând aceasta, S-a supărat şi le-a zis: „Lăsaţi 
pruncii să vină la Mine şi nu-i opriți, că a unora 
ca acestora este Împărăția Cerurilor. Și punân- 
du-Şi peste ei Mâinile, S-a dus de acolo.” (Matei 
19, 14,15). 

lată o supărare a lui lisus. Supărarea că 
copiii nu sunt lăsaţi de mici să vină la lisus. 

Este lucru ştiut, că omul din copilărie aduce 
închinarea pentru Dumnezeu, indiferentismul 
sau necredința. Rar când este altfel. Copilăria 
este intervalul vieţii mai apropiat de sfinţenie, 
mai capabil de credinţă. 

Şi oricum, în orice domeniu, „credinţa” este 
factorul pe care se clădeşte şi pe care se con- 
tează. Dacă acest factor este înclinat dintru 
început (din copilărie) spre Dumnezeu, vom avea 
„credinţa în Dumnezeu”. Dacă este înclinat 

împotriva Lui, vom avea „credinţă în necredinţă”: 
„Cred Doamne, ajută necredinţei mele". 

Filozofia, oricare ar fi ea, se bazează pe 
factorul primordial al credinţei în rațiune, al 
credinţei în ştiinţă etc. 





Împărăţia lui Dumnezeu este făgăduită 
copiilor, oamenilor ce o primesc fără discuţie, 
ca nişte copii, oamenilor ce au venit la lisus de 
copii. Deci, cum să nu se supere împăratul când 
copiii sunt opriţi de a veni la lisus, când lisus le 
este interzis? 

Ştiu, însă, că indiferent cum este dirijată edu- 
caţia copiilor, tot Dumnezeu este Tatăl sufletului, 
şi cele ce le lucrează educația pe dinafară pot fi 
zădărnicite de cele dinlăuntru. Conştiinţa este 
un grai de altă natură de cum poate vorbi omul. 

Cu toate că lucrurile pot să se desfăşoare şi 
în favoarea necredinţei, totuşi Dumnezeu rându- 
ieşte fiecărei generaţii libertatea de a decide. 

Mare este răspunderea celor ce opresc copiii 
de la lisus. „Mai bine i-ar fi legat de grumaz o 
piatră de moară şi l-ar fi aruncat în mare decât 
să smintească pe unul din aceştia mai mici” 
(Luca 17,2). 


Sfinţenia 


Lui lisus toate lucrurile, întâmplările, oame- 
nii de tot felul, până şi copiii Îi prilejuiau motive 
de revelaţie. De la toate lucrurile lumii, lisus 
ridică oamenii la raţiunile supranaturale ale 
Providenţei. 

Pe copii, de pildă, lisus i-a găsit modelul 
sufletului deschis spre Dumnezeu. Ei, deşi nu 
înţeleg nimic şi nu schiţează nici o împotrivire 
dialectică, cred totul şi cu credinţă pun întrebări 
uimitoare lui Dumnezeu. Pentru ei, existenţa lui 
Dumnezeu şi prezenţa divină este un lucru de la 
sine înţeles. Nu în zadar s-au alăturat aceste 
două cuvinte: copilăria şi sfinţenia. 

De fapt, omul începe viaţa cu sfinţenia, apoi 
o pierde: devine păcătos, devine „întrebătorul 
complicat şi cumplit al veacului acestuia”. 

Acum întreabă din necredinţă. 

Urmează o viaţă zdrobită de toate urmările 
necredinţei. Acestea scot din om sau un umilit şi 
înțelepţit, sau un răzvrătit cu desăvârşire. 

lată de ce marile concluzii, ca de pildă a lui 
Solomon, a deşertăciunii lucrurilor de sub soare, 
sau a lui Socrate, a căruia singură ştiinţă sigură 
a fost că nu ştie nimic, şi a altor mărturisitori 
sinceri ai neputinței şi tragediei omului, îi apro- 
pie iarăşi ca pe nişte copii de Dumnezeu. 

Mare preţ are prima nevinovăție a vieții, dar 
născuţi din nou sunt şi oamenii lămuriţi prin 
„cuptorul smereniei”... Parcă se întrevede expli- 
caţia la întrebarea: de ce toţi înțelepții iubesc 
copiii? Pentru că sunt din aceeaşi familie 
duhovnicească. 


Vederea prin văl 


să nu se creadă îngust, că dreptul apare 
numai în religie. Dreptul poate să se arate în ori- 
care dintre valorile sau talanțţii lui Dumnezeu. 
Dacă însă abia în religie apare, asta se dato- 
rează faptului că aici se mai ştie ceva despre 
atârnarea omului de Dumnezeu. Deci purtătorul 
oricărei valori, dacă va ajunge la cunoştinţa 
atârnării sale de Dumnezeu, va ajunge drept. 

Dreptul e omul lui Dumnezeu, ori de poartă 
slujba preotului, ori pe-a împăratului, ori pe-a 
învățatului, ori pe-a artistului, ori pe-a vistierni- 
cului, ori pe-a bogatului, ori pe-a săracului. Un 
singur lucru i se cere pentru aceasta: să se 
cunoască pe sine ca avându-şi obârşia duhovni- 
cească şi toată înzestrarea de la Dumnezeu. 
Sunt mulţi drepţi care nici nu ştiu despre ei că 

sunt drepţi. Pentru ei neştiinţa e o mare acope- 
rire de primejdii”. 

Pentru toţi cei ce au o răspundere între oa- 
meni, e neapărat de trebuinţă să-şi cunoască 
atârnarea lor de Dumnezeu şi Lui să-l întoarcă 
cinstea şi slujba pe care o au între oameni. 

Tot ceea ce împiedică această situaţie 
normală e vălul de pe minte, e zidul despărțitor 
de Dumnezeu al păcatului. 

Dumnezeu pe toţi îi trimite înzestrați şi în 
stare să fie drepţi. Dar trecând ei prin poarta 
naşterii pământeşti iau în spate poveri părin- 
teşti, care-i spetesc, îi încovoaie şi-i împlântă cu 
privirea spre pământ. Pe urmă, slăbiţi de oste- 
neala vieţii şi de mediul înconjurător, greu se vor 
decide să reprezinte cauza lui Dumnezeu. 

„Inainte de-a te urzi în pântece... te-am sfin- 
țit şi te-am rânduit prooroc pentru popoare” 
(leremia 1,5), zice Dumnezeu lui Ieremia, care se 
cam lepăda de slujba de prooroc. Ilona s-a lepă- 
dat mult şi bine, Petru s-a lepădat; împărați s-au 
lepădat; preoţi s-au lepădat. Se vede că e un risc 
al vieţii de-a te ţine de Dumnezeu. E o ciudată 
ruşine de oameni în a te face mai bun. lar 
îndrăzneala de-a sluji lui Dumnezeu şi a-i îndem- 
na şi pe ei să-l slujească, de cele mai multe ori te 
pune în primejdie cu oamenii. E frica oii de lup. 
Dar dacă şi lisus S-ar fi înfricoşat de oameni şi 


“> Şi anume, primejdia căderii în mândrie a celor conşti- 
enţi de virtutea lor. În sfânta lor neştiinţă ei (drepţii) sunt 
simpli ca florile, nu ştiu nimic despre frumuseţea lor. 
(Cărarea Împărăției, ed. 1995). 

de iad, ce s-ar mai fi ales de nădejdea noastră? 
Precum în trupul lui lisus se ascundea Dumnezeu, 
aşa şi în făptura creştinilor se ascunde Hristos. 
Aici e minunea, că oile biruie lupii, oricât de 
mare le-ar fi haita. 

Spre a vedea cu ochii o minune ca aceasta, e 
o singură cale de urmat: viaţa curată - potrivită 
cu firea - care ajută şi oamenilor, şi-l ajută şi lui 
Dumnezeu ca să ne poată ajuta. Nu-i alt chip 
obişnuit de-a surpa zidul şi de-a subţia vălul ce 
desparte pe oameni de Dumnezeu şi bagă hao- 
sul în zidire. Căci acesta este păcatul desfrâului 
şi a toată fărădelegea, care întârzie sau face cu 
neputinţă arătarea şi desăvârşirea vieţii lui 
Hristos în noi. Că numai de se va arăta viaţa lui 
Hristos în noi, vom avea adevăratul termen de 
comparaţie şi ne vom cunoaşte destinul. 

În copiii veniţi dintr-o vieţuire curată a 
căsătoriei, precumpănesc înclinările bune şi nu-i 
biruie împrejurările rele ale mediului, pe care 
eventual l-ar găsi şi, poate că, chiar împotriva 
acestui mediu sunt rânduiţi. Ei sunt de mici mai 
străvezii spre Dumnezeu şi prin asta se vede că 
au chemare să-l fie ucenici, iar dacă vremea le-o 
va cere îi vor fi şi mucenici. 

Un bărbat de ştiinţă, care mărturiseşte pe 
Dumnezeu, adeseori e mucenic; un conducător 
de neamuri, dacă se declară atârnător de 
Dumnezeu, de asemenea e mucenic, învinuit pe 
nedrept de slăbiciune. Şi aşa păţesc pe rând 
oricare dintre dăruiţii lui Dumnezeu, când nu se 
învoiesc la sfatul lumii, să tâlhărească pe Dumne- 

zeu de darul ce i-l dase spre tot lucrul bun. 

Cu cât „vălul” ţesut din păcate şi aşternut 
peste ochiul conştiinţei e mai subţire, cu atât cei 
dăruiţi află mai repede cine sunt şi ce trimitere 
au de la Dumnezeu. lisus, ca om adevărat, n-avea 
nici un văl despărțitor, încât la 12 ani răspundea 
dreptului Iosif şi Sfintei Fecioare cu aerul cel 
mai natural cu putinţă: „V-aţi ştiut că în casa 
Tatălui Meu se cade să fiu?' (Luca 2,49) Era în 
templul din Ierusalim, înconjurat de bogoslovii 
Legii vechi, întrebându-i şi răspunzându-le din 
Scripturi. 

Deci Sfinţii, drepţii prin excelenţă, pe măsura 
credinţei şi a curăţiei lor, moştenită din părinţi şi 
sporită cu propria lor osteneală, sunt o cuvân- 
tare vie, pentru că au într-înşii pe Dumnezeu- 
Cuvântul, Cel ce strigă printr-înşii voia Sa către 
ceilalți oameni. În jurul acestora se întăreşte şi 
se întinde credinţa, şi mulţi se mântuiesc. Prin ei 
se potoleşte anarhia, prin ei se restabileşte 
echilibrul şi armonia şi prin ei şi ceilalţi întrevăd 
pe Dumnezeu. 

Sfinţenia e tocmai această transparenţă - 
străvezenia lui Dumnezeu în făptura Sa, priete- 
nia aceea de mare cuviinţă a sufletului cu Tatăl 
său - singura situaţie normală şi de la sine înţe- 
leasă a omului şi a oamenilor. 


Convingerea e o urmare a credinţei care e un 
dar al Duhului Sfânt. Numai că Duhul Sfânt tre- 
buie agonisit cu atenţie şi nevoinţă prin toate 
prilejurile prin care trecem sau din cele ce ne vin 

asupra noastră şi punând iubirea noastră de 
sine la cele mai grele încercări cu atât câştigul e 
mai mare: mântuirea. 

Lumea este impusă fiecăruia ca o piatră de 
tocilă pe care fiecare are să-şi ascută facultăţile 
sale spirituale. Prin lume unii se subţiază sufle- 
teşte până la înălţimea cunoaşterii lui Dumne- 
zeu şi a capacităţii de împreună lucrători cu EI. 

Deci lumea poate fi tot aşa de bine cale spre 
Dumnezeu, precum poate fi şi cale largă spre iad. 

Călătorim prin lume, unii cu faţa spre 
Adevăr, alţii cu faţa spre aparenţă şi cu spatele 
spre Adevăr - unii călătorim spre rai iar alţii 
călătorim spre iad. 

Lumea este pomul cunoştinţei binelui şi rău- 
lui - pomul de încercare a omului. Din această 
încercare nu poate ieşi limpede decât numai cu 
ajutorul Duhului Sfânt, numai cu ajutorul vieţii 
duhovniceşti. Omul duhovnicesc vede, omul 
lumesc nu vede. Când cel ce vede nu mai judecă 
pe cel ce nu vede, ci-l iubeşte şi cu iubirea lui îl 
scoate din orbire, face dovada celeilalte lumi, 
dovada lui Dumnezeu. 

CUNOAŞTEREA DE SINE 


Despre caractere şi temperamente“ 


În obştile monahale, unul din marile obsta- 
cole pentru creşterea duhovnicească, pentru 
unirea inimilor şi pacea sufletelor, constă în 
caracterele încă nedominate şi netransfigurate 
prin graţia divină şi efortul general. 

Nici un monah nu trebuie să invoce caracte- 
rul său, oricum ar fi, pentru a se scuza de lipsu- 
rile sale şi de întârzierea sa în calea desăvârşirii, 
ci trebuie bine a îndruma caracterul său, căci 
cine voieşte se poate schimba. 

Îndrumătorul de suflete trebuie să facă mai 
întâi un mic studiu asupra caracterului celui ce 
vine în monahism. Căci, dacă din punct de vede- 
re fizic om cu om nu se aseamănă, cu atât mai 
mult nu se aseamănă din punct de vedere moral. 
Există totuşi apropieri mai mari sau mai mici 
între oameni, după care se pot clasa astfel: 
acesta are aspirații înalte, instincte nobile şi 
dezinteresate, celălalt din contră, manifestă 
tendințe viclene, gusturi grosiere, este egoist 





Extrase făcute de părintele Arsenie Boca din cartea 
„Privire generală asupra monahismului” de Arhimandrit 
E. Enăcescu. Aceste cunoştinţe pot folosi tuturor celor 
care vor să ajungă să se cunoască mai bine pe ei înşişi, 
deci şi tinerilor care păşesc spre întemeierea unei familii. 


C 

etc. Unul produce o impresie agreabilă, place 
prin manierele şi demnitatea sa; altul este peni- 
bil, în el totul jigneşte, este un stuf de spini care 
înţeapă din toate părţile. 

Aceste semne exterioare oglindesc starea 
lăuntrică; afară de caz de boală - fizionomia este 
icoana sufletului, prin ea ne trădăm fără să vrem. 

Aproape întotdeauna cei care se plâng de al- 
ţii ar trebui să se plângă de ei înşişi, căci fiecare 
e artistul vieţii sale şi viaţa pleacă dinlăuntrul 
nostru, adică din sentimentele, din voinţa şi din 
conştiinţa noastră. La egalitate de talente, de 
situaţiune (socială), unul cade, altul reuşeşte, 
din cauza caracterului. În viaţă caracterul joacă 
un rol important. 


Despre caractere 


Bunul caracter, amabil şi prevenitor, îşi im- 
pune legea de a nu jigni, cu voinţă, pe nimeni. 
Prin îndelungate şi perseverente eforturi:, tendin- 
ţele rele ale naturii au fost slăbite, ba chiar 
înlocuite cu bune. 

Persoana care are un bun caracter n-are 





s Prin perseverenţă în rugăciune către Dumnezeu, Creato- 
rul nostru, Care, cu adevărat, numai EI ne poate ajuta să 
ne îndreptăm. Căci, desăvârşit, numai El ne cunoaşte şi 
poate repara cu mâna Lui nevăzută neputința noastră, 
dacă-l cerem smerit şi ne rugăm cu multă durere şi lacrimi 
pentru curățirea de propriile noastre răutăţi, de care 
suntem conştienţi şi convinşi dar asupra cărora nu avem 
prea mare putere. (n.ed.). 

trebuinţă să caute plăcerea în afară; fiindcă 
razele de bucurie înainte de a se reflecta pe faţa 
cuiva şi de a străluci altora, au iluminat mai întâi 
inima de unde au plecat. 

Bunul caracter învinge răutatea omenească 
şi chiar dacă nu reuşeşte el o suportă cu demni- 
tate, ori de unde ar veni, transformând-o în mari 
merite pentru el în ceruri. 

Bunul caracter nu compromite nimic. El ştie 
să tacă în împrejurări defavorabile şi îşi revarsă 
răspunsul când soluţiile favorabile vin de la sine 
printr-o intervenţie a Providenţei divine. 

Ca să poţi obţine asemenea rezultate trebuie 
să fii însufleţit de credinţă tare în Dumnezeu; 
căci dacă priveşti creaturile şi evenimentele din 
punct de vedere pur omenesc, îndată eşti domi- 
nat de emoție şi uşor vei aluneca la nemulţu- 
mire, descurajare, mânie, răzbunare. Trebuie a 
recunoaşte că dacă cineva se supără, aceasta se 
face pentru că e prea sensibil, orgolios şi nu 
destul de virtuos. 

Blândeţea e fiica umilinței după cum seme- 
ţia, supărarea, neliniştea etc. provin din orgoliu. 

Cum va putea lisus, Care a recomandat 
umilința şi blândeţea, să recunoască pe oameni 
ca ai Săi, printre cei care nu practică aceste 
virtuţi esenţiale? 

Răul caracter are sursa în orgoliu şi senzuali- 
tate. Orgoliul naşte susceptibilitatea şi gelozia, 
iar senzualitatea îndeamnă la căutarea după 
îndestulări şi produce melancolia şi scrupulul 
rău înţeles. 

Caracterul orgolios. Nu este nimeni mai orb 
decât orgoliosul (trufaşul). El se crede superior 
tuturor şi îşi atribuie totul lui şi nimic aproapelui 
şi lui Dumnezeu. E mândru, dispreţuitor, violent, 
casant, voieşte ca toţi să se plece înaintea lui şi 
el totdeauna să aibă dreptate. 

Caracterul susceptibil. Un suflet susceptibil 
e totdeauna rănit de procedeele altora; el ia totul 
în rău, nu suportă să fie corijat sau contrazis, 
observaţiile le crede întotdeauna nemeritate. De 
aici o viaţă de tristeţe, de oftări, chiar de îmbuf- 
nare, de antipatie şi de ranchiunuri fără de sfârşit. 

Caracterul gelos. Gelozia e supărarea ce o 
simte cineva la vederea avantajelor care se în- 
tâmplă aproapelui. Acest suflet îşi închipuie că e 
lăsat la o parte şi mereu pândeşte pe superiori şi 
pe frați. 

Caracterul inegal. Acest caracter e plin de 
contradicții, ce-i displăcea ieri, îi place. astăzi. 
Originalitatea şi capriciul îi constituie fondul şi 
nu poate niciodată să fie hotărât. Aci admiră, aci 
critică, se plânge, preferă totdeauna alt lucru 
decât pe cel pe care-l are, altă ocupaţie, altă 
locuinţă. 

Caracterul egoist adună totul pentru el, este 
pretenţios, are oroare de ocupaţiuni grele, îşi 
atribuie toate lui, totul i se cuvine. 

Caracterul distrat nu este niciodată desăvâr- 
şit în îndatoririle sale ci se lasă în totul antrenat 
de reveriile imaginaţiei lui şi este cu totul 
superficial în exerciţiile de pietate. 

Caracterul superficial n-are fond serios de 

pietate ci se mulţumeşte cu practicile exterioare 
şi se lasă târât de cea mai mică tentaţie (ispitit). 

Caracterul scrupulos are un fel fals şi îngust 
de a aprecia lucrurile; se încăpăţânează a reveni 
mereu asupra spuselor sale chiar dacă n-are 
dreptate, şi se lasă pradă neliniştii care-i parali- 
zează viaţa spirituală. 

Caracterul melancolic, descurajându-se la 
cea mai mică dificultate, este o greutate pentru 
el însuşi. Melancolicul suferă şi face să sufere de 
aceea i s-a zis cu dreptate: „caracter trist, trist 
caracter”. 

Răul caracter pe unde trece nu izbuteşte şi, 
în loc să se acuze pe sine, aruncă vina pe alţii ca- 
re au nenorocirea să fie pe lângă el. El se laudă 
că nu este linguşitor şi că are curajul să spună 
fiecăruia fapta lui. Îşi închipuie că stăpâneşte 
inimile subalternilor - le domină prin teroare. 

: Este vorba însă de a nu-şi abandona nimeni 
sufletul său instinctelor naturii şi capriciilor de 
circumstanţă. Această experienţă de a ne cuceri 
pe noi înşine nu este cu neputinţă fiindcă atâţia 
alţii au realizat-o, numai să voiască dumnezeies- 
cul ajutor. 

În caracter există două părţi: cea care revine 
naturii şi cea care revine persoanei morale. 

Asupra părții naturale aproape nu putem 
avea stăpânire, căci ceea ce este cineva prin 
temperament, aceea şi rămâne. Dacă cineva este 
din oţel, oţelul trebuie să-l lucreze; iar dacă 
cineva este ca o răchită, să se trateze ca atare. 
Cu alte cuvinte, dacă cineva este sanguinic, va 

rămâne tot astfel; şi dacă e nervos, va rămâne 
tot nervos. Însă oricare ar fi fondul natural, nu 
trebuie nimeni să se descurajeze căci nu există 
pământ atât de ingrat, din care să nu se poată 
scoate printr-o abilă cultură, un seceriş mulțumitor. 

În ceea ce priveşte partea care revine 
persoanei morale, voința noastră are deplină 
putere asupra ei prin chemarea ajutorului lui 
Dumnezeu, prin dreptatea conştiinţei, prin tăria 
voinţei, prin bunătatea inimii şi prin demnitatea 
ținutei noastre. 


Despre temperamente 
şi influenţa lor asupra caracterului 


Este constatat că fiecare suferă influenţa 
temperamentului său, dar să nu descurajăm ci 
să ne silim a deveni ceea ce trebuie cu ajutorul 
Harului lui Dumnezeu. 

În fiecare temperament se află avantaje care 
trebuie dezvoltate şi defecte care trebuie corijate. 

Ce ar fi într-o mănăstire unde fiecare călugăr 
ar urma temperamentul său: adică biliosul (cole- 
ricul) ar fi mereu în mânie, flegmaticul totdeau- 
na incapabil de cel mai mic efort, sanguinul n-ar 
face decât să se amuze iar melancolicul ar purta 
peste tot tristeţea şi neîncrederea sa? 

Trebuie să menţionăm că nu se găseşte nici 
un tip exclusiv, nici pur sanguinic, nici pur nervos 
şi că nimeni nu se regăseşte şi nu se recunoaşte 
în mod absolut în nici unul din portretele date 

de naturalişti; ci fiecare găseşte în diferitele 
cadre trăsăturile care-i aparţin. 

1. Temperamentul sanguinic este constituit 
prin predominarea sângelui, care dă un plus de 
viaţă, circulând cu rapiditate în tot organismul, 
răspândind vioiciunea şi dispoziţia. De aceea, în 
general, sanguinul este superficial şi schimbător. 
Imaginaţia lui puţin vagaboandă îşi formează 
visuri încântătoare care dispar pentru a face loc 
altora. Sensibilitatea este vie însă neconstantă, 
căci sanguinul trece repede de la râs la plâns. De 
la bucuria delirantă la neagră întristare. Este 
foarte sensibil la încercări şi suferă la cele mai 
mici indelicateţi, însă uită uşor. Foarte impre- 
sionabil dar schimbător, i se potriveşte proverbul 
„depărtarea ochilor, depărtarea inimii”. 

Spiritul sanguinului este scăpărător, sesizea- 
ză repede, dar nu aprofundează, adică cu mai 
multă lucire decât soliditate. Aceste calități de 
suprafaţă totuşi îi aduc succese: aprins cum 
este, mişcă sufletele şi se lansează în acţiune. 

Sanguinul este vesel şi amabil, e fericit să 
trăiască, e bucuria societăţilor. Manifestă mai 
ales pietate sentimentală, suspină după cer, 
după eroism, însă cu condiţia să le obţină fără 
eforturi prea mari. 

Ceea ce-i lipseşte sanguinului este voinţa 
statornică în hotărârile sale. El trebuie să ajungă 
să-şi stăpânească voinţa, are nevoie de o regulă 
care să-i susțină voinţa sa pe calea cea bună în 
mod constant. Sfaturile unui bun prieten îi sunt 
foarte utile, el are trebuinţă să simtă că este 

iubit, că se interesează de el şi la atenţii răspun- 
de cu multă afecţiune. 

Dacă cineva îl tratează cu multă duritate sau 
numai cu indiferenţă îi închide inima pentru tot- 
deauna. 

Sanguinului dacă i se prezintă virtutea în 
aspectele ei atrăgătoare, repede va înţelege că 
trebuie să-şi purifice (viaţa) inima şi să iubească 
pe Dumnezeu până la eroism. 

2. Temperamentul bilios sau coleric se carac- 
terizează prin trebuinţa de a lucra şi a se con- 
suma în lucru. Bilioşii sunt impulsivi, pasionaţi 
şi oameni de voinţă. Sângele lor bogat şi abun- 
dent traversează puternic muşchii şi ajunge în 
vine înnegrit de produsurile arderilor organice. 
Aceste rămăşiţe se depun în stratele pigmentare 
ale pielii şi de aceea colericii au în general 
culoarea puţin galbenă. Cum aceste persoane 
cheltuiesc multă energie, ele sunt de obicei 
slabe, au trăsăturile ascuţite - trăsături care dau 
figurii un aspect aspru şi o expresie severă. 

Caracterele influențate de acest temperament 
sunt ambiţioase, orgolioase, independente, geloa- 
se, neîncrezătoare, tăinuite şi gata să trateze pe 
alţii cu trufie, până la cruzime. Ei sunt de o 
apropiere seacă şi bruscă, de o relaţie dificilă şi 
dură; foarte grăbiţi să mustre pe alţii însă ei nu 
suferă să fie mustraţi. La aceşti mari activi, 
sensibilitatea nu este deloc delicată. În trebuinţa 
ce o simt de a acţiona, ei nu au timp să asculte 
suferinţele altora şi nici pe ale lor. Când întâl- 
nesc obstacole, devin violenţi şi mânia lor este 

teribilă şi de temut. Când sunt învinşi păstrează 
ura în inimă până se pot răzbuna. Se remarcă la 
ei o părtinire de mirat şi nu revin uşor asupra 
aprecierilor anterioare, chiar când le condamnă 
în sinea lor. 

Avantajele acestui temperament: activitate, 
energie, voinţă şi iubire de tot ce este frumos şi 
măreț. 

Dacă pot studia, Pil/joșii acumulează multe 
cunoştinţe datorită obişnuinţei de a lucra până 
la oboseală. Ce pot face azi nu lasă pe mâine, 
mintea lor este mereu frământată, iar pentru a 
termina ceva mai repede calcă în picioare totul - 
chiar convenienţele cele mai elementare. 

Asemenea persoane ar fi nepreţuite dacă ele 
ar şti să-şi stăpânească şi să-şi canalizeze 
energiile. Bilioşii seamănă cu maşinile încălzite 
la tensiune ridicată, lansate la mare viteză, însă 
cărora le lipsesc frâne destul de sigure. Ei n-ar 
trebui să urmeze instinctul lor căci deşi fac paşi 
mari, uneori îi fac afară din drum, adesea fac 
mai mult decât trebuie şi de multe ori nu fac nici 
ceea ce trebuie. Încredere au numai în ei înşişi. 

Persoanele  bilioase trebuie conduse cu 
blândeţe şi bunătate căci un procedeu grațios le 
calmează şi împiedică inflamaţia bilei lor. Să nu 
uite cuvintele Mântuitorului: „Învăţaţi-vă de la 
Mine, că sunt blând şi smerit cu inima.” 

Meditarea adevărurilor eterne de asemenea 
va aduce pace şi linişte în natura lor prea arză- 
toare. Căci bilioşii sunt capabili de mari virtuţi, 
după cum sunt capabili şi de mari greşeli. 

3. Temperamentul nervos sau melancolic 

Nervoşii sau melancolicii, numiţi şi atro-bili- 
ari (bilă neagră) din cauza tendinţelor spre 
melancolie, se disting prin predominarea sistemu- 
lui nervos asupra celorlalte părți ale organismu- 
lui; ei par a avea puţin sânge şi destui nervi - mai 
multă sensibilitate decât activitate. Culoarea lor 
este pală, se resimt de cele mai mici vibrații ale 
temperaturii şi mai ales la toate emoțiile sufletului. 

Melancolicii sunt de o sensibilitate extremă, 
vorbesc sub impresiunea momentului şi spun 
cuvinte pe care le regretă imediat - căci ei nu 
mai sunt stăpâni pe sine în aceste momente de 
exaltare. 

Iubirea şi ura îşi împart viaţa acestor persoa- 
ne. Din propria lor inițiativă nervoșii fac puţin, 
însă când sunt exaltaţi, acţiunea lor devine 
febrilă, chiar violentă, dar ei se uzează repede 
prin aceste eforturi nervoase. 

Sensibilitatea este mai puțin iute decât la 
sanguinici, însă mult mai profundă. În timp ce la 
cea mai mică dificultate sanguinul se agită, 
nervosul pare calm şi insensibil deşi resimte 
impresiunea dureroasă până la inimă. În timp ce 
sanguinul respinge injuria ca pe un cărbune 
aprins, nervosul o lasă să-l impresioneze. 

Nervosul (melancolicul) nu se încrede în sine 
(în el) însuşi; el iubeşte binele, însă se crede 
neputincios să-l realizeze şi suferă de bolile pe 
care i le creează imaginaţia lui. Nu este lipsit de 
inimă şi o oferă delicat şi fidel, însă el suferă 
mai mult decât se bucură: căci sau simte că nui 

se răspunde cu aceeaşi dragoste, sau timid şi 
stângaci, el nu ştie sau nu poate să-şi exprime 
durerea ce o încearcă. Într-adevăr, nervosul nu 
este deschis, expresiv ca sanguinul. Neîncrederea 
sa faţă de alții măreşte şi mai mult melancolia 
sa. El (uneori) atribuie uitărilor aparente, vorbe- 
lor banale, procedurilor indiferente, o gravitate 
pe care n-o au şi vede în cei ce-l supără involun- 
tar, persecutori şi călăi. Dacă-l stăpâneşte vreo 
antipatie», nu mai poate suporta persoana 
aceea şi obsesia îl duce până la nebunie. Pentru 
nervos lucrul intelectual este obositor şi nu 
poate dura la el mult timp. 

Cum tot răul la nervos vine de la voinţă, care 
e supusă la eclipse, nervosul trebuie să se con- 
vingă că depresiunile şi întristările lui vin de la 
slăbiciunea lui organică. În general persoanele 
nervoase trebuie primite cu rezervă la călugărie, 
fiindcă sunt expuse a lua visurile lor drept mani- 
festări ale voinţei divine, apoi dispoziţiile pe care 
le au pentru izolare şi singurătate îi fac să se 
despartă de exerciţiile vieţii de obşte şi să se 
lase pradă visurilor lor. Aceste persoane sunt 
potrivite pentru activităţile contemplative, căci 
nefiind aşa de răspândite cu sufletul ca sangui- 
nii, se fixează mai mult şi aprofundează mai 
bine. 

4. Temperamentul flegmatic sau limfatic 

Acest temperament este determinat de pre- 





* antipatie = sentiment de silă, de aversiune faţă de ci- 
neva sau de ceva. 

dominarea limfei în sânge. Persoanele cu acest 
temperament au o aparenţă moleşită, un aer de 
neînsemnătate. Nu trebuie confundați /imfaticii 
cu apaticii, care sunt leneşi potenți, şi nici cu 
amorfii, ci ei sunt persoane de valoare. Sensibili- 
tatea flegmaticilor nu este nici iute, nici fină, ci 
profundă. 

Inteligența lor poate să fie deschisă şi chiar 
judicioasă, însă ea nu este îmbogăţită de imagi- 
nație. Limbajul lor este clar, just şi pozitiv - mai 
mult decât este colorat şi antrenant. Ei pot 
deveni de o mânie şi de o ambiţie îndărătnică, 
care nu dă înapoi dinaintea nici unui exces. 

Flegmaticii sunt prudenţi, rezervaţi, nu merg 
decât la sigur şi ajung la scop fără să jignească 
pe cineva. Totuşi ei lasă să le scape ocazii favora- 
bile, sunt din acei care nu sting fitilul până 
fumegă încă şi ocolesc obstacolele în loc de a le 
sfărâma. 

În timp ce biliosul trebuie înfrânat, flegmati- 
cul trebuie stimulat. Este bine ca să li se impună 
o ocupaţie intelectuală sau corporală care să-i 
absoarbă fără însă a-i copleşi. Judecata flegmati- 
cilor este dreaptă şi înţelege utilitatea observa- 
ţiilor şi chiar a reproşurilor adresate lor cu 
bunătate şi fermitate. 

Deci dacă cineva nu-şi dă seama de ceea ce 
este, nu înţelege nici trebuinţa de a se corija, de 
a se îmbunătăţi ca fire. 

Pentru a realiza calităţile cele mai de dorit 
ale caracterelor, să facem un împrumut de la 
cele 4 tipuri: de la sanguin vom lua buna dispozi- 

ție, de la nervos, profunzimea şi delicateţea sen- 
timentală, de la bilios, activitatea şi tenacitatea, 
de la flegmatic, stăpânirea de sine, prudenţa şi 
spiritul de continuitate. 

Monahismul nu-i compus din persoane per- 
fecte ci din persoane ce tind spre perfecţiune. 
Trebuie pururea a avea în față lupta cu sine de 
fiecare zi cu ajutorul lui Dumnezeu. 


Despre cunoaşterea de sine 


Cel ce pe sine se cunoaşte în destul, se 
dispreţuieşte şi nu se lasă măgulit, câtuşi de 
puţin, de laudele oamenilor. 

Înfrânează-ţi dorinţa prea vie de a cunoaşte - 
că nu vei afla în aceasta decât o mare risipire şi 
tot pe atâta înşelare. Celor care ştiu multe, lesne 
le vine să pară şi să treacă drept îndemânatici. 
Cu cât vei cunoaşte mai mult şi mai bine, cu atât 
vei fi judecat mai aspru, de nu vei trăi mai cu sfin- 
ţenie. Oricât de înzestrat ai fi şi oricâtă ştiinţă ai 
avea să nu-ţi faci din ele temeiuri de îngâmfare, 
ci mai întâi de toate teme-te din pricina lumini- 
lor ce ţi-au fost dăruite. 

Nebun întru totul este cel care are alte gân- 
duri decât acelea privitoare la mântuirea sa. 

Mulțimea cuvintelor nu îndestulează deloc 
sufletul, ci numai o viaţă sfântă şi un cuget curat 
dau potolire duhului şi o mare încredere în a 
grăi lui Dumnezeu. 

Placă-ţi să trăieşti necunoscut şi să te soco- 

teşti drept nimica. Ştiinţa cea mai înaltă şi cea 
mai folositoare iat-o: să te cunoşti deplin - şi să 
te dispreţuieşti pe tine însuți. 

A nu te crede lucru mare şi a cugeta că alţii 
sunt mai de seamă decât tine, e o mare înţelep- 
ciune şi o mare desăvârşire. 

Fie de-ai vedea pe fratele tău săvârşind pe 
faţă o greşeală, fie chiar una foarte grea - nu 
cugeta, cu toate acestea, că ai fi tu mai bun ca 
el, căci nu ştii câtă vreme vei mai fi statornic în 
cele bune. Toţi suntem şubrezi - dar crede că 
nimeni nu-i mai şubred ca tine. 

Trufia l-a pierdut pe om, însă smerenia îl ridică 
şi-l aşează din nou în împăcarea cu Dumnezeu. 

Meritul omului în faţa lui Dumnezeu nu stă 
în ceea ce ştie ci în ceea ce face. Ştiinţa fără 
fapte nu-l va acoperi deloc la judecata cea mare, 
ci mai degrabă îl va împovăra. Ştiinţa purcede şi 
ea de la Dumnezeu, dar în ea se ascunde o mare 
capcană şi o mare ispită. Ea adesea umflă, zice 
Apostolul, hrăneşte trufia, insuflă o tainică iubire 
de sine, iubire ticăloasă şi nebunească totodată. 

Să nu uităm niciodată că nimic suntem şi că 
drept bogăţie a noastră avem numai păcatul. 


Despre prevederea în faptele noastre 


Nu trebuie să dăm crezare oricărui cuvânt şi 
nici să dăm ascultare oricărei porniri lăuntrice, 
ci să cântărim fiecare lucru, după Dumnezeu, cu 
înţelepciune şi cu îndelungă băgare de seamă. 

Mare înţelepciune este să nu faci nimic cu 
grăbire - şi să nu stărui cu încăpățânare în ceea 
ce crezi tu. De asemenea tot înţelepciune este să 
nu crezi, fără cernere, tot ceea ce grăiesc oame- 
nii şi să nu porţi de îndată pe la urechile altora 
ce se aude şi ce se crede. 

Dumnezeu trebuie să fie țelul cel din urmă al 
faptelor noastre, cum şi al năzuinţelor noastre. 
Şi cum nimeni nu se cunoaşte pe sine, aşa că nu 
poate fi sieşi călăuză, înțelepciunea ne învaţă să 
nu pornim la o ispravă mai de seamă până ce nu 
primim sfat, în duh de supunere, de umilinţă. 
Această cuvenită temere de tine (de sine) însuți 
scuteşte de scăderi şi de căderi şi curăţă inima. 
Sfatul te va păzi - zice Scriptura şi te va întoarce 
de la calea cea rea. 


Despre învăţătura adevărului 


La ce ne folosesc acele vorbiri îndemânatice 
despre lucruri ascunse şi întunecoase, de care la 
ziua judecății nu vom fi ţinuţi de rău că nu le-am 
cunoscut. 

O, Adevăr, care Dumnezeu eşti, fă să fiu una 
cu Tine într-o dragoste veşnică. În Tine sălăşlu- 
ieşte tot ceea ce doresc, tot ceea ce vreau. Toţi 
învățații să tacă, toată făptura să amuţească în 
fața Ta, grăieşte-mi numai Tu. 

Un duh curat, simplu şi statornic, nu-i nicio- 
dată împrăştiat chiar în mijlocul multor îndelet- 
niciri, fiindcă el face totul ca să cinstească pe 

Dumnezeu, şi fiindcă, paşnic fiind în el însuşi, îşi 
dă osteneala să nu se caute pe sine în nimic. 

Cea mai grea luptă în viața aceasta nu este 
alta decât biruirea de sine. Căci biruirea de sine 
duce la propăşirea binelui. 

Orice desăvârşire, în viața aceasta, esie 
amestecată şi cu puţină nedesăvârşire - şi pe 
toate le vedem ca printr-o ceaţă. 

Cei mai mulţi se îndeletnicesc mai osebit a 
cunoaşte decât a trăi cum se cuvine, se rătăcesc 
adesea, iar din truda lor nu se aleg decât cu 
puţine roade, sau deloc. O, dacă ar fi tot atât de 
harnici cu stârpirea stricăciunilor lor şi cu 
cultivarea virtuţii, cum sunt cu vânturarea deşar- 
telor vorbiri, n-am vedea atâtea rele, nici atâtea 
scandaluri, şi slăbănogie în lume. 

Fără îndoială, la ziua judecății nu vom fi 
întrebaţi ce-am citit, ci ce-am făcut, nici dacă am 
vorbit cu dibăcie, ci dacă am trăit cum se cuvine. 

Acela cu adevărat e mare, care are o mare 
dragoste. Acela cu adevărat e mare, care-i mic în 
ochii lui însuşi şi pentru care slava lumii nu-i 
decât o curată nimicnicie. 

Sunt două învățături, dar nu-i decât un 
singur adevăr. Sunt două învățături: una a lui 
Dumnezeu, neclătinată ca şi EI, alta a omului, 
schimbătoare ca şi el. 

învăţătura lui Dumnezeu se împrăşiie în 
sufletele pregătite s-o primească prin Înţelepciu- 
nea necreată şi Cuvântul dumnezeiesc. Ea este o 
părticică din El însuşi şi fără de moarte. Este 
pusă la îndemâna oricui şi este dăruită mai din 

belşug celui smerit cu inima. 

Învățătura omului, dimpotrivă, îi măguleşte 
mândria, fiindcă el îi este tată. „Ideea aceasta 
îmi aparţine, eu am spus cel dintâi acest lucru, nu 
se ştia nimic despre aceasta înainte de mine...” 

Placă-ţi să întrebi, ascultă în tăcere vorbirile 
bătrânilor, căci ele nu sunt spuse în deşert. 

Dorința de a şti a pierdut pe omul dintâi, el 
căuta cunoaşterea, care hrăneşte trufia, şi a 
găsit moartea. 





Imagine de la Altarul din pădure; 
Mănăstirea Brâncoveanu - Sâmbăta de Sus 


Cu timp şi fără timp, cu voia lui Dumnezeu 
şi fără voia mai marilor lumii, Părintele Arsenie 
va predica neîncetat: „Pocăiţi-vă că s-a apropiat 
Împărăția Cerurilor” (Matei 3, 2) 


«te 

„Oare nu ştii, omule, că din prima şi 
până în ultima zi a vieţii tale tu alergi me- 
reu? Că îţi transporţi sufletul spre limanul 
Împărăției lui Dumnezeu, în căruța trupului 
tău? 

Te-ai gândit cum să-ţi pregăteşti această 
căruţă? Nici un om chibzuit, sau întreg la 
minte, nu încarcă lemne, fân sau altceva în 
carul său până nu-l pregăteşte mai întâi: îl 
lungeşte, pune lanţuri, prăjină, unge osiile 
şi apoi încarcă povara pe care doreşte să o 
transporte. Dacă pentru încărcătura unei 
poveri obişnuite ne pregătim căruţa cu 
atâta grijă, cu atât mai vârtos trebuie să ne 
pregătim căruţa trupului cu lanţurile înfrâ- 
nării pentru ca să putem transporta cu 
pace sufletul nostru. 

Dacă noi, oamenii, nu îndrăznim să în- 
cărcăm o căruţă nepregătită, cu atât mai 
vârtos Domnul nostru lisus Hristos nu va 
revărsa harul Său într-un trup neîngrijit şi 
un suflet pustiit.” 

„Fii hotărât! Încearcă şi ai să vezi cât 
poate un om care vrea să fie curat. Un înger 
bun doreşte să te ajute, nu-l refuza.” 


(Părintele Arsenie Boca) 

ADĂUGIRILE EDITORULUI 


|. Câteva mărturii despre darurile primite de 
Părintele Arsenie Boca de la Dumnezeu, 
adunate de N.N. 


Despre primăvara sufletească (februarie 1947): 

„Când pământul se apropie de soare, razele 
soarelui cad mai perpendicular şi încălzesc mai 
mult pământul. Atunci gheaţa se topeşte, pâra- 
iele încep să curgă, iar apoi începe primăvara: 
florile, gâzele etc. 

Tot astfel când pământul - om - se apropie de 
soarele - Hristos - începe să se încălzească sufle- 
tul de căldura iubirii lui Hristos, încep să curgă 
lacrimile de pocăință şi urmează o primăvară - 
renaştere - sufletească. Se dărâmă zidul chine- 
zesc - al păcatelor - care despărţea sufletul de 
Hristos”. 


„Păcatele sunt ca zidul chinezesc care a ţinut 
China într-o stare de înapoiere, nelăsând să pă- 
trundă civilizaţia acolo” 


Ne-a povestit nouă un lucru foarte important: 
- „Când eram copil, în casa mamei mele era 
o icoană a Domnului care-mi plăcea foarte mult. 

Odată am întrebat-o pe mama: 

- De ce îmi place aşa de mult acea icoană? 
lar ea mi-a spus: 

- Ei, dragul meu şi scumpul meu, cât te-am 
purtat în pântece, foarte mult m-am uitat şi 
m-am rugat la această icoană.” 


Ne mai povestea despre rolul de împăciuitor 
pe care îl poate avea un copil: 

- „Când eram copil se întâmpla ca mama să 
se certe cu bunica. Eu mă duceam la bunica şi îi 
spuneam: 

- Mata eşti mai bătrână, trebuie să fii mai 
înţeleaptă. Nu lua în seamă vorbele mamei. 

Mă duceam şi la mama şi-i ziceam: 

- Bunica e bătrână şi nu trebuie să pui la 
inimă toate câte le spune ea. 

Şi aşa le făceam de se împăcau.” 


Ne-a povestit acest lucru din tinerețea sfin- 
ției sale: 

- „După ce-am terminat studiile, mama credea 
c-am să mă stabilesc ca orice om la casa lui. Când 
a aflat ce intenţii am, mi-a luat capul în mâini, 
m-a sărutat şi m-a binecuvântat zicându-mi: 

- „O, dragul meu şi scumpul meu, de când 
mă rog eu pentru asta!” 


Nişte credincioase l-au găsit odată pe Părin- 
tele măturând prin Biserică. Una din ele a cerut 
mătura, ca să termine ea de măturat şi Părintele 
i-a răspuns: 

- „Ba cu mătura asta trebuie să mătur eu 
toată trufia şi mândria din sufletele voastre!” 

O pereche de oameni, soţ şi soţie, erau căsă- 
toriţi de 5-6 ani şi neavând copii au venit la 
Părintele. Când le-a dat drumul le-a spus: 

- „Vă duceţi doi şi veţi veni trei”, lucru ce s-a 
şi împlinit. 


O familie a venit la Părintele să ceară sfat 
pentru copilul lor care plângea mult mai ales 
înainte de a adormi şi trebuia legănat îndelung 
în cărucior. 

- „Părinte, nu ştim ce să mai facem cu el, că 
tare mai este rău. 

La aceste cuvinte Părintele a ripostat imediat: 

- Să nu ziceţi niciodată copilului că este rău 
căci cuvintele au puterea să facă cele ce zici, au 
puterea să facă după cuvântul rău. Întotdeauna 
să foloseşti numai vorbe bune şi să i te adresezi 
numai cu cuvinte frumoase.” 


Unui tânăr Părintele i-a spus: 

- „Bine că ai venit şi tu, bine că te-a trimis 
Dumnezeu, ca să aibă capăt şi suferinţa ta. Fă-ţi 
inventarul de toate jurămintele făcute dracului 
şi de toate drăcuielile şi du-te la preotul tău du- 
hovnic de te spovedeşte de toate; spovedeşte-te 
şi de onanie şi părăseşte-o; cere iertare lui 
Dumnezeu, căsătoreşte-te şi fii creştin bun!” 


Cu vreo 10 ani înainte de-a începe Părintele 
propovăduirea, un prim-ministru al ţării a căzut 
victimă unui atentat politic. Cu prilejul acesta 
doi credincioşi, soţ şi soţie, vorbind între ei în 
intimitate, au spus atât: „Bine i-au făcut că a fost 
un ticălos!” Peste vreo Il ani au ajuns să se 

mărturisească Părintelui. Au mărturisit ce şi-au 
adus aminte iar la urmă Părintele, cunoscând 
păcatele lor, le-a spus că sunt părtaşi la omor, 
amintindu-le că au spus de acel ministru că: 
„Bine i-au făcut!” 


Mitropolitul, pentru gospodăria lui, avea un 
câine foarte rău care stătea toată vremea legat. 
într-o seară, slobozindu-se câinele, pe care-l 
numeau „lup”, a sărit la o credincioasă. Ca prin 
minune a apărut Părintele între câine şi acea 
persoană. A vorbit cu câinele ca şi cu un om şi 
dându-i să miroasă o mănuşă a persoanei i-a 
spus câinelui: „Na, miroase, şi de-acum să nu te 
mai apropii de ea!” De atunci înainte câinele 
ocolea sistematic acea persoană. 


Spunea odată aceste cuvinte: 

- „Când mă sui în munte, diavolul îmi răs- 
toarnă brazi în cale şi-mi rostogoleşte stâncile, 
ca doar-doar să-i fac pe voie, să mă mânii”. 


Într-o vreme venise la mănăstire o adventistă 
făcând tulburare multă în popor. Duminică, 
după slujbă, ieşind Părintele prin sfintele uşi 
îmbrăcat în veşminte şi cu Sfânta Cruce în 
mână, i-a spus femeii, cu voce liniştită: 

- „Marie, fă-ţi Cruce!” 

Femeia a început să batjocorească Sfânta 
Cruce în aşa hal, încât făcea spume la gură de 
tare ce striga şi ocăra. 

Părintele a lăsat-o o vreme în pace, apoi i-a 
zis iarăşi, tot în linişte: 

- „Fă-ţi Cruce, Marie!”, la care adventista şi 

mai mult s-a îndrăcit, împotrivindu-se cu cuvinte 
din Scripturi şi făcând de ocară Sfânta Cruce. 

Văzând Părintele că nu izbândeşte altfel, a 
ridicat Sfânta Cruce pe care o ţinea în mână şi a 
zis cu mânie: 

- „Arză-te-ar Sfânta Cruce să te ardă”. 

În clipa aceea, femeia a căzut jos zvârcolin- 
du-se ca-ntr-un acces de îndrăcire şi dintre 
picioarele ei a sărit o formă neagră în patru 
labe, care a ieşit din biserică şi a luat-o la goană 
până ce nu s-a mai văzut. 

Spaima a fost foarte mare printre credincioşi, 
dar adventista a rămas liniştită, fără simţire. 

Părintele a spus s-o ridice 2 bărbaţi şi s-o 
ducă în tinda bisericii ca să-şi revină. lar către 
credincioşi a zis: 

- „Aţi văzut cine n-o lăsa să-şi facă Sfânta 
Cruce?” 

Când femeia şi-a revenit, primul lucru pe 
care l-a făcut a fost să se închine cu semnul 
Sfintei Cruci, fiind slobozită acum de diavolul. 

Întrebându-l cineva în urmă pe Părintele, 
dacă era vinovată femeia şi dacă Părintele s-a 
supărat pe ea, el a răspuns: 

- „Cel viclean s-a strecurat în această femeie 
ca să facă tulburare pe aici şi să mă pomenesc 
cu vreo anchetă. De aceea m-am mâniat pe el şi 
l-am ars cu Sfânta Cruce”. 


„Sectarii şi cei fără cruce n-au cu ce se apăra 
de diavol, n-au un semn, ei sunt ai lui şi de aceea 
nu-i lasă să-şi facă cruce.” 

„Păcatele trebuie ispăşite după spovedanie 
aici (în viaţa aceasta), prin canon şi prin sufe- 
rinţe purtate cu răbdare, ca să scăpăm de ispăşi- 
rea de dincolo.” 


„Unora nu le vine să creadă că vor da seama 
de faptele lor, iar necredincioşii nici nu vor să 
creadă, de aceea mai grozavă va fi răsplata lor.” 


„Toţi avem o genă oncogenă şi ne putem îm- 
bolnăvi de mai multe ori fără să ştim, dar prin 
spovedanie sinceră şi împărtăşirea cu Sfânta 
Euharistie ne refacem. Trebuie să ne întărim cu 
Sfintele Taine, cu energie duhovnicească, capabile 
să stăvilească anarhia din creier şi din organis- 
mul nostru. Factorul supranatural se dovedeşte 
capabil de atâtea ori să ne scape din multe 
încurcături.” 


„Dumnezeu e pretutindeni doar că trebuie 
rugat. Uneori chiar o rugăciune scurtă făcută 
însă din tot sufletul şi cu toată inima te ajută dacă 
o zici cu putere. Chiar numai primele cuvinte din 
Tatăl nostru, dar cu adevărat înțelegând şi 
crezând pe Dumnezeu ca Tată, te pot ajuta. Pute- 
rea lui Dumnezeu îţi repară mintea şi-ţi scoate 
obsesiile din cap, te scapă din necaz, numai că 
trebuie să-L chemi, să-L rogi. Apoi trebuie timp 
ca să-ţi alimentezi mintea cu cele bune, cu cele 
religioase, prin rugăciune, meditaţie şi citirea 
cărţilor de suflet ziditoare.” 


„Mulţi bărbaţi preferă pentru căsătorie femei 
sterile, ca să poată profita fără restricţii, dar vina 

mai mult s-a îndrăcit, împotrivindu-se cu cuvinte 
din Scripturi şi făcând de ocară Sfânta Cruce. 

Văzând Părintele că nu izbândeşte altfel, a 
ridicat Sfânta Cruce pe care o ţinea în mână şi a 
zis cu mânie: 

- „Arză-te-ar Sfânta Cruce să te ardă”. 

În clipa aceea, femeia a căzut jos zvârcolin- 
du-se ca-ntr-un acces de îndrăcire şi dintre 
picioarele ei a sărit o formă neagră în patru 
labe, care a ieşit din biserică şi a luat-o la goană 
până ce nu s-a mai văzut. 

Spaima a fost foarte mare printre credincioşi, 
dar adventista a rămas liniştită, fără simţire. 

Părintele a spus s-o ridice 2 bărbaţi şi s-o 
ducă în tinda bisericii ca să-şi revină. lar către 
credincioşi a zis: 

- „Aţi văzut cine n-o lăsa să-şi facă Sfânta 
Cruce?” 

Când femeia şi-a revenit, primul lucru pe 
care l-a făcut a fost să se închine cu semnul 
Sfintei Cruci, fiind slobozită acum de diavolul. 

Întrebându-l cineva în urmă pe Părintele, 
dacă era vinovată femeia şi dacă Părintele s-a 
supărat pe ea, el a răspuns: 

- „Cel viclean s-a strecurat în această femeie 
ca să facă tulburare pe aici şi să mă pomenesc 
cu vreo anchetă. De aceea m-am mâniat pe el şi 
l-am ars cu Sfânta Cruce”. 


„Sectarii şi cei fără cruce n-au cu ce se apăra 
de diavol, n-au un semn, ei sunt ai lui şi de aceea 
nu-i lasă să-şi facă cruce.” 

se căiască.” 


„Tinerele fete, după 20 de ani să se căsăto- 
rească, să nască copii, căci ispitele sunt mari. 
Singurătatea nu e bună şi o fată poate cădea 
uşor.” 


„La căsătorie să se afle, să se ţină seama 
dacă soțul sau soţia viitoare provine din părinţi 
beţivi sau necredincioşi. Aceia degradează căsă- 
toria. Să se întrebe dacă aceia au trecut pe la 
biserică, la spovedanie.” 


Spunea: „Când bărbatul este plin de alcool şi 
trăieşte cu femeia lui se instalează sarcini extrau- 
terine, care trebuie operate, căci altfel pot duce 
chiar la moartea femeii. Deci feriţi-vă de legături 
conjugale când bărbaţii sunt plini de alcool.” 


Spunea Părintele: „Devreme, în adolescenţă, 
uneori şi mai devreme - la pubertate - apar fap- 
tele rele ale curviei, patimi legate de instinctul 
sexual. Aşa se învaţă mai întâi onania - păcatul 
lui Onan (Facerea 58,9) - această uzură a instinc- 
tului sexual. Odată învățată, greu te mai poţi 
dezvăţa de ea şi uneori ţine şi după însurătoare. 
Numai prin spovedanie poți fi iertat şi izbăvit, 
prin hotărâre eroică. Sarsailă l-a învăţat pe Onan 
şi-i învaţă pe toţi ceilalți. Se învaţă şi în armată şi 
în închisori ... dar este cu mare primejdie, fiind- 
că materialul eliminat e de foarte mare trebuință 
creierului, căci o parte se varsă în sânge şi ţine 
creierul în echilibru.” 


Spunea: „Examenele se iau mai uşor în stare 

de castitate ori de înfrânare, de abstinenţă, 
pentru că se convertesc mai uşor energiile în 
inteligenţă. Energia genezică (energia hormo- 
nală a sămânţei de om) alimentează creierul şi 
mai ales centrul memoriei şi-ţi poţi lua exame- 
nele fără frică. Cei ce însă îşi tâlhăresc această 
energie să nu se aştepte la bune, ci la rele. Se 
ştie că marii savanţi îşi convertesc endocrin ener- 
gia lor aproape total şi nu au nevoie de femeie”. 


„Eforturile fizice ajută la curățirea reziduuri- 
lor din organism. Ascensiunile la munte şi efor- 
tul pe care trebuie să-l faci curăţă ţevăria. Adică 
oxigenează arterele şi le curăţă şi astfel nu se 
ajunge la îngroşarea lor. Aerul, muntele şi oxige- 
nul înlătură răutăţile şi calcifiază oasele.” 


„Copiii mici să mănânce brânză dulce de 
vacă, ca să nu se îmbolnăvească şi ca să nu se 
trezească cu defecţiuni. Laptele trebuie mâncat, 
nu băut, căci asimilarea lui se face în cavitatea 
bucală.” 


„Părintele ne vorbea despre „mecanismul 
funcţional al omului” şi ne spunea: omul are 
aproximativ 15 miliarde de neuroni, care aparţin 
sistemului nervos şi care au nevoie de hrană şi 
mediu: 

Il. Oxigenul din aer pe care hematiile din 
sânge îl duc la creier. În combinaţie cu hidroge- 
nul dă apa, de asemenea necesară vieţii. Trebuie 
căutat aerul curat, de munte, din păduri, de la ţară. 

2. Glicogenul este zahărul special preparat 
de ficat pentru neuroni. Se depozitează în ficat, 

muşchi, ţesuturi, favorizând sănătatea organis- 
mului. Alcoolul, fumatul distrug ficatul; îmbolnă- 
vindu-se ficatul nu se mai fabrică glicogenul şi 
sănătatea suferă. 

3. Hormonii (adică produsul glandelor cu 
secreție internă: epifiza, hipofiza, tiroida, timusul, 
pancreasul, suprarenala şi glandele sexuale) se 
varsă direct în sânge şi ageresc întreg organis- 
mul şi cu deosebire sistemul nervos. Sistemul 
endocrin lucrează în strânsă colaborare cu siste- 
mul nervos. Hormonii sexuali alimentează şi ei 
creierul, în special centrul memoriei. Prin sexua- 
litate, aceste substanţe sunt aruncate afară. 

4. Somnul, dreptul la somn fiind obligatoriu, 
ştiindu-se că omul moare după opt zile de ne- 
somn. Celula nervoasă ca şi întreg organismul 
are nevoie de somn ca să se refacă, pentru ca 
omul să poată depune efortul intelectual şi fizic 
necesar vieţii. Nopțile pierdute în nesomn şi 
petreceri sunt zile pierdute din anii vieţii. 

5. O concepţie sigură de viaţă necesară 
neuronilor aduce cu sine înfrânarea de la orice 
excese. Ori călătoreşti în viaţă cu o concepţie 
sigură de viaţă, a lui Hristos, ori orbecăieşti pe 
drumul vieţii fără sens, fără ideal, fără busolă, 
fără destin. Celula nervoasă are nevoie de această 
concepţie de viaţă. Există o legătură între con- 
cepţia religioasă şi glandele hipofiza şi epifiza, 
care comandă proliferarea hormonilor necesari 
sistemului nervos. Una are capacitatea de a 
produce, alta de a frâna; frânează când ai o 
concepţie restrictivă. în concepţiile de viaţă 

epicureice şi hedoniste, care au ca scop al vieţii 
plăcerea trupească, nu mai frânează procesul şi 
lasă să se prade hormonii. De aceea Şcoala se 
face într-un regim de abstinenţă totală sexuală, 
pentru ca fenomenul bioelectric din creier să se 
producă normal, întărind inteligenţa şi memoria. 

Concepţia de viaţă este aceea în care te inte- 
grezi trup şi suflet. Aceasta va frâna producerea 
hormonilor şi va echilibra sistemul endocrin. 
Prin aceasta se modifică pozitiv structura celule- 
lor întregului corp şi se armonizează cu această 
învăţătură.” 


Neînţelegerile dintre oameni au o explicaţie: 
incompatibilitatea (nepotrivirea) dintre ei. E 
valabil şi între soţi. 


Vorbindu-se despre diferite virtuţi, cei mai 
mulți lăudau dreapta socoteală. Părintele, o vre- 
me a tăcut, apoi a spus cuiva în taină: „E bună şi 
dreapta socoteală, însă dragostea e Dar de sus”. 


Unui bătrân credincios îi murise soţia. L-a 
întrebat pe Părintele: „După ce semn o va recu- 
noaşte în viaţa viitoare?” şi i-a răspuns: „După 
dragoste”. 


Spunea odată şi acest lucru: 

- „În iad, deşi sunt mulți acolo, fiecare este 
singur, căci neavând dragoste, nu poate împăr- 
tăşi altuia nimic”. 

Zicea iarăşi către cei mai apropiaţi ai săi: 

- „Nu ştiţi cât e de greu să vorbeşti la oameni 
de diferite grade de cultură, de diferite stări 


. 

sociale şi din diferite locuri. De-o pildă (spre 
pildă): vorbeşti despre post şi nu aude cel îmbui- 
bat, că nu-i convine, ci câte o biată băbuţă care 
abia îşi ţine sufletul ei că de slabă ce-i”. 


Cineva se plângea de nedesăvârşirea preoți- 
lor iar Părintele a zis: 

- „Dacă vreţi preoţi buni, naşteţi-i şi creşteţi-i. 
Oare de ce se plânge Dumnezeu omului prin 
glasul lui David: «Piere cel drept şi nimeni nu ia 
aminte»? Cum pier drepţii? Că nu se mai nasc." 


Glumea, zicând: 
- „Foaie verde, de dai, n-ai 
la nu da, să vezi cum n-ai!” 
sau 
„Foaie verde, de dai, n-ai 
la mai dă să vezi cum ai!” 


Spunea: „Dacă într-o zi nu v-aţi rugat cu atâta 
tărie, încât să simţiţi că v-a stat până şi răsufla- 
rea în loc (în piept), în ziua aceea înseamnă că 
nu v-aţi rugat. Calitatea unei rugăciuni nu este 
lungimea ei, ci tăria, intensitatea ei”. 


„«Când doi sau trei se adună pe pământ în 
numele Meu, sunt şi Eu în mijlocul lor, adică 
atunci când puterile sufleteşti, înțelegerea, 
simţirea şi voinţa se adună pe pământul inimii 
în pomenirea preasfântului nume, atunci aduc 
prezenţa Mântuitorului în suflet”. 


Despre rugăciune mai spunea: 
- „Rugăciunea tâlharului a fost scurtă, dar a 
străpuns cerul. Până aflăm asta, ne purtăm ca 


se linerii, familia şi copiii... 4% 223 
tâlharii.” 

„Cea mai grea ispită pe care o poate întâm- 
pina omul în calea mântuirii este ispita „nopţii 
din Ghetsimani”, adică aparenta lăsare în părăsire 
din partea lui Dumnezeu. Dacă rezistă cineva la 
această probă, acela a dobândit desăvârşirea. 

După ce Saul a greşit, Dumnezeu nu i-a răs- 
puns nici prin prooroci, nici prin ursit (un fel de 
a întreba pe Dumnezeu). Dacă el ar fi înţeles 
atunci că această părăsire este numai vremelni- 
că, ar fi avut răbdare şi n-ar fi căzut la vorbirea 
cu morţii.” 


Cineva l-a întrebat pe Părintele, zicând: 

- În Mântuitorul era plenitudinea dumnezei- 
rii. Cum deci, tocmai în clipa când împlineşte 
rostul venirii Sale pe pământ, prin jertfa de 
cruce, El se mărturiseşte părăsit de Tatăl? 

Şi a răspuns Părintele aşa: 

- „Diavolul până la urmă n-a ştiut cine este 
lisus. Deci, dacă nu s-ar fi recunoscut pe Sine 
părăsit de Dumnezeu, atunci diavolul n-ar fi 
îndrăznit să se apropie cu moartea de trupul 
Domnului”. 


„Culmile, întotdeauna sunt singuratice” a 
spus dânsul. 


„lar dacă va veni asupra ta vreo furtună şi 
vreo clătinare, acestea vor fi pe măsura neascul- 
tării tale. Căci pe cel ce ascultă cu adevărat nici 
diavolul însuşi, spun Părinţii, nu-l poate vătăma.” 


Spunea: „A denatura firea e uşor, mult mai 

uşor decât a scoate denaturarea introdusă în 
fire.” 


Despre tulburarea duhului (Eccles. 7-9-10): 

„Nu te grăbi să te întărâți întru duhul tău, 
căci mânia sălăşluieşte în sânul celui nebun. Nu 
spune niciodată: «Cum se face că zilele cele de 
altădată au fost mai bune decât acestea!» Căci 
nu din înţelepciune întrebi una ca asta.” 


Despre purtarea obraznică (Isaia 3,5): 

„În popor se vor strâmtora unul pe altul, şi 
fiecare va împila pe aproapele său, cel tânăr se 
va purta obraznic faţă de cel bătrân şi cel de 
neam prost faţă de cel de neam ales.” 


Din Filocalia - vol VIII - A celor dintre monahi 
- Calist şi Ignatie Xanthopol: 

„Patimile stau lângă virtuţi şi locuiesc uşă 
lângă uşă: - când cultivăm o virtute se trezeşte în 
noi o dorinţă contrară; - când ne înfrânăm de la 
plăceri se trezeşte în noi o dorinţă după acele 
plăceri, întrucât le lăsăm mult timp nesatisfă- 
cute; - când ne smerim se trezeşte în noi dorinţa 
de a ne arăta că suntem „cineva”. Numai cei ce 
au ajuns la treapta desăvârşită a virtuţilor au 
dobândit nepătimirea sau au desființat în sine 
total dorinţa de trezire a dorinţei după plăcerile 
contrare. 

De dragul rânduielii, care ţine la un loc atât 
cele cereşti, cât şi cele pământeşti, suntem 
stăpâniţi de frică, de uimire şi de spaimă pentru 
nimicnicia şi trândăvirea noastră şi pentru cele 
alese din prostie, din părerea de sine, spre o 

viețuire stângace, primejdioasă, după o rânduia- 
lă proprie şi în chip nesupus. Căci, cu adevărat 
lupta aceasta e plină de frică şi zeci de mii sunt 
tâlharii şi nenumărate cursele ispititorilor. Pe 
lângă acestea, căderile nu se pot număra. De 
aceea, din cei mulţi, foarte puţini sunt cei ce se 
mântuiesc (Luca 13,23). Aceştia însă trebuie 
să-şi facă drumul precum voiesc. Căci focul va 
cerca cum este lucrul fiecăruia” (1 Cor 3,13). 


„Suişul Carmelului” din Sfântul loan al Crucii: 


Judecata, memoria şi voinţa sunt puterile 
sufletului. 

Credința, nădejdea şi dragostea sunt obiecte 
mai presus de fire ale puterilor sufletului, prin 
care sufletul ajunge la unirea cu Dumnezeu. 

- Credinţa trebuie să lucreze asupra judecății 
(priceperii). 

- Nădejdea trebuie să lucreze asupra memoriei. 

- Dragostea trebuie să lucreze asupra voinţei. 

Credinţa. Sfântul Pavel zice despre credinţă: 
„Credinţa este încredințarea despre lucrurile 
nădăjduite şi adeverirea celor nevăzute” (Evrei 
11,1). Cu toate că raţiunea se alipeşte în chip 
desăvârşit şi cu toată tăria de aceste lucruri ale 
credinţei, ele nu se descoperă înţelegerii, căci de 
s-ar descoperi n-ar mai fi credinţă. 

Nădejdea. Nu se vede, fiindcă dacă s-ar vedea 
n-ar mai fi nădejde, căci ceea ce ar vedea 
oricine, la ce ar mai nădăjdui. 

Dragostea. Ne pune să iubim pe Dumnezeu 
deasupra tuturor lucrurilor, şi aceasta nu se 

poate decât numai prin lepădarea de sine şi de 
toate. „Fiecare din voi dacă nu se leapădă de tot 
ce are nu poate să-Mi fie Mie ucenic” (Luca 14,33). 

Despre dragoste. Fie de-aş avea toată ştiinţa 
lumii, dacă n-am dragoste, la ce-mi foloseşte 
aceasta în faţa lui Dumnezeu, care mă va judeca 
după fapte. 

Despre înclinările destrăbălate 

De îndată ce omul începe să dorească un 
lucru într-un chip destrăbălat, neliniştea îl cu- 
prinde îndată în suflet. 

Mândrul şi zgârcitul n-au linişte niciodată, ci 
săracul şi smeritul în duh trăiesc în belşug de pace. 

Omul care nu-i încă cu totul mort pentru 
sine, lesne este ispitit şi cade copleşit de nimi- 
curi şi de fleacuri. 

Pace nu va fi deloc în inima omului trupesc, a 
omului care-i robit de lucrurile dinafară, ci pacea-i 
partea omului plin de râvnă şi duhovnicesc. 

Un jug greu apasă pe grumajii copiilor lui 
Adam, frământaţi fără odihnă de poftele firii 
stricate. Atunci când sunt cuprinşi de poftele firii 
stricăcioase, cad - şi sufletul lor e cuprins de 
tristeţe, tulburare, amărăciune şi remuşcare. 


> eo 

II. DESPRE TAINA NUNȚII: 


Învățătura revelată 


Instituită şi existentă în Biserică, Taina 
Nunții este valabilă numai pentru persoanele ce 
se căsătoresc cu scopul întăririi lor spiritual- 
harice sau a unirii conjugale reciproce prin 
această mare Taină a Bisericii, pentru binecu- 
vântata naştere de prunci şi educarea lor creş- 
tină spre înduhovnicirea şi mântuirea lor. 


Despre instituirea dumnezeiască a 
Tainei Nunții şi însemnătatea ei moral-religioasă 


După cuvintele Sfântului Profet Moise, Dum- 
nezeu l-a creat mai întâi pe om şi apoi pe femeie 
- ca ajutor omului, ca ei fiind doi să formeze un 
singur trup (Facerea 2, 18, 22-24), şi binecuvân- 
tându-i, le-a zis: Creşteți, şi vă înmulțiți şi 
umpleţi pământul (Facerea 1,28). Tot astfel, şi 
după potopul universal, Dumnezeu l-a binecu- 
vântat pe Noe şi pe fiii lui şi le-a zis: Creșteţi și 
vă Înmulțiți și umpleți pământul (Facerea 9,1). 
Această grijă deosebită a lui Dumnezeu față de 
nunta instituită de El Însuşi arată lămurit că 
nunta a fost bine plăcută lui Dumnezeu şi că ea 





» Acest capitol este extras din Dogmele Bisericii Ortodoxe 
vol. 4, alcătuite de Sfântul Silvestru, Episcop de Canev; ed. 
„Credinţa strămoşească” 2001. 

avea să ocupe un loc însemnat în planurile dum- 
nezeieşti despre destinul lumii şi de aceea se şi 
găseşte sub o deosebită îngrijire dumnezeiască. 
Tot de aici se mai vede că persoanele unite prin 
căsătorie, conform cu voinţa dumnezeiască, tot- 
deauna trebuiau să privească nunta ca fiind un 
lucru mare şi sfânt, unit cu înalte obligații şi 
îndatoriri, nu numai unul faţă de altul, ci şi către 
Dumnezeu. Deci, ca o consecinţă, la întemeierea 
căsătoriei, natural, trebuiau să se umple de 
sentimente cucernice şi de supunere înaintea 
Domnului Dumnezeu cu rugăciuni către EI, spre 
a le da binecuvântarea Sa părintească şi ajutorul 
Său cel întru tot puternic în viaţa ce le stă înain- 
te. Înalta însemnătate morală a Tainei Nunții şi 
importanţa binecuvântării lui Dumnezeu pentru 
ea se poate vedea, pe de o parte, din istorisirea 
profetului Moise despre deosebita îngrijire dum- 
nezeiască pentru curăţenia femeiască a lui Sarra, 
femeia lui Avraam (Facerea 12,17), dar mai mult 
din istorisirea căsătoriei lui Isaac cu Rebeca. 
Trimiţând Avraam, după cuvintele profetului 
Moise, pe slujitorul său în Mesopotamia, ca să 
aleagă femeie fiului său Isaac, iată ce i-a spus la 
plecare: Domnul Dumnezeul Cerului şi Dumne- 
zeul pământului (...) Acesta va trimite pe îngerul 
Său înaintea ta şi vei lua de acolo femeie fecio- 
rului meu (Facerea 24,7). Ajungând slujitorul lui 
Avraam în oraşul lui Nahor şi oprindu-se afară de 
oraş la o fântână, s-a adresat lui Dumnezeu cu 
următoarea rugăciune: Doamne, Dumnezeul stă- 
pânului meu Avraam, fă cale bună înaintea mea 

astăzi şi milă cu stăpânul meu Avraam. lată, eu 
Stau la fântâna apei şi fetele celor ce locuiesc în 
cetate ies ca să scoată apă. Și fecioara căreia eu 
îi voi zice: pleacă vadra ta să beau şi ea îmi va 
zice: bea tu şi cămilele tale le voi adăpa până ce 
vor înceta toate să bea, aceasta va fi gătită lui 
Isaac slugii tale; şi întru aceasta voi cunoaşte că 
ai făcut milă cu stăpânul meu Avraam (Facerea 
24, 12-15). Şi îndată după aceasta, când una din 
fecioarele care veniseră la fântână, anume 
Rebeca, a îndeplinit tot ce se ceruse de slujitorul 
lui Avraam şi când toate acestea au fost comuni- 
cate părintelui fecioarei, Batuel, fiul lui Nahor şi 
fratelui ei Laban, le-o cerură pe Rebeca ca 
femeie lui Isaac, atunci, iată ce i-au răspuns ei: 
De la Domnul a ieşit lucrul acesta (şi) nu vom 
putea grăi ție împotrivă, nici bine nici rău. lată 
hebeca este înaintea ta ia-o și mergi şi va fi 
femeia feciorului stăpânului tău cum a grăit 
Domnul (Facerea 24, 50-51). Şi după ce a convenit 
la aceasta şi Rebeca, au slobozit-o şi au binecu- 
vântat-o zicând: Sora noastră ești, fă-te întru mii 
de zeci de mii (Facerea 24, 60). 

De aici, uşor se poate vedea cât de mare 
însemnătate religioasă se dădea nunţii în peri- 
oada patriarhală şi cât de multă consideraţie se 
dădea, la întemeierea căsătoriei, bunei voințe şi 
binecuvântării lui Dumnezeu, după cum şi 
binecuvântărilor rudelor de aproape a viitorilor 
soţi - binecuvântări care în această perioadă 
erau egale binecuvântărilor preoţeşti. 

Încă din perioada Vechiului Testament, 


Ci 

nunta era trecută la datoriile moral-religioase şi 
pusă sub scutul legilor date de Dumnezeu lui 
Moise, care pedepseau aspru atât pentru călcarea 
curăţeniei şi credinţei familiale», cât şi pentru 
permisiunea dată gradelor de înrudire mai 
apropiate de a contracta căsătoria*. Din toate 
acestea, reiese că nunta, după sensul Legii lui 
Moise, nu se putea întemeia fără ştiinţa şi 
binecuvântarea preoţilor. 

Mântuitorul nostru lisus Hristos, Care nu a 
venit ca să strice Legea Vechiului Testament ci 
s-o împlinească, nu numai că n-a diminuat 
însemnătatea moral-religioasă a nunții, ci, din 
contra, prin învăţătura Sa a întărit-o ridicând-o la 
înălţimea de Taină în Biserică. Totuşi, El nu o 
consideră necesară pentru toţi, ci pentru unii 
arată că e mai bine să rămână în stare de fecio- 
rie, dacă se cred vrednici de a păstra pe deplin 
atât curăţenia feciorelnică a trupului, cât şi 
castitatea şi curăţenia sufletului lor (Matei 19, 
10-12; 5, 27-28). Astfel, la întrebarea fariseilor: 
pentru orice cauză, oare, poate omul să se 
despartă de femeia sa?, El le-a răspuns următoa- 
rele: Dar n-aţi citit că Cel ce i-a făcut dintâi, băr- 
bat şi femeie i-a făcut pe ei şi a zis: Pentru aceas- 
ta va lăsa omul pe tatăl său şi pe mama sa ȘI se 
va lipi de femeia sa şi vor fi amândoi un trup. 
Pentru aceea nu mai sunt doi, ci un trup. Deci, 
ceea ce a împreunat Dumnezeu, omul să nu 





+ Leviticul 20, 10-13; A doua lege 22, 22; conf. leşirea 20, 14-17 
s Leviticul 20, 14, 17, 20 şi 21 

despartă (Matei 19, 4-6). lar când fariseii i-au 
obiectat că Moise a legiuit să se dea carte de 
despărțire şi să se despartă de femeie, lisus le-a 
răspuns: Moise după învârtoşarea inimii voastre 
a dat voie să vă lăsaţi femeile voastre, dar dintru 
început n-a fost aşa. Amin, grăiesc vouă că orici- 
ne işi va lăsa femeia sa, afară doar de cuvântul 
de curvie şi va lua alta, preacurveşte, şi cel ce va 
lua pe cea lăsată preacurveşte (Matei 19, 8-9). 

Unirea conjugală este pusă în dependenţă 
directă de Dumnezeu, Care îi dă caracterul de 
nedesfacere, şi deci, de la sine se înţelege că 
faptele conjugale, începând de la întemeierea 
nunţii şi până la despărţirea ei prin divorţ (nu- 
mai în caz de adulter), Hristos nu le raporta la 
autoritatea civilă, ci la autoritatea lui Dumnezeu 
(Matei 22,21) şi erau încredințate judecății 
Bisericii întemeiate de El pe pământ, împuterni- 
cită cu astfel de drept. 

Prin faptul că Hristos, prin prezenţa Sa 
personală, a cinstit şi a binecuvântat nunta în 
Cana Galileii, înseamnă că a plăcut lui Hristos să 
instituie în Biserica Sa o deosebită lucrare sfinţită, 
care să dea celor uniţi prin căsătorie, binecuvân- 
tarea dumnezeiască şi harul necesar. Aceasta se 
întăreşte şi prin învățătura Apostolilor, cât şi 
prin practica apostolică a Bisericii. 

Astfel, Sfântul Apostol Pavel se crede în drept 
şi chiar obligat să rezolve prima chestiune referi- 
toare la Taina Nunții, fiind îndreptăţit, deoarece 
creştinii îl întrebau: Ce este mai bine: a rămâne 
feciorelnici şi necăsătoriți sau a se căsători? Şi 

el le răspunde: Bine este omului de femeie să nu 
se atingă, iar pentru a înlătura curvia fiecare 
să-şi aibă femeia sa şi fiecare să-şi aibă bărbatul 
său (...) zic celor necăsătoriți şi văduvelor, bine 
este lor de vor rămâne, precum (sunt) şi eu, iar 
de nu se vor putea stăpâni, mai bine să se căsă- 
torească decât să ardă (în focul iadului). Despre 
feciorie (referitor la feciorie) n-am porunca Dom- 
nului. ci eu vă sfătuiesc ca unul ce am primit 
milă de la Domnul să fiu credincios. Socotesc 
dar că acest lucru este bun pentru nevoia de 
acum că este bine ca omul să fie aşa (...). Te-ai 
legat cu femeia (te-ai căsătorit), n-ai greşit. Și de 
s-a măritat fecioara n-a greşit, dar unii ca aceştia 
vor avea necaz în trup, iar eu vă cruf (mă doare 
pentru voi)... Și voiesc ca voi să fiți fără de grijă, 
cel neînsurat grijeşte de ale Domnului cum va 
plăcea Domnului, iar cel ce s-a însurat grijeşte 
de ale lumii cum va plăcea femeii (...). Fecioara 
se grijeşte de cele ale Domnului, cum va plăcea 
Domnului ca să fie sfântă şi cu trupul şi cu 
sufletul, iar femeia (cea măritată) se grijeşte de 
ale lumii cum va plăcea bărbatului ei.* 

Toate aceste sfaturi ale Apostolului, se înţe- 
lege, au însemnătate dumnezeiască şi suni 
regulă şi lege pentru toţi credincioşii Bisericii, 
atât din perioada Apostolică, cât şi astăzi. 

Sfântul Apostol Pavel dă hotărâri clare atât 
în privinţa păzirii sfinţeniei nunții pentru ca 





s ] Corinteni 7, 1,2,8,9,25,26,28, 32-34; cf, 1 Timotei 5, 14; 
5,2; 1,6 

astfel căsătoria să fie curată şi patul neîntinat 
(Evrei 13,4), cât şi referitor la apărarea nunţii de 
despărțirea fără temei binecuvântat şi după 
bunul plac, chiar şi în cazul când s-ar întâmpla 
ca bărbatul să fie credincios, iar femeia necre- 
dincioasă, şi viceversa, pentru care Apostolul şi 
face următoarea observaţie, de altfel, foarte 
însemnată: Și așa poruncesc în toate bisericile ( 
Corinteni 7, 10-17). 

Sfântul Apostol Pavel, mustrând aspru pe das- 
călii mincinoşi care opreau nunta şi nu mâncau 
ceea ce a creat Dumnezeu, spune: 7oată făptura 
lui Dumnezeu este bună şi nimic nu este de 
lepădat care se primeşte cu mulțumire, pentru 
că se sfinţesc prin cuvântul lui Dumnezeu şi prin 
rugăciune.” Sfinţirea prin cuvântul lui Dumnezeu 
şi rugăciunea de care se vorbeşte aici, Sfântul 
Apostol Pavel o referă nu numai la mâncarea pe 
care o disprețuiau dascălii mincinoşi, dar şi la 
nunta pe care o interziceau aceşti dascăli şi, de 
aceea, după ideea Apostolului, ele trebuiau să 
fie premergătoare intrării în căsătorie. 

Tot Apostolul Pavel scrie: femeia legată este, 
prin lege, cât timp îi trăieşte bărbatul, iar dacă-i 
moare bărbatul - este liberă, după care (dacă) va 
vrea, să se mărite - (dar) numai întru Domnul (| 
Corinteni 7,39). Expresia din urmă: numai întru 
Domnul, arată că nunta de care se vorbeşte aici 
trebuie să fie întemeiată în numele Domnului, 
sau conform cu porunca Domnului şi a Aposto- 





* | Timotei 4, 3-5. 

lilor, prin urmare - cu ştiinţa şi binecuvântarea 
Bisericii, binecuvântare care era unită, cu sfinţirea 
prin cuvântul lui Dumnezeu şi cu rugăciunea, 
despre care aminteşte Sfântul Apostol Pavel, în 
Epistola sa către Timotei (1 Timotei 4,5). 
Deosebită atenţie merită însă locul din Epis- 
tola către Efeseni în care Sfântul Apostol Pavel, 
expunând datoriile familiale reciproce ale bărba- 
tului şi femeii, spune următoarele: Femei? Pleca- 
ți-vă bărbaţilor voştri ca Domnului, căci bărbatul 
este cap femeii, după cum şi Hristos este cap 
Bisericii; şi acesta este mântuitor trupului. Dar 
precum Biserica se supune lui lHristos aşa şi 
femeile - bărbaţilor lor întru toate. Bărbaţi! lubi- 
ți-vă femeile voastre precum şi Hristos a iubit 
Biserica şi pe Sine S-a dat pentru dânsa ca pe ea 
să o sfințească, curățând-o cu baia apei prin 
cuvânt; ca să o pună pe ea Lui-Şi înainte mărită, 
Biserica neavând întinăciune sau prihană sau 
altceva de acest fel, ci să fie sfinţită şi fără pri- 
hană. Aşa sunt datori bărbaţii să-și iubească 
femeile lor ca şi trupurile lor. Cel ce-şi iubeşte pe 
femeia sa, pe sine se iubeşte, căci nimeni, nicio- 
dată nu-și urăşte trupul său, ci-l hrăneşte şi-l 
încălzeşte pe el, precum şi Hristos Biserica; că 
mădulare suntem ale Trupului Lui din carnea 
Lui şi din oasele Lui. Pentru aceasta va lăsa 
omul pe tatăl său şi pe mama sa şi se va lipi de 
femeia sa şi vor fi amândoi un trup. Taina aceasta 
mare este, iar eu zic de Hristos şi de Biserică: 
(Efeseni 5, 22-32). Aici, evident, e vorba de bărba- 
tul şi femeia creştină, cei ce sunt în Biserică şi în 

Hristos, față de care ei sunt membrele Lui, trup 
din Trupul Lui şi os din Oasele Lui. Prin urmare, 
este vorba despre nunta creştină curată, deosebi- 
tă nu numai de cea păgână, dar şi de cea creştină 
în care sau bărbatul este necredincios sau femeia 
este necredincioasă. Pentru aceştia din urmă 
Apostolul spune: în cazul când soţul (sau soţia) 
necredincios(ă) nu voieşte să mai trăiască îm- 
preună, poate să se despartă (1 Corinteni 7,15). 

Care este, însă, deosebirea caracteristică a 
nunţii creştine față de cea păgână după Sfântul 
Apostol? 

Deosebirea caracteristică se cuprinde în fap- 
tul că întemeierea căsătoriei creştine reprezintă 
unirea spiritual-harică a lui Hristos cu Biserica: 
pentru că capul femeii - (bărbatul faţă de feme- 
ie), este ceea ce este Hristos faţă de Biserică - 
capul ei şi mântuitorul trupului ei. Şi după cum 
Biserica se supune lui Hristos, aşa şi femeia este 
datoare să se supună bărbatului şi, după cum 
Hristos a iubit Biserica Sa, încât S-a dat pe Sine 
pentru ea, pentru sfinţenia şi curăţenia ei, aşa şi 
bărbatul e dator să-şi iubească femeia sa ca şi 
trupul său propriu. Şi de aceea nunta nu numai 
că este Taină, dar încă este o Taină mare, cum 
se exprimă Apostolul: Taina aceasta mare este, 
iar eu zic de Hristos şi de Biserică. lar dacă 





* Cum că cuvintele Apostolului: 7aina aceasta mare este, 
se referă la unirea prin căsătorie şi nu, cum explică oare- 
care, la unirea lui Hristos cu Biserica iar în legătură cu 
cuvintele următoare: Jar eu zic de Hristos şi Biserică, 
cuprind sensul că nunta creştină e Taină mare pentru că 

întemeierea căsătoriei creştine este Taină mare, 
închipuind unirea spiritual-harică a lui Hristos 
cu Biserica, atunci se pune întrebarea, ce altceva 
putea să facă această unire, ca atare, dacă nu 
plinătatea harului care se revarsă asupra ei din 
unirea mistic-harică a lui Hristos cu Biserica, ca 
prototip al nunții? 

Aici, Apostolul face comparație între bărba- 
tul, care e dator să-şi iubească femeia sa, şi 
Hristos care Şi-a iubit şi-Şi iubeşte Biserica, şi 
face următoarea observaţie: Că Hristos S-a dat 
pe Sine pentru dânsa pentru ca s-0 sfințească, 
curățind-o prin baie de apă în cuvânt ca să O 
pună pe ea înaintea Lui mărită Biserică, neavând 
întinăciune sau prihană sau altceva de acest fel, 
ci să fie sfântă şi fără de prihană (Efeseni 5, 25- 
27). Natural că o astfel de lucrare sfinţită a fost 
instituită de Hristos pentru sfinţirea nunţii 
creştine. 








servesc ca chip al unirii lui Hristos cu Biserica, aceasta se 
vede din contextul cuvântării în care obiectul de căpete- 
nie sunt raporturile conjugale dintre bărbat şi femeie, iar 
despre unirea lui Hristos cu Biserica se vorbeşte numai 
atâta cât e necesar pentru lămurirea şi determinarea 
“altei însemnătăti şi obligativităţii nunţii creştine. 

Doctrina Sfinţilor Părinţi 
în primele trei secole ale creştinismului 


Învățătura Părinților Bisericii vechi şi practi- 
ca ne arată că, a existat din vechime sfinţita 
lucrare a nunţii şi încă o aşa lucrare, prin care se 
comunică celor căsătoriţi un deosebit har dum- 
nezeiesc. 

Astfel Sfântul Ignatie, Purtătorul de Dumne- 
Zeu, repetă numai ideile Apostolului Pavel, care 
se referă la îndatoririle reciproce ale soţilor. În 
Epistola către Policarp, el dă următoarele sfa- 
turi: „Sfătuiesc pe surorile mele să fie mulţumite 
cu convieţuitorii lor după trup şi duh. De aseme- 
nea, poruncesc fraţilor mei, în numele lui lisus 
Hristos, ca să-şi iubească pe convieţuitoarele lor, 
cum şi Hristos iubeşte Biserica”. La aceasta, el 
mai adaugă următoarea regulă, referindu-se la 
întemeierea căsătoriilor: „lar cei ce voiesc să se 
însoare şi să se mărite sunt datori să întemeieze 
căsătoria cu ştiinţa (ueră xvounc) episcopului (pre- 
otului), pentru ca nunta să fie întru Domnul, iar 
nu după poftă. Totul trebuie să fie întru slava 
Domnului”. De aici, este evident şi neîndoielnic 
că chiar în primele timpuri, întemeierea căsăto- 
riilor în Biserica creştină era cu totul sub supra- 
vegherea ierarhilor Bisericii, aşa că, fără ştiinţa 
sau permisiunea lor nu se putea săvârşi nici-o 
nuntă creştină. 


* Epistola către Policarp, c. 5. 

A mai tratat, despre nuntă, încă unul dintre 
bărbaţii apostolici, Sfântul Herma, dar numai 
despre o chestiune referitoare la această Taină: 
„Dacă bărbatul sau femeia moare şi cel rămas 
contractează din nou o căsătorie, păcătuieşte el, 
oare”? Cu această întrebare se adresează el 
păstorului (îngerului) şi capătă următorul răs- 
puns: „Nu păcătuieşte, dar dacă nu se mai 
căsătoreşte a doua oară, atunci îşi procură mare 
slavă la Domnul”«. Se vede de aici că în secolul 
Părinților Apostolici a doua nuntă nu era conside- 
rată ca păcat, cât şi faptul că asemenea chesti- 
uni conjugale erau recunoscute în Biserică, ca 
fiind sub autoritatea ei, iar nu în afară de sfera 
bisericească, (deci) numai Biserica le rezolva. 

De aceea, mai târziu, tot ceea ce era conform 
cu învăţătura Mântuitorului lisus Hristos, Sfântul 
Iustin recunoaşte ca lege dumnezeiască, căreia 
trebuiau să-i urmeze cu stricteţe cei ce înteme- 
iau căsătoria, pe când tot ceea ce nu era conform 
cu învăţătura Mântuitorului era lege omenească 
şi care nu era urmată decât de păgânii care 
admiteau unirea conjugală oricum. 

Sfântul Irineu îi mustră pe păgâni, care, deşi 
considerau nunta ca Taină religioasă, totuşi, o 
dispreţuiau prin exagerata lor destrăbălare. 
Sfântul Irineu face următoarea observaţie: voind 
ei, păgânii, să-şi acopere şi să-şi îndreptăţească 
destrăbălarea „Ei ne arată pe noi ca pe nişte 
oameni ce nu ştim nimic şi care ne păzim de a 





e Păstor. lib. II, De mandat IV, 4. 

nu greşi nici cu cuvântul, nici cu cugetul, de frica 
lui Dumnezeu, iar pe dânşii se înalță şi se nu- 
mesc sămânţa aleasă şi perfectă.” 

Deosebită atenție merită învăţătura lui 
Tertulian despre nuntă ca Taină bisericească 
atât faţă de claritatea şi determinarea ei, cât şi 
față de complexitatea ei. Recunoscând superiori- 
tatea nunții creştine faţă de nunțile ereticilor, că 
nunta creştină e Taină, închipuind unirea misti- 
că a lui Hristos cu Biserica, Tertulian mai învaţă 
totodată şi despre necesitatea comunicării unui 
deosebit har sfinţitor celor uniţi prin căsătorie, 
pentru ca unirea nunţii lor să fie ceea ce trebuie 
să fie, faţă cu idealul ei înalt - unirea lui Hristos 
cu Biserica. Aşa, îşi sfătuieşte femeia ca în caz 
de moartea lui să nu întemeieze a doua căsătorie, 
urmând exemplul celor chemaţi la viaţa sfântă - 
a slujitorilor sfințiţi, dar nici să n-o disprețuiască. 
În acelaşi timp, cerea atât de la femeia sa, cât şi 
de la oricine va intra în a doua căsătorie, ca 
nunta lor să nu fie decât în Domnul. Explicând 
cuvintele Apostolului: Decât în Domnul, în sen- 
sul că nu trebuie să se întemeieze căsătoria 
decât numai cu creştin sau creştină. 

Pentru primirea acestui har e necesar ca 
ambii soți să fie creştini, iar nu numai unul şi 
celălalt să fie păgân. Pentru că în caz contrar, ei 
n-au dreptul să prezinte contractul lor de 
căsătorie înaintea Tribunalului Domnului şi deci 
nunta lor nu poate fi legal contractată. 

Căci harul lui Dumnezeu sfinţeşte numai 
ceea ce găseşte curat. Şi ceea ce nu poate fi 

sfinţit, este necurat; iar ce este necurat, nu are 
nimic comun cu ce este sfânt, afară doar că-l 
spurcă şi-l pierde. De aceea pot, oare, ei să pre- 
zinte astfel de contracte de căsătorie înaintea 
Tribunalului Domnului? Şi putem (oare) să recu- 
noaştem o astfel de nuntă întemeiată după lege? 

Tertulian, punând nunta pe aceeaşi treaptă 
cu Taina Botezului, Mirungerii şi a Euharistiei, 
zice: „Diavolul silindu-se să înjosească adevărul, 
caută să imite în misterele păgâne chiar înseşi 
Tainele dumnezeieşti. El chiar botează pe orica- 
re, ca pe aderenţi ai săi, făgăduindu-le curățirea 
de păcate prin scăldătoare şi după aceea îi 
pecetluieşte pe soldaţii săi şi săvârşeşte cu 
multă pompă proaducerea pâinilor (.. .) şi chiar 
reprezintă pe marele sacrificator în timpul săvâr- 
şirii nunţii”. 

Din acest citat se vede că, pentru a avea 
Harul lui Dumnezeu, sfinţita lucrare a nunţii, ca 
şi alte Taine, trebuie săvârşite numai de episcopi 
sau de preoţi, ca împuterniciţi ai episcopului. 

Origen, referindu-se la nuntă ca lucrare sfin- 
ţită, în care se comunică celor căsătoriţi un 
deosebit har dumnezeiesc, face indicație în locul 
unde, tratând faptul că Însuşi Dumnezeu îi 
uneşte pe cei ce se căsătoresc şi legătura lor o 
face nedezlegabilă, spune: „Dumnezeu este Acela 
Care a unit pe doi într-unul (...) şi întrucât i-a unit 
Dumnezeu, apoi în puterea acestei uniri există 
în cei uniţi un dar”. lar darul acesta se considera 
pe aceeaşi treaptă cu darul pe care, după 
cuvintele lui Origen, l-a dat Dumnezeu, prin 

rugăciunea Bisericii, celor ce s-au făgăduit că 
vor rămâne feciorelnici. Ca o confirmare serveşte 
faptul că, încă din vechime, mulţi puneau 
tunderea în monahism între Tainele Bisericiia. Şi 
de aici rezultă că şi acel dar al harului care se dă 
celor uniţi prin căsătorie li se dă numai în 
Biserică şi prin rugăciunile Bisericii. 


Învățătura Părinților şi dascălilor 
bisericeşti în perioada Sinoadelor ecumenice 


1) Părinţii şi dascălii acestei perioade 
învățau lămurit despre nuntă, că este o lucrare 
sfinţită bisericească, care comunică persoanelor 
unite prin căsătorie binecuvântarea şi harul lui 
Dumnezeu, care sfinţesc unirea lor prin căsăto- 
rie şi o fac nedespărţibilă. 

Sfântul Vasile cel Mare arată că unirea prin 
căsătorie, care îi leagă la un loc pe bărbat cu 
femeie, este jugul ce şi l-au luat asupra lor cu 
binecuvântare* prin mijlocirea şi participarea 
preoţilor (slujitorilor sfinţiţii ai) Bisericii, care au 
dreptul de a comunica altora binecuvântarea lui 
Dumnezeu. 

Sfântul Ambrozie afirmă de-a dreptul că 
„nunta creştină trebuie să se sfinţească cu 
acoperământul şi binecuvântarea preoțească”. 
Mai mult, în alt loc, vorbind tot despre acest 
subiect, Sfântul Ambrozie spune următoarele: 





« Dionisie Areopag. De eccles. hierarch. n. 6. n. 1-5 
“ Omilia la Hexaemeron, n. 5. 

„Recunoaştem că Stăpânul şi păzitorul căsăto- 
riei este Dumnezeu, Care nu îngăduie ca patul 
străin să fie întinat. Şi cel ce face lucrul acesta 
păcătuieşte împotriva lui Dumnezeu, căci calcă 
legea Lui şi schimbă harul Lui. Păcătuind împo- 
triva lui Dumnezeu, omul se lipseşte de a parti- 
cipa la Taina cerească”. Sfântul Ambrozie arată 
că persoanelor unite prin căsătorie, împreună cu 
sfinţirea primită de ei, prin acoperământul şi 
binecuvântarea preoțească, li se mai comunică 
de la Dumnezeu şi un deosebit har mistic, pe 
care sunt datori să-l păstreze prin observarea 
sfinţeniei nunţii şi pe care nu-l pot pierde decât 
prin călcarea acestei sfințenii. 

Sfântul Grigorie Teologul, vorbind tot despre 
partea aceasta a nunții şi având în vedere 
neînțelegerile ce existau în timpul său referitor 
la curăţenia şi sfinţenia nunţii, iată ce spunea 
auditoriului său: „Dacă nu te-ai atins de trup, 
eşti curat şi după intrarea în căsătorie. Primesc 
eu răspunderea, eu sunt împreunătorul, eu sunt 
introducătorul miresei (...), eu voi urma lui 
Hristos - Mirelui celui curat, Care face minuni la 
nuntă şi prin prezenţa Sa procură cinste căsă- 
toriei”s. De aici se vede nu numai faptul că în 
ajunul intrării persoanelor în căsătorie se săvâr- 
şea asupra lor o anumită lucrare sfinţită prin 
slujitorii sfinţiţi, cât şi faptul că această lucrare 
sfinţită, după credinţa Bisericii, comunica unirii 
lor în căsătorie puterea sa sfinţitoare, pe care 





« Cuvântul 40, la Sfântul Botez, Opp. Sf. Părinţi III, 288. 

Însuşi Mântuitorul a comunicat-o, oarecând, 
nunții din Cana Galileii, prin prezenţa Sa acolo. 

Tot acestea le repetă şi Sfântul loan Gură de 
Aur, învățând cu aceeaşi claritate, că nunțile 
trebuie să se săvârşească prin binecuvântarea şi 
rugăciunile preoţilor şi că prin aceasta se comu- 
nică celor căsătoriţi deosebitul har dumnezeiesc 
pe care sunt datori să-l păstreze totdeauna sfânt 
şi, în puterea căruia nunta nu se mai poate 
desface niciodată, după cum (nu se mai poate 
desface niciodată) nici unirea lui Hristos cu Bise- 
rica“. „Cum au procedat locuitorii din Cana 
Galileii, zice el, aşa să procedeze şi acum cei ce 
se căsătoresc: să aibă în mijlocul lor pe Hristos. 
Dar cum poate fi aceasta? Prin mijlocirea preoţi- 
lor. Cel ce vă primeşte pe voi, a zis Domnul, pe 
Mine Mă primeşte (Matei 10, 40). În alt loc, luptând 
împotriva obiceiului de a sărbători nunta cu 
cântări ruşinoase, Sfântul loan Gură de Aur spune: 
„Pentru ce necinsteşti în public Sfânta Taină a 
Nunții? Toate acestea trebuie să le înlături şi să 
o înveţi pe copilă să fie ruşinoasă chiar de la 
început şi să-i cheme pe preoţi şi prin rugăciune 
şi binecuvântare să încheie legătura căsătoriei, 
pentru ca să sporească iubirea mirelui şi să se 
păzească curăţenia miresei, şi mai ales ca [...) 
soţii, uniţi prin harul lui Dumnezeu, să petreacă 
o viaţă plăcutăs. 





« Omilia 20 la Efeseni, c. 5, vers 32; Omilia 62 la Matei, c. 
19, vers 4; De non iterand. conjug. n. 1, 2. 
s Omilii 48 la Facere, n.6. 

Tot astfel învățau despre Taina Nunții şi con- 
temporanii Sfântului loan Gură de Aur - Siriţie şi 
Inocențiu 1 - dintre care cel dintâi recunoştea 
atât (de mult) sfânta binecuvântare dată miresei 
de către preot, încât călcarea şi întinarea acestei 
binecuvântări o considera sacrilegiu“; iar cel 
de-al doilea afirma că binecuvântarea dată de 
preot celor ce se căsătoresc reprezintă forma 
legii instituite de Dumnezeu încă din vechime”. 
Instituirea formei acesteia pentru creştini, Sfân- 
tul Epifanie, Chiril al Alexandriei şi Fericitul 
Augustin o raportau la Însuşi lisus Hristos şi 
vedeau în participarea la nunta din Cana Galileii 
începutul binecuvântării nunţii creştine. De aceea, 
Fericitul Augustin numeşte de-a dreptul Taină - 
lucrarea sfinţită bisericească a nunţii şi uneşte 
cu însemnătatea ei mistic-harică nedesfacerea 
nunţii creştine. El zice: „Vrednicia nunților la 
toate popoarele constă în naşterea de prunci şi 
în păzirea curăţeniei, iar la poporul lui Dumne- 
zeu constă şi în sfințirea Tainei, după care chiar 
şi ceea ce se desparte prin divorţ nu se mai 
poate uni cu altul întrucât bărbatul său este 
viu, pentru că în Biserică se săvârşeşte nu 
numai unirea prin căsătorie, ci şi Taina”. Chiar 
şi Sfântul Leon, Papă al Romei, numeşte lucrarea 
sfinţită a nunţii creştine: Taina Nunții (nupţiale 
mysterium)*, spunând că în timpul lui se săvâr- 





« Epistola către Himerium, c. 5; conf. c. 13. 

« Epistola către Wictric, c. 11; conf. c. 10. 

s De bono conjugii c. 24. 

« Epistola către Rustic. Narbonn. 167 curs. comp. lat. i. 54 

şea Sfânta Liturghie pentru cei ce se căsătoreau 
şi după ce se împărtăşeau li se da binecuvântarea 
bisericească cu rugăciunile corespunzătoare». 

Despre cântările şi rugăciunile ce se rosteau 
de slujitorii sfinţiţi la sfinţirea unirii celor căsă- 
toriţi mai vorbeşte şi Sfântul Paulin de Nola. lar 
Teodor Studitul citează însăşi rugăciunea care 
se întrebuința în timpul lui şi se întrebuinţează 
şi acum în Biserică, în timpul când se pun cunu- 
niile pe capul celor ce se căsătoresc. Rugăciunea 
se citeşte astfel: „Tu, Doamne, trimite mâna Ta 
din Sfânt Locaşul Tău şi uneşte pe robul Tău şi 
pe roaba Ta, unindu-i într-un gând, încununân- 
du-i într-un singur trup, pe care ai binevoit să se 
unească unul cu altul, nunta lor cinstită o arată, 
patul lor îl păzeşte nespurcat şi viaţa lor fără de 
prihană a fi binevoieşte””. 

Rugăciunile nunţii se considerau atât de ne- 
cesare la cununie, încât esenţa nunţii, potrivit cu 
credința Bisericii vechi, Patriarhul Fotie o determi- 


ESD aa e e E eo Mr ei e ete E Pe „Am bee 
col. 1197. 

» Lib sacrament. eccles. rom. n. 30 curs. comp. lat. t. 55 
col. 130. 

” Patrologia greacă, curs complet, t. 61. S. Paulini poem 
XXV p. 633. 

» Epistola 22 către Simeon, Patrologia greacă curs com- 
plet, t. 99 col. 973. Despre punerea cununiilor de către 
preot pe capul celor ce se căsătoresc chiar şi la căsătoria 
persoanelor împărăteşti, care se săvârşeşte în prezența 
patriarhilor, mărturiseşte lămurit 7eofan Mărturisitorul, 
dând informaţii despre cununia lui Teodosie fiul lui 
Mavrichie cu fiica patriciului German, a lui Eraclie cu 
Eudoxia şi a lui Leon cu Irina (Theophan, chronograph, 
ann. 594, p. 238; ann. 602 p. 250; ann 761 p. 374). 


+ 

nă astfel: „Nunta nu constă numai în împreunarea 
trupească, ci în lucrarea sfințită a rugăciunilor”. 

2) De aceea, Părinţii şi dascălii acestei peri- 
oade, ca şi predecesorii lor, deşi puneau fecioria 
mai presus de nuntă, totuşi preţuiau mult şi 
nunta, apărându-i sfinţenia împotriva diferitelor 
învățături eretice cum au făcut Eusebiu, Sfântul 
Epifaniu şi Fericitul Augustin. În privința aceasta, 
însă, merită deosebită atenţie opinia Sfântului 
Chiril al lerusalimului, Sfântului Grigorie Teologul 
şi Sfântului loan Gură de Aur, despre vrednicia 
reală a fecioriei şi a nunţii. „Fiind fecior (sau 
fecioară), spune Sfântul Chiril, nu trebuie să fii 
arogant, faţă de cei ce sunt căsătoriţi. Căci nunta 
este cinstită şi patul neîntinat, spune Apostolul 
(Evrei 15,4). Şi tu care păzeşti curăţenia, nu eşti 
născut tot din cei uniţi prin căsătorie? Nu dispre- 
ţui valoarea argintului, pentru că ai aur”. Acelaşi 
lucru îl repetă şi Sfântul Grigorie Teologul, 
învățând: „Bun lucru este nunta, dar nu pot zice 
că este superioară fecioriei. Fecioria n-ar fi aşa 
de superioară, dacă n-ar fi mai bună dintre tot 
ce-i bun. Dar să nu se amărască prin aceasta cei 
ce poartă lanţurile nunţii!... Din contră, fecioarele 
şi femeile să se unească laolaltă, să formeze un 
tot în Domnul şi să servească una alteia ca 
podoabă! N-ar fi fost feciorelnici, dacă n-ar fi fost 
nunta; căci de unde a apărut în lume feciorelni- 
cul? N-ar fi fost nunta cinstită dacă feciorelnicul 
n-ar fi adus lui Dumnezeu viaţa sa”. Sfântul loan 





 Nomocanon. Tit. 13. 

Gură de Aur exprimă însă această idee mult mai 
caracteristic, deşi pe scurt, în următoarele sfă- 
tuiri: „Fiind lună nu mai poţi fi soare. Fiind stea 
nu mai poţi fi lună; nu mai poţi fi feciorelnic 
intrând cu castitate în căsătorie, numai prin 
Biserică”. 

3) Din această cauză, în această perioadă, ca 
şi în cea precedentă, viaţa conjugală era consi- 
derată, în Biserică, pe aceeaşi treaptă cu cinul şi 
slujba sfântă. Ce-i drept, în această perioadă s-a 
răspândit şi s-a întărit, din timp în timp, cu deose- 
bire în Biserica Apuseană”, şi o idee contrară, 
care pretinde celibatul necondiţionat al clerului, 
dar ideea aceasta şi-a găsit, în decursul acestei 
perioade, bariera şi restrângerea cuvenită. 

4) Dar, pe când Părinţii şi dascălii bisericeşti 
din această perioadă, ca şi predecesorii lor, 
considerau aşa de sus prima nuntă, la nunta a 
doua priveau cu totul altfel, pentru că numai 
nunta întâi o considerau ca ideal al nunţii creşti- 
ne, care trebuia să fie adevăratul chip al unirii 
lui Hristos cu Biserica, care totdeauna a fost şi 
este una ca şi Hristos, iar odată cu aceasta şi 
chip al adevăratei iubiri morale creştine care nu 
încetează nici chiar cu moartea vreunuia dintre 
soți”. Sfântul Grigorie Teologul determină rapor- 





+ Vezi Papa Siriţie epistola către Himer. Opp. Leon t. III. 
patr. curs. compl. lat. t. 56, col. 554; Innocent Epist. către 
Exsuper, et Victric. Ibid. col. 500, 519. 

» Sfântul Grigorie de issa, în viaţa preacuvioasei 
Macrina, sora sa, iată ce scrie, faţă de refuzul ei de a intra 
în căsătorie, după moartea mirelui său ales şi hotărât de 

tul dintre prima şi a doua nuntă în chipul urmă- 
tor: „Prima nuntă este lege, a doua - pogorământ 
- concesier. Tot aşa învățau şi alţi Părinţi biseri- 
ceşti ca Sfântul Chiril al Ierusalimului, Ambrozie, 
Ioan Gură de Aur şi Epifaniu, care considerau 
nunta a doua ca admisă şi pogorământ pentru 
neputinţa lor trupească”. Această hotărâre a 
Bisericii despre nunta a doua s-a exprimat însă 
mai lămurit în faptul că trebuia să fie unită cu 
pocăinţa», şi fără ca să se pună cununiile pe 
capul celor ce se unesc prin această căsătorie”. 





părinţii săi: „Când părinţii adesea vorbeau cu ea despre 
căsătorie, pentru că mulţi, faţă de frumusețea ei, voiau să 
contracteze căsătorie cu ea, ea le spunea: este necuviin- 
cios şi chiar nelegiuit ca să nu respecţi nunta ce era hotă- 
râtă de părinţi şi să te adresezi la altul, când se ştie că 
nunta în esenţă este una după cum şi naşterea şi moartea 
este una; de asemenea, afirma că cel unit cu ea după 
hotărârea părinţilor n-a murit, ci trăieşte la Dumnezeu 
întru nădejdea învierii, că el nu-i mort, ci numai cât s-a 
depărtat pentru un timp, şi deci este neraţional ca să nu 
păstrezi credința mirelui ce lipseşte” (Viaţa preacuvioasei 
Macrina. Opp. Sfântul Grigorie de Nissa part. VIII, p. 131; 
conf. Sfântul loan Gură de Aur Omilia II la Epistola către 
Tit. c. I, vers. 6) 

* Cuvântul 37 Opp. Sf. părinţi IL, 220. 

" Vezi Sfântul loan Gură de Aur (Omilia Il către Tit. c. |, v. 
6;) Siriţie (Epistola către Himer, c. 8-12); Epifanie (exposit. 
Fidei. cathol. n. 21; Erezia 59, n. 4. ) şi Fer. leronim (Epist. 
ad. ocean. 82). 

Vezi canonul 4 al Sfântului Vasile cel Mare 

» Vezi Sfântul Nichifor Mărturisitorul (nomocanonul fila 596). 

Învățătura şi hotărârile 
Sinoadelor ecumenice despre Taina Nunții 

Ceea ce au învăţat diferiții Părinţi şi dascăli 
bisericeşti din perioada examinată despre Taina 
Nunții creştine a fost confirmat de Biserică în hotă- 
rârile ei luate în această perioadă atât de sinoa- 
dele locale, cât mai ales la Sinoadele ecumenice. 

1) Biserica recunoaşte că nunta creştină de- 
pinde întru totul şi este sub autoritatea şi ştiinţa 
sa, iar aceasta se vede lămurit din canoanele şi 
practica bisericească care hotărăsc, pe de o 
partie, legalitatea şi nelegalitatea nunţilor, iar pe 
de alta, îi obligă pe preoţi să săvârşească căsăto- 
riile legale şi să refuze binecuvântarea nunţilor 
ilegale“. Că nunțile creştine s-au săvârşit şi se 
săvârşesc printr-o anumită lucrare sfinţită biseri- 
cească, între altele, se vede aceasta din canonul 
III al sinodului din Cartagina, care glăsuieşte: 
„Mirele şi mireasa, când trebuie să vină ca să pri- 
mească binecuvântarea de la preot, trebuie să 
fie aduşi de părinţii sau naşii lor şi primind bine- 
cuvântarea, din respect către ea (pentru Taina 
Nunții), sunt datori să petreacă acea noapte în 
feciorie”“. 





s Vezi Sfântul Vasile cel Mare canoanele: 23, 77, 78 şi 87; 
Timotei al Alexandriei canonul 7; sinodul din Neo-Cesarea 
canonul 2, 3; Sinodul din Laodiceea canonul 10, 31; Sino- 
dul din Calcedon canonul 14; Sinodul Trul. canonul 53, 
54, 72 şi 87. 

« Capit. 13. Binii. Concil. t. |, p. 728. 

2) Că Biserica nutrea un deosebit respect 
faţă de feciorie şi necăsătorie, aceasta se vede 
lămurit din rânduiala ca episcopii sau ierarhii 
bisericeşti să nu fie căsătoriți - obicei care a fost 
ridicat la treapta de canon şi care s-a practicat 
încă din vechime aproape pretutindeni”. Afară 
de aceasta, cum că Biserica avea destul respect 
şi către viaţa conjugală, aceasta se vede, de ase- 
menea, din asprele sale hotărâri sinodale, împo- 
triva celor ce dispreţuiau căsătoria, având în 
vedere pe slujitorii bisericeşti căsătoriţi», cerând 
de la ei celibatul absolut», cât şi din intenţiile 
sale de care se conducea în asemenea cazuri şi 
care în canonul 135 al Sinodului Trulan se exprimă 
astfel: „(aşa procedăm) pentru ca să nu fim 
constrânşi cu chipul acesta să-L scârbim pe 
Dumnezeu cu nunta instituită şi binecuvântată 
de EI şi în prezenţa Lui”. 

3) Că slujitorilor sfinţiţi - preoţilor şi diaconi- 
lor - nu le interzicea Biserica să întemeieze 
căsătoria mai înainte de hirotonie şi că li se 
permitea să trăiască împreună cu femeile lor şi 
după hirotonie, aceasta se vede lămurit şi se 
confirmă de canoanele sinoadelor locale din 
Ancira:, Gangra, DNeo-Cesareea: şi sinodul al V-lea 





« Sinodul Trulan, canonul 12, 48. 

« Sinodul din Gangra, canonul 4. 

s« Sinodul Trulan, canonul 13. 

« Sinodul din Ancira, canonul 10. 

« Sinodul din Gangra, canonul 4. 

« Sinodul din Neocesarea, canonul 8. 

din Cartagina, care, când le confirma căsătoria 
de-a dreptul, când presupunea şi îndreptăţea 
viața conjugală a slujitorilor sfinţiţi. Aceste ca- 
noane erau îndreptate mai ales împotriva Biseri- 
cii Apusene, care începuse să legiuiască celibatul 
clerului». Contra acestei inovaţii a Bisericii 
Apusene este îndreptat mai cu seamă următorul 
canon al Sinodului al Vl-lea ecumenic, care 
glăsuieşte: „Întrucât am văzut că în Biserica 
Romei s-a stabilit în formă de canon, ca toţi acei 
care vor să fie hirotoniți diaconi sau preoţi, să fie 
îndatoraţi să nu comunice mai mult cu femeile lor, 
de aceea noi urmând vechiul canon, al disciplinei 
şi iconomiei apostolice, permitem ca împreună 
vieţuirea slujitorilor sfinţiţi cu femeile lor legiui- 
te să se continue şi mai departe, neîntrerupt, 
nedesfăcând legătura lor cu femeile. Şi astfel, 
dacă cineva se crede vrednic de a fi hirotonit 
ipodiacon, sau diacon, sau preot, unuia ca aces- 
tuia nicidecum să nu-i fie ca impediment la 
hirotonie trăirea împreună cu femeia sa legiuită. 
În timpul instalării unui astfel de cleric, nu i se 
pretinde îndatorirea ca el să se abţină de la 
comunicarea legitimă cu femeia sa (...). lar dacă 
cineva va proceda împotriva canoanelor aposto- 
lice şi va îndrăzni să lipsească pe cineva dintre 
preoți sau diaconi sau ipodiaconi de legătură şi 
comunicarea cu femeia sa, să fie depus; de 


a A ee i E EEE mei 
* Sinodul V din Cartagina, canon 18, 30, 44, 45. 

“* La sinoadele din Elvira în anul 305 (capit. 33. Binii. Concil 
t. |, p. 235;) din Tauric în anul 397 (capit. 7. Ibid. p. 702); din 
Veneţia în anul 453 (capit. t. II. Binii. Concil t, III, p. 565). 

asemenea, orice preot sau diacon care îşi va 
alunga femeia sa, sub motiv de cuvioşie, să fie 
îndepărtat de la lucrarea celor sfinte, iar de va fi 
neînduplecat, să fie depus"*. 

Dacă la primul Sinod ecumenic s-a hotărât: 
„Marele sinod, a stabilit fără excepţie, ca nici 
episcopului, nici preotului, nici diaconului şi, în 
general nimănui, din cei ce se află în cler, nu i se 
permite să aibă femeie în casa sa de locuit, afară 
doar de mamă sau soră, sau astfel de persoană 
care ar fi străină de orice bănuială”, apoi 
această hotărâre nu se raporta deloc la slujitorii 
sfinţiţi, ce-şi aveau femeile lor legitime, ci la acei 
care aveau pretenția că trăiesc necăsătoriți şi, în 
acelaşi timp, îşi aveau lângă ei femei străine şi, 
prin aceasta, îi scandalizau pe mulți. În sensul 
acesta explică Sfântul Vasile cel Mare acest 
canon, scriind în această privinţă următoarele: 
„Canonul expus de Sfinţii Părinţi, la Sinodul din 
Niceea, interzicea de-a dreptul slujitorilor sfinţiţi 
ca să aibă în casele lor femei cu care să trăiască 
împreună. În aceasta stă toată vrednicia celibatu- 
lui - ca să nu aibă comunicare cu sexul feminin. 
Prin urmare, cel ce se prezintă feciorelnic numai 
cu numele, face acelaşi lucru pe care îl fac şi cei 
ce trăiesc împreună cu femeile. Unul ca acesta 
se dă pe sine ca vrednic de feciorie numai cu 
numele, nepărăsind însă dezordinea şi plăcerile 
trupeşti. Pentru aceasta, urmând hotărârilor Sfin- 


PI a 


% Sinodul Trulan, canonul 13. 
» Sinodul | ecumenic din Niceea, canonul Da 

ților Părinţi, noi poruncim ca slujitorul sfinţit (care 
trăieşte în afară de nuntă) să se despartă de orice 
femeie, altfel i se interzice de a mai sluji cele sfinte”2. 

Afară de aceasta, dacă la sinodul al V-lea din 
Cartagina (în anul 419) „bine s-a judecat ca cei 
ce se orânduiesc episcopi, preoți şi diaconi, sunt 
obligaţi prin însăşi luminarea lor, a păstra lanţu- 
rile curăţeniei, cum se cuvine să fie preoţilor lui 
Dumnezeu, cei ce servesc lucrările sfinţite dum- 
nezeieşti, sunt datori să se abţină întru totul, 
pentru ca şi noi să păstrăm de asemenea ceea 
ce ni s-a dat prin Apostoli şi am apucat din cea 
mai adâncă vechime”, cât şi „ca episcopii, preoţii 
şi diaconii şi toţi acei ce se ating de cele sfinte, 
să păzească castitatea şi să se abţină de la 
femei“». Apoi, sensul acestor canoane, de altfel 
destul de lămurit, este încă mai bine determinat 
de sinodul Trulan, care față de ele şi alte 
canoane ale sinodului din Cartagina, a hotărât 
următoarele: „Ştim că şi în Cartagina, Părinţii 
adunați la sinod, îngrijindu-se de curăţenia vieţii 
slujitorilor sfinţiți, au hotărât ca ipodiaconii care 
se ating de Sfintele Taine şi diaconii şi preoţii în 
timpurile cuvenite, să se abţină de la locuirea 
împreună cu femeile lor. Prin urmare şi noi să 
păstrăm aceasta ca moştenire de la Apostoli şi 
observată din cea mai îndepărtată vechime; 
ştiind timpul când trebuie să intri în cele sfinte, 
eşti dator să te abţii întru toate ca să poţi primi 


* Sfântul Vasile cel Mare, canonul 88. 
* Sinod. V din Cartagina, canonul 3, 4. 

de la Dumnezeu cele cerute în simplitate”. 

4) Mai departe, pe când prima nuntă era 
mult respectată de Biserică, a doua nuntă de 
abia era permisă numai ca pogorământ pentru 
neputinţele omeneşti. Aceasta lesne se poate 
vedea din canoanele sinoadelor locale din Peo- 
Cesareea: şi Laodiceea*, primite de Sinodul al 
VI-lea ecumenic, cât şi din canoanele Sfântului 
Vasile cel Mare”, după care cei ce întemeiau a doua 
căsătorie erau supuşi pocăinţei şi unor epitimii. 

5) Că, în sfârşit, nunta a doua era conside- 
rată de Biserică ca nepermisă față de slujitorii 
sfinţiţi, aceasta se poate vedea, atât din canoa- 
nele bisericeşti, prin care, pe de o parte, li se 
permitea să întemeieze căsătorii cu fecioare, 
numai până la hirotonie, după care apoi nu li se 
mai permitea, cât şi mai ales din canoanele prin 
care se interzicea cu desăvârşire slujitorilor sfinţiţi 
a doua căsătorie şi, ca consecinţe, cei căsătoriți 
a doua oară nu mai puteau să fie primiţi în cler 
şi nici nu mai puteau fi suferiți dacă întâmplător 
s-ar fi aflat cineva în astfel de poziţie. 

Canoanele care permit slujitorilor sfințiţi să 
întemeieze căsătoria mai înainte de hirotonie şi 
care interzic căsătoria după hirotonie sunt: 
Canonul al 10-lea al Sinodului din Ancira, Cano- 
nul 1 al Sinodului din Neo-Cesarea şi al 6-lea al 
Sinodului Trulan, dintre care ultimul, cel mai 





* Sinodul Trulan, canonul 13. 

* Sinodul din Neo-Cesarea, canonul 7. 
% Sinodul din Laodiceea, canonul |. 

%” Sfântul Vasile cel Mare, canonul 4. 

complet după conținut, glăsuieşte astfel: „Întru- 
cât se spune în canoanele apostolice că, dintre 
cei intraţi în cler necăsătoriți, numai citeţii şi 
cântăreții pot să se căsătorească, apoi şi noi, 
păzind această regulă, hotărâm: ca de acum îna- 
inte, nici ipodiacon, nici diacon, nici preot, nu 
mai are permisiunea să se căsătorească, după 
ce s-a săvârşit hirotonia asupra lui. Dar dacă va 
îndrăzni cineva să facă aceasta, să se depună. 
lar dacă cineva din cei ce au intrat în cler, ar voi 
să se unească cu femeia după legea nunţii, apoi 
să facă aceasta mai înainte de hirotonia în 
ipodiacon, diacon sau preot”x. 

Despre a doua căsătorie, față de persoanele 
sfinţite, Sfântul Vasile cel Mare, în canonul 12, 
vorbeşte următoarele: „Celor intraţi în a doua 
căsătorie, canonul le interzice cu desăvârşire de 
a mai fi slujitori bisericeşti”. Iar Sinodul Trulan, 
punând felurite pedepse vremelnice în caz de 
călcarea acestui canon vechi bisericesc, iată ce a 
stabilit, mai pe urmă, în această privinţă: „De 
acum hotărâm şi reconstituim canonul care zice: 
Cel ce după Botez a contractat a doua căsătorie 
sau a avut concubină, de asemenea cel ce a luat în 
căsătorie pe o văduvă sau pe o divorțată sau o fe- 
meie de moravuri uşoare sau pe o roabă sau pe o 
infamantă, nu poate fi trecut în lista sau catalogul 
persoanelor sfinţite” (Sinodul Trulan, canonul 3). 





% Conf. Sf. Vasile cel Mare, canonul 27; Sinodul Trulan, 
canonul 26 

Concluzie şi observaţii din cele 
precedente, despre soarta de mai târziu 
a doctrinei despre Taina Nunții 


Din cele precedente reiese lămurit că 
Biserica Creştină, întemeindu-se pe învățătura 
Domnului nostru lisus Hristos şi a Sfinţilor 
Apostoli, privea neîntrerupt încă din vechime la 
Taina cununiei membrilor săi creştini: 

1) Ca la un obiect moral-religios, care era 
sub conducerea sa proprie şi totdeauna a consi- 
derat ca strict necesar de a sfinţi nunta printr-o 
deosebită lucrare mistic-harică, pentru ca şi 
după duh şi după forță, nunta să fie chipul 
mistic-haric şi neîntrerupt al unirii lui Hristos cu 
Biserica. 

2) Deşi Biserica totdeauna a considerat fe- 
cioria superioară vieţii conjugale, totuşi neconte- 
nit a respectat nunta, întrucât ea răspundea 
idealului său - unirii lui Hristos cu Biserica, şi 
anume nunta întâi, de aceea, 

3) Ea niciodată n-a interzis nunta aceasta, 
nici slujitorilor sfinţiţi, numai ca ea să fi fost 
săvârşită înainte de hirotonia lor. 

4) Referitor la a doua nuntă, Biserica a 
învoit-o numai ca pogorământ faţă de neputin- 
țele omeneşti şi de aceea, 

5) A şi fost cu desăvârşire interzisă persoane- 
lor sfinţite. 

Aşa a învăţat Biserica veche universală 

despre Taina Nunții, aşa a continuat, şi tot aşa 
continuă să înveţe şi acum Biserica Ortodoxă de 
Răsărit, păstrând cu frică moştenirea sa duhov- 
nicească. Dar nu putem spune tot aşa şi despre 
Biserica Apuseană, care şi-a permis şi în acest 
caz să se abată mult de la învăţătura şi Canoa- 
nele Bisericii vechi universale. Păstrând Taina 
Nunții şi respectând totodată nunta creştină 
sfinţită prin această taină, Biserica Apuseană 
totuşi nu considera nunta ca răspunzând pe 
deplin vredniciei cinului sfânt şi, împotriva 
învăţăturii directe şi a canoanelor Apostolice, a 
interzis-o tuturor persoanelor duhovniceşti, şi 
prin aceasta, se înţelege, a distrus cu desăvârşi- 
re înalta însemnătate atât a nunţii creştine cât şi 
a însăşi Tainei nunţii. În modul acesta, a adus un 
nenumărat număr de rele morale şi duhovniceşti 
care s-au răsfrânt mai întâi asupra sa însăşi şi pe 
urmă asupra întregii lumi creştine apusene. 

Cu toate acestea, în primele trei secole ale 
creştinismului a existat în însăşi Biserica Romei, 
obiceiul comun tuturor Bisericilor vechi de a 
lăsa voinţă liberă persoanelor cu dorința de a 
intra în cler să-şi aleagă sau prima căsătorie sau 
celibatul, fără să se ia vreo decizie în această 
perioadă pentru a-i opri pe slujitorii Bisericii de 
la viaţa conjugală sau de a introduce celibatul 
absolut în cler. De abia în secolul al patrulea a 
început să facă încercări pe faţă şi, din timp în 
timp, să le repete cu stăruință» în acest sens 





* Aceasta se vede din hotărârile sinoadelor Bisericii Apu- 

persoanelor ce voiesc să intre în cler, pretinzân- 
du-le, când celibatul absolut, când abţinerea de 
la femeile lor, în cazul că sunt căsătoriţi. Şi 
aceste încercări au întâlnit, nu după mult timp, 
la Sinodul al VI-lea ecumenic, o astfel de piedică 
puternică, de care au trebuit să se sfărâme cu 
desăvârşire. Sinodul acesta, aflând că în Biserica 
Romei a început să se introducă obiceiul de a 
pretinde celor ce voiesc să intre în slujirea 
Bisericii, căsătoriţi fiind, despărţirea de femeile 
lor, a înlăturat cu desăvârşire acest obicei ca 
neconform cu canoanele Apostolilor. Pentru ca 
aceste canoane să rămână intacte pe viitor, sino- 
dul a hotărât: „Dacă cineva, împotriva Canoanelor 
Apostolice, ar îndrăzni să lipsească pe careva 
din persoanele sfinţite - preot, diacon, ipodiacon 
- de unirea şi comunitatea cu femeia sa legitimă, 
să fie depus ca şi acela dintre preoţi sau diaconi 
care ar voi să-şi alunge femeia sub motiv de 
cucernicie, să fie îndepărtat de la lucrările 
sfinţite şi de va stărui în aceasta să se depună”. 
Neţinând socoteală de faptul că la amintitul 
Sinod ecumenic, împreună cu toţi reprezentanţii 
Bisericii - greci, sirieni, africani, egipteni, armeni 
şi europeni - au participat şi trimişii episcopului 
Romei şi hotărârile acestui sinod au fost primite 
în întregime atât de episcopul Romei, de atunci, 
Sergiu, cât şi de urmaşii lui, Biserica Romei n-a 





sene de care am vorbit (din sec. IV, V, VI) convocate la 
Elvira, Tauric şi la Veneţia. 
'» Sinodul Trulan, canonul 13. 

întrerupt încercările de mai înainte de a intro- 
duce celibatul absolut al clerului, ci, din contră, 
trecând din veac în veac ideea aceasta ca moşte- 
nire s-a înrădăcinat din ce în ce mai mult şi n-au 
încetat apusenii să lucreze decât atunci, când 
şi-au atins scopul. Scopul acesta s-a atins în 
timpul a două sinoade apusene ţinute la Roma 
(743 şi 888) şi unul la Augusburg la (952)*. Au 
contribuit foarte mult la atingerea acestui scop 
şi episcopii Romei, Ştefan VI ( 891), Leon IX (ț 
1054), Nicolae II (+ 1061) şi Alexandru II (ţ 
1073)*. De abia în timpul lui Grigorie VII cel 
Grozav, care la Sinodul din Roma (1074) a cerut 
tuturor slujitorilor sfinţiți căsătoriţi sau să se 
despartă cu desăvârşire de femeile lor sau să-şi 
părăsească demnitatea sfântă's; iar la următoa- 
rele două sinoade convocate la Roma în anii 
1078 şi 1083, s-a întărit definitiv şi s-a sancţionat 
în Biserica Apuseană legea despre celibatul 
absolut al clerului:. 

Cât a fost şi este de păgubitoare şi nebiseri- 
cească această lege, aceasta se vede lămurit din 
tulburările şi răscoalele în mijlocul cărora s-a 
aplicat această lege's, care de pretutindeni au 
făcut să se protesteze şi să se spună că „Grigorie 
este eretic şi propovăduieşte o învăţătură extra- 
vagantă şi că a uitat cuvintele Domnului: nu toți 


i: Baron. Annal. ecclesiastic. sub. 1119. ann. 

“2 A, Natalis. Istoria bisericească, t. VII, p. 500, ed. 1787 
% Ibid, t. XIII, p. 45 ed. 1788. 

'* Ibid. p. 49. 

:s Baron. Annal. ecclesiastic. An. 1075. 

înțeleg cuvântul acesta;... cela ce poate înţelege, 
să înțeleagă (Matei 19, 11-12), cât şi cuvintele 
apostolice: cine nu se poate stăpâni, să se căsă- 
torească, (pentru) că mai bine este să se căsăto- 
rească decât să ardă (în focul iadului) (1 Corinteni 
7,9); forțează pe oameni să trăiască ca îngerii; se 
împotriveşte legii naturale şi dă libertate comple- 
tă desfrânărilor şi necurăţeniei ascunse”:. Conse- 
cinţele triste, pentru Biserica Apuseană, rezulta- 
te din toate acestea, s-au manifestat curând în 
demoralizarea exagerată a clerului, iar mai pe 
urmă - în privirile uşoare ale unor întregi comu- 
nităţi creştine - asupra nunţii, fapt care, la 
rândul său, în dezvoltarea sa mai departe, i-a 
făcut pe mulţi să jignească şi chiar să nege cu 
totul căsătoria religioasă (nunta bisericească) 
şi s-o înlocuiască cu aşa numita - căsătorie civilă. 
Luteranismul, apărut din cauza nenumăratelor 
negări exagerate ale Bisericii Apusene, care 
neagă nu numai lucruri nelegale şi nedrepte, dar 
multe chiar şi drepte şi sfinte, foarte uşor s-a 
răsculat împotriva nunții creştine şi a învăţăturii 
clare a Sfântului Apostol Pavel şi i-a refuzat orice 
însemnătate mistic-religioasă, înjosind totodată 
lucrarea mistică la treapta de simplu obicei - 
tradiţie, prin care nu se poate comunica celor 
uniți prin căsătorie nimic haric, ci numai li se 
dovedeşte că ei, conform învoirii reciproce dintre 
dânşii, sunt obligaţi să trăiască potrivit nunţii 
instituită de Dumnezeu. Câteva state, educate 


i Lambert. Chronic. historic. apud. germanos. sub. 1074. an. 

sub influenţa acestui antagonism faţă de Bise- 
rică, au mai făcut încă un pas înainte în această 
direcţie, ajungând să înlăture orice regulă şi 
obicei religios în privinţa nunţii civile sau curat 
juridice, care nu înfăţişează decât fenomenul cel 
mai detestabil, atât din punct de vedere creşti- 
nesc şi religios cât şi din cel juridic. Căci, cine nu 
ştie că nunta, după esenţa sa lăuntrică, nu-i 
deloc întemeiată pe contractul obligațiilor exte- 
rioare reciproce dintre persoanele unite prin 
căsătorie, ci din contră, nunta se zideşte pe 
temelia completei simpatii reciproce şi a încre- 
derii - curat liberă, spiritual-morală şi religioasă, 
prin urmare, unirea asta formează sfera morală 
care stă în afară de cercul legilor civile. Cu atât 
mai mult trebuie să spunem aceasta despre 
nunta, cu adevărat creştină, care înfăţişează o 
legătură religioasă spiritual-morală mult mai 
profundă şi tainică, fiindcă unirea asta este 
destinată să fie chipul unirii mistic-harice a lui 
Hristos cu Biserica. Şi prin ce s-ar putea motiva 
acest amestec al autorităţilor civile în înteme- 
ierea nunţilor creştine? Poate prin faptul că aici 
este şi o parte care cade cu totul sub autoritatea 
şi administraţia puterilor civile, adică conglăsui- 
rea sau neconglăsuirea nunţii contractate cu 
legile existente în stat? Dar, dacă ar fi aşa, 
atunci ar fi de ajuns să se prezinte cei uniţi prin 
căsătorie la notariat sau la judecătorii de pace şi 
să le declare că nunta lor e împiedicată sau nu 
de lege, iar nu să dea nunţii lor însăşi sancțiu- 
nea legală, ceea ce face, în faţa lor, cu totul de 

prisos sfinţirea ce se dă nunții în Biserică. 

Dar, poate s-a crezut că se dă prin aceasta o 
mai mare tărie nunții şi, într-adevăr, primeşte 
nunta, oare, o astfel de tărie, întemeindu-se pe 
forma juridico-legală, pe forţa şi autoritatea sta- 
tului? Nicidecum. Pentru că a pune la temelia 
nunţii şi pentru păstrarea vieţii conjugale numai 
singure obligațiile juridico-externe, iar nu princi- 
piile spirituale şi moral-religioase ale dragostei, 
conştiinţei şi datoriei; a întemeia nunta numai 
pe iscălitura actului nupțţial juridic prin mijlocirea 
autorităţilor civile - a notarului sau a judecătorilor, 
iar nu pe binecuvântarea şi rugăciunea preotu- 
lui, care-i mijlocitor între om şi Dumnezeu; în 
sfârşit, a întemeia nunta pe forţa autorităţilor 
statului, ce se făgăduieşte celor uniţi prin căsă- 
torie, în caz de trebuinţă, iar nu pe puterea 
spiritual-harică al lui Dumnezeu; sau, într-un 
cuvânt, a întemeia nunta pe autoritatea omeneas- 
că, iar nu dumnezeiască, asta nu va întări şi oţeli 
legăturile nunţii, ci dimpotrivă - le slăbeşte:; 





w Asta s-a şi urmărit prin intervenţia legilor statului în 
întemeierea familiei: înjosirea Tainei nunţii şi slăbirea 
până la bagatelizare a importanţei harului lui Dumnezeu 
în unirea conjugală a celor doi căsătoriţi spre naşterea de 
prunci pentru împărăţia lui Dumnezeu. Apusul care a 
apus de mult de la dreapta credinţă se izbeşte în mintea 
lui de zidurile înţelepciunii acestei lumi şi nemaiputând 
trece dincolo s-a oprit ca înţelegere a Tainei doar la milos- 
tenia socială, la faptele de caritate (şoşoni, galoşi, tricouri 
şi hrană pentru trup). Au uitat cu desăvârşire ce zice 
Mântuitorul: Căutaţi mai întâi împărăţia lui Dumnezeu și 
dreptatea Lui şi toate celelalte se vor adăuga vouă (Matei 


264 ses Părintele Arsenie Boca 





asta nu va înălța nunta, ci mai degrabă o înjo- 
seşte şi o profanează, punând-o în rând cu orice 
act ordinar sau de comerţ. Au înjosit şi au 
nimicit însemnătatea creştinească a nunţii; au 
înjosit şi chiar au nimicit nu numai singură 
temelia Bisericii, dar chiar şi temelia Statului, 
care nu se întemeiază şi nu se fortifică decât pe 


PR 


6,33). Punându-l pe Papă în locul Mântuitorului putem 
zice: „la aşa cap, aşa căciulă” sau „la aşa cap, aşa gândi- 
re”. Cât despre roadele duhovniceşti, acestea se văd dacă 
ai ochi duhovniceşti şi vrei să le vezi. Că zice Sfântul 
Apostol Petru: „Pe preoții cei dintre voi îi rog ca unul ce 
sunt împreună-preot şi martor al patimilor lui Hristos şi 
părtaş al slavei celei ce va să se descopere; Păstoriți 
turma lui Dumnezeu, dată în paza voastră, cercetând-o, 
nu cu silnicie, ci cu voie bună, după Dumnezeu, nu pentru 
câştig urât, ci din dragoste; nu ca şi cum aţi fi stăpâni 
peste Biserici, ci pilde făcându-vă turmei. lar când Se va 
arăta Mai-marele păstorilor, veţi lua cununa cea neveşte- 
jită a măririi. Asemenea şi voi cei tineri, fiilor duhovniceşti, 
supuneţi-vă preoților: şi toți, unul altuia plecându-vă, 
smerita cugetare să agonisiți, pentru că Dumnezeu celor 
mândri le stă împotrivă, iar celor smeriţi le dă har. Deci, 
smeriți-vă sub mâna cea tare a lui Dumnezeu, ca El să vă 
înalțe la timpul cuvenit. Toată grija voastră aruncând spre 
Dânsul, că EI se îngrijeşte de voi. Fiţi treji şi privegheați, 
pentru că potrivnicul vostru, diavolul, umblă, răcnind ca 
un leu, căutând pe cine să înghită. Căruia staţi împotrivă, 
întăriți fiind în credinţă, ştiind că aceleaşi patimi se 
întâmplă şi frățimei voastre cei din lume. lar Dumnezeul a 
tot harul, Care ne-a chemat la slava Sa cea veşnică, prin 
Hristos lisus, Acela pe voi care ați suferit puţină vreme, să 
vă facă desăvârșiţi, să vă întărească, să vă facă puternici, 
să vă întemeieze. Aceluia slava şi stăpânirea în vecii 
vecilor. Amin! (| Petru 5, 1-10) (n.ed.) 

trăinicia şi temeinicia vieţii de familie. 

Dar, poate că nu au avut aceasta în vedere şi 
nici nu au prevăzut aceasta cei ce au instituit 
nunta civilă. Însă, în tot cazul, nu mai rămâne 
nici o bănuială că ei n-au fost conduşi de o idee 
şi de o vedere sănătoasă, ci de un antagonism 
extrem împotriva Bisericii Apusene şi că acest 
antagonism i-a împins prea departe, începând 
să pună mâna - să acapareze în mâinile lor nu 
numai ceea ce este al Cezarului, dar şi tot ceea 
ce este al lui Dumnezeu, iar prin aceasta s-au 
făcut vinovaţi de fapta ce se numeşte sacrilegiu 
(profanare, pângărire, nelegiuire). 

De aceea, Biserica Ortodoxă de Răsărit, care 
niciodată nu a ştiut şi nici astăzi nu ştie altă 
nuntă, afară de nunta care se întemeiază şi se 
săvârşeşte cu ştiinţa ei (a Bisericii) şi prin mijlocul 
Tainei instituită pentru aceasta de către Însuşi 





» Poate şi aici este mâna ascunsă a celor care propovădu- 
iesc astăzi „drepturile omului”: curvia, homosexualitatea, 
lesbianismul... că ne e şi ruşine să le spunem şi pe cele- 
lalte. „Drepturile” pe care le propovăduiesc ei împotriva 
legilor lui Dumnezeu nu sunt demne de atribuit nici ani- 
malelor. Că zice Duhul Sfânt în Psalmul 48, 12: „Și omul, 
în cinstea lui Dumnezeu fiind, nu a priceput: alăturatu-s-a 
dobitoacelor celor fără de minte şi s-a asemănat lor.” 
Numai că dobitoacele se împreunează doar pentru perpe- 
tuarea speciei lor, o dată sau de două ori pe an, deci ele 
nu calcă legea lui Dumnezeu. Omul însă, prin patima 
curviei, a preacurviei şi toate celelalte, a căzut cu mult 
mai jos decât dobitoacele cele fără de minte, deci a căzut 
în îndrăcire. Aşa că, să ne străduim „să ridicăm căsătoria 
din desfrânare măcar ia rânduiala dobitoacelor celor fără 
de minte, deşi pentru mântuire nu este de ajuns. (n.ed.) 

Dumnezeu, nu poate să privească decât cu 
tristeţe, dar şi cu scârbă la apariţia aşa numite- 
lor căsătorii civile, în comunităţile (aşa zise) 
creştine. Biserica Ortodoxă de Răsărit nu poate, 
de asemenea, să nu se scârbească şi să deplângă 
motivele întrebuințate de Biserica Apuseană, 
motive care au servit foarte mult la producerea 
acestui eveniment antibisericesc, atât de trist. 





Părintele Arsenie Boca împreună cu alți 
Părinți slujitori în curtea mănăstirii Brâncoveanu 
de la Sâmbăta de Sus 

III. SFATURI 
PENTRU CEI CE URMEAZĂ SĂ SE CUNUNE 





„Când familia nu va mai fi întemeiată pe 
Taină, oamenii vor fi o turmă de fiare 
sălbatice, destrăbălate” 

(Părintele Arsenie Boca) 







În Sfânta Scriptură şi mai ales în Noul Testa- 
ment este accentuată valoarea familiei, şi mai 
ales importanţa legăturii sfinte dintre bărbat şi 
femeie prin Taina Cununiei. 

În textul biblic despre crearea omului citim 
că Dumnezeu a zis: „Nu este bine să fie omul 
singur; să-i facem ajutor asemenea lui” (Facerea 
2,18). Înălțimea şi sublimitatea legăturii dintre 
bărbat şi femeie este arătată în versetul 24, unde 
citim: „...Şi se va uni cu femeia sa şi vor fi amân- 
doi un trup” (Facerea 2,24). Aşadar, cei doi devin 
un trup, şi nu oricum, ci în urma unei uniri pe 
care o înfăptuieşte Dumnezeu. Lucrarea sfântă 
de unire a bărbatului cu femeia nu are loc spon- 
tan, de la sine, ci în urma unei mijlociri către 
Dumnezeu, mijlocire pe care o face nu cel ce 
vrea să se unească (cu partenerul de viaţă), ci cel 
care este ales şi investit cu putere harică - adică 
preotul, slujitorul lui Dumnezeu. Valoarea sfântă 
a legăturii dintre bărbat şi femeie în Vechiul 

Testament este subliniată şi de faptul că 
adulterul era asimilat cu idolatria, iar răsplata 
pentru acest păcat era omorârea. 

În Noul Testament găsim învățături despre 
Taina legăturii dintre bărbat şi femeie în scrie- 
rile Sfântului Apostol Pavel, în Epistola către 
Efeseni, la capitolul 5, versetele 21-55: 

„Plecaţi-vă unul altuia întru frica lui Dumne- 
zeu. Femeilor, plecaţi-vă bărbaţilor voştri, ca 
Domnului. Căci bărbatul este cap femeii precum 
și Hristos este cap Bisericii: și acesta este mân- 
tuitorul trupului. Ci precum Biserica se supune 
lui Hristos, aşa şi femeile bărbaților lor întru 
toate. Bărbaţilor, iubiți-vă femeile voastre, precum 
şi Hristos a iubit Biserica, şi pe Sine S-a dat pen- 
tru dânsa, ca pe ea să o sfințească, curățind-o cu 
baia apei prin cuvânt. Ca să o puie înainte pe ea 
Lui-Și slăvită Biserică, neavând întinăciune, nici 
prihană, sau altceva de acest fel, ci ca să fie 
sfântă şi fără de prihană. Aşa sunt datori bărbaţii 
să-și iubească femeile lor ca şi trupurile lor. Cel 
ce îşi iubeşte pe femeia sa, pe sine se iubeşte. 
Că nimeni niciodată nu şi-a urât trupul său, ci îl 
hrăneşte și-l încălzeşte pe el, precum şi Hristos 
Biserica; că mădulare suntem ale trupului Lui, 
din carnea Lui şi din oasele Lui. Pentru aceea va 
lăsa omul pe tatăl său şi pe muma sa, și se va 
lipi de femeia sa, şi vor fi amândoi un trup. Taina 
aceasta mare este; iar eu zic de Hristos şi de 
Biserică. Deci dar şi voi, fiecare aşa să-şi iubeas- 
că pe femeia sa, ca pe sine; iar femeia să se 
teamă de bărbat. (Biblia, ediţia din 1914) 

Sfântul Apostol Pavel ne arată că Taina unirii 
dintre bărbat şi femeie este la fel de sublimă dar 
şi greu de înţeles raţional ca şi Taina unirii 
dintre Hristos şi Biserică. Această legătură este 
o legătură profundă, fiinţială, care practic nu 
poate fi distrusă dacă este adevărată (dacă nu e 
pângărită prin adulter). Unirea dintre bărbat şi 
femeie în concepţia Sfântului Apostol Pavel se 
înfăptuieşte prin Hristos, Care lucrează în lume 
prin „mâinile” Sale, care sunt episcopii şi preoţii. 

Primul îndemn pe care îl facem tinerilor este 
acela de a nu confunda iubirea (ca stare şi trăire 
duhovnicească) cu sexul. Porunca cea mare a 
iubirii pe care am primit-o de la Hristos nu se 
referă la sex ci la iubirea duhovnicească. În 
zilele noastre tot mai mulţi tineri „adaptează” 
porunca lui Hristos şi o denaturează coborând-o 
la nivelul redus şi distructiv al plăcerii şi nu fac 
nici cel mai mic efort de a se ridica pe ei înşişi la 
înălțimea sfântă a iubirii ca virtute. Moda „căsăto- 
riei de probă”, pe care personal (să-mi fie iertată 
violența limbajului) o compar cu perioada 
efectuării rodajului unui vehicul, nu este altceva 
decât un atentat grav la adresa mântuirii, sănătă- 
ţii morale, fizice şi spirituale a persoanei, fami- 
liei şi societăţii, îndepărtându-L pe Dumnezeu 
din viaţa lor. 

Am început să importăm „sărbători” care 
constituie acordul dat de către autorităţile civile 
tinerilor de a se desfrâna, fără a se teme de 
nimic. Ce altceva este „Ziua Sfântului Valentin” 
decât un îndemn la desfrâu? 


2'70 e. Părintele Arsenle Boca 
ch ARII 2 ARE ea ABE a se ROSA Re E 


Prin urmare, doi tineri (bărbat şi femeie) ce 
vor să se unească prin Taina Cununiei trebuie să 
se iubească cu adevărat, cu o iubire deplină, 
iubire care cuprinde pe om în integritatea sa 
psiho-somatică care îl înalță către Dumnezeu. 
Această iubire nu exclude atracţia fizică dar nici 
nu îi exagerează importanţa, în detrimentul 
iubirii duhovniceşti. 

Un alt îndemn este acela de a alege partene- 
rul de viaţă după calităţile spirituale, mai exact 
după calitatea vieţii lui duhovniceşti. să ne 
amintim că Domnul Hristos a spus: „Căutaţi mai 
întâi Împărăția lui Dumnezeu şi dreptatea Lui, şi 
toate celelalte se vor adăuga vouă" (Matei 6,33). 
Partenerul de viaţă dacă este un bun creştin te 
va ajuta să împlineşti acest îndemn al Mântuito- 
rului lisus Hristos. 

Se cuvine ca tinerii ce vin în faţa Sfântului 
Altar să fie feciori, curaţi sufleteşte şi trupeşte. 
Ce alt dar mai de valoare pot aduce tinerii miri 
decât neprihănirea? Tinerii care îşi păstrează 
fecioria până la Cununie pot fi asemănațţi cu 
mucenicii. Spun aceasta pentru că, în zilele noas- 
tre, războiul acesta nevăzut împotriva ispitei 
curviei este foarte dur şi trebuie tărie, pricepere, 
curaj, răbdare şi dorința de a fi plăcut lui 
Dumnezeu ca să îl poţi duce până la sfârşit. 

Când te prezinţi înaintea lui Hristos trebuie 
să fii curat. Curăţenia ta trebuie să fie deplină, 
adică şi trupească dar şi sufletească. De aceea, 
înainte de Cununie tinerii sunt datori să se pri- 
menească prin Sfânta Taină a Spovedaniei. Nu 


** Tinerii, familia şi copiii... “%% 271 
există o baie mai eficientă pentru suflet decât 
Spovedania şi lacrimile de căinţă. Prin spoveda- 
nia la preot, dacă este completă, autentică şi 
sinceră, omul recapătă neprihănirea pe care o 
are orice prunc. Această stare o cere Hristos 
când spune că dacă nu vom fi ca pruncii nu vom 
putea intra întru Împărăția lui Dumnezeu. 

Am arătat că prin Taina Cununiei tinerii se 
unesc prin Hristos. Hristos este Cel care uneşte 
şi uneşte dacă este prezent în cei ce se unesc. 
Acest lucru înseamnă că tinerii trebuie să pri- 
mească Trupul şi Sângeie lui Hristos, adică Sfânta 
Împărtăşanie. Acest lucru se poate rea/iza numai 
dacă Cununia se săvârşeşte Duminica şi cei doi 
participă la Sfânta Liturghie. 

O rugăciune de la Taina Cununiei spune că 
„.- rugăciunile părinților întăresc casele copii- 
lor.” Aceste cuvinte ne arată că tinerii ce se cu- 
nună trebuie să aibă binecuvântarea (acordul) 
părinţilor. Pentru copii, părinţii sunt chipul lui 
Dumnezeu. Cei ce ascultă şi respectă pe părinţi, 
ascultă şi respectă pe Dumnezeu. Relaţia copil- 
părinte este identică cu relaţia om-Dumnezeu. 
De aceea acordul părinţilor este o binecuvântare 
de la Dumnezeu. 

Nu în ultimul rând trebuie să arătăm că de 
mare importanță este acordul duhovnicului. 
Acesta poate să realizeze care este „jumătatea” 
potrivită a fiului său duhovnicesc. Prin sfaturile 
sale duhovnicul ajută pe cei doi să se armoni- 
zeze pentru ca viaţa de familie să fie o adevărată 
binecuvântare de la Dumnezeu. 


(i 
C, 

Sunt şi aspecte la care trebuie să se ia aminte: 

- e bine ca să se respecte recomandarea ca 
nunta să nu se facă în post; 

- mirii şi naşii să fie ortodocşi; că ce părtăşie 
au sectarii şi necredincioşii cu Hristos? 

- nunta să se facă din convingere şi nu 
pentru că aşa este obiceiul; 

- să nu se urmărească câştigul material ci cel 
duhovnicesc: împlinirea celor doi în Hristos şi naş- 
terea de prunci pentru Împărăţia lui Dumnezeu; 

- cei ce participă la slujbă să se roage, nu să 
vorbească ce nu se cade a se vorbi în biserică, 
pentru ca prin tăcerea lor să-i ajute pe miri să 
poată participa şi cu mintea la slujbă; 

- mirii să împreuneze iubirea cu respectul 
reciproc şi cu ascultarea față de Dumnezeu şi cu 
siguranţă vor primi ajutor de la Dumnezeu; 

- la fotograf e bine să se meargă după slujbă. 

Cu speranţa că aceste rânduri vor avea de la 
Dumnezeu menirea de a fi de folos, dorim celor 
ce se vor cununa o viaţă de familie binecuvân- 
tată de Dumnezeu. 


Preot Dumitru Mihăilă 
Parohia „Sf. Arhidiacon Ştefan” - Tătăraşi-laşi 


pui 


Biserica Ortodoxă a binecuvântat de la 
începuturile ei unirea dintre bărbat şi femeie, a 
aşezat-o sub ascultarea poruncilor dumnezeieşti 
ale Sfintei Scripturi prin Dogmele şi Canoanele 
Bisericii şi a ridicat-o la rangul de Taină Sfântă, 

apărând-o astfel de atacurile viclene ale nevăzu- 
tului vrăjmaş al omului şi al lui Dumnezeu. 
Trăită ca Taină, căsătoria duce la unirea soţilor 
şi la formarea copiilor după placul lui Dumne- 
zeu, spre bucuria şi pacea lor, şi spre binele 
societăţii în care se vor manifesta ca oameni 
maturi, şi totodată spre binele lor veşnic. 

Şi pentru că este o datorie de sufleta creşti- 
nilor ortodocşi să se cunune religios primind 
Sfânta Taină a Cununiei, prin care dobândesc 
binecuvântarea dumnezeiască a unirii lor fecio- 
relnice'*, am introdus în textul cărţii şi slujba 
acestei Sfinte Taine, pentru ca oricând vor vrea 
să-şi aducă aminte de făgăduinţele pe care le-au 
făcut în aceste momente solemne, să le poată 
citi şi reciti, făcându-se astfel şi împlinitori cu 
fapta a celor făgăduite şi a poruncilor dumne- 
zeieşti. (n.ed.). 





» Dacă din cauza slăbiciunii firii, cei doi tineri au greşit 
înainte de cununie curvind în ascuns sau pe faţă, cu 
gândul sau cu fapta, trebuie neapărat să-şi spovedească 
păcatele înainte de a se cununa. Astfel îşi pot recăpăta 
aproape total starea de curăţie prin pocăință adâncă şi 
spovedanie sinceră, fără să le fie ruşine de a-şi destăinui 
neputinţa la preotul duhovnic, care-i va dezlega de păcate 
şi le va da un canon de ispăşire. Împlinirea cu bunăvoință 
a canonului după spovedania făcută cu durere pentru că 
au ofensat pe Dumnezeu din cauza nerăbdării lor, le va 
aduce împăcarea cu Dumnezeu, pacea în suflete şi 
binecuvântarea unirii lor. (n.ed.) 

Părintele Arsenie împreună cu familia 
Părintelui Dumitru Stăniloaie 

IV. TAINA CUNUNIEI:» 


Slujba ce se face la Logodnă 


După dumnezeiasca Liturghie, preotul, aşe- 
zând o masă în mijlocul bisericii, pune Sfânta 
Cruce şi Sfânta Evanghelie pe masă, aprinzând 
şi făcliile în sfeşnice. Şi venind cei care vor să se 
logodească, stau în mijlocul bisericii înaintea 
mesei; preotul, luându-le inelele, le pune pe 
Sfânta Evanghelie, al bărbatului de-a dreapta, 
iar al femeii de-a stânga, dând naşilor făclii 
aprinse să le ţină în mâna dreaptă; şi binecuvân- 
tând de trei ori capetele celor ce se logodesc, 
cădeşte după obicei; şi fiind diacon zice: 

Binecuvintează, părinte. 

lar preotul zice cu glas: 

Binecuvântat este Dumnezeul nostru, totdeau- 
na, acum şi pururea şi în vecii vecilor. 

Strana: Amin. 

Diaconul: Cu pace, Domnului să ne rugăm. 

Strana: Doamne, miluieşte. 

Preotul: Pentru pacea de sus şi pentru mân- 
tuirea sufletelor noastre, Domnului să ne rugăm. 

Pentru pacea a toată lumea, pentru bună- 
starea sfintelor lui Dumnezeu biserici şi pentru 
unirea tuturor, Domnului să ne rugăm. 





"» Acest capitol este preluat din Aghiazmatar, Ed. IBMBOR, 
1992 

Pentru sfântă biserica aceasta şi pentru cei ce 
intră într-însa cu credinţă, cu evlavie şi cu frică 
de Dumnezeu, Domnului să ne rugăm. 

Pentru Prea Fericitul Părintele nostru (N), 
Patriarhul Bisericii Ortodoxe Române, (pentru 
(Înalt-) Prea Sfinţitul (Arhi-) Episcopul (şi Mitro- 
politul) nostru (N)), pentru cinstita preoțime şi 
întru Hristos diaconime, pentru tot clerul şi 
poporul, Domnului să ne rugăm. 

Pentru (aici se vor face pomeniri, potrivit îndru- 
mărilor Sfântului Sinod), Domnului să ne rugăm. 

Pentru robii lui Dumnezeu (N), care acum se 
logodesc unul cu altul, şi pentru mântuirea lor, 
Domnului să ne rugăm. 

Pentru ca să le dea lor fii spre moştenirea 
neamului, şi toate cererile cele către mântuire, 
Domnului să ne rugăm. 

Pentru ca să li se trimită lor dragoste desăvâr- 
şită, paşnică şi ajutor, Domnului să ne rugăm. 

Pentru ca să fie binecuvântaţi ei în deplină 
înţelegere şi în credinţă tare, Domnului să 
ne rugăm. 

Pentru ca să fie păziţi ei în viaţă şi petrecere 
fără prihană, Domnului să ne rugăm. 

Ca Domnul Dumnezeul nostru să le dăruiască 
lor nuntă cinstită şi viaţă neîntinată, Domnului 
să ne rugăm. 

Pentru ca să fie izbăviţi ei şi noi de tot neca- 
zul, mânia şi nevoia, Domnului să ne rugăm. 

Apără, mântuieşte, miluieşte şi ne păzeşte pe 
noi, Dumnezeule, cu darul Tău. 

Pe Preasfânta, curata, Preabinecuvântata, 

Mărita, Stăpâna noastră, de Dumnezeu Născătoa- 
rea şi pururea Fecioara Măria, cu toţi sfinţii 
pomenind-o, pe noi înşine şi unii pe alţii şi toată 
viaţa noastră, lui Hristos Dumnezeu să o dăm. 

Preotul - Ecfonisul: 

Că Ție se cuvine toată slava, cinstea şi închi- 
năciunea, Tatălui şi Fiului şi Sfântului Duh, 
acum şi pururea şi în vecii vecilor. 

Strana: Amin. 

După aceea preotul zice cu glas mare această 
rugăciune: Dumnezeule cel veşnic, Care pe cele 
despărțite le aduni întru unire şi ai pus dragos- 
tea legătură neîntreruptă; Cel ce ai binecuvântat 
pe Isaac şi pe Rebeca şi i-ai arătat pe ei moşteni 
făgăduinţei Tale; Însuţi binecuvintează şi pe 
robii Tăi aceştia, povățuindu-i pe dânşii spre tot 
lucrul bun. Că milostiv şi iubitor de oameni 
Dumnezeu eşti şi Ție slavă înălțăm, Tatălui şi 
Fiului şi Sfântului Duh, acum şi pururea şi în 
vecii vecilor. 

Strana: Amin. 

Preotul: Pace tuturor. 

Diaconul: Capetele noastre Domnului să le 
plecăm. 

Şi preotul citeşte în taină rugăciunea aceasta: 

Doamne, Dumnezeul nostru, Cel ce dintre 
neamuri mai înainte Ţi-ai logodit Biserica, fe- 
cioară curată, binecuvintează logodna aceasta; 
uneşte şi păzeşte pe robii Tăi aceştia în pace şi 
într-un gând. 

Preotul cu glas tare zice Ecfonisul: 

Că Ție se cuvine toată slava, cinstea şi închi- 

năciunea, Tatălui şi Fiului şi Sfântului Duh, 
acum şi pururea şi în vecii vecilor. 

Strana: Amin. 

Apoi preotul, luând întâi inelul cel din dreapta, 
face cu el chipul crucii pe fața bărbatului, zicând 
de trei ori: 

Se logodeşte robul lui Dumnezeu (N), cu 
roaba lui Dumnezeu (N), în numele Tatălui şi al 
Fiului şi al Sfântului Duh, Amin. 

Şi-l pune preotul, împreună cu nunul, în dege- 
tul inelar al mâinii drepte a mirelui. Aşijderea şi 
miresei, făcând chipul crucii, zice de trei ori: 

Se logodeşte roaba lui Dumnezeu (N), cu robul 
lui Dumnezeu (N), în numele Tatălui şi al Fiului 
şi al Sfântului Duh, Amin. 

lar inelul acesta îl pune preotul, împreună cu 
nuna, în degetul inelar al mâinii drepte a miresei. 
Apoi nunii schimbă inelele în degetul inelar al 
mâinii stângi a mirilor. 

Apoi preotul zice această Rugăciune: 

Domnului să ne rugăm. 

Doamne, Dumnezeul nostru, Care împreună 
cu sluga patriarhului Avraam ai călătorit în 
Mesopotamia, trimițându-l să logodească femeie 
stăpânului său Isaac şi prin mijlocirea scoaterii 
de apă i-ai descoperit să-i logodească pe Rebeca; 
Însuţi binecuvintează logodna robilor Tăi acesto- 
ra (N), şi întăreşte cuvântul ce şi-au dat. Uneşte-i 
pe ei cu sfânta unire cea de la Tine. Că Tu din 
început ai zidit parte bărbătească şi femeiască şi 
de la Tine se însoţeşte bărbatului femeie spre 
ajutor şi spre dăinuirea neamului omenesc; 

Însuţi dar, Stăpâne, Dumnezeul nostru, Cel ce ai 
trimis adevărul peste moştenirea Ta şi făgădu- 
ința Ta peste robii Tăi, părinţii noştri, cei aleşi ai 
Tăi din neam în neam, caută spre robul Tău (N) 
şi spre roaba Ta (N) şi întăreşte logodna lor în 
credinţă, în înţelegere, în adevăr şi în dragoste. 
Că Tu, Doamne, ai arătat să se dea logodire şi să 
se întărească toate. Prin inel s-a dat lui Iosif 
stăpânirea în Egipt; prin inel s-a preamărit 
Daniel în ţara Babilonului; prin inel s-a arătat 
adevărul Tamarei; prin inel Părintele nostru cel 
ceresc S-a îndurat spre fiul cel risipitor, când a 
zis: daţi inel în dreapta lui şi, junghiind viţelul 
cel gras, mâncând, să ne veselim. Această dreaptă 
a Ta, Doamne, a întrarmat pe Moise în Marea 
Roşie, căci prin cuvântul Tău cel adevărat cerurile 
s-au întărit şi pământul s-a întemeiat. Şi dreapta 
robilor Tăi să se binecuvinteze cu cuvântul Tău 
cel puternic şi cu braţul Tău cel înalt, Însuţi dar 
şi acum, Stăpâne, binecuvintează această punere 
a inelelor cu binecuvântare cerească, şi îngerul 
Domnului să meargă înaintea lor în toate zilele 
vieţii lor. Că Tu eşti Cel ce binecuvintezi şi 
sfinţeşti toate câte sunt şi Ție slavă înălțăm, 
Tatălui şi Fiului şi Sfântului Duh, acum şi 
pururea şi în vecii vecilor. 

Strana: Amin. 

Apoi ectenia aceasta: 

Miluieşte-ne pe noi, Dumnezeule, după mare 
mila Ta, rugămu-ne Ție, auzi-ne şi ne miluieşte. 

Încă ne rugăm pentru Prea Fericitul Părintele 
nostru (NN), Patriarhul Bisericii Ortodoxe Române, 

(pentru (Înalt-) Prea Sfinţitul (Arhi-) Episcopul şi 
Mitropolitul nostru (N)), şi pentru toţi fraţii noştri 
cei întru Hristos. 

Încă ne rugăm pentru ... (aici se vor face 
pomeniri, potrivit îndrumărilor Sfântului Sinod), 
pentru sănătatea şi mântuirea lor. 

Încă ne rugăm pentru robii lui Dumnezeu (IN), 
care s-au logodit unul cu altul, pentru sănătatea 
şi pentru mântuirea lor. 

Încă ne rugăm pentru toţi dreptmăritorii creş- 
tini, care sunt de faţă la săvârşirea acestei sfinte 
slujbe, pentru sănătatea şi mântuirea lor. 

Ecfonisul: 

Că milostiv şi iubitor de oameni Dumnezeu 
eşti şi Ție slavă înălțăm, Tatălui şi Fiului şi Sfân- 
tului Duh, acum şi pururea şi în vecii vecilor. 

Strana: Amin. 


pe A 


Scurtă învăţătură despre nuntă, extras de la 
Sfântul Simeon, Arhiepiscopul Tesalonicului. 

Cap. 280. Pentru nuni: 

Se cuvine a şti că nunii cei primitori ai 
curăţiei şi ai unirii, fiind părinţi şi învăţători ai 
unirii într-un gând şi ai însoţirii, trebuie să fie 
ortodocşi şi iubitori de Dumnezeu. 

Se cuvine a şti şi aceasta, că de vor vrea să se 
cunune cei logodiţi îndată după logodnă, aşa 
precum sunt strânşi în biserică, numaidecât 
începe preotul Psalmul «fericiți toți...» şi corul 
credincioşilor sau cântăreții cântă: S/avă Ție, 
Dumnezeul nostru, Slavă Ție, după cum se arată 

la începutul cununiei. 


RE a, 


lar de va fi trecut câtăva vreme după logodna 
lor, atunci preotul având ştire, iarăşi pregăteşte 
masa în mijlocul bisericii, după cum s-a arătat la 
începutul logodnei, punând peste Sfânta Evan- 
ghelie, în locul inelelor, cununiile: a bărbatului 
de-a dreapta şi a femeii de-a Stânga. Şi venind 
cei ce vor să se cunune, având lumânări aprinse, 
îi cădeşte preotul, citind Psalmul 127, iar credin- 
cioşii sau cântăreții, la fiecare stih, cântă: Slavă 
Ție, Dumnezeul nostru, slavă Ție. 

SLUJBA CUNUNIEI 


După ce vin cei logodiţi în biserică, stau 
înaintea mesei cu lumânările aprinse: preotul îi 
cădeşte, citind Psalmul 127, iar credincioşii sau 
cântăreții cântă la fiecare stih: Slavă Ţie, Dumne- 
zeul nostru, slavă Ție. 

Preotul: Fericiţi toţi cei ce se tem de Domnul. 

Strana: Slavă Ţie, Dumnezeul nostru, slavă Ție. 

Preotul: Care umblă în căile Lui. 

Strana: Slavă Ție, Dumnezeul nostru... 

Preotul: Rodul muncii mâinilor tale vei mânca. 

Strana: Slavă Ție, Dumnezeul nostru.... 

Preotul: Fericit eşti; bine-ţi va fi! 

Strana: Slavă Ţie, Dumnezeul nostru.... 

Preotul: Femeia ta ca o vie roditoare, în latu- 
rile casei tale. 

Strana: Slavă Ție, Dumnezeul nostru.... 

Preotul: Fiii tăi ca nişte vlăstare tinere de 
măslin, împrejurul mesei tale. 

Strana: Slavă Ţie, Dumnezeul nostru,... 

Preotul: lată, aşa se va binecuvânta omul, cel 
ce se teme de Domnul. 

Strana: Slavă Ţie, Dumnezeul nostru.... 

Preotul: Te va binecuvânta Domnul din Sion şi 
vei vedea bunătăţile lerusalimului în toate zilele 
vieţii tale. 

Strana: Slavă Ţie, Dumnezeul nostru... 

Preotul: Şi vei vedea pe fiii fiilor tăi. Pace 
peste Israel! 

Strana: Slavă Ție, Dumnezeul nostru,... 

Apoi, închinându-se, preotul sărută Sfânta 
Cruce şi Sfânta Evanghelie, făcând binecuvânta- 
rea deasupra cununiilor cu Evanghelia. 

Şi fiind diacon, zice: Binecuvintează, părinte. 

lar preotul, cu glas mare: 

Binecuvântată este Împărăţia Tatălui şi a 
Fiului şi a Sfântului Duh, acum şi pururea şi în 
vecii vecilor. 

Strana: Amin. 

Diaconul: Cu pace, Domnului să ne rugăm. 

Strana: Doamne miluieşte. 

Diaconul: Pentru pacea de sus şi pentru mân- 
tuirea sufletelor noastre, Domnului să ne rugăm. 

Pentru pacea a toată lumea, pentru bunăsta- 
rea sfintelor lui Dumnezeu biserici şi pentru 
unirea tuturor, Domnului să ne rugăm. 

Pentru sfântă biserica aceasta şi pentru cei ce 
intră într-însa cu credinţă, cu evlavie şi cu frică 
de Dumnezeu, Domnului să ne rugăm. 

Pentru Prea Fericitul Părintele nostru (N), Pa- 
triarhul Bisericii Ortodoxe Române, (pentru 
(Înalt-) Prea Sfinţitul (Arhi-) Episcopul şi Mitro- 
politul nostru (n)), pentru cinstita preoțime şi 
întru Hristos diaconime, pentru tot clerul şi 
poporul, Domnului să ne rugăm. 

Pentru ... (aici se vor face pomeniri, potrivit 
îndrumărilor Sfântului Sinod), Domnului să ne 
rugăm. 

Pentru robii lui Dumnezeu (N), care acum se 
însoțesc unul cu altul prin Taina Nunții, şi pen- 
tru mântuirea lor, Domnului să ne rugăm. 

Pentru ca să fie binecuvântată nunta aceasta, 
ca şi aceea din Cana Galileii, Domnului să ne ru- 
găm. 

Pentru ca să se dea lor viaţă cumpătată şi 
naştere de prunci buni spre folos, Domnului să 
ne rugăm. 

Pentru ca să se veselească ei la vederea fiilor 
şi a fiicelor lor, Domnului să ne rugăm. 

Pentru ca să li se dăruiască lor bucuria naşie- 
rii de prunci buni şi purtare fără de prihană în 
viaţă, Domnului să ne rugăm. 

Pentru ca să li se dăruiască lor şi nouă toate 
cererile cele către mântuire, Domnului să ne 
rugăm. 

Pentru ca să fie izbăviţi ei şi noi de tot necazul, 
mânia, primejdia şi nevoia, Domnului să ne rugăm. 

Apără, mântuieşte, miluieşte şi ne păzeşte pe 
noi, Dumnezeule, cu harul Tău. 

Pe Preasfânta, curata, Preabinecuvântata, Mă- 
rita Stăpâna noastră, de Dumnezeu Născătoarea 
şi pururea Fecioara Maria, cu toţi sfinţii pome- 
nind-o, pe noi înşine şi unii pe alţii şi toată viaţa 
noastră lui Hristos Dumnezeu să o dăm. 

Preotul, Ecfonisul: 

Că ie se cuvine toată slava, cinstea şi 
închinăciunea, Tatălui şi Fiului şi Sfântului Duh, 
acum şi pururea şi în vecii vecilor. 

Strana: Amin. 

Diaconul: Domnului să ne rugăm. 

Preotul zice cu glas mare această Rugăciune: 

Dumnezeule cel preacurat şi Ziditorule a 
toată făptura, Care din iubirea Ta de oameni ai 

prefăcut coasta strămoşului Adam în femeie şi 
i-ai binecuvântat pe dânşii şi ai zis: creşteţi şi vă 
înmulţiţi şi stăpâniţi pământul; şi pe amândoi i-ai 
arătat un trup prin însoţire; căci pentru aceasta va 
lăsa omul pe tatăl său şi pe mama sa şi se va uni 
cu femeia sa şi vor fi amândoi un trup, şi pe care 
i-a unit Dumnezeu omul să nu-i despartă. 

Cel ce ai binecuvântat pe robul Tău Avraam şi 
ai deschis pântecele Sarrei, şi l-ai făcut tată a 
multe neamuri; Cel ce ai dăruit pe Isaac Rebecăi 
şi ai binecuvântat naşterea ei; Care ai însoţit pe 
Iacov cu Rahela şi dintr-însul ai arătat doispre- 
zece patriarhi; Cel ce ai însoţit pe Iosif cu 
Asineta şi le-ai dăruit lor prunci pe Efrem şi pe 
Manase; Care ai primit pe Zaharia si pe Elisabeta 
şi le-ai dat lor prunc pe Înaintemergătorul; Cel 
ce din rădăcina lui lesei după trup ai crescut pe 
pururea fecioara, şi dintr-însa Te-ai întrupat şi 
Te-ai născut spre mântuirea neamului omenesc; 
Care, pentru negrăitul Tău dar şi multa bunăta- 
te, ai venit în Cana Galileii şi nunta care era 
acolo ai binecuvântat-o, ca să arăţi că din voia 
Ta se face însoţirea cea după Lege şi naşterea de 
prunci dintr-însa. Însuţi, Stăpâne Preasfinte, pri- 
meşie rugăciunea noastră a robilor Tăi şi precum 
acolo şi aici, fiind de faţă cu ajutorul Tău cel 
nevăzut, binecuvintează nunta aceasta. Şi dă 
robilor Tăi acestora (N) viaţă paşnică, lungimi de 
zile, înţelepciune, dragoste unuia către altul 
întru legătura păcii, dar de prunci, seminţie cu 
viaţă îndelungată, cununa cea neveştejită a 
măririi, învredniceşte-i pe dânşii a-şi vedea pe 

fiii fiilor lor. Păzeşte viaţa lor fără bântuială. Şi le 
dă lor din roua cerului de sus şi din belşugul 
pământului. Umple casele lor de grâu, de vin, de 
untdelemn şi de toată bunătatea, ca să dea şi 
celor lipsiţi; şi dăruieşte şi celor ce sunt dimpreu- 
nă cu dânşii toate cererile cele pentru mântuire. 

Că Dumnezeu milostiv şi îndurat şi de oameni 
iubitor eşti, şi Ție slavă înălțăm, împreună şi 
Celui fără de început al Tău Părinte şi Preasfân- 
tului şi bunului şi de viață făcătorului Tău Duh, 
acum şi pururea şi în vecii vecilor. 

Strana: Amin. 

Diaconul: Domnului să ne rugăm. 

lar preotul citeşte cu glas mare această Rugă- 
ciune: 

Binecuvântat eşti, Doamne, Dumnezeul nos- 
tru, sfinţitorul nunţii celei tainice şi preacurate 
şi legiuitorul nunţii celei trupeşti, păzitorul 
nestricăciunii şi chivernisitorul cel bun al celor 
de trebuinţă vieţii, însuţi Stăpâne, Cel ce din în- 
ceput ai zidit pe om şi l-ai pus pe dânsul ca pe 
un stăpân al făpturii şi ai zis: nu este bine să fie 
omul singur pe pământ; să-i facem lui ajutor 
dintr-însul; şi luând una din coastele lui, i-ai zis 
femeie, pe care văzând-o Adam a zis: «lată acum 
os din oasele mele şi trup din trupul meu; 
aceasta se va numi femeie, că din bărbatul său 
s-a luat ea; pentru aceasta va lăsa omul pe tată! 
său şi pe mama sa, şi se va uni Cu femeia sa şi 
vor fi amândoi un trup; şi pe care Dumnezeu i-a 
unit omul să nu-i despartă. Şi acum, Stăpâne 
Doamne, Dumnezeul nostru, trimite harul Tău 

cel ceresc peste robii Tăi aceştia (N) şi dă roabei 
Tale acesteia să se plece în toate bărbatului său, 
şi robului Tău acestuia să fie cap. femeii, ca să 
viețuiască după voia Ta. 

Binecuvintează-i pe dânşii, Doamne Dumne- 
zeul nostru, precum ai binecuvântat pe Avraam 
şi pe Sarra. Binecuvintează-i pe dânşii, Doamne 
Dumnezeul nostru, precum ai binecuvântat pe 
Isaac şi pe Rebeca. Binecuvintează-i pe dânşii, 
Doamne Dumnezeul nostru, precum ai binecu- 
vântat pe Iacov şi pe toţi Patriarhii. Binecuvin- 
tează-i pe dânşii, Doamne, Dumnezeul nostru, 
precum ai binecuvântat pe Iosif şi pe Asineta. 
Binecuvintează-i pe dânşii, Doamne, Dumnezeul 
nostru, precum ai binecuvântat pe Moise şi pe 
Semfora. Binecuvintează-i pe dânşii, Doamne, 
Dumnezeul nostru, precum ai binecuvântat pe 
Ioachim şi Ana. Binecuvintează-i pe dânşii, 
Doamne Dumnezeul nostru, precum ai binecu- 
vântat pe Zaharia şi pe Elisabeta. 

Păzeşte-i pe dânşii Doamne, Dumnezeul nos- 
tru, precum ai păzit pe Noe în corabie. Păzeşte-i pe 
dânşii, Doamne Dumnezeul nostru, precum ai 
păzit pe Ilona în pântecele chitului. Păzeşte-i pe 
dânşii, Doamne Dumnezeul nostru, precum ai păzit 
de foc pe sfinţii trei tineri, trimiţându-le lor rouă 
din cer. Şi să vie peste dânşii bucuria aceea pe care 
a avut-o fericita Elena când a aflat cinstita Cruce. 

Adu-Ți aminte de dânşii Doamne, Dumnezeul 
nostru, precum Ţi-ai adus aminte de Enoh, de 
Sem şi de Ilie. Adu-Ţi aminte de dânşii, Doamne 
Dumnezeul nostru, precum Ţi-ai adus aminte de 

== 


sfinţii Tăi patruzeci de mucenici, trimițându-le 
lor cununi din cer. Adu-Ți aminte, Doamne Dum- 
nezeul nostru, şi de părinţii lor, care i-au născut 
şi i-au crescut, pentru că rugăciunile părinţilor 
întăresc temeliile caselor copiilor. Adu-Ți aminte, 
Doamne Dumnezeul nostru, şi de robii Tăi (N) 
naşii lor şi de nuntaşii care s-au adunat la 
săvârşirea acestei Sfinte Taine. Adu-Ți aminte, 
Doamne Dumnezeul nostru, de robul Tău (N) şi 
de roaba Ta (N), şi-i binecuvintează pe dânşii, 

Dă-le lor roadă pântecelui, prunci buni şi 
bună înţelegere sufletească şi trupească. Înalţă-i 
pe dânşii ca cedrii Libanului, ca o vie odrăslită. 
Dă-le lor roadele pământului, ca, toată îndestu- 
larea având, să sporească spre tot lucrul bun şi 
bineplăcut Ție şi să vadă pe fiii fiilor lor ca nişte 
mlădiţe tinere de măslin împrejurul mesei lor, şi 
bine plăcând înaintea Ta să strălucească ca 
luminătorii pe cer în Tine, Domnul nostru, 
Căruia se cuvine slava, puterea, cinstea şi închi- 
năciunea, împreună şi Părintelui Tău celui fără 
de început şi Duhului Tău celui de viaţă făcător, 
acum şi pururea şi în vecii vecilor. 

Strana: Amin. 

Diaconul: Domnului să ne rugăm. 

Preotul zice cu glas mare această Rugăciune: 

Dumnezeule cel sfânt, Care din țărână ai 
făcut pe om şi din coasta lui ai făcut femeie şi ai 
însoţit-o lui spre ajutor, pentru că aşa a plăcut 
slavei Tale să nu fie omul singur pe pământ, 
însuţi şi acum, Stăpâne, întinde mâna Ta din 
sfântul Tău locaş şi uneşte pe robul Tău (N) cu 

roaba Ta (N), pentru că de către Tine se însoţeşte 
bărbatul cu femeia. Uneşte-i pe dânşii într-un 
gând; încununează-i într-un trup; dăruieşte-le lor 
roadă pântecelui, dobândire de prunci buni. Că 
a Ta este stăpânirea şi a Ta este împărăţia şi 
puterea şi slava, a Tatălui şi a Fiului şi a Sfântului 
Duh, acum şi pururea şi în vecii vecilor. 

Strana: Amin. 

Când preotul zice: «uneşte pe robul Tău (N) cu 
roaba Ta (N) ia dreapta mirelui şi o uneşte cu 
dreapta miresei. 

După terminarea rugăciunii preotul ia cunu- 
nia mirelui şi face cu ea chipul Sfintei Cruci pe 
faţa lui, zicând de trei ori: 

Se cunună robul lui Dumnezeu (N) cu roaba 
lui Dumnezeu (N), în numele Tatălui şi al Fiului 
şi al Sfântului Duh, Amin. 

Şi sărutând mirele cununia'', o pune preotul 


În „Liber. 1. tract. II, despre fid. et charit. n. 4.” Sfântul 
Zenon al Veronei (+ cam pe la 260) numeşte lucrarea sfin- 
țită bisericească, (nunta) care îi uneşte pe doi oameni 
într-un singur trup prin iubirea conjugală, de-a dreptul 
„Taină vrednică de respect”. lar Sfântul Metodie al Pata- 
relor face o indicație indirectă la întrebuinţarea cântărilor 
bisericeşti în timpul nunții, la punerea cununiilor pe capul 
mirelui şi miresei, la înconjurarea mistică împrejurul 
mesei şi la ţinerea lumânărilor în mână, punând în gura 
fecioarei ce se leapădă de lume şi aşteaptă viitoarea logo- 
dire cu Hristos, cuvintele următoare: „Iată triumful nostru 
mistic, frumoasă fecioară! lată răsplata pentru lupta 
curată a castităţii, curățeniei! Mă logodesc Cuvântului şi 
primesc în dar cununa veşnică a nestricăciunii; punând 
cununa pe cap mă înfrumuseţez cu florile cele luminoase 
şi negrăite ale înţelepciunii; înconjur cu Hristos, Care îmi 

împreună cu naşul pe capul mirelui. Asemenea 
se face şi la mireasă, punând preotul cununia 
împreună cu naşa, după ce a zis iarăşi de trei ori: 

Se cunună roaba lui Dumnezeu (N) cu robul 
lui Dumnezeu (N), în numele Tatălui şi al Fiului 
şi al Sfântului Duh, Amin. 

Şi binecuvintează preotul de trei ori, cântând: 

Doamne, Dumnezeul nostru, cu mărire şi cu 
cinste încununează-i pe dânşii. 

Apoi prochimenul, glasul al 8-lea: 

Pus-ai pe capetele lor cununi de pietre scumpe. 

Stih: Viaţă au cerut de la Tine şi le-ai dat lor. 


APOSTOLUL 


Din Epistola către Efeseni 
a Sfântului Apostol Pavel, citire (5, 20-33): 

Fraţilor, mulţumiţi totdeauna pentru toate, în- 
tru numele Domnului nostru lisus Hristos, lui 
Dumnezeu şi Tatăl. Supuneţi-vă unul altuia, 
întru frica lui Hristos. Femeile să se supună 
bărbaţilor lor ca Domnului, pentru că bărbatul 
este cap femeii, precum şi Hristos este cap Bise- 
ricii, trupul Său, al cărui mântuitor şi este. Căci 
precum Biserica se supune lui Hristos, aşa şi 
femeile bărbaţilor lor, întru toate. 





va da răsplata în ceruri, împrejurul Împăratului celui fără 
de început şi fără de moarte; mă fac purtătoare de lumini 
a luminilor celor neaccesibile şi voi cânta cântare nouă cu 
ceata îngerilor” (Combefis. biblioth. graec. Patr. p. I, orat. 
6). Aceste chipuri de logodnă a fecioarelor cu Hristos, se 
înţelege, Sfântul Metodie le-a împrumutat din regula Tainei 
Cununiei care se săvârşea în Biserică în timpul său. 

Bărbaţilor, iubiți pe femeile voastre, după 
cum şi Hristos a iubit Biserica şi S-a dat pe Sine 
pentru ea, ca s-o sfinţească, curăţind-o cu baia 
apei prin cuvânt. Şi ca s-o înfăţişeze Sieşi, Bise- 
rică slăvită, neavând pată sau întinăciune, ori 
altceva de acest fel, ci ca să fie sfântă şi fără de 
prihană. 

Aşadar, bărbaţii sunt datori să-şi iubească fe- 
meile, ca pe însăşi trupurile lor. Cel ce-şi iubeşte 
femeia, pe sine se iubeşte. Căci nimeni vreodată 
nu şi-a urât trupul său, ci fiecare îl hrăneşte şi îl 
încălzeşte, precum şi Hristos Biserica. 

Pentru că suntem mădulare ale trupului Lui, 
din carnea Lui şi din oasele Lui. De aceea, va 
lăsa omul pe tatăl său şi pe mama sa şi se va 
alipi de femeia sa şi vor fi amândoi un trup. 


O? 

Taina aceasta mare este; iar eu zic în Hristos şi 
în Biserică. Astfel şi voi, fiecare aşa să-şi iubeas- 
că femeia ca pe sine însuşi; iar femeia să se 
teamă de bărbat. 

Preotul: Pace, ţie. 

Citeţul: Aliluia, glasul al 5-lea: 

Tu, Doamne, ne vei păzi şi ne vei apăra de 
neamul acesta în veac. 


EVANGHELIA 


Din Sfânta Evanghelie de la loan, citire: (2, 1-11) 

În vremea aceea s-a făcut nuntă în Cana 
Galileii şi era Mama lui lisus acolo. Şi a fost 
chemat şi lisus şi ucenicii Săi la nuntă. Şi 
sfârşindu-se vinul, a zis Mama lui lisus către EI: 
Nu mai au vin. A zis ei lisus: Ce ne priveşte pe 
Mine şi pe tine, femeie? Încă n-a venit ceasul 
Meu. Mama Lui a zis celor ce slujeau: Faceţi 
orice vă va spune. Şi erau acolo şase vase de 
piatră, puse pentru curățirea iudeilor, care luau 
câte două sau trei vedre. Zis-a lor lisus: Umpleţi 
vasele cu apă. Şi le-au umplut până sus. Şi le-a 
zis: Scoateţi acum şi aduceţi nunului. Iar ei i-au 
dus. Şi când nunul a gustat apa care se făcuse 
vin şi nu ştia de unde este, ci numai slujitorii 
care scoseseră apa ştiau, a chemat nunul pe 
mire şi i-a zis: Orice om pune întâi vinul cel bun 
şi, când se ameţesc, pune pe cel mai slab. Dar tu 
ai ţinut vinul cel bun până acum. Acest început 
al minunilor l-a făcut lisus în Cana Galileii şi Şi-a 
arătat slava Sa; şi ucenicii Săi au crezut în EI. 

Diaconul: Să zicem toţi din tot sufletul şi din 
tot cugetul nostru, să zicem. 

Diaconul: Doamne atotstăpânitorule, Dumne- 
zeul părinţilor noştri, rugămu-ne Ție, auzi-ne şi 
ne miluieşte. 

Miluieşte-ne pe noi, Dumnezeule, după mare 
mila Ta, ne rugăm Ție, auzi-ne şi ne miluieşte. 

Încă ne rugăm pentru mila, viaţa, pacea, sănă- 
tatea, mântuirea, paza, iertarea şi lăsarea 
păcatelor robilor Tăi (N). 

Încă ne rugăm pentru poporul ce stă înainte 
în sfântă biserica aceasta, pentru sănătatea şi 
mântuirea lui. 

Încă ne rugăm pentru toţi fraţii noştri şi pen- 
tru toţi drept-măritorii creştini, pentru sănătatea 
şi mântuirea lor. 

Preotul: Că milostiv şi iubitor de oameni Dum- 
nezeu eşti şi Ţie slavă înălțăm, Tatălui şi Fiului şi 
Sfântului Duh, acum şi pururea şi în vecii vecilor. 

Strana: Amin. 

Diaconul: Domnului să ne rugăm. 

Preotul zice această Rugăciune: 

Doamne Dumnezeul nostru, Care, în purtarea 
Ta de grijă cea de mântuire, ai binevoit în Cana 
Galileii a arăta nunta cinstită prin venirea Ta, 
însuţi şi acum pe robii Tăi aceştia (N), pe care ai 
binevoit a-i însoţi unul cu altul, păzeşte-i în pace 
şi bună-înţelegere. Arată nunta lor cinstită, fereşte 
patul lor neîntinat. Binevoieşte să-şi petreacă 
viața lor fără prihană. Şi-i învredniceşte pe 
dânşii să ajungă bătrâneţi fericite, cu inimă 
curată împlinind poruncile Tale. Căci Tu eşti 

Dumnezeul nostru, Dumnezeu Care miluieşti şi 
mântuieşti, şi Ție slavă înălţăm, împreună şi Ce- 
lui fără de început al Tău Părinte şi Preasfântului 
şi bunului şi de viaţă făcătorului Tău Duh, acum 
şi pururea şi în vecii vecilor. 

Strana: Amin. 

Diaconul: Apară, mântuieşte, miluieşte şi ne 
păzeşte pe noi, Dumnezeule, cu harul Tău. 

Ziua toată desăvârşită, sfântă, paşnică şi fără 
de păcat, la Domnul să cerem. 

Înger de pace, credincios îndreptător, păzitor 
sufletelor şi trupurilor noastre, la Domnul să ce- 
rem. 

Milă şi iertare de păcatele şi de greşalele 
noastre, la Domnul să cerem. 

Cele bune şi de folos sufletelor noastre şi 
pace lumii, la Domnul să cerem. 

Cealaltă vreme a vieţii noastre în pace şi în 
pocăință să o săvârşim, la Domnul să cerem. 

Sfârşit creştinesc vieţii noastre, fără durere, 
neînfruntat, în pace, şi răspuns bun la înfricoşă- 
toarea judecată a lui Hristos, la Domnul să cerem. 

Unitatea credinţei şi împărtăşirea Sfântului 
Duh cerând, pe noi înşine şi unii pe alții şi toată 
viaţa noastră lui Hristos Dumnezeu să o dăm. 

Strana: Ţie, Doamne. 

Preotul: Şi ne învredniceşte pe noi, Stăpâne, 
cu îndrăznire, fără de osândă, să cutezăm a Te 
chema pe Tine, Dumnezeule cel ceresc, Tată, şi a 
zice: 

Strana: Tatăl nostru... 

Preotul: Că a Ta este împărăţia şi puterea şi 

slava, a Tatălui şi a Fiului şi a Sfântului Duh, 
acum şi pururea şi în vecii vecilor. 

Strana: Amin. 

Preotul: Pace tuturor. 

Diaconul: Capetele voastre Domnului să le 
plecați. 

Apoi se aduce paharul cu vin şi pâine şi le 
binecuvintează preotul. 

Diaconul: Domnului să ne rugăm. 

Preotul zice această Rugăciune: 

Dumnezeule, Cel ce toate le-ai făcut cu pute- 
rea Ta şi ai zidit lumea şi ai înfrumusețat cununa 
tuturor celor făcute de Tine, şi acest pahar de 
obşte, pe care l-ai dat celor ce se însoțesc prin 
unirea nunții, binecuvintează-l cu binecuvântare 
duhovnicească. Că s-a binecuvântat numele Tău 
şi s-a preaslăvit împărăţia Ta, a Tatălui şi a Fiului 
şi a Sfântului Duh, acum şi pururea şi în vecii 
vecilor. | 

Strana: Amin. 

Apoi cântăreții cântă: Paharul mântuirii...; iar 
preotul, luând pâinea şi paharul cu vin, dă mirelui 
de gustă din ele de trei ori; aşijderea şi miresei. 
Şi îndată, luând cădelnița, începe a cădi împre- 
jurul mesei (tetrapodului) făcând ocolire cu cei 
cununațţi şi cu nunii, de trei ori, şi cântând tropa- 
rul acesta, glasul al 5-lea: 

Isaie, dănţuieşte: Fecioara a avut în pântece 
şi a născut Fiu pe Emanuel, pe Dumnezeu şi 
Omul; Răsăritul este numele Lui, pe Care slăvin- 
du-L, pe Fecioara o fericim. 

Alte tropare, alasul al 7-lea: 

Sfinţilor mucenici, care bine v-aţi nevoit şi 
v-aţi încununat, rugaţi-vă Domnului să se mântu- 
iască sufletele noastre. i 

Slavă Ţie, Hristoase Dumnezeule; lauda apos- 
tolilor şi bucuria Mucenicilor, a căror propovă- 
duire este Treimea cea de o fiinţă. 

După ocolire, mirele face trei închinăciuni şi 
plecându-şi capul pune mâinile pe Sfânta Evan- 
ghelie şi pe Sfânta Cruce, stând cu toată evlavia; 
iar preotul, apucând cununia de o parte şi nunul 
de alta, zice: 

Mărit să fii mire ca Avraam, şi binecuvântat să 
fii ca Isaac, să te înmulţeşti ca Iacov, umblând în 
pace şi lucrând în dreptate poruncile lui Dumnezeu. 

Preotul, împreună cu nunul, ia cununia, o dă 
mirelui de o sărută, şi o aşează pe Sfânta Evan- 
ghelie. Apoi îndată vine mireasa şi, făcând la fel, 
preotul zice: 

Şi tu mireasă, mărită să fii ca Sarra, să te ve- 
seleşti ca Rebeca, şi să te înmulţeşti ca Rahela, 
veselindu-te cu bărbatul tău şi păzind rânduielile 
Legii, că aşa a binevoit Dumnezeu. 

Apoi Preotul, dacă nu ţine cuvântare, zice 
către tineri: 

lată, fiilor duhovniceşti, prin punerea mâini- 
lor pe Sfânta Evanghelie şi pe Sfânta Cruce, ați 
săvârşit jurământ înaintea Sfântului Altar că veţi 
păzi legătura dragostei şi a unirii între voi până 
la mormânt, curată, neîntreruptă, dreaptă şi 
cinstită, şi că nu vă veţi abate de la datoriile 
voastre nici unul, nici altul, urmând ce este 
plăcut lui Dumnezeu şi oamenilor. 

Diaconul: Domnului să ne rugăm. 

Preotul zice această Rugăciune: 

Doamne Dumnezeul nostru, Care ai venit în 
Cana Galileii şi nunta de acolo ai binecuvân- 
tat-o, binecuvintează şi pe robii Tăi aceştia, care 
cu purtarea Ta de grijă s-au însoţit prin unirea 
nunții. Binecuvintează intrările şi ieşirile lor. 
Înmulţeşte cu bunătăți viaţa lor. Primeşte cunu- 
nile lor în împărăţia Ta, păzindu-i curaţi, fără 
prihană şi neasupriţi în vecii vecilor. 

Strana: Amin. 

Preotul: Pace tuturor. 

Diaconul: Capetele voastre Domnului să le 
plecaţi. 

Preotul zice această Rugăciune: 

Tatăl, Fiul şi Sfântul Duh, Treimea cea întru 
tot sfântă şi de o fiinţă şi începătoare de viață, o 
Dumnezeire şi o împărăție, să vă binecuvinteze 
pe voi. Să vă dea vouă viață îndelungată, naştere 
de prunci buni, spor în viaţă şi în credinţă. Să vă 
umple pe voi de toate bunătăţile cele pămân- 
teşti şi să vă învrednicească şi de desfătarea 
bunătăţilor celor făgăduite; pentru rugăciunile 
Preasfintei Născătoarei de Dumnezeu şi ale 
tuturor sfinţilor. 

Slavă Ție, Hristoase Dumnezeul nostru, slavă Ție. 

Strana: Slavă... Şi acum... 

Preotul, ecfonisul: 

Cel ce cu venirea Sa în Cana Galileii a arătat 
nunta cinstită, Hristos, Adevăratul Dumnezeul 
nostru, pentru rugăciunile preacuratei Maicii 
Sale, ale sfinţilor, măriţilor şi întru tot lăudaţilor 
Apostoli, ale sfinţilor de Dumnezeu încununați şi 
întocmai cu Apostolii împărați Constantin şi 
Elena, ale Sfântului marelui mucenic Procopie, 
şi ale tuturor sfinţilor, să ne miluiască şi să ne 
mântuiască pe noi, ca un bun şi iubitor oameni. 

După aceasta, cântăreții cântă: Cuvine-se cu 
adevărat...; iar mirii, nunul şi nuna, mergând după 
preot, sărută icoana Mântuitorului şi a Maicii 
Domnului de lângă uşile împărăteşti; venind apoi 
la locul lor unde părinţii tinerilor şi toate neamu- 
rile, câte se vor afla aici, fac închinăciuni şi sărută 
Sfânta Evanghelie, Sfânta Cruce, cununiile, mâna 
preotului şi felicită pe miri şi pe nuni, iar preo- 
tul, binecuvântându-i zice: Pentru rugăciunile... 
şi celelalte. 


/ 

Rugăciune în a opta zi după cununie 


Venind tinerii Duminică: de dimineaţă la 
biserică, preotul ia epitrahilul şi iese în tinda 
bisericii unde aşteaptă tinerii - având aprinse 
luminările de la nuntă şi face început: 

Binecuvântat este Dumnezeul nostru..., Sfinte 
Dumnezeule..., Preasfântă Treime..., Tatăl nos- 
tru... Că a Ta este împărăţia... şi troparul sfinţilor 
mucenici. 

Apoi, îngenunchind tinerii, preotul zice: 

Domnului să ne rugăm. 

Doamne Dumnezeul nostru, Care ai binecu- 
vântat cununa anului şi ai înmulţit făpturile 
Tale, binecuvintează şi pe robii Tăi aceştia (N), 
pe care, cu alegerea Ta, ai binevoit a-i însoţi 
unul pe altul. Trimite-le lor pe îngerul Tău cel 
păzitor ca să-i păzească de orice rătăcire până la 
sfârşit. Învredniceşte-i a intra în sfântă biserica 
Ta şi a se împărtăşi cu Sfintele Tale Taine, ca 
totdeauna să slăvească preasfânt numele Tău, al 
Tatălui şi al Fiului şi al Sfântului Duh, acum şi 
pururea şi în vecii vecilor. 





Dacă Sfânta Taină a Cununiei s-a oficiat Duminica, 
după Sfânta Liturghie, aşa cum recomandă Biserica, 
atunci ziua a opta este tot Duminica, aşa încât tinerii vor 
veni de dimineaţă pentru citirea rugăciunilor, înainte de 
începerea Sfintei Liturghii, pentru ca apoi să poată să 
participe la toată slujba Sfintei Liturghii, ca o pecetluire a 
începutului creştinesc al vieţii lor de familie. (n.ed. ) 


. 
+ 

Strana: Amin. 

Preotul: Pace tuturor. 

Diaconul: Capetele voastre Domnului să le 
plecați. 

Preotul: Într-o unire au ajuns robii Tăi prin 
binecuvântarea Ta, Doamne, învrednicindu-se a 
primi Sfânta Taină a cununiei prin rugăciunile 
preoţilor Tăi. Dă, Doamne, ca robul Tău (N) să fie 
cap soţiei sale, precum şi roaba Ta (N) să fie 
plecată bărbatului său, ca prin aceasta să rămâ- 
nă nezdruncinată unirea lor până la sfârşit, şi 
Ție slavă să înalțe, Tatălui şi Fiului şi Sfântului 
Duh, acum şi pururea şi în vecii vecilor. Amin. 

Şi face sfârşit: Slavă Ție, Hristoase Dumne- 
zeul nostru, slavă Ție. 

Slavă... Şi acum... 

Cel ce cu venirea Sa în Cana Galileii a arătat 
nunta cinstită... şi celelalte. 

Apoi binecuvântându-i, Preotul intră cu ei în 
biserică, zicând mirele: 

Intra-vom în casa Ta, Doamne, ne vom închina 
în sfântă biserica Ta. 

Mai adaugă şi alte rugăciuni ce va şti, sărutând 
sfintele icoane; apoi, dând cântăreților lumână- 
rile pentru a fi folosite în biserică, plecându-se 
spre strane, se duce fiecare la locul său, 
ascultând Sfânta Liturghie cu luare aminte. 


.% 

V. Cine leagănă copilul? 


Textul de mai jos, este extras din filmul 
„Cine leagănă copilul?” realizat de Valentina 
Matveeva, film din ciclul „Școala părinților, 
turnat în Rusia în anul 2001, şi este introdus de 
editor pentru conţinutul lui actual şi profund 
educativ. EI este un semnal de alarmă pentru 
gravitatea faptelor ce se petrec sub ochii ii da 
Și cu acordul nostru, al tuturor. 

Învățăturile Părintelui Arsenie Boca oferă 
soluția acestei grave probleme. Trebuie însă 
voință de fier spre jertfirea de sine şi mai ales 
multă minte (la toate nivelele de organizare 
socială), spre a lua aminte la poruncile lui 
Dumnezeu, singurele care apără viaţa şi duc Ia 
Viaţa veşnică. 


a a: 


Privind la mulțimile din marile oraşe, nu poţi 
să-ți închipui că este adevărat, dar totuşi aşa 
este: Rusia se stinge. Însuşi preşedintele Putin a 
declarat-o în public şi ne-a avertizat: 

- „Dacă tendinţa actuală continuă, supraviețu- 
irea națiunii noastre este în pericol. Mortalitatea 
s-a accentuat. Maternităţile sunt goale. Ce ne-a 
adus la această catastrofă? Scăderea nivelului 
de trai? Epidemiile? Poluarea? Avorturile? Toate 
Ia un loc? 

Mă chinuiau aceste întrebări şi am căutat un 
răspuns şi oameni de suflet care să fie preocu- 
paţi de aceleaşi probleme. Şi i-am găsit. lată un 
om al cărui mod de gândire m-a uimit: el este 
academicianul Igor Alexeevici Gundarov, cerce- 
tător în demografie. El spune: 

„„ De la începutul anilor 90 mortalitatea în 
Rusia a crescut de o dată şi jumătate. Este prac- 
tic o epidemie care durează de aproape 8, 9 ani 
şi care a secerat aproape 5 milioane de oameni. 
Natalitatea a scăzut de 2 ori, națiunea pierzând 
aproape 12 milioane de potenţiali cetăţeni. 
Motivul epidemiei abătute asupra ţării de 8-9 ani 
este necunoscut. La o cercetare riguroasă nici 
unul din factorii socio-economici materiali cunos- 
cuţi nu poate explica nici măcar o zecime din 
tragedia naţională pe care o traversăm. Atunci, 
trecând peste mândria omului de ştiinţă, am 
recurs la cărţile Bisericii, la studiile teologice. 
Am recitit Biblia şi cu mirare am aflat şi mi s-au 
dezvăluit colosale descoperiri ştiinţifice de 
psihologie socială, sociologie. Cu câteva mii de 
ani înaintea noastră ei s-au ocupat de cercetarea 
spiritului (a duhului, sufletului).” 


Modul de gândire al cercetătorului Gundarov 
a fost atât de surprinzător pentru mine încât la 
început nici n-am înţeles. Ce legătură există 
între psihic, păcat, şi moartea naţiunii? Cu toate 
că mulţi sunt îngroziţi de starea morală a naţiu- 
nii noastre. lată ce spune mai departe savantul 
Gundarov: 

« Biblia ne spune cum să măsurăm gradul de 
viciere a societăţii după faptele oamenilor. Avem 
un indiciu clar şi anume poruncile lui Dumnezeu. 
Există în Biblie şi mai ales în Noul Testament, 
indicatori statistici exacţi ai păcatului opus 
fiecărei porunci: 

- să nu ucizi - crimele, 

- să nu furi - furturile, 

- să nu curveşti - divorţurile şi violurile, 

-să nu-ţi faci chip cioplit - alcoolismul, narco- 
mania.., 

- să nu cazi în disperare - sinuciderile, 

- cinstirea părinţilor - părinţii părăsiţi de copii 
sau, invers, copiii abandonaţi în maternităţi. 

Toate acestea sunt din Legea lui Dumnezeu. 
Această relaţie este furnizată de Noul Testament 
unde Domnul ne-a spus: „Mergeţi în direcţia în 
care gradul de viciere morală exprimat de aceşti 
parametri este mai mic”. Adică spre Biserică iar 
nu în direcție opusă. Când gradul de viciere 
creşte, drumul e opus Bisericii, când scade e 
spre Biserică. Pornind de la acestea putem, ca să 
spunem aşa, cuantifica vicierea morală din dife- 
rite regiuni şi compara ţările din punctul de 
vedere al păcatului. Putem aprecia reformele 
după nivelul viciului indus de ele în societate. 
Astfel, dacă e să ne luăm după Evanghelie, refor- 
mele noastre sunt satanice, întrucât concentra- 
ţia păcatului a crescut de 2, 3 şi chiar de 5 ori. 
Aşadar conchid foarte clar, drumul acesta nu 
duce spre Biserică.» 


+ 
ste 

Din punct de vedere demografic ne punem 
întrebarea, cum sunt legate toate acestea: moria- 
litatea, pieirea ţării, faptul că pierdem câte un 
milion de vieţi anual fără a avea un război decila- 
rat, deşi avem senzaţia că asistăm cu adevărat la 
un război; iar subiectul nostru este direct legat 
de aceasta. Este războiul noii generaţii. Un răz- 
boi nemaiîntâlnit care este înfricoşător întrucât 
nu este perceput ca atare. Este războiul informa- 
țional. Şi toate acestea nu se fac în primul rând 
pentru a deprava. Depravarea nu este decât o 
consecinţă secundară, scopul principal este stâr- 
pirea credinţei, distrugerea familiei şi scăderea 
natalității. 

Vreau să vă întreb, aţi fost vreodată la vreo 
nuntă la ţară? Aţi observat cu ce se aseamănă 
cântecele de nuntă ruseşti? Vă spun eu. Cu boce- 
tele de înmormântare. Dar ştiţi de ce? Este 
prohodită nevinovăția, este plânsă fecioria. lată 
cât de preţuită era castitatea în cultura rusă. 
Castitatea este o mare taină. Nu degeaba toate 
popoarele o ocroteau ca pe o zestre de mare preţ. 
De ce oare? În mod cu totul neaşteptat ne-au 
răspuns câţiva savanți geneticieni şi fizicieni 
dintr-un institut al Academiei de ştiinţe din 
Rusia. Ei au descoperit efectul telegoniei. Desco- 
perirea lor a devenit imediat senzaţie. lată ce ne 
spun ei: 

« Nu m-am ocupat, în special, de telegonie 
dar am descoperit că din punct de vedere genetic, 
omul, animalele şi plantele sunt holografice. Din 
acest punct de vedere ele nu sunt localizabile 

cuantic, adică sunt teleportabile, sunt asimila- 
bile textului deoarece conţin texte, şi anume - 
texte dumnezeieşti. La început a fost Cuvântul, 
dar Cuvântul nu a fost numai la început, El 
există şi acum în noi, purtăm în noi gândurile şi 
cuvintele Tatălui Ceresc. Ce este telegonia? Unii 
spun că este o simplă ştiinţă. Simplist vorbind, 
dacă o zebră şi o iapă se împerechează, nu rezultă 
nimic, fiindcă genomurile lor sunt incompatibi- 
le. Dar peste câţiva ani, iapa poate naşte mânji 
vărgați. Din punct de vedere al geneticii mate- 
rialiste, este o aberaţie. Dar genetica cuantică 
explică foarte clar acest lucru. Cromozomii au 
capacitatea de a memora informaţia nu doar pe 
cale materială ci şi pe cale ondulatorie, prin 
undele emise de molecule şi atomi. În iapă au 
ajuns spermatozoizii unei zebre, au rămas o 
vreme acolo, apoi în aparenţă au dispărut, şi din 
punctul de vedere al geneticii clasice n-ar trebui 
să se întâmple nimic, dar nu e aşa. Ei rămân 
acolo sub formă de unde, sub formă de texte, de 
informaţie. Puteţi apoi s-o distrugeţi dar ea va 
rămâne în memorie. Spermatozoizii au proprie- 
tatea de a radia fotoni, unde radio şi holograme. 
Toate acestea se întipăresc. Cum anume? Deo- 
camdată nu ştim, pentru că genetica cuantică 
este abia la început. Acelaşi lucru se petrece în 
cazul oamenilor. Dacă o femeie albă are o relaţie 
sexuală cu un negru, în urma căreia naşte sau 
nu - acest lucru nu contează - şi dacă peste 
câţiva ani se mărită cu un alb, ea poate naşte un 
copil negru. Pare ridicol, dar genetica cuantică 

explică aceasta. Contactele sexuale dezordonate 
care au loc azi atât de des în lumea întreagă, şi 
mai ales la noi, dau naştere la astfel de cazuri. 
Dacă o fată are contacte sexuale cu diverşi par- 
teneri şi vrea să se distreze până la vreo 50 de 
ani, aceasta va naşte copii corciţi. Astăzi nu 
avem copii sănătoşi. Este o consecinţă a zestrei 
de păcate ale înaintaşilor ce rămân ca o povară 
pe bieţii copii, iar telegonia o arată clar. Texte 
genetice dezordonate (acte sexuale, gânduri 
murdare, etc.) introduse în viitoarea mamă 
odată cu sperma străină, mai devreme sau mai 
târziu, sunt citite la nivel cuantic şi determină 
zestrea genetică a fătului care se naşte cu o 
mulţime de vicii.» 


Am călătorit mult în străinătate în ultimii ani 
(spune autoarea filmului). Suntem învăţaţi cum 
să trăim, ni se spune că trebuie să întrăm în casa 
europeană, în lumea civilizată, iar eu mă întreb: 
aceasta este lumea civilizată?, când problema 
numărul 1 este concubinajul adulţilor cu copiii, 
lesbianismul şi homosexualitatea? În America, 
ţara care a răspândit SIDA în întreaga lume, încă 
din 1997, încă din timpul lui Clinton, congresul a 
hotărât încetarea educaţiei sexuale în şcoli şi 
iniţierea de lecţii de castitate. Dar iată că la noi, 
astăzi, această educaţie sexuală se introduce în 
şcoli, şi pentru aceasta sunt alocate încă şi mari 
fonduri guvernamentale (impozilele). La ei preşe- 
dintele de acum, George Bush jr., a propus 
interzicerea oricărui fel de avort, indiferent de 

luna în care se află fătul. Dar iată ce ne spun în 
continuare cercetătorii: 

« Avorturile sunt, în sine, un păcat foarte 
grav. Avem dovezi ştiinţifice experimentale clare 
care arată că după ce este eliminat purtătorul de 
ADN, (fătul) pe locul respectiv emisia de fotoni 
continuă, chiar dacă ADN-ul material nu mai 
există. În plan subtil a rămas o urmă. Fotonii 
continuă să emită, iar graficul de pe hologramă 
arată ca şi cum acolo s-ar afla molecula de ADN 
(fătul). Urma cuantică este un tip de memorie, 
nimic rațional nu se pierde şi nu poate fi distrus, 
ci rămâne pentru totdeauna; memoria genetică 
este veşnică, (se înregistrează pe suflet, n.ed.) de 
aceea, când ucideţi copilul în pântece, urmele 
ADN-ului său rămân şi el o va pedepsi pe mamă 
în vecii vecilor (dacă nu se spovedeşte cu căinţă 
la preot şi nu-şi face canonul de pocăință, n.ed.).» 


Dar nu se poate ca o fată care şi-a păstrat 
castitatea să rămână singură. Cunosc desigur 
această problemă. Văd astăzi foarte mulţi băieţi 
care visează să se însoare cu fete cuminţi şi se 
plâng că nu ştiu unde să le găsească. S-ar duce 
şi în Siberia şi Kam-ceatka, în fundul provinciei, 
pentru că fetele din jurul lor sunt groaznice, sunt 
îngrozitoare, mai că nu-ţi vine să te apropii de 
ele, darămite să te mai şi însori cu ele. Stendhal 
scria că atunci când îţi doreşti multă vreme o 
fată, iubirea e mai trainică, mai profundă, aşadar, 
fecioria este de preţ şi pentru faptul că iubirea 
ţine mai mult. 

Niciodată nu m-aş fi apucat de acest film 
dacă n-aş fi întâlnit un fenomen extraordinar în 
Sankt Petersburg. Cu câţiva ani în urmă, câţiva 
oameni de ştiinţă, asistente medicale, medici, 
gospodari şi gospodine s-au unit şi au creat o 
Şcoală a părinților. Aşa ceva nu există nicăieri, 
dar ea este astăzi, poate mai necesară decât 
şcoala generală. Femeile sunt învăţate să nască 
natural şi să crească copii sănătoşi. Cursurile 
încep cu femeile gravide, sunt continuate cu 
copii de grădiniţă. Timp de 7 ani acest program 
a demonstrat cei mai buni indici de dezvoltare a 
copiilor din întreaga Rusie. Deviza lui este: 
Pentru o Rusie sănătoasă. 

lată, în continuare, declaraţia unei viitoare 
mame care frecventează această şcoală: 

„Fiecare copil este un înger, ei dau căldură 
sufletească. Am fost cu toată grupa noastră la 
biserică. După terminarea slujbei, Nadia (profe- 
soara noastră) ne-a spus: Ne-am rugat pentru 
sănătatea dumneavoastră, pentru sănătatea 
celorlalţi, ca pruncul să se nască cu bine după 
voia lui Dumnezeu. Şi mi-a mai spus: aşa cum 
Maica Domnului i-a slujit Pruncului său şi dum- 
neavoastră trebuie să slujiţi copilaşului dumnea- 
voastră. Atunci am înţeles că: copilul are nevoie 
şi să-i cânţi, şi să-i spui poveşti dar şi mai mult 
contează ca tu să-l ai pe Dumnezeu întru tine. 
Cel mai important e ca Dumnezeu să fie cât mai 
adânc întipărit în sufletul mamei. Dacă-L trăieşti 
pe Dumnezeu în tine pruncul se bucură, pentru 
că toţi copiii sunt de la Dumnezeu, ei cunosc 

totul şi pot totul, deci noi nu avem voie să-i stri- 
căm. Să nu-i stricăm ci să fim, ca să spun aşa, la 
înălțimea pruncilor noştri.” 

Am filmat-o pe Tania cu o zi înainte de naş- 
tere. Medicii îi spuneau să facă cezariană, dar ea 
ştia că pruncul trebuie să parcurgă singur dru- 
mul acesta. Ea s-a rugat cu o adâncă smerenie 
lui Dumnezeu şi naşterea a decurs cu bine. Cât 
timp a fost gravidă a mers la Şcoala părinţilor. 
Creşterea unui copil sănătos începe din pântecele 
mamei: gimnastică, cântece duioase, consultaţii 
medicale, toate sunt îndreptate spre naşterea 
unui copil sănătos. În timpul gravidităţii copilul 
este deschis către dragoste. A-l învăţa să iubeas- 
că este cel mai uşor acum. Dacă lăsăm să treacă 
aceste momente copilul poate creşte egoist, 
înstrăinat, închis în sine. Este o minune a lui 
Dumnezeu, o adevărată minune, când am auzit 
pentru prima oară cum mă atinge cu gingăşie, 
aşa cum peştele loveşte cu coada. Sunt lucruri 
care nu pot fi explicate, doar o femeie care a fost 
gravidă poate înţelege aceasta, de aceea vreau 
să-i cânt şi să-i citesc, vreau ca el să absoarbă tot 
ce este bun, să primească o primă zestre de emoţii 
pozitive cu care să plece în viață. Eu mi-am 
pierdut mama de timpuriu, dar ea a reuşit să-mi 
transmită această iubire, care mai devreme sau 
mai târziu iese la suprafaţă. Oricât aş fi eu de 
rea, copilul tot mă iubeşte, văd că e foarte gin- 
gaş cu mine. Când am fost la una din primele 
consultaţii, mi s-a pus obişnuita întrebare: 

- Sunteţi o femeie activă? 

- Da, am răspuns eu cu bucurie. 

- Foarte rău, fătului nu-i ajunge oxigenul. Am 
venit acasă speriată, dar pruncul a stat aşa de 
cuminte, a tăcut toată ziua, dragul de el, doar, doar 
să nu mă tulbur, abia seara i-am bătut încetişor, 
eşti viu? El mi-a răspuns la fel. E un copil bun. 

Să ştiţi că cele mai interesante lecţii le dau 
mamele cu mulţi copii. Sfaturile lor sunt mai 
bune ca orice manual. Când copilul vine pe lume 
are de suportat o mulțime de stresuri: tempera- 
tura este cu 20 de grade mai mică, lumina e 
foarte intensă, oxigenul îl arde, l-au desprins de 
la mamă, totul e altfel, şi nici măcar nu e aşezat 
la pieptul ei. lar cu mama ce se întâmplă dacă 
nu îi e aşezat pruncul la piept? Al doilea sistem 
de semnalizare nu lucrează cum trebuie, adică 
în subconştient ceva nu este în ordine, contactul 
direct piele către piele imediat după naştere 
este indispensabil. 

Astăzi au fost invitaţi şi viitorii taţi. Şi ei tre- 
buie să ştie cât mai mult despre soțiile lor. 
Viitoarea mamă trebuie să înveţe să se relaxeze 
şi să respire corect, ceea ce nu e deloc uşor. În 
timpul naşterii contracţiile îl strâng foarte iare 
pe prunc iar mama uită să se relaxeze. Acum e 
nevoie de mâna forte a tatălui. lată naşterea. Azi 
se poate naşte în mai multe feluri. Aceşti părinți 
au ales naşterea în apă. Primele 15, 20 de minu- 
te după naştere e esenţial ca pruncul să fie 
strâns la piept, să simtă bătaia inimii mamei sau 
a tatălui. Dar mama trebuie să se odihnească 
puţin. Ce fericire că alături e tata ca să ia el 

copilul la piept. În aceste clipe între ei se cre- 
ează pentru totdeauna o deosebită intimitate pe 
care medicii o numesc: contact piele către piele. 
În continuare, când pruncul ajunge la pieptul 
mamei, cel mai important este ca pruncul să 
găsească singur sânul. Mi se părea că nu se va 
întâmpla niciodată fără ajutorul mamei dar 
medicul ne-a încredinţat că da. Acum are loc un 
adevărat act eroic, acum se hotărăşte dacă 
omulețul va fi harnic şi activ sau se va obişnui să 
primească totul de-a gata şi de la alţii. Unui tată 
tocmai i s-au născut 2 gemeni, el a fost atât de 
curajos încât a tăiat singur cu mâna lui cordonul 
ombilical, iar apoi a alergat de la unul la altul 
neştiind pe care să-l liniştească mai întâi. 

În acest leagăn este aşezat un om al noului 
mileniu şi totuşi, cu toţii sunt îngeri. Ce mult ne 
dorim să le lăsăm copiilor ca moştenire credinţa 
cea dreaptă în Dumnezeu - credinţa Ortodoxă, şi 
o ţară bună şi luminoasă! Nu există o zestre mai 
bună. M-am gândit la acestea la balul noilor 
născuți care a avut loc pentru prima dată la 
Sankt Petersburg. 





Că 


*, 
Că bocă 

VI. Agresiunea virtuală 


Acest text este extras din filmul: Agresiunea 
virtuală realizat de Valentina Matveeva, film din 
ciclul „Școala părinţilor”, turnat în Rusia în an ul 
2002, şi este introdus de editor pentru realitatea 
dureroasă pe care o descrie şi pentru că ne 
atenționează de uriaşele riscuri ale manipulării 
descoperirilor ştiinţei asupra purității conştiinţei 
tinerilor, asupra natalității şi vitalităţii popoarelor; 
acest film ne dezvăluie primejdia reprezentată 
de manipularea modernismului spre degradarea 
sufletelor copiilor noştri, nu numai ruşi ci şi 
români. 

Acest dezastru a fost prevăzut de Părintele 
Arsenie Boca în lucrările sfinţiei sale. 


- Noi am copilărit afară; maidanul era lumea 
cea mare, natura era o taină. Te puteai ascunde 
într-un copac, sub copac locuia ariciul. Azorel ne 
acompania peste tot. În fiecare seară mama ne 
cânta un cântec de leagăn. Până la era televiziu- 
nii era cale lungă. Copiii noştri însă petrec în 
faţa televizorului câteva ore zilnic şi de obicei nu 
sunt controlaţi la ce filme se uită. Ce se-ntâmplă 
apoi cu ei? Psihologii din Sankt Petersburg şi-au 
pus această întrebare. Au făcut teste în zeci de 
şcoli punând întrebări simple: 

- La ce emisiuni te uiţi?, 

- Care e eroul tău favorit? 

Şi răspunsurile nu ne-au surprins: 

- Planeta gândacilor Diavolul doi. Godzila, 
hRainbaw, Terminator. 

Neaşteptat era altceva: faptul că le-a rămas 
conştiinţa. 

Un băiat din clasa întâi când a fost întrebat 
despre filmul său preferat, a desenat mai întâi 
un incendiu, în care nişte limbi roşii de; foc ardeau 
totul în jur. El a explicat: 

- A ars casa mea. 

L-am întrebat: - De-adevăratelea? 

- Nu, aşa îmi imaginez. După desenele 
animate de la televizor mi se face frică. 

Apoi a acoperit culoarea roşie cu verde: incen- 
diul este stins. Alături e un animal necunoscut care 
încearcă să stingă şi el incendiul. L-am întrebat: 

- Va fi bine? 

- Nu, a răspuns, vine un val negru care va 
înghiţi totul şi nu va mai rămâne nimic. 

- Ce sunt literele acestea pe care le-ai desenat? 

Mi-a spus: 

- Este o armată de extratereştri care au venit 
să-i omoare pe toţi pământenii. Sunt foarte 
puternici şi ne vor birui. Vom muri cu toţii, sunt 
sigur de asta! 

În alt desen binele este reprezentat ca un 
iepuraş neajutorat, care plânge. Alături este 
răul, puternic, curajos şi activ. 

- De ce cerul are această culoare? (un 
movuliu violet) 

- Pentru că este înaintea furtunii. 

- Totuşi sunt speranţe ca iepuraşul să scape? 

Poate îl ajută prietenii? 

- Nu, răspunse copilul, nu are prieteni, este 
singur. 

- De ce moare? 

- Moare pentru că este bun, astăzi e rău să fii bun! 

Un băiat din clasa a treia nu voia să desene- 
ze. A spus că măştile din desenele lui animate 
preferate alcătuiesc împreună o singură brigadă 
puternică. Îl întreb: 

- De ce s-au unit? 

- Este brigada celor mai duri, ei nu-şi arată 
chipurile, ei urmează să supună întreaga lume. 

- De ce au măşti negre? 

- Ca să nu fie recunoscuţi până când nu vor 
conduce întreaga lume. 

- Ai vrea să faci parte dintre ei? 

- Da, eu sunt deja printre ei şi nu mă veţi recu- 
noaşte, în curând va afla întreaga lume despre noi. 

În alt desen, un grup de băieţi şi-au găsit o 
distracţie: şi-au găsit o victimă, au legat-o. Băia- 
tul cel mai dur, cel mai important, are un aparat 
cu care vrea mai întâi să o gâdile iar apoi s-o 
jupoaie. Îl întreb: 

- Ce face celălalt băiat, cel cu roşu? 

- Râde, îl încurajează. 

Cred că manifestările de cruzime din rândul 
copiilor şi tineretului de azi nu se datorează unei 
agresivități personale crescute, ci faptului că ei 
nu receptează cruzimea ca atare. De ce? Pentru 
că se dopează cu filme sângeroase, cu jocuri 
virtuale foarte crude. Când copilul repetă într-una: 

- M-au omorât, l-am omorât, i-am omorât. 

Când el ucide virtual de atâtea ori (la jocurile de 
pe calculator) e nevoit să-şi amorţească inima, 
conştiinţa. Iată-l în faţa jocului pe calculator, în 
ce este antrenat şi ce gândeşte el: 

- Trebuie să omor 60 de oameni, am omorât 
vreo 15, mi-au mai rămas 48, 47, 46, ... , atunci 
voi primi 1000 de dolari. Pentru fiecare om 
omorât, dacă este rău, hoţ de maşini, primesc 
50 de dolari iar pentru unul simplu, 10, 20. Dacă 
e poliţist, primesc 300 de dolari. 

Eu (spune prezentatoarea filmului) lucrez cu 
copiii şi văd că cei de azi sunt la fel ca şi cei de 
ieri, buni, curaţi sufleteşte, sensibili, până când 
adulţii nu-i abrutizează. Adulții sunt cei care îi 
împing spre televizor, jocuri pe calculator şi apoi 
se plâng că nu-i mai pot dezlipi de ecran. Ce 
mamă este aceea care vrea să pălăvrăgească la 
telefon cu prietena sau să răsfoiască o revistă de 
modă şi nu vrea să-i dăruiască copilului o jumă- 
tate de oră? Nu-i adevărat că copilul preferă 
televizorul, copilul preferă întotdeauna comuni- 
carea cu un adult iubit şi autoritar, dar mama îl 
aşează în faţa televizorului iar apoi nu ştie ce să 
facă, fiindcă copilul se obişnuieşte cu informa- 
țiile virtuale, cu aceste narcotice, aceste crime şi 
atunci este greu să-l dezveţi. 

În ultima vreme vin la noi foarte mulţi copii 
cu comportament deviat. Nu sunt criminali încă, 
dar fug de acasă, vagabondează sistematic, fură 
lucruri din casă, iar vârsta lor este între 6 şi 18 
ani şi mai mult. Un băiat de 10 ani a stat în clubul 
de calculatoare 12 zile consecutiv, zi şi noapte. 


A 

. Calculatorul este cea mai rea boală, 
mărturiseşte un copil de Il ani. Dacă stai la el o 
lună ieşi de acolo complet nebun. Fratele meu 
ştia o fată care mergea mereu la calculator la 
club, fura bani de la părinţi, apoi s-a urcat pe 
acoperiş şi i-a strigat mamei: Mamă, dă-mi bani 
pentru calculator, dacă nu eu mă arunc de aici 
(de pe acoperiş)! 

Aceste jocuri sunt foarte crude, sângeroase, 
monstruoase şi-l deprind pe copil de mic să 
participe la astfel de lucruri, să se identifice cu 
personajele criminale. În creierul său încă nedez- 
voltat se creează impresia că toate acestea sunt 
posibile şi reale. Ei trăiesc în două realităţi pe 
care ajung să le confunde. În psihiatrie acesta se 
numeşte sindromul dependenței de calculator, 
care este de fapt o împătimire. Imaginaţi-vă un 
om care se află tot timpul în două realități timp 
de ore întregi, zile întregi, nopți întregi nedormite, 
practic fără mâncare şi păutură. Un creier nema- 
turizat nu poate rezista multă vreme în două 
realităţi. Apare o schismă, o dedublare, pe care 
o numim schizofrenie. Copiii îşi iau modelul 
comportamental din aceste jungle contempora- 
ne pe care le iau de la televizor, calculator, din 
aceste megapolisuri. 

Contaminarea cu informaţie primitivă este 
diagnosticul lumii de azi. Aceasta a fost obser- 
vată şi de psihiatrii mai vechi, care constatau 
contaminarea informaţiei sociale de influenţa 
nefastă a ştirilor din ziare, dar efectul televiziunii 
asupra psihicului este de sute de ori mai distrugă- 

tor. Cercetătorii califică această catastrofă drept 
un factor generator de informaţie de importanţă 
strategică stimulată masiv de reclame mizerabile. 

La întrebarea: 

- Cu ce se ocupă eroul tău preferat?, copilul a 
răspuns: 

- Face reclamă la vodcă. Ţine în mână o sti- 
clă de vodcă, iar dedesubt se află o băutură fără 
alcool care este neserioasă şi nu mai trebuie 
fabricată. 

Alt copil foarte surescitat m-a întrebat dacă 
cumpăr Ferry. Nu ştiam ce este iar el mi-a explicat 
că este foarte convenabilă, că are cu 25 la sută 
mai mult volum. Mi-a spus că se ceartă cu mama 
sa şi-i interzice mamei să cumpere altă răcoritoa- 
re. lată o evidentă contaminare informaţională. 

În alt desen văd doi prieteni care se plimbă. 

- De ce sunt în negru? - întreb pe copilul care 
a făcut desenul. 

- Pentru că sunt foarte răi. 

- Unde se duc? - l-am întrebat. 

- Să fure sau să omoare. Au gânduri negre de 
aceea îi desenez cu negru. 

- Ce au pe cap? 

- Nişte scuturi în caz că se trage în ei. 

Mulţi copii desenează moartea pe pământ 
incendiat, ceea ce înseamnă că nu au dorinţă de 
viață. Un băiat de 12 ani care a avut o tentativă 
de sinucidere a declarat că viaţa nu are nici un sens. 

Medicii spun că infectarea morală ia propor- 
ţii de epidemie iar izvorul se află în fiecare casă, 
emisiunile şi filmele de groază de la televizor şi 

de-pe calculator. Ce trebuie să facem? Medicii 
încă nu ştiu, este un fenomen nou. 

Un băiat de 7 ani ne mărturiseşte: i se pare că 
din televizor iese o mână neagră care îl trage înăun- 
tru, în televizor. lar noaptea visează coşmaruri. 

Oamenii de ştiinţă au căutat explicaţia aces- 
tor fapte şi iată ce ne-a spus academicianul Lada: 

„ Priviţi pe ecran, vom opri aparatul între 
două imagini pe care tocmai le-aţi văzut. Acolo 
unde n-aţi văzut decât o sclipire, erau ascunse 
aceste cadre îngrozitoare care s-au întipărit în 
subconştient (imagini cu diavoli, monştri, oameni 
morţi şi tăiaţi, cadavre în putrefacție, viermi pe 
oameni, sex şi violuri oribile, crime îngrozitoa- 
re). lată de ce copiii visează coşmaruri. Până la 7 
ani ei sunt neajutoraţi în faţa lumii virtuale. Însă 
aceste groaznice mesaje subliminale, care par 
nevăzute dar pe care subconştientul le înregis- 
trează cu efecte distrugătoare asupra psihicului, 
nu au ajuns întâmplător pe ecran. Întrebarea 
este: Cine le-a introdus şi cu ce scop? Ce se 
urmăreşte de fapt? 

Din punctul meu de vedere televiziunea de 
astăzi este un terorist cu milioane de jertfe şi aş 
lua faţă de ea aceleaşi măsuri ca şi față de 
teroriştii obişnuiţi care incendiază sălile de 
cinematograf sau faţă de cei de pe plan mondial. 
Respect legea presei, respect libertatea cuvântu- 
lui dar trebuie bine ştiut ce e permis şi ce nu, şi 
ce e mai mult fatal pentru societate, asemeni 
crimei sau a unui act terorist de amploare.” 

Multe ţări au adoptat astfel de legi despre 
care vorbeşte academicianul Lada, noi încă nu 
avem astfel de legi. 

Cercetătorii Institutului de psihologie şi neu- 
rologie Behterev au studiat acest fenomen. lată 
ce ne spune profesorul Levada: „Dacă copilul pri- 
veşte astfel de filme şi joacă astfel de jocuri, 
creierul lui nu se mai dezvoltă, nu se diferenţia- 
ză pe regiuni ci rămâne un creier primitiv, un 
organism  subdezvoltat. Când citeşte copilul 
gândeşte, procesele cerebrale sunt mult mai 
complexe, creierul se diferenţiază pe regiuni şi 
se dezvoltă. În secolul nostru s-a produs o gravă 
eroare, s-a crezut că tehnica e hotărâtoare, că 
tehnologizarea şi automatizarea înseamnă dez- 
voltare, dar nu este aşa. Dimpotrivă, constatăm 
că oamenii sălbateci, aborigenii din Australia, 
au un creier dezvoltat echilibrat, cu toate că nu 
se uită la televizor şi nu au tehnologie. Creierul 
lor se dezvoltă prin poveşti, legende, pictură, 
prin relaţia cu natura deosebit de bogată şi de 
frumoasă. Informaţia tehnologică atât de sus 
cotată de noi nu este aceea care dezvoltă copilul. 
Copilul trebuie să crească printre oameni. 

- Am trecut odată printr-o perioadă foarte 
grea din viață când m-au salvat doar jocurile pe 
calculator. Era un pachet de 9 programe, table, 
jocuri de cărţi, jocuri de construcţii în afară de 
un singur joc, să ucizi. Antrenamentele în scopul 
crimei deformează psihicul.” 

Aţi putea crede că autorii acestui film sunt 
împotriva calculatoarelor, dar nu e aşa. „Calcula- 

torul e un instrument minunat”, ne spune profe- 
sorul Lada, „dar trebuie să ştii cum să te folo- 
seşti de el. Vă pot spune din experienţă: poţi să 
foloseşti calculatorul începând de la vârsta de 
15 ani dar nu mai mult de 40 de minute pe zi, 
apoi în măsura în care îţi este necesar pentru 
profesie. Dar a începe cu jocuri, cu toată această 
degradare sufletească este o nebunie. Până la o 
vârstă copilului nu i se permite să conducă auto- 
mobilul, nu-i dăm pe mână arme de foc, pentru 
că vârsta nu e potrivită pentru aşa ceva. Dar de 
ce să-i permitem calculatorul? În ultimă instanță 
pericolul constă în aceea că jucând aceste jocuri 
criminale copilul simte plăcere. Dar ce anume îi 
provoacă această plăcere? Crima, totul este 
dinamic, palpitant, antrenează imaginaţia, dar 
totul se întâmplă la nivelul percepţiei, e suficient 
să apeşi pe un buton că se schimbă ceva, apeşi 
alt buton se schimbă altceva, în final ce-l învăţăm 
pe copil? Nu să săvârşească fapte ci să apese pe 
butoane.” 

Nu suntem împotriva calculatorului dar nu 
vrem ca lumea virtuală să înlocuiască lumea 
reală, realitatea. Nu bătăliile virtuale ci adevărata 
luptă sportivă modelează copilul. Un băiat trebuie 
să ştie să se lupte ca să se apere pe sine sau pe 
cei mai slabi iar mai târziu să-şi apere patria. 

Dragi mame, ştiţi ce zestre trebuie să-i transmi- 
teţi copilului ca să aibă viaţă fericită? Are nevoie 
de vocea voastră, de mângâierile şi de cântecele 
voastre. Acestea îi vor da putere în cele mai grele 
clipe din viaţă. Cântecele de leagăn conţin o 

întreagă concepţie despre lume. Ele transmit 
copilului toată informaţia despre lumea în care 
urmează să trăiască. Ele îi spun că această lume 
este bună şi frumoasă, că acasă este cald şi plă- 
cut, că acasă este ocrotit, că în afara casei există 
pericole. Acolo locuiesc unele fiinţe periculoase. 
Nu numai cântecele de leagăn dar şi cântecele şi 
jocurile populare, folclorul, toate acestea exprimă 
acest adevăr, toate îi transmit copilului informa- 
ţii pozitive. Ritmul pronunţiei cântecelor populare 
este asemeni secțiunii de aur, dangătelor de 
clopot, bătăilor de inimă ale omului, toate apar- 
țin aceluiaşi plan şi ne ajută să ne armonizăm cu 
noi înşine, cu lumea înconjurătoare şi cu Dum- 
nezeu. Dacă ne iubim copiii trebuie să le facem 
viața fericită. Aceasta cere desigur renunţări şi 
eforturi dar altă cale nu există. În lumea noastră 
crudă, familia este o insulă de iubire, poate, şi 
trebuie să fie o pavăză faţă de agresiunea lumii 
din jur. 

„„ Societatea se descompune. Fiecare socie- 
tate este centrată în jurul culturii (credinţei). 
Cultura (credinţa) este cimentul care o unifică, 
uneşte indivizii şi-i face un singur popor. Un 
popor este un grup de oameni care mărturisesc 
aceleaşi valori, aceleaşi lucruri sfinte, aceleaşi 
obiceiuri, aceleaşi tradiţii. Poporul este un orga- 
nism viu, un sistem. lar un sistem este incompa- 
rabil mai mult decât suma elementelor compo- 
nente, de aceea, când poporul este unificat în 
jurul unui sistem, el îşi poate proclama voinţa, 

poate lupta şi câştiga, chiar dacă este o minori- 
tate, pentru că este un sistem, un organism viu. 
Pentru a ucide un popor trebuie mai întâi să-i 
distrugi cultura, tradiţiile, să-i batjocoreşti cre- 
dinţa, istoria şi tot ce are mai sfânt. Dacă-i 
distrugem cultura, poporul se transformă în 
populaţie, iar populaţia poate fi manevrată şi 
supusă foarte uşor de slujitorii lui satana.” 
e e e 

„Trebuie să omor 60 de oameni, am omorât 
vreo 15, mi-au mai rămas 48, 47, 46, ... atunci voi 
primi 1000 de dolari. Pentru fiecare om omorât, 
dacă este rău, hoţ de maşini, primesc 30 de 
dolari iar pentru unul simplu, 10, 20. Dacă e 
poliţist, primesc 300 de dolari...” 


lată modul şi direcţia în care actuala putere, 
(prin televiziune, ziare, reviste, jocuri pe calculator, 
programe şi manuale şcolare, legi şi directive de 
tot felul; la care concurează mai toţi slujitorii 
Bisericii prin indolenţa şi proasta pregătire a 
preoţilor) educă gândirea tinerei generaţii şi 
asta sub ochii şi cu aprobarea iresponsabilă a 
părinţilor. Încă nu s-a pus preţul pentru savanți, 
oameni de ştiinţă, parlamentari, prim-miniştri, 
preşedinţi de state, preoţi ortodocşi, etc., probabil 
la viitoarele jocuri pe calculator, o altă etapă dia- 
bolică de îndrăcire a „omului modern”. (n.ed). 


Tinere, nu uita că eşti un simplu călător prin 
această viaţă! 

„În zilele acestea mai de pe urmă, când și nouă ni se 
pare «că de acum vremea s-a scurtat», cercetând firea 
durerilor, am aflat desfrânarea încleștându-i pe oameni și 
lucrându-le de zor dărâmarea în întindere și adâncime. 
lar pe de altă parte preoții vremilor noastre n-au mai 
urmărit-o ca păcat și ca atare să o măture afară din Taina 
lui Dumnezeu, adică din căsătoria creștină (și nu numai). 
Așa se face că: „lipsind preotului cunoștința legii și 
bătrânului sfatul” (lezechiel 7, 26), oamenii orbecăiesc în 
mulțimea neștiinţei și a lipsei de sfat, care s-a întins ca o 
noapte de osândă peste bieții oameni, în care dorm liniștiți 
somnul de primejdie, de bună credință precum că aceea 
nu-i păcat.” 

(Părintele Arsenie Boca) 


Cine are minte să ia aminte! 


